
KA KRAD LYNTf 


Naduh danght nga dei uba bang ban sngap ia ki khana puriskam - 
punrinam bad kumjuh ruh la ki khana parom - pajah. Ki kmie ki kpa 
nongkyndong jong ngi kum ki briew kiba trei shitom naduh bamih haduh 
basep ka sngi, kim ju don por satia ban sneng khun ha ka por mynsngi 
mynshai hynrei tang mynmiet ynda la dep bam dep dih shuwa ban thiah. 
la ki khunrit ki kynoi pyniohthiah da ki sur kynoi khun bamyllung jong ki, 
ia kiba la nang ban shah shkor pat da ki khana ki ju iathuh haduh ba kin 
da ioh thiah. Lyngba kine ki khana, artylli ki mih ki jingmyntoi; Kawei 
ban pynbyrngia ia ki, ka ba-ar pat, ba kin myntoi ha ka lawei longbriew 
jong ki; namar ki khana Khasi-Khara hi baroh dei kiba donakor bad kiba 
ai jingmyntoi shisha ia ki khynnah shynrang bad ia ki khynnah kynthei 
kumjuh. 

Nga donbok ba baroh ar kine nga loh na I Mei jong nga, (Ka Werla 
Sohiong Lamare), Iba lakhlad noh sha la U Kynrad ha ka 9-2-74. 

Ki sur myllung jong I kiba I kynud haba 1 kynoi ia nga ki dang iai 
sawa hi ha ki shkor jong nga. Ki khana kiba I la iathuh kiba la long kum 
kawei ka kitab heh ha ka jingkynmaw jong nga, nga dang iai pule hi 
barabor, Ynda haba nga la leit skul, I Mei man ka miet I shait iathuhkhana 
haba nga wan shuti shaphang ka Nongbah lapngar, Ka Nongbah Bhoilasa, 
Ki Riewshlur u Kulia Baman, u Syiem Tibaw bad ka Limakaw bad kiwei 
kiwei ki khana lyngkhot lyngkhai. 

Shaphang ki lyngkhot khana jong ka Nongbah lapngar I tip bha namar 
ba I la heh la san hapoh Raid lapngar. Dang tang arsnem I dang don ha 
pneh mariang, I Meirad I la khlad noh sha Dwar U Blei. La ri bad la 
pynheh pynsan ia I da ki Meinah Meisan, ki Meikha Niakha bad ki hynmen 
rangbah jong I kiba la leit iing bnew. Kumne I shu kyntiap jaka nawei 
shawei khlem don ka jaka shong jaka sah kaba thikna. Ynda haba I la 
kham san bad haba I la nang ban trei kam trei jam, I sah noh ha Ing khun 
u hynmen rangbah haduh ba I la samla syndon. I la kynduh ia I Pa, namar 
ba I Pa I dei u khun Kristan, I la long Kristan noh. I shait iathuh ba katba 
I dang rit I don tang kawei ka sopti jot bad kawei ka jain kymbor lyngkhot 
baroh saw aiom. Bunsien bunsien I iathuh ba I ioh pang jur haduh ba 
ymdon jingkyrmen ban im ryngkat bad ka jingbymdon nongpeit nongf 



bad ka jingsumar sukher ba thikna. "Hynrei”, I shait ong, "Haba U Blei 
u dang mut hi ban pynsah, shu im hi te me!” Na ka jinglong Kristan 
bashiteng rta jong I, I ioh tang kawei ka jinghikai kaba skhem tarn bad 
kaba long kum u lakam u bakhlain tarn ha ka longbriew manbriew jong I. 
Barabor haba I sneng ia ngi ki khun I shait pynkut da kaba ong, "Kynmaw 
khun, ym don jingmyntoi ei ei wat lada ngi ioh ia ka pynthei baroh kawei 
ruh, lada ngin duh ia la ka jingim ha bneng bad ia ka burom ka akor ka 
khyndew”. 

Ha kawei ka sngi katba ngi dang iashongkai I la ong, "Kito ki khana 
lyngkhot lyngkhai kiba nga ju iathuh ha me, da buh jingthoh me ong, 
tang ioh pule myllen ki khun ki kti, ki para ki pyrsa jong me hadien 
habud. Lada mem pyndonkam ia u khulom ba me don bad ia ki dak ba 
me la spel shitom ha kum kit=> baroh, te men leh auj ia ki ?”. Hooid ngan 
leh aiu ia ki ? Ngan leh aiu ia U khulom uba nga shait sieh pynitynnad ha 
ka pla shadem ka soptilor bad ia ki A - B kiba nga la spel shitom dang 
khynnah ? Tad haduh ka snem 1973 ba U Nongkit khubor u pyrisawa ia ka 
khubor ba u kit, ba ka Sorkar Badonburom kan ai jingiai ap la ki nongthoh 
kot hapoh ka State, ba nga la kut jingmut bad jubab la ka jingkylli I Mei 
ia nga. Wat lada ki long kiba bit ne ki bymbit, nga la lum ia ki lyngkhot 
khana baroh shaphang ka Nongbah lapgar ban pynwan dur ia ka ha ka 
dur jong ka Drama. Nga da iathuh ruh ia I Mei ia kane ka jingthmu jong 
nga. 

Ha kata ka por I Mei I don hapdeng ka jingpang kaba jur bad la leit 
buh ia I shapoh Jaiaw Hospital. Man ba nga leit peit ia I, I shait kylli 
shaphang kine ki jingthoh jong nga. Nga iathuh ia I ba ym pat ioh jingtip 
bad ba kam dei hi ruh ka kam jong nga ban leit kylli. Sa kawei ruh ngam 
sngewmat don jingkyrmen ba kin long ki jingthoh kiba bit hakhmat ki 
Babu kiba dei peit bad bishar ia ki. Shwa ban ioh jingtip na ophis, I Mei 
I la khlad noh sha la U Trai Nongthaw. 

Ngam lah ban klet ia I Mei. Lada ka jinglong jingim jong nga ha 
pyrthei katba nga dang im kaba sniew tarn ne kaba bha tarn, ka dei ka 
jingsaindur I Mei katba nga dang rit. Kum ka Kmie I Shait mai shait 
sympat, shait sneng shait kyntu ia nga man ka sngi ryngkat bad ki adong 
'ymbif. Lai tylli ki adong khynnah ia kiba nga la pynlong ki adong rangbah 
mynta. Ngam bit ban ikwah ia kiei kiei ki jong ki para khynnah, ngam 

bit ban iamai ne iashoh bad ki para khynnah bad horkit hordang ngam 
bit ban ia jan ne ia lehkai bad ki khynnah kynthei ba ioh don kiba ong ia 
nga 'pha’. Kita dei ki Lai ■ Adong I Mei ia nga. Mynta nga shem ba ngam 
ju nang ban ang ne khwan burom ne ban thep pla wat ia iwei I pisa saw 
ruh khlem da jaw syep. Ym ju don ba kynroi ia mai ne ia shoh ia dat ia 
nga namar ba ym ju mih ki ktien eh na nga mynno mynno ruh. Ym ju don 
ka kynthei kaba nud ban kren kai ne sin kai ne rkhie rymmain ia nga 
haba kynduh ha lynti syngkien ne harum haneng. 

Mynta sa aiu pat ? ... Mynmiet ynda haba la kynjah ka iing ka sem, 
ka pyrthei ka mariang, nga pynlip ka sharak rit kaba nga buh hajan 
jingthiah, nga khapbrip ki khmat bad nga pasiaw jar jar, "Mei ngam lah 
ban klet ia ki jingsneng bad ia ki adong jone phi, mynta ruh ryngkat bad 
ki nga iaid nga ieng, nga trei nga ktah bad nga im nga sah man ka sngi". 

Ngam lah ruh khlem da ai burom ia ki new thoh riew pule jong ka 
dong kum Li J. C. Makdoh, Headmaster Senior Basic School, Bhoirymbong; 
U Bah J. D. Rymbai bad U Bah W. Marpan kiba long ki senior Teacher 
jong kajuh ka skul, bad ia U Bah F.S Lapang, B.A., B.T., uba long U 
Headmaster jong ka Myngken Christian High School kiba la pule ia kane 
ka Drama bad kiba ju ai mynsiem ia nga barabor. Nga khublei ruh ia ki 
rangbah kane ka dong khamtam ki Basan Baheh jong ka Raid lapngar hi, 
kum U Mita Syiem, U Tis Basan Rymbai. U Klan Lyngdoh, U Dren Maklai 
(Sohblei), U Phrim sumer (Doloi), bad u Wei Ryngkhang (Maji), kiba la ju 
kyntu ia nga barabor ban thoh eiei shaphang kane ka Nongbah lapngar 
shwa ba kan lip kan jah na ka jingkynmaw . Ki da kyrkhu kyrdoh ruh 
haba ki la tip ba nga la pyrshang ban lum bad ban buh jingthoh kumba ki 
la angnud. Nangta nga khublei sngewnguh arti ia ki Babu kiba don ha Sor 
Shillong bad shawei shawei khamtam kito kiba dei peit ia ka thoh kapule 
hapoh ka State kiba la ai mynsiem ia nga ba ngan ioh ban pyndep ia la ka 
jong ka jingthmu. Lada U Blei u ailad, ngan pyrshang ban ia kynduh ia ki 
markhmat ban khublei ia ki baroh. 


Nga la pynlut ia ki jingkhublei sngewnguh la kumba laipowa, kaba 
sah mynta ka long satang kumba shipowa. Wat lada ka sah satang 
khyndiat ruh, ngan ai lut noh ha I Prof. H. Syiemlieh iba la trei shitom 
ban pynbeit ia ki jingduna bad ki jingbakla jong nga baroh. Kane ka 
Drama lem bad ka Lukhmi, 


i, ki la bha^ok ki lei^ hap jia ryngkhat 

ha ka miej ba trei shitom I Prof. Syiemlieh. Lehse lada ki leit hap ha 
kiwei pat ki miej, kin jin da (a ngiah bad thait banpule shitom namar ba 
buh than ki jingbakla. 

Mynta ka dei sa tang ka kamram jongphi ki nongpulebaieit jong ka 
Ri ki baieit ia la ki Longshwa-Manshwa bad kiba da kwah ban dang peit 
kai ia ki matti matjat jongki. Peit ma phi bishar ma phi, mait ia ka tarn 
bad pyndap ia kaba duna, lada ngi angnud shisha ban dang pynsah ia ki 
dienti ki dienjat U Barim-U bajah. Nga panmap ruh na phi, lada phi lap 
ia kano kano ka jingduna hapoh kane ka Drama ia kiba ngam lah ban 
kiar ha la ka jong ka jingduna, to map ia nga! Lada U Blei un dang ailad, 
yn sa nang pynbeit ia ka hadien hadud. 


Dated, Mawbri, lapngar, Ri-Bhoi 
The 6th July, 1974 


Khublei, 

0. Lamare. 



KHYNDIAT NA KA BYNTA KA SIEN SHON KABA AR. 

Ha ka sien short kaba nyngkong, 'Ka Drama Ka Kut lapngar’ ka la 
leit rung ha ki katto katne ki tyngkong Ing ki Para Khasi- Pnar, hynrei 
kam lah kot kjat ban leit rung lut sha baroh. La ju iohsngew namarkata, 
ba don bun kiba dang siletnud bad kynmaw tympang da ka jingkwah ban 
ia khynduh biang iaka. Kito kiba la ia kynduh bad ka, ki kwah ban ia 
kynduh biang, bad kito kiba dang shu iohsngew pateng danore, ki kwah 
ban ia kynduh markhmat bad ka. Te da ka jingkynto ki para Ri najan bad 
na jngai la sngewdei ban pynmih biang iaka ha kajuh ka dur kumba ka 
long mynshwa. 

Te, to shim, to pule, lehse kane ka drama ka lah ban long kum ka 
jingaiksai ba ngin nang ia wad ia tih ia kiei kiei kiba la dep hapoh ka Ri 
jong ngi. 

Dated, Mawbri, lapngar, Khublei, 

Ri-Bhoi, 

The 6th June, 2005 O. Lamare. 

KA LAMPHRANG 


Na ki khlaw ba dum ha Ri Bhoi la mih u rangkynih u rangphawar. Na 
pdeng ki syrngiew ba kah dum ka Mynnor, I Bah Os Lamare, kum ka sngi 
ba prong lyoh, I sei ki khanatang; ka phngain, ka itynnad bym lah ong. 
Ka jingmih ki nongthoh kum kine ka pynpaw ba ki syllai sa shisien kin 
shlei kin dap da ki rngai ki ban bsa banpyndap ia ka Ri ban nym sah ha 
ka lyngngoh. Ka Syiem lapngar kaba sawa hangne hangtai kum ka 
puriskam ba shu tarn nangno-re, kum ha ka jingiathuhkhana shaphang 
ka Luh Shadap, ka drama ka Kut lapngar ka wan rah syndon ia ka histori 
jong ka hima lapngar, ha ka burom bad ka dur ba phyrnai, Nangne ka 
khmat u Pukni Syiem ka lah ban sam lyngba ki khlaw ba rben ka Ri Bhoi 
bad banplie ia ki khyrdop ba la sop niut ka Mynnor. Dei na kiba kum kine 
ki khanatang ba yn sa dang thain ia ki syrdoh haduh ban da pynlong ia ka 
histori ka Ri Khasi. 

Wat la ka Drama ka Kut lapngar ka don ka jingiadei kaba jan bad ka 
Lukhmi ba la thoh da une u juh u nongthoh ki iapher bak lybak kawei na 
kawei pat bad ym don kano kano ka jingkdew da u nongthoh hangno 
hangno ia kaba kum kata. Ki iaid la ki jong ki nur bad ki thew la ki jong 
ki phang. Ka Jinglong ba iriang bad ba khlem khein briew iano iano jong 
ka law saring ka da paw shai khambha ban ia kaba ngi shem ha kiwei 
pat ki jingiathuhkhana. Kane ka Drama ka long kaba la biang lada thew 
na ka liang ka plot, ki chatacter ne ki scene. Lehse ngan nym bakla lada 
nga ong ba ka long kaba ia ryngkat ha ka kyrdan bad ki drama kiba 
bhatam kiba la mih ha kine ki sngi. Nalor kane, kane ka drama ka ktik ia 
ki nongpule ban nang wad shuh ia ki jingtip shaphang shibun kiei kiba la 
kren ha kane ka drama. 

Ka jait bynriew U Khasi shityllup ka Phuhmut haba mih ki rangkynsai 
kiba kum kine. 


"Sa shisien kin win ki khlaw, 

Sa shisien kin khih ki maw”. 

U Myllung Soso Tham u la iohi ia kane ka mynnor. Ka renaissance 
jong ka khasi Literature kaba paw ha kine ki sngi imat kan pynurlong ia 
kitei ki jing ong. 

To ai ba ka Lei Kharai lei khyrdop kan nang ker nang da ia I Bah Os 
Lamare bad U Blei Nongbuh U Blei Nongthaw un iarap ia I ban nang sei 
shuh na u Khulom ksiar jong I ia ki khanatang u barim khnang ban shai 
ka Ri. 


Prof. H. Syiemlieh, M.A., 
Malki, Shillong. 
The 1 2th August, 1 974 

SHIKYNTIEN 


Shi mohkhiew ngan ruid na ka bynta kane ka Drama "Ka Kut lapngar”, 
ym kum ka jer ka thoh, hynrei kum ka ksan rngiew, ka kit bok kit rwiang 
jong nga ba kan bha kan miat. U mohkhiew u banyngkong la ruid hi da u 
Nongthoh, ha kaba u la jer la thoh ia ka kyrteng jong ka. U mohkhiew u 
ba-ar pat la ruid da u hynmen rangbah, u Professor H. Syiemlieh, uba la 
suit la shor ha u klong u skaw, ban pynsah pynneh da kane ka nam ka 
kyrteng. Kumta, u mohkhiew ksan rngiew u balai, ngan ruid ma nga 
mynta. 

Ha ka jingiasyllok ba khatduh eh jong nga bad u Nongthoh, hashwa 
ba un phah shon ia kane ka Drama, u da kwah eh ba ngan kynthoh 
shikyntien arkyntien, ia kaba nga ruh ngam sngewdei ban kyrngah, tang 
ban shu pynhun ia ka jingieit jong nga ia u, wat ia lade nga buh hapdeng 
ka jingdumdngiem kumno ban leh. 

Naduh ba ngi la ia pda larig ia la ki kjat sha la shnong ban shakri ia 
la ka jong Ri lyngba ka kam hikai skul (1962). U Bah 0. Lamare u la ju 
pynpaw ha nga bunsien ba u don ka jingangnud ban lum bad ban buh 
jingkynmaw ia ki matti ki matjat, ki dienti ki dienjat jong ki Longshwa 
ki Manshwa kiba don kyrhai ha kane ka dong, la kane ka jingthmu jong 
u, nga la ju pyrsad pynrhem barabor namar nga sheptieng ba ioh ka lip 
noh tang ha ki jingiakren. Wat lada u la thoh ia kane ka Drama la kham 
slem. pynban na ka daw jong ka jingduk bad ka jingsngewkhynnah jong 
u ha ka bor pyrkhat, la shu set synduk shwa ia ka la bun snem. 

Tad haduh ka snem 1973, da ka jingpynbna ka Sorkar Meghalaya 
lyngba "U Nongkit Khubor” ban ai jingiarap ia ki nongthoh kot, u ruh da 
ka jingkut jingmut skhem u la rai ban phah ia kane ka Drama kaba la 
shah set byndi la bun snem hapoh ka synduk-phatok. "Long kat ba long” 
u ong, "Ngan pyrshang ban phah ar”. Kata kamut, un phah bad sa kawei 
de ka jingthoh jong u kaba u la dep thoh ia kaba u jet* kyteng "Ka Lukhmi”, 
bad u phah shisha. U iathuh ruh ia kawei ka jingjia ha ka por samla jong 
u ba u poi iing kham slem ha kawei ka miet. Ha lynti u shem ba um don 
jingpruid-ding shuh bad u la rai ban leit thiah dum noh ha kata ka miet. 
Ynda haba u khura lut ia baroh ki pla, u lap ia iwei i diengjingpruid, ka 
kmieding pat ymdon. U la poi kynmaw ba ha 'liewsboh u la bret ia kawei 

kaba’ la lut mynstep. Da kaba kyrmen ban lap ia ka, u la pynbeit ia la ki 
kjat shata shapoh 'liewsboh ban wad ia ka. Katba u dang tare iongngit, 
ka kti matlah ka leit troh ruma pynban ia ka eit ksew kaba dang her her. 
"Pyrkhat hi ma phi" ula ong, "Kumno nga long hapoh kata ka 'liewsboh 
ha kata ka niet”. "Kumta”, u la bteng biang, "wat lada ngan ia kynduh 
biang ia kane kajuh ka apot ha ka longbriew jong nga ruh, ngan tare 
ruma biang sa shisien mynta”. "la!” nga la ong, "ngan leit synran - 
kitbok ia phi ioh phi kum troh biang ia kajuh”. 

Kumta nga kitbok kitrwiang ia U Bah 0. Lamare ba un shakri ia la ka 
Ri bad khamtam ia kane ka dong ba dang sahdien jong ngi lyngba kane 
ka kam. Nga sngewdei ruh ban ai khublei ia 1 Professor H. Syiemlieh iba 
la pynbeit bad trei shitom ban pyndap ia ki jingduna baroh. Ha kajuh ka 
por, ym lah ban iaid lait ia ka jingplie lad ka Sorkar Meghalaya ban ai 
jingiarap ia bun ki riewraitong donsap. 

Khatduh khatwai nga phai sha phi ki nongpule ba don ka sap ka bor 
pyrkhat bad ka bor peitthuh ba phin shim sa ia une uwei bad pdiang sha 
ka lympung jong ka thoh ka tar u Khun Khasi-Khara lada u long u babit. 
Bishar bad tihnia hi ma phi la u lah ne em ban long uwei na ki nong-iarap 
ban pyndap pynshlei ia ki thiar lum jingtin bad jingthoh. Nga kyrmen 
bad ngeit skhem ba un dang pynmih shuh sa kiwei kiwei de ki jongthoh 
lada u Blei un dang ailad ia u. 


Kdonghulu, lapngar, 
Ri Bhoi. 

The 18th June, 1974 


Khublei 
J. D. Rymbai. 

ACT - 1 (SCENE - 1) 


Mynstep: 

U Wei 

UAr 

U Wei 
UAr 

U Lai 

U Saw 
U Lai :• 

U Saw 

UAr 


■ Riew ka bom ka ksing ha phyllaw iing Syiem. Ki paitbah ki la 
sdang ia mih na la ki iing jong ki. Katto katne ki ialang ha 
shnong. 

(wan mareh) - Balei lok ? Balei kumta ? Ka bom aiu kata kaba 
riew ? Wow ko Mei ! ka kbai shnong balei ? 

(u rkhie)- Ha-Ha-Ha-Ha, wow ka jingbieit, ka jingbieit sniang 
! Ka jingbieit sniang aiu kane me deng halor ka khlieh rangbah 
jong me ? 

Wow Para ! Jia aiu ? Don jingma ? 

Me kylli kyiuh dohnud kum u khunlung pynban ? Ka khubor 
babha kein me ba ka bom ka kbai ia u pait lapngar mynta ka 
step. Mem tip ba ka law Saring ka pyrsa kur trai U Kumbur 
Sing, u Pa Mem baieit eh jong ngi, kan kiew ia ka khet lapngar 
mynta ka sngi ? Kane kein kaba long ka ’thei khraw kupar, 
kieng kynjri rupa naduh kpoh ka kmie kan sa long ka kynrad 
lahduh halor jong ngi naduh mynta ka sngi. 

Ah para ! Ym don por shuh ban ia kren kylla jingmut ? Nga hi 
nga phla diaw mynsiem ba ka dohnud jong nga kam kmen 
mynta ka sngi. Da kaba kthang mynsiem nga phla ba ngam 
mon ia ka law ba kan long ka syiem halor jong ngi. 

(leng lyngngoh) - Ngam shemphang satia aiu phi ia kren. 

Suk ma me u bytii sngewthuh ei ei. Lada don ka hok hangne 
ha sla pyrthei, dei tang kito ki bym sngewthuh ia ka hok ia 
ka pap kiba don hok ban pdiang ia ka. 

Lok, phi ong phim mon ? Hato phi don ki daw ban sei madan 
? Lada ym don, wat pynjrong thylliej ei ioh hap saja khlem 
lap ba sngewthuh. 

Ka law ka dei ka kynthei briew, ka thei shibuit ka thei shibor, 
ka dong shimat ka dong shipung. Niuma ia kata, ki ong pat 


1 



ba ka del ka baiar jingmut, stad pyrkhat bad proh jabieng. 
Nga kmen ia kita ki nam donburom jong ka. Hynrei ka jinglong 
jong ka pat ? Balei ym don jingpyrto ia ka jing long jong ka ? 
Balei u pait lapngar u len mynthi ia kane ? Pyrkhat lok ! 
Pyrkhat ka mut aiu kane. Nga ngeit skhem ba bun ki dohnud 
ki diaw mynta ka sngi, ym tang ki jong ngi hangne. Hynrei 
ka por ka la dier ym don satia u dap shynrang uba shlan ban 
dawa biang por. 

U Lai Mano ban nud ? Mano ban ujor ? Ka Kur Saring ka la dep jied 
bad kaba sah mynta ka long sa tang ka mynjur u paitbah bad 
ban nguh de ngon ha khmat jong ka. 

U Ar Hooid-hooid, phi ia kren, ia kaba dei eh. Kane ka law ka dei 
ka View khong khong mynsiem ba angburom, ka View sarong 
kyreit ba buhrieh jingsbun bad ka View khor thylliej 
bakhapnap jingieit. Dang shen ka dang beh krad ia kawei ka 
kynthei raitonq 'ongbriew, kaba wan kyrpad jingisnei ha 
phyllaw iing Syiem. Hato kum kane ka View pyut dohnud kan 
long Syiem halor jong ngi ? Hynrei mynta ka sngi ngi dei ban 
pyrta jam ryndang laisien laiwat ha ka por ba u Lyngdoh u 
buh ia ka pansngiat halor ka khlieh jong ka. Ym tang katta, 
ngi dei ruh ban dem ngon ia la ki khlieh don jabieng jong 
ngi. Lok jong nga, kumne ngi la dei ban leit noh sha phyllaw 
ki Syiem. Namar ba ka dei ka sngi ba kmen, phong durkmen 
ha la ki shalangmat jong phi baroh. 

U Lai la ka khmat bakmen la ju pynlong da ka dohnud kaba kmen. 

Ka jingkmen leh mynleh baarsap ka pynjngut khmat ia kiba 
peit. Nga, namarkata, ngan nai leit sha kane ka Lympung 
bakmen namar ka dohnud jong nga kam kmen satia. 

U Ar Phim lah ban pep. la kiba pep yn sdien phasi ha synrang 
Mawlambei, lane lada bha bok, yn shu khi-laiduid bad beh 
shnong artad. Namar ia uba pep mynta ka sngi yn hiew u 
nongshetkylla faasniew tarn ka Syiem. Hynrei tang kawei nga 
pashat jingmut ha phi baroh hashwa ba ngin ia leit, lada phi 
ia mynjur to ngin ia pasiaw Vien sylla ha ki shkor kito ki snar 
mynsiem ba kin ia pyrta ba ka kam kan pulom mynta ka sngi. 

(Hamar hangta wan iaid sted u Sangot) 

Khublei, khublei ia phi baroh ! Khublei ia phi ha kane ka step 
bakmen I 

U Lai Sangot ! phi her sted kum ba don ki thapniang ha ki matsohlah 
johg phi. Phi iphuh iphieng kumba phin leit khublei ia ka 
nusib babha kaba ap ia phi. 

Sangot Phi kren ktik dohnud ia nga ne ? Nga sngewthuh phi aiu phi 
mut. Hynrei ka por kam ailad shuh ba ngin dang ia kren bun 
ktien. la nph phi ! 

U Ar la noh, shaei Sangot ? 

Sangot lanoh kat shaba phi ia noh kein phi Tangba kynmaw wat leit 
ia pep ban ia poi sha phyllaw ki Syiem mynta ka sngi. 

U Ar Phi iawer ban ia leit nguh Syiem thymmai mo Sangot ? 

Sangot Hooid kein phi. Balei, don jingsngewpher ia kata ? 

U Ar Nga mut kumta, namar ba ka dohnud jong nga ka shu kern 
khriat kynsan mynta ka sngi. tharai lada dawa ban pynsangeh 
ia kane ka kam, ym long ? 

U Lai :• Ym long, balei lada halor ka nongrim kaba biang. Ngin dawa 
ha ka burom u Pa ’lem bam kwai ha Dwar ki blei kein ban 
dang iam briew shuh sa katto katne taiew na ka bynta jong 
u. 

Sangot Tharai tharai long hi malu mala. 

U Lai :• Phi dang ia artatien ? Da kaba thikna nga ong ha phi ba ka 
long. Dang artaiew dang shu dep ban pynkhuid ia ka phur ka 
ka siang na ka bynta jong u, balei ka Kur Saring ka kyrkien 
than ban jied Syiem thymmai ? Ani wow, ka jingkwah long 
syiem kaba la sngewkhyllah sngi than du ! Pakapaki, dei tang 
ka jinglalot burom ha khmat ka pyrthei. Lada phi ia mynjur 
ngin dawa ia ka jingiam briew kaba sa shitaiew pura. 

U Ar Nga hi nga mynjur naduh la ka dohnud. Nga kham sngewkmen 
mynta ka sngi ban iam jaw ummat na ka bynta uba iap ban 

Sangot 


ia kaba rkhie pashait na ka bynta kaba im. 

Lada kumta. la shibit ha ka por ba kren burom ia u Kum bur 
Sing, ngin ia dawa madan ia ka jingpynsangeh ia ka kam 
mynta ka sngi bad ngin dawa ruh ia ka jingiam briew shuh. 
Mynta, ia ngin ia leit noh, namar lada ngin ia poi dier por, 
nga sheptieng ba ioh ngi shah suba sniew ei. 


^Ki ia leit noh) 


ACT-1 (SCENE - 2) 


Ha kajuh ka por Ha iing u Basan Marpan. U Basan u shong pyrkhat 
marwei. 

(rung u Basan Rymbai- Khublei Basan ! nga ngeit ka por ka la biang ba 
ngin ia leit noh. Ne kumno phi ong, dang don por ban ia 
shong bam kwai shong dih duma shwa ? 

Basan AAarpan :• Kata ka shong ha ngi la ka dang don ne kam don shuh. 

Shong shwa Basan (shong u Basan. Rymbai) Phi iaphuhmat- 
phuhmut mynta ka step i kumba ka burom mynta ka sngi dei 
ka jong phi. 

Basan Rymbai Wow i Phi la kren mait mynsaw ia ki jingmut 
badum synnia jong nga, nga la sngewpyngngad kdar- 
phar bad war ka lait lynti ka pyrkhat ka pyrdain jong 
nga. Ban deng jingdiaw ha ka shalangmat ha ka sngi 
bakmen kiwei, paw pen ryngkew ei ka jinglong arsap 
ba ar syrtap jingmut. Kumta ia ka jingbymhun kham 
bha ban shu bunrieh khop hapoh la dohnud. 

Basan Marpan Bym hun phi ong Basan ? Phi mut aiu ? 

Basan Rymbai Nga mut ia ka kam kaba mynta ka sngi kein phi. 

Basan Marpan la ka kam kiew khet ka law Saring ? 

Basan Rymbai Nga mut.. Hooid kein phi. Ka don ka jingbymhun hapoh 
ka mynsiem jong nga. 

(K1 paitbah kl ia lisa, ki ia mareh sha phyllaw ki Syiem. U Sangot U pyrta 
bad ka bom ka riew. Ki Basan ki ia shong pyrkhat jy(liew). 

Basan AAarpan :• Kum ki khleh bieit ba la shat khawtyndep, kum ki 
lamwir ba la thap pynbaiong u ’suidlum u ’suidwah, u pait 
lapngar u ia march bad ia risa ha lynti shnong. Nga sngewpap 
ka pyrkhat, sngewmat ba tang ka dohnud jong nga marwei 
kaba sa mangkariang. 

Basan Rymbai :■ Lada ka dohnud jong phi ka pap, ka jong nga ruh ka 
long kumjuh hi. Hynrei ka por ka la dier, ai ka kam kan mat 
laid katba ka mon. 

(rung u Lyngdoh) • Khublei Basan ! 

Basan AAarpan :• Khublei Lyngdoh ! Ngi khublei hun mynsiem ia phi ha 
kane ka sngi ba kmen tarn. To da shong shwa Lyngdoh (shong 
u Lyngdoh) 

Lyngdoh :• Ka sngi bakmen phi ong Basan ? Wow ka dohnud jong nga ka 
kyiuh kynsan mynta ka sngi. Khlem pep ki kti jong nga ki 
kyiuh ban pyndep kam. 

Basan Rymbai Phi kyiuh tiengburom, ne phi kyiuh ba phim mon ban 
pyndep kam ? 

Lyngdoh Shai kdar nga iathuh hok hakhmat jong phi ki Basan ki baheh, 
ki kynrem ki lyndan ka hima, bad ruh ha khmat ki blei najrong 
hatbian, ba ngam mon. Nga la kyrpad blei ba ngan ioh pang 
mynta ka sngi hynrei ym shym jia eiei ia nga imat ba ngi 
dang eh la ka rngiew. Niuma imat ki blei ki mon ba kane ka 
kam kan dep mynta ka sngi. Nga kyrmen ba ki blei ki don ki 
lad ban jubab ia ka jingud jong ngi ha ka por kaba biang 
tang lada ngi nang ban aap iaishah. 

Basan Marpan Mat long katba long, ia ngin ia leit noh. 

(ki ia mih noh) 

ACT 1 (SCENE - 3) 


(Ha ka juh ka por - Ha phyllaw iing Syiem ialang u paitbah. U Lyngdoh, ki 
Basan ki kynreni H lyndan ka iing Syiem bad ka law ki shong 
na ka liang iing Syiem. 

(U Sangot u pyrta bad kaweh kti artad ban pynsngap ia u paitbah ba ia 
hylla) - Ko paitbah, ko paitlang ! Kaw - to ia, sngap baroh. 
Hei to ia sngap ban ia sdang noh ia ka kam ! 

(Pyrta na pdeng u paidbah) Ka sngi bakmen Sangot, ka dei ka sngi 

bakmen jong ngi ! Shah ngin leh kmen, kum ki trai shnong, 
ngi dawa ia ka jingleh kmen ba pura. 

Sangot Kum ki trai shnong ngi don hok ban dawa ia ka jingleh kmen 
ba pura bad ha ka juh ka por ruh ngi don hok ban sngap jar 
haba la dawa ia ngi ban sngap. Mynta ia sngap noh, ai lad 
ban sdang noh ia ka kam. Ka jingleh kmen ai kan wan hadien 
ka jingdep kam ba pura. 

(sngap u paitbah leng u Basan Marpan ban kren plie) 

Basan Marpan la sngap baroh, hei, to ia sngap baroh ! Nga sngewhun 
mynsiem jrut haba nga iohsngew ba phi dawa ia ka 
jinglehkmen ha kane ka sngi. Phi la pan ia ka ba dei bok, 
nga ruh nga dawa kumjuh hi. Ynda dep ka kam, ngin ioh ia 
kane kaba ngi ia angnud ryngkat ka khawai ka dawai kaba 
biang ia kaba la pynkhreh sbun mynsiem ka Sad ka Sunon na 
ka bynta ki kynthei ki khynnah, ki rangli ki juki, ki kup 
shilliang ki sem shilliang. Ko para doh ko para snam, to kmen 
haba dei ban kmen bad to iam haba dei ban iam. La ar taiew, 
shah ngan ong ba dang artaiew ngi dang ia iam briew na ka 
bynta u Pa ’lem Kynrad bam kwai ha Dwar ki blei Nongbuh- 
Nong-thaw, mynta pat ngi ia dawa syiang ryndang ia ka 
jingleh kmen, namar kumba nga la ong ba ka leit dei ryngkhat 
ba ka dei ka sngi jingkmen. Phi-kynmaw ? Dang artaiew 
mynshwa ngi ia ieng ha kane ka juh hi ka jaka da kaba ia 
dem ia la ki khlieh, ryngkat bad ki ummat kiba snoh ha ki 

ngap jong ngi. Hynrei mynta ngi la ia dawa ia ka jingleh 
kmen. Haba kumta, niad noh ia ki ummat bad to phong dur 
kmen dur sngewbha ha ki shalangmat jong phi khnang ban 
long kiba dei nok ia la ka jingdawa. Ah, ngam lah du ban klet 
ia ka jinglong babha u Pa ’lerr', Shisien ruh ngam ju kynmaw 
ban mih kano kano ka jingiapher jingmut bad ngi ki Basan ki 
baheh ne ban mih ki ’tien eh ki ’tien khor, ki 'tien sarong ki 
’tien meng naki rmiang shyntur jong u. Barobcr mih pynban 
tang ki ktien jali jaum kiba syrpai syrpud ha ki por ia kren 
kam ia kren jam la u nongwei ia u nongar u kren don burom 
donakor halor ka nia ka jutang. Tang da ki ktien jong u, 
shong suk u khun u hajar, u para syiem u para kmie ba 
markhap ba mardain. Hato ngi dei hok ban klet noh ia u ? 
Don na pdeng jong phi kiba don ki saphit jingkynnoh sniew 
ia ka jingim jong u ? Lada don, ale wan pasiaw ha ki shkor 
jong nga, khnang ba ngan isih noh ia u khyndiat. 

Paidbah Ym don, ym don ! Ym don Basan Kynrad, lada don kum uta u 
khun ka jler ka nangang sha ki ksew ia u thylliej jong u ! 

Basan Marpan Nga ruh nga ngeit ba ym don Mano ban nud ban kynnoh 
sniew ia u khlem daw ? Lada don kum kita, wat ki shakri jong 
u kiba dang don hangne khlem pep kin sei wait mynta mynta. 
la u khun u hajar u ieit thep mynsiem, ia ka rangli ka juki u 
pashat jingsbun. Shisien ruh ngam ju kynmaw ba u pyndonkam 
ia u saiteh saikhum 'ne ia u dieng sympat u dieng ka wiat. U 
rit u ria, u thap u dap u shlan ban ieng phuhmat ha khmat ka 
khet bishar jong u. U dakait u bymman u kylla ka bamut tang 
da ki ktien sneng ki ktien kraw jong u. Ko pa’^a doh ko para 
snam. Kine baroh ki la leit noh ! Ai ba ka jingkymaw tympang 
kan shu sah tang hapoh ki dohnud jong ngi. 

Paidbah Da lei lei ruh ngim lah ban klet Bansan Ngi dawa ban dangiam 
briew shuh na ka bynta jong u. Ai por shuh ia ngi. 

Basan Marpan Ah para 1 Phi la dawa ia kaei kaba ngam don lad ban ai. 

Map ia nga ! Tyngkrein da la ki jong ki khmat phi la iohi ia 
kane ka pansngiat syiem ba la buh hangne hato dang lah ban 
ai ia ka jingpan jongphi ? 

Paidbah Pynsangeh, pynsangeh ! Ngi dawa ia ka jingpynsangeh ia ka 
jngthung syiem mynta ka sngi. Ngi dawa ia ka jingpynsangeh! 

Basan Marpan :• Lada phi kren da ka jingbieit, sngap noh ym donkam 
shuh. Hynrei lada phi ong pat ba phim mon ban shong khet 
ka law Saring, sngap ngan pynshai ha phi mynta. 

Paidbah Ngim mon, ngim mon I 

(Ka law ka la pisa daka jingbitar kum ba kan ieng bad phet noh). 

Basan Marpan Lada ngan iasnoh jingmut bad phi khlem pep ka jaid 
Saring kan thut ia nga. Namarkata, shah ngan kiar na phi 
bad ngan pynbor ruh ia ka mon jong phi. Nga tip ba phim 
mon namar ba ka dei ka kynthei briew. Wat haba ka dei ka 
kynthei, hato kam dei ka pyrsa trai u Kumbur Sing ? Ka lah 
ruh ban duna buit ban duna bor, hynrei nga kyrmen ba ka 
snam u knii jong ka, ka tuid hi ha ka. Kumta shah ngan 
pynbor ia ka mon jong phi da kaba kyrmen ba kan synshar 
halor jong ngi kum ka kmie. (u shong noh). 

Basan Rymbai ;• Ko paitbah ko paitlang, ko para shnong ko para thaw 1 
Hei, ia sngap sa shi kyntien ar kyntien ngan pynban halor ki 
kyntien u Basan Marpan. Hei, wat ia ma wat ia syier, wat ia 
tieng wat ia smiej, to ia shong suk‘, thiah suk kumba ju long 
ju man mynno mynno. Lada ka Syiem ka duna buit, don ma 
ngi kiba ia synran ia synriah ia ka, lada ka duna bor, ki don 
pat ki khlakawait ki khla ka stieh kiba ia ker sawdong ia ka 
barabor. Kaba kong san kaba ngi dei ban kynmaw ka long ba 
ngi dei ban don tang ka jingiatylli, ka jing ia ieit bad ka 
jingiashaniah kylliang iwei ia iwei. (u shong noh). 

(Ieng u Lyngdoh, u shim ka pansngiat bad buh halor ka khlieh ka law). 

Paidbah Kyrkhu Blei ia ka ’Mei ’lem ! 

Lyngdoh Hei, ia sngap baroh kumba ju don ka riti ka dustur naduh 
hyndai hynthai, ba la buh u barim u bajah ryngkat ka pynkham 
ka pynksoh ki blei Trai KYnrad, ban don ka thung syiem ka 
thung patsha, mynta ngi (a pyndep la pynkhuid ia kaei kaba 
ngi dei hok ban pyndep. Peit kein naduh mynta ngim dei 

shuh kum ki mrad ki mreng kiba im lyngkar sah lyngkar, 
hynrei ngi la don la ka syiem la ka kmie kaba ri ba kdup ia 
ngi. Phi ruh mei ’lem kynrad, phi la don hok ban mai ban 
sneng ia u nonglait ia u nonglet, ban sympat ban kawiat ia u 
runar u ruser, ban pynhap u saikhum u saiteh ha u dakait u 
bymman. Ka pyndait diengsong, ka khi-lainuid, ka kynthah 
narsaw ka behshnong behthaw, dei ka jong phi naduh mynta. 
To ki blei Nongbuh Nongthaw kin kyrkhu kin kyrdoh shilynter 
ka jingim jong phi!(u shong noh). 

Syiem Ko khun ko hajar, lem bad ma phi ki Basan ki Baheh, ki 
kynrem ki Lyndan jong ka hima ! Nga phai sha phi kum ki 
nongaibuit ki nongaibor bad ki nongkyrshan arti arjat ia ka 
khet. Nga sngewphuh nga sngewphieng mynta ka sngi haba 
nga iohi ba phi iasop iaboi sawdong jong nga. Na ka bynta 
kane ka sngi, wat dik wat khuslai, la pynkhreh la pynkhrum 
ia ka kmen ka sngewbha, ka khawai ka dawai kaba biang na 
ka bynta jong phi. Nga kwah bad nga dawa ruh ba baroh phin 
ia leh kmen pura mynta ka sngi, lada don na pdeng jong phi 
uba kyrngah, kum ia uta dei hok ban ai saja. Namar ia u, 
ngan niew ba u dei u nongshet kylla u basniew tarn pyrshah 
ia nga. Kane dei ka hukum banyngkong jong nga ha phi. 
Kynmaw ba phim mon ia nga ban shong halor ka khet ! Ngan 
kynmaw junom katba nga dang shong halor kane ka khet 
jong ka jingbymmon. To khie mynta ia pra noh, leit sha ka 
jingkhawai ba pynhun nud pynhun nam ia phi. (Ka ieng ka 
leit noh bad u paitbah ruh u ia pra noh). 


1 (SCENE - 4) 


Hapoh iing Syiem Ka Syiem ka shong pyrkhat marwei. Rung ki Basan. 
- Khublei Mei 'lem ! 

Syiem :• Khublei Basan ! Khublei ia phi baroh I Nga da sngewtynnad 
eh ia kane ka jingiawan jong phi. Shong Basan I Nga la mut 

hi ban phah ia u Lar ban wan khot ia phi baroh arngut lada 
phim lap ba ia wan. Wow Basan ! tang mar ia kiew ha ka 
khet shu wan hap wan jia pynban tang ki jynjar ki khuslai ha 
ka dohnud kynthei jong nga. Ka khet tyrut aiu kum kane 
kaba pynsa tyrut sa ia ka longbriew manbriew jong nga ? U 
Kongor u tnga baieit eh jong nga um niew briew shuh ia nga, 
u pait lapngar um mon ba ngan kiew ia ka khet, nangta sa u 
Syiem Narlein, u para lok ba iajan eh u Kni jong nga ; uba ju 
ia kit ia bah lem ia ka khia ia ka shon, u khlem wan mih 
satia ha kato ka sngi kiew khet jong pga. Ki mut aiu kine 
kiei kei ? KIne kein Basan kiba snoh rdin ha ka dohnud jong 
nga ia kiba ngam lah ban kynther marwei. Mano ba tip ba 
wat ma phi ki basan ruh phi lah ban nym sngewtynnad ia 
nga. Ban pynsting ia la ka jynjar la jong, imat la kham bha 
banhiar noh na kane ka khet bad ban kylla riew madan noh 
shisyndon. 

Basan Marpan Mei 'lem! na ka shalangmat jong phi la iohi ia ka 
jingjynjar jingmut jong phi, na ka jingpadiah u thyliej jong 
phi la sngew thuh ia ka jingkhia ka dohnud jong phi. La jar 
katta, haba ia don lang kumne, ngin ia pyrshang hi kein ban 
la syrpai ban iasyrpud ia ka lanot jongno jongno ruh. Shaphang 
u Kongor yn ia ong kumno ia ka kam iing kam sem jong phi. 
Mano ba lah ban tip ia ka daw ka kuna, ia ka lait ka let 
shitnga shikhun. Tangba wei haba u briew um kwah shuh ban 
iashong baniasah ryngkat, ym don kam ban bat jubor ia u 
ioh mih pynban bun shah ki jingsniew. Kam dei ruh ka kam 
khyllah namr kum ban shu ong noh, wei haba ym ia hap tar 
ka longbriew ban ia im ia iap ryngkat. Namarkata, shong 
suk bad shim jingtngen na la ki khun ki kti, na u khun u 
hajar, ieh un mat kit ma u ia ka pap ia ka sang baroh, u uba 
nud ban klet ban lyndet ia ki khun ia ki kti kiba long kiba 
iabit doh bitsnam bad u. Shaphang ka jingbymmon jong u 
paitbah ba phin shong ha ka khet, ia kane lah ban pynsuk 
pynjem ia u pait da kaba synshar hok ia ki. Shaphang ka 
jingartatien jong phi ia ngi ki basan pat, ia kane nga iathuh 
hok ba ngim don ka jingatnud atkhu pyrshah ia phi, Lada 

ngin don kum kata ka jingsngew, ngin jin da la kynton 
diengiap shuh shuh halor ka ding kaba klang ha kato ka sngi 
kiew khet jog phi. Shaphang ka jingiadei bad u Syiem Narlein 
pat, map ia nga, u Basan Korbar-ri un ai jingshai mynta. 

Basan Rymbai Atei 'lem 1 ka jingklet shoh tyndepjong nga ban iathuh ka 
la pynkulmar jingmut ia phi haduh katta. Nga la phah ia u kyrwoh 
biang por sha u hynrei sngewsih pat ba um lah ban wan, u shu 
phah pynban tang ka kyrkhu ka kyrdoh ia ngi. Ka jingbymlah 
jong u ban wan kam long namar ba u kwah ban dkhat jingiadei, 
hynrei ka leit jia ryngkhat ba u don ka kam hima kaba khia 
than. Ka dei ka jingpynkhreh thma jong u pyrshah ia u Nongsohbar 
uba wan iuh wan thorn ia u pud ia u sam jong u. Namar kata, 
wat witnud ei ei, um don jingphoi ia ngi. 

Syiem Nga la kham sting khyndiat ka jingmut jingpyrkhat, sngew 
kumba shiteng ka jing kit ka la hap noh na nga. 

(rung katto katne ngut ki kynthei)- 

Kawei :• Mei ’lem Kynrad, lem bad ma phi ki Basan Badonburom ! 
shah ngin buh jingkyrpad ha khmat ka khet mynta. 

Syiem Ong kein aiu phi kwah, ia kaba dei yn leh kumne kumne. 

Basan Marpan Hooid kein, balei phi da pan bor ? Hato phim dei k| 
Nong -lapngar ? Oa kaba kmen yn shah shkor ia ka jingud ki 
kynthei ki khynnah. Lada ia ka jingud jong ki yn kyntait, 
iano pat yn shah shkor ? 

Ka Ar Syiem Kynrad 1 na ka bynta ka jingshngain jongngi ki kynthei 
ki khynnah ha lum ha wah, ha lyngkha ha risai, haba ngi leit 
thohdieng-thohprew, ngi kyrpad ha ka burom jong phi ba 
phin ai uwei u nong kiengwait-kiengstieh u ban synran synriah 
ia ngi bad u ban da ia ngi na u nongshun u nongpen, u shukor 
u dandia. 

Syiem : • Ngam sngewiahap ia ka jingkyrpad jong^ kine ki kynthei namar 
kan ktah shibun ia ka jinglut ia ka jingsep jong ka iing Syiem. 
Tang ki shakri ki shakor, ki nongbud ki nongrap kiba la don 
lypa ruh, la shem jingeh ban pynbiang, sa ia une uwei lei lei 

ban bsa ka la tong kaba khia than. Ym del Basan kumta ? 

Basan Mar pan Ka dtk ka dlaw ka mynsiem haba lohsngew ia ka 

jingkyrduh ka lingsad. Kaba dang kham pyndiaw shuh shuh 
ka long ka jingkyrngah ia ka jingud jong kine ki 'thei shibuit 
ba duna buit ba duna bor. Ngam kren bein kren khoh ne kren 
arsap arphong haba ngan ong ba ka ling Syiem lapngar dei 
kaba pahuh pahai bad kaba dap ba shlei da u kba u krai, ka 
ksiar ka rupa. Hato nud ban ong ba u paid lapngar urn ia trei 
paidbah shisien shiaiom ia ki lyngkha Syiem !? Ki shakri ki 
shakor, ki nongap blang ki nongap masi, kirn dei satia ki 
nongbam ei hynrei kiba wan rah jingmyntoi hi ia ka ling 
Syiem. la ki khlawait pat, ym tang ka ling Syiem kaba kit 
khlieh hynrei u paidbah ruh u ia peit u ia i hi ia ka shitom ia 
ka shipa jong ki. 

Syiem :• Niuma, lada ki Basan ki sngewdei, to ngin ia pdiang kein. 

Ngam don hok ban leh mon marwei, hynrei nga ap ia ka 
jingai jingmut lem kein. 

Basan Rymbai Ka jingkren I Mei 'lem ka la thad ia ka burom ia ka ijot 
jong ka sad ka sunon. Lada u mynder un iohsngew khlem 
pep un kren bein bad rkhie bein. 

Basan A^arpan :• Mei ’lem I Ymbit ban shu thorn ia ka mon khusi jong 
phi, hynrei to ngin ia pyrshang ban ia mir lang ha kawei ka 
jingmut kein. la ka jingkyrpad jong kine ki kynthei ym bit 
ban kyrngah marmar ba kam long shisha kaba shngain ia ka 
leit ia ka wan, ia ka trei ia ka ktah jong ki khlem nongsynran. 
AAano ba lah ban shaniah ia kane ka pyrthei ? Kaba dap tang 
ka atnud ka bishni man ka sngi ? Lada phi ia mynjur lang, to 
ngin jied uwei u ban synran ia ki barobor. 

Basan Rymbai :• Nga hi nga mynjur bad nga jied ia u Korakei u ba long 
u samla briew uba dang smat dang sting ka met ka phad. 

Syiem Nga mynjur ! (ka phai sha ki kynthei) - Khie ia leit noh ! 
naduh lashai yn hukum ia u Korakei ba un synran ia phi. 

(mih noh ki kynthei) 

(Ka Syiem ka phai sha ki Basan) - Basan ! dang don shuh ki kam ki ban 
dang del ban ia pyrkhat mynta ? 

Basan Rymbal Me\ 'lem ! ban kit khlieh ia ka hima ka sima, ban peit 
ia ka jingbit ka jingbiang u khun u hajar, ki kam ki dei ban 
bun. Kaba donkam eh ban ia pyrkhat mynta ka long tang 
kawei. Haba nga poi sha nongwei sha nongar nga ju iohi ia 
ki kut kiba skhem ryngkat ki khydop ki kharai ha kaba ki lum 
ia u kba ia u khaw, ia ka sad ka sunon ia ka spah ka hajar, ia 
ka kynthei ia ka khynnah, ia ki shado ki shadia ha ka por ka 
wait u sum. Sangsot pat ban iohi ha la muluk ha la jaka la 
jong, shu ha madan lut bad spah bad hajar bad briew bad 
mrad katba don ei. Lada jia ban wan thorn bor u nongwei u 
nongar, un shu iuh shu thorn kum ia u niut ia u nier, un shu 
ring mraw teh mraw kum ia ka ’langkyllut ka ’sikyllut. 
Namrkata, lada phi ia mynjur lang, to ngin hukum noh ia u 
paid uhajar ban tei ia ki khyrdop ki kharai kumba ia leh lem 
ki para hima ba markhap mardain jong ngi. 

Syiem :• Basan Marpan 1 aiu phin ai jingmut halor kane ka jingai 
jingmut u Basan Korbar-ri ? 

Basan Marpan Syiem Kynrad I ha ka burom jong phi, ngon nga nguh. 

La ka jong ka pali ymbit ban set kut. Na ka bynta ka jingbit 
ka jingbiang ka kynthei ka khynnah, ka rangli ka juki, ka 
kup shilliang ka sem shilliang, la ki jong ki buit to ngin ia 
kynton syrtap pa syrtap. la kaba dei to ngin ia pynsawa ha 
shnong ha thaw bad ia kaba lait pat to ngin ia sain lang 
haduh ba kan da paka bad nylla. Ka mynsiem tymmen jong 
nga wat ha ba ka la khriat ruh ka kern syaid kynsan haba nga 
iohsngew ia kum kata ka jingai jingmut u Basan Korbar-ri. 
Kum kane ka jingai jingmut ka pynpaw shai ia ka jingieit ri 
ba sngur mynsiem jong u. Ban pyrkhat ia lade shimet, ngam 
da sngewdonkam shuh, namar kum ban shu kren antad noh, 
ka tlang jong nga ka la jan bad ka por tlor ka la poi. Hynrei 
haba nga peit pat ia ki khynnah ia ki khunlung ia ki samla 
samhoi kiba ia sngaid ia plung bad kiba ia roi parum pareh 
halor une u lum baitynnad, wow, nga sngewsangsot ioh poi 

ka por ba u nongshun u nongpen un wan ring mraw teh mraw 
ia ki. Namar ki waitlam u nongshun kirn ju thiah suk hynrei 
barobor ki phalang sarong ha khmat ka pyrthei ban ioh jaka 
pynjot. Namarkata, ia kane ka kam dei ban pynsawa noh 
shisyndon ha u paitbah bad ban sdang noh kyrkieh hapoh 
kine ki khyndiat sngi ki khyndiat taiew hi. la ka jinglut ia ka 
jingsep baroh yn bret sha ka jingkit khlieh ka Sad ka Sunon 
katba ym pat dep ka kam. 

Sylem Ngam don jingmut shuh ban pyni da kumwei pat. Nga mynjur 
ba dei ban pynsngew noh ha u paitbah. Lashai ka step ngan 
hukum ia u Sangot ba un pyrta shnong noh. To mynta la biang 
ka por ba ngin ia pra shwa. 

(ki Basan ki ia mih noh) 


ACT - 2 (SCENE - 1) 


Hapoh Khlaw Ka Hirmai bad ka Pongnai ki ia iaid kai. 

Hirmai Shish, shish, shish ! ka tyndep aiu re kaba la pynshoh klet ia 
nga ha ka por ba ngi dang ia mih na iing. 

Pongnai Balei Hirmai ? Balei kumta ? la kaei phi klet ba phi da kynshish 
eh haduh katta katta ? 

Hirmai Peit seh Pongnai, phim i ? Phim i kat kine ki diengiap bad ki 
’hurkhlaw kiba da ibang sat ? Shish phi, ba ngin da ia kynmaw 
ban ia rah khoh rah star hynne, te ym lehnohei shuh kane ka 
jingiawan shang kai mynta ka sngi. Peit, seh une u jangew u 
jamyrdoh uba dang lung bha kir kir I 

Pongnai Phi te iba la byrtia phngar phi KOng thei. Lashai ynda haba 
phi la don sa bad ki khun ki kti lei lei te ym tip shuh phin leh 
noh kumno, imat tang ban ia kren briew ruh phim don por 
shuh. 

Hirmai :• Wa, phi la kren bieit phi I Haba la don khun don kti lei lei te 
la kham lait kti lait kjat pynban kein phi. 

Pongnal Tip kein. 

Hirmai Tip kein aiu phi, u kpa ki khun pat ? Lada um lah ban pyndap 
ban pynbiang te yn leh aiu ia u ? 

Pongnal Phi iba bun ktien than phi Kongthei, (ka rkhieartad)Ale noh 
phi, ne phi la thait pynban mo ? 

Hirmai Thait phi ong ? Ju thait haba dang samla ? Dei tang kito kiba 
la thait ka mynsiem kein kiba la thait ka met. Khyndiat ruh 
ngam sngewthait satia, nga da sngewtynnad than kata ka ia 
iaid kai mynta ka sngi. Nga sngew kumba la law lut ia ki 
tyllai kiba khum ba teh ia ka longbriew manbriew bad ka 
dohnud jong nga ka shlei da ka jinpalei kaba ngam ju lap 
kynrei. 

Pongnai Hooid kein phi kum ban shu ia pynbud mawsawa ruh, 
sngewjaijai ka longbriew, jah thait ka mynsiem bad 
sngewsting ka met ka phad. Sngew kumba ka dohnud samla 
jong nga ka ia her ryngkat bad ki Iyer batemon. Tip balei sha 
? Nga sngew kumba phohsniew pynban te phi. 

Hirmai Ka Pyrem Pongnai ! ngi iuh kjat ha ki rong jong ka, ngi ring 
mynsiem ia ki Iyer jong ka bad ngi ia dih ia ki duit jong ka. 
Ka Pyrem kam ju wan khlem ki rong ki rup, khlem ki syntiew 
ki skud, khlem ki sim ki doh bad ki khniang ki ksiah kiba ia 
rwai bad ia pah sngewtynnad. Dei kane ka khun bhasngi jong 
ka snem kaba la pynshoh jadu ia ngi mynta. Ki tymmen ki 
kro haba ki iohi ia ka mariang ba la kdup ma ka, ki phohsniew 
ruma rutit bad ki kynmaw tympang ia ki sngi ba la leit noh 
na ki. Wat lyngngoh Pongnai, mynta ka sngi ngi dei ki khun 
ka Pyrem. Ah, Pongnai sa katno sien ngin dang iohlad, ban ia 
iaid ryngkat bad kane ka aiom basuk ? Nga sngew bynnud te 
phi ban khlad noh na pneh jong ka ! 

Pongnai Lada kam wan ka Pyrem ha ka mariang, ka mariang kan shu 
kut ha ka jinglong tymmen, lada kam wan ka pyrem ha ka 
longbriew, long tehnohei ka jingbuh bynriew u Blei ha khrum 
ka bneng. Ah Hirmai ! Lada sa bad ka jngieit n|in ia i^ban 
ia iaid ryngkat mynta, ka jingim kan shu yiS|kup^* um ka 



ngap haba buh ha u thydiej. 

Hirmai Pongnai ! phi la kyiimaw ia kaba thiang tarn bad kaba kthang 
tarn. Mano bym kwah ? Ka jingleit ka khroh synnia sngi ban 
la iaid ia ieng ryngkat bad ka. Teng teng ka ju iathuhkhana 
pynbyrngia ia ki laiphew jingsngewbha ia kiba nga bad phi 
ngim }u mad mynno mynno ruh. Lada liat, khuk khak kan teh 
lakam ia ki dohnud, kan sympat kan kawiat, kan dumok kan 
kamok, kan tim kan tla bad kan theh ki laiphew kordit haduh 
ban da suwan khait. Hynrei shaei pat, wei shisien la liat, ym 
lah lait shuh. 


Pongnai Kwah samla sah ne Hirmai ? 

Hirmai :• Kwah kein katba dang lah. Phi pat ? 

Pongnai Katba ibit ki blei. 

Hirmai A-ha, peit Pongnai ? ka sngi ka la jan por shet jamiet, katta 
ki sniang ki syiar, ki kam iing ki, kam sem ki la khmieh lynti 
ia nga. Shi phi Pongnai, nga bun kam than ha iing te phi ? Ym 
don por shuh bdr\ iaidkai shangkai kum kiwei ki ar, shu shah 
teh ha ki kam iing naduh bamih ka sngi haduh basep ka 
sngi. 

Pongnai Yn ia ong kumno phi, mano mano ruh kumjuh hi. Ngi kiba ia 
bun ha iing ruh, ka kam kaba bun hi ka hap ha nga marwei, 
la noh phi kata, ngin ia leit phai noh ! Oh shisha ! ia phi ngin 
ia leit dih urn shwa. 

Hirmai :• Bha kein, nga ruh nga sngewsliang te (ki ia leit dih urn). 


ACT 2 (SCENE - 2) 


Ha jaka dih urn : Shong u nongwei bad ka duitara. 

Pongnai Peit Hirmai ! Phi iohi ? U riewkai u riewthamula aiu phi utai 
uba tern duib^ra ha jaka dih um ? Ngin ia leh kumno phi ? 
Ngin da ia kren shwa ne ngin ia leit dih la ka leit dih. 


16 



Hirtnai la noh phi Pongnai ngin ia leit noh, ynnai ia dih urn shuh. 

Pongnai Shuh phi I sheptieng sa ia u para briew ? la u mrad u mreng 
te dei seh ban ia phet nohiap nohim. Lada ia kiar ia u para 
briew, te ym don jaka im hi ha pyrthei. 

Hirmai Pongnai ! to da kren shwa phi kata, sngewlehrain kein ban 
shu ia leit tur kum ki blang ki masi. (ki poi artad hajan). 

Pongnai Bah map ho ? ngin ia dih um jang jang. Shi phi ! long kumba wan 
pynwit pynthut ia ka rwai ka siaw, ka tern ka put jong phi. 

(U nongwei u peit khlem kren, u kynud artad ha ki sur ka duitara), 

---Dih to dih seh kong balei phi da pan bor ? 

la ka um ba buh ki blei naduh tlong ka mynnor, 

Wat ia jingieit bakordor dang lah ban tuh kai; 

Da ki 'tien jali jaum ha ki sur biria rai. 

(Ka Pongnai bad ka Hirmai ki ia dih. U kynud biang). 

— Ki ngap bad rmiang shyntur haba sliang pleng ki tyrkhong. 

Tang dei ka umjah ki shu kylla la ki rong; 

Ki shu saw kum jingmong, ki jingmong, ba dang shen, 

Ko duitara to batai, ngam sngewnud te ban ia kren ! 

Ko puri blei na lyndet khlur, ba wan sum por shiteng sngi. 

To ialam seh ia nga sha ka ri ka jong phi; 

Ryngkat bad phi kum u mraw nga kmen ban long, 

Tang ban ioh peit synnia sngi ia jingbha briew ba phi phong. 

(u sangeh, ka Pongnai ka kren) 

— Ko Bah, phi i ei phi ka kyrteng ? 

Nongwei Ah kong ! sngewlehrain phi ban iathuh ia ka kyrteng khlem 
nam khlem burom jong nga. Hynrei tang ban ioh ban ia kylli 
kylliang, nga ia thuh hok ba ka kyrteng jong nga dei U Thaken. 

Pongnai Ka shnong pat ? 

Thaken la kata ngan iathuh hok ia phi kong, ba u samla briew um ju 
nang ban jubab. Map ia nga kong ba nga la phla ia la ka long 
la jong. 

Hirmai Koit bah Thaken, ka dohnud kaba kren hok ka ju sting barabor. 
To, ho bah, ngin ia leit noh ! 

Thaken Are Kong! tang mar shikyntien arkyntien phin shu ia leit noh 
seh mo ? Lada ngan ia kynduh harum haneng lashai la shisngi, 
ngan khot ia phi kiei ? 

Pongnai Khot katba phi khot seh Bah, ka mut ba phi khot hi ia ngi. 

Thaken Wow ko mei jong nga; balei ngan shu khot lymmuh ia phi 
kum u biet u lamwir ? Hato ngam bit mo ban tip ia ka kyrteng 
hok ia ka kyrteng janai jong phi ? 

Pongnai Ym bit balei phi, (ka rkhie artad) - Nga ka Pongnai bad ine 
pat i Hirmai. Phi la hun ? 

Thaken Malu mala. Te phi ia dei aiu heit ? 

Pongnai :■ Paralok. 

Thaken Paralok ? 

Pongnai :■ Hooid, paralok ba iadei jinglong. 

Thaken Iathuh seh kiei ki kyrteng khun jong phi ? Sngewlehrain kein 
ban ia khot kyrteng haba dang shu ia kynduh muk-mak kumne. 

Hirmai Bah, phi la kylli pharep ia ngi. Ka jingkylli kaba ym pat dei 
por te phi. 

Thaken Map kong, ym dei ba nga kylli pharep hynrei nga riam 
jingshisha kein. Ban siat syndon ha i mationg phlak. Sngew 
khlem akor ia nga u nongwei. 

(Wan u Korakei bad la ka ryncih ha kti). 

Korakei :• Phi ia leh aiu hangne la katta por ? la noh I (u peit sha u 
Thaken). - U nongwei pleng! 

Hirmai Korakei ! wat pynmynsaw ia u. Ha ka burom jong ngi, wat 
leit ktah kti ia u. 

Korakel Ko nongwei/tne mynjur ia ka jingong k)ne Id kynthel ? Ne' 
me kwah ba ngan ai jingsneng ia me ? 

Thaken Me 1 Korakei, nga u nongiaid wir nongiaid makta, u balymboit 
u balymbiang, uba khlem tiar ialeh uba khlem tiar iada. Nga 
don tang kane ka duitara, ngan leh alu ia me da kane ? Lada 
me mynjur ma me, nga lei nga kloi ban mynjur. Bah Korakei I 
ka kyrteng jong nga dei u Thaken. Nga shu iathuh kein namar 
haba ia kren para rangbah sngewbieit khlem da ia tip kyrteng. 

Korakei Niuma, lada kumta ngan teit ialam ia me sha khmat ka Syiem 
ba kan bishar ia me. la noh llada ngi sniew bok ngin hap sah 
habar khyrdop mynta ka miet. 

(Ki ia leit noh). 

ACT 2 (SCENE • 3) 

Ha khyrdop :■ Poi ka Hirmai, ka Pongnai, u Korakei bad u Thaken. 

(La khang ia ka khyrdop) 

Korakei Ei nongap khyrdop ! Plie ka khyrdop ! Me ia sngew ? - Plie 
kloi! 

Nongap (na shapoh)- Ngi ia sngew ne ngim ia sngew, ka jingpyrta 
kaba la long lehnohei. La palat ka por, to ia ap syndon ynda 
mih ka sngi. 

Korakei :• To ia plie me ong, me ia leh pynban kum ia u nongwei u 
nongar. Lah duh mo lih ba lap ka dum ka iongngit ha lum ha 
wah ha ka.kam ka jam rangbah. 

Nongap Phi traishnong ne phi nongwei, ym lah shuh ban plie. Ngi iaid 

kat kum ka por phi i ? Ngim lah ban leh pyrshah ia ka hukum. 
Lada ngi plie ia phi, phi tip hi ba yn jia aiu pat ia ngi. 

Hirmai Hangne te la dep phi Pongnai, i Pa katta i la lamwir jingmut 
na ka bynta jong nga. Lada ngam poi iing mynta ka miet. tip 
i Pa in ai ka jait jingsneng aiu ia nga lashai. 

Korakel :• 


Hirmai 

Korakel 

Nongap 

Korakel :• 


Nongap :• 
Korakei 

Thaken 

Korakei 

Thaken 


Korakei 

Thaken 

Korakei 


Wat ia khuslai ia kata baroh, ieh ngan mat thaw buit ma 
nga. (U pyrta biang) - Lada mem lah shuh ban plie, to khie 
leit iathuh ha ki Basan ba ki khun kynthei jong ki, ki dang 
don shabar ka khyrdop. Plie kloi lane khie leit iathuh kloi I 

Wa Korakei ! phi phah lam khubor pynban sha i Pa ia kane ka 
kam miet jong ngi ? Shibit ynda i wan in pyniap syndon ia nga. 

Wa sheptieng Kongthei, kumne ngi la ioh rung artad. 

Rung Korakei !ha ka burom ki khun samla ki Basan, to ale 
rung ! (Ki nongap ki plie ka khyrdop. Ki ia rung baroh). 

Me u ba ia ap khyrdop hangne mem bit ban pynphriang khubor 
ia kane ka jinglap miet ki khun ki Basan, me sngew ? Lada 
ngan tang iohsngew ngan ot ia ki shkor jong me. 

Uei une uwei pat, u nongwei ne ? 

Em me, u dei u paralok jong nga. Men sa tip kham bha ia u 
lashai ka sngi. (k* ia leit noh). 

Khlem pep kine arngut kin shah mai ha ki ba ha iing jong ki. 
Korakei Ingin ia leh kummo ? Nga sngewsynei ia ki. 

Thaken ! iathuh hok, iathuh hok me dei uei ? 

Balei ? Me sheptieng ia nga Korakei ? Nga dei u samla uba 
khuid mynsiem kum ma me hi. Wat sheptieng ia nga, shibit 
ynda poi ha khmat ka Syiem men sa tip kham bha ia nga. 
Mem i, nga la bret noh ia kato ka duitara ? Namar nga tip 
shai ba ki kti jong nga kin bat ia kiwei pat ki tiar kiba kham 
don burom. 

la kine ki kynthei nga ai buit ba kin leit noh sha la ki iing 
jong ki, ne kumno me ong? 

Ngam nang ong eiei namar ia mynta hi nga dang dei tang u 
nongwei hangne. 

Niuma, kine ki, kynthei kin ia leit noh mynta. Ma me bad ma 
nga pat ngin ia leit sha iing ka Syiem. 

(Ki ia leit noh) 

ACT 2 (SCENE-4) 


Hapoh iing Syiem la shong pyrkhat ki Basan bad ka Syiem. 

(Rung u Sangot) - AAei lem Kynrad ! nga la pyrshang ban kylli ban tohkit, 
hynrei ym don satia kiba iohi ia ka Pongnai bad ka Hirmai. 
La iohi khatduh ia ki da ki nongap khyrdop ha ka por mynstep 
bad la iathuh ruh da ki ba ki ia mih tang arngut hi. 

Syiem U Korakei pat.u la wan ? 

Sangot Em Mei Mem, um pat wan. 

Basan Rymbai Nga la dum ka buit. Uei kein u ban rah u ban rong ia ki 
khun jong ngi ? 

Basan AAarpan Lada ka dei ka jingrong tuh rah tuh, uwei u dei ban 
long u Korakei; namar haduh katta ruh um pat wan bad ka 
lah ban long ba un nym wan shuh. 

Syiem :• Sangot ! lashai dang step me dei ban pyrta shnong ba baroh 
khmat shynrang ki dei ban ia mih ban wad ia kine laingut. 
Me sngew? 

(Rung u Korakei bad u Thaken). 

Korakei Mei Mem Kynrad, lem bad ma phi ki Basan baroh 1 .... 

Syiem Oh, u Korakei u la wan pleng ! Sngap Korakei, ia me yn ai ka 
saja mynta ka miet. Ki khun samla ki Basan ki la jah hynne 
ka sngi. Ma me kum u nongsynran jong ki kynthei ki khynnah, 
me dei ban kit khlieh ia kane. 

Korakei Nga nguh ngon ha ka burom jong phi Syiem Kynrad bad nga 
pdiang ruh ia kano kano ka saja kaba dei hok ia nga. Nga 
kubur ruh ba dei shisha ma nga u ban kit ia kano kano ka 
saja lada jia kano kano kaba sniew ia ka kynthei ka khynnah 
sha lum sha khlaw. Hynrei ha kane ka kynti mynta, nga kyntait 
ia kane baroh namar ba ki khun samla ki Basan ki la don ha 
la iing mynta. Dei ruh ma nga hi uba la wan ialam fa kt sha 
shnong khlem jingmong ne jingmynsaw eiei ia ki. 

Basan Rymbai (u kren dom) - Me nud ban ong ba k1 la don ha ting 
mynta ! Myntan u Sangot u dang shu wan peit u iathuh ba 
kirn pat don. 

Korakei Basan Kynrad, map ia nga ! u bapli u Sangot un leit tip shaei 
haba kumne nga dang shu wan on ia ki. 

Basan Marpan Haba kumta, iathuh ia nga kaei kaba la pynlong ia ki 
ba kin ia poi miet la katta por? 

Korakei Basan, ki kynthei ki duna ki khmat, ki duna ki shkor, ki duna 
ka buit ki duna !;.s bor, ki duna ruh ka pyrkhat ki duna ruh ka 
pyrdian. la ka lynti ka lad kaba ki leit kirn tip shuh ynda haba 
ki la wan phai. Kane kein haba la pynlong ia ki ba kin ia 
shong thap ngap hapdeng ’lawbah ryngkat ki ummat kiba 
jaw kum ki khunlung. Lada ngam lap ma nga kin ym tip lynti 
shuh ban wan phai sha shnong. Ki kynthei bapli kiba byrngia 
ban peit ia kaei kaba ki iohi ha ka shikhyllipmat kaba bud. 

Basan Marpan :• Mei 'lem ! ia u Korakei naduh mynta yn niew noh u khta 
ka wait. U la dei hok ban deng ia kane ka nam na ka bynta ka 
jingtrei hok bad jingkit khia Jong u ia ka kam. Mei 'lem ! 
ngan leit noh, nga kwah ban iohi ia la ka khun, (u ieng artad). 

Korakei Basan Kynrad ! da ap shwa, nga don sa kawei ka kam ban 
iathuh hangne kaba dawa ia ka jingdon ryngkat jong phi. 
Peit ! (u kdew sha u Thaken) - Paka-paki une u dei u nongwei. 
Nga la lap ia u khlem tiar ialeh khlem tiar iada, kumta nga la 
shu wan ialam suk ia u khlem ktah kti eiei. Ka kam jong nga 
mynta ka la dep,' kaba sah mynta ka long sa ka kam jong phi 
ba phin kylli ban tohkit ia ka long ka man jong u. Ka kyrtang 
jong u dei u Thaken. 

Syiem Naduh hynne nga dang mut u paralok jong me, tip ma u dei 
pynban u nongwei mu seh ? Niuma ! (ka khot ia u Lar) - Lar 
I wan rah shikham u teinthap. Wan rah kloi ! Ngan pynsmiej 
ia ki khoh wah une u samla ba un dup tip ia ka ain ki lapngar. 

Basan Marpan > Syiem ! u teinthap u mut ia u dakait u runar, ia u tarn 
hukum ia u palat hukum hynrei ym ia une. Balei ngin leh ia u 

kumta haba ngim pat tip la ka bha ka sniew jong u ? Lada 
ngi lap ba u dei shisha uba sniew, ka don kawei pat ka ain na 
ka bynta u nongwei u nongar uba long u nongshun ia ka shong 
suk shong sain jong ngi. 

Thaken Basan Kynrad ! sang ba ngan shukor ia la ka kyrteng ia kaba 
la jer la thoh ha khmat u klong u skaw, ha khmat u tymmen 
u san. Kata dei ka kyrteng hok jong nga ia kaba la ia tip lang 
da ki kur ki jaid, ki kha ki man bad ki lok ki jor baroh. 

Syiem Me kren don akor haduh katta. lathuh hok, me dei uei ? 

Thaken Mei Mem Kynrad’ ym don dor lehse ban iathuh ia ka jingshisha 
haba phim ithuh ia nga. La jar katta, ngan iathuh hok ia ka 
jingkylli jong phi da kaba kyrmen ba phin shah shkor hok. 
Nga dei u khun phrangsngi ka Syiem Nongtham ia uba ka ieit 
thep mynsiem kham palat ban ia ka khet hi. Nga la ju ia 
shim bynta ha ki kam hima sinia bad ki kam bishar khadar 
baroh. Dei namar kata ka daw ba ka jingbishni ka la sdang 
ban mih ha ka dohnud ki Basan ki baheh, ki kynrem ki lyndan 
pyrshah ia nga. Shai kdar nga la iohi ba lada ngan dang iai 
sah hi ha la muluk ka jot ka pra kan jia khlem pep kha ma 
kha. Kumta nga la kut jingmut ba ban ia ka ban jot u khun u 
hajar, kham bha ba ngan shangwir shangmakia bad ban jot 
noh ma nga shimet. Mei 'lem Kynrad, nga la wan phet rieh 
shaphi da kaba kyrmen ba phin kdup ia nga kumba phi la ju 
kdup ia ka hima Nongtham hi baroh kawei. 

Syiem Hato phi iah ban pynshisha ia ki ktien jong une u samla ? 

Basan Marpan la mynta hi ngam lah. Hynrei nga kyrmen skhem ba 
une u samla u dei uba shida. Khlem artatien nga mut ban 
ong ia kata. 

Syiem Niuma-niuma ! ngin pdiang ia ka jingkyrpad jong u. To ieh 
un mat sah bad ngi. Ngin ai ruh ia ka kam ba un trei kat kum 
ka sap ba u don. Ki Nongtham ki don ka kut kaba skhem, nga 
ngeit ba u Thaken u lah ban long u nongbatai uba tbit eh ia 
kum kane ka jait jingtrei. kaba ngi thmu ban pyntrei. Te 
mynta to ngin ia pra noh shwa-Oh shisha I kynmaw Sangot, 

sa hukum noh ia u paitbah ba kin pynkhreh la ki wait ki sdie, 
ki mohkhiew ki shalyngka, ki shang ki kriah, ki khoh ki star 
namar ngin sdang noh shen ia ka kam hapoh ka jingialam 
jong ... To-to ia u nongiaiam ngin sa ia peit (ka peit artad 
sha u Thaken). 

(Baroh ki ia mih noh). 

ACT 2 (SCENE - 5) 

Mynstep ha lynti Shnong U Sharai bad u Lurshai ki ia wan ialehkai 
step. Kynduh ia u Thaken. 

Lur Oh, i Bah Thaken du pleng ! Shaei kumne dang step ? 

Thaken :• Nga shu iaidkai phi Bah Lur. 

Lur :• Bha kein, kaba da bha than I Tang dup khlain ka met ka 
phad, tang dup beit ki thied ki jaw ba thiah than baroh shimiet 
mo ? (rkhie artad). 

Thaken Phi pat, phi ia wan naei kumne Bah Lur ? 

Lur Shish I phi la kylli ia ka jingkylli khynnah, kaba dei ban ia 

jubab dadien. Kumne kein phi Bah Thaken, ngi ki rangbah 
briew, la wait la stieh dang riewu ’iarnyngkong ban pyntbit 
ha madan man ka step. Leit don por hi mo phi ban ia thiah 
sngaid thiah sniang kum ma phi baroh ? Te to ho, ban ia 
batai bun ktien ruh nga ngeit phin ym shemphang hi. (U Lur 
bad u Sharai ki ia iaid noh). 

Thaken Phi bun ktien bieit kum ka kynthei du ym dei ? 

Lur (u phai dien). • Nga bun ktien kurp ka kynthei bad nga bun 

kam kum u rangbah. To ho I (iaid artad). 

Thaken :• Bah Lur, da ap seh. (u bud artad nadien). - Lashai ka step 
ngan ia wan lehkai step lem noh bad phi, phi mo ? 

Lur :• Ade ! (u peit sha ka sngi) - Ynnai phi bah Thaken. Katta por 

Sharai : 


Thaken : 
Lur 


Thaken : 


Sharai 

Thaken 


Lur 


Sharai 


Lur 


Thaken 


Lur 


Thaken 
Sharai :• 


phi dang khle thiah em ! To ynnal pynshitom phi ! 

la noh me Lur ! Me kwah ia bun ktien sa bad u 'nahlung. la 
noh ! 

Are Bah Lur phi 

Phi ju bat la kane ? (u pynl ka waitlapom). Nga mut, phi ju 
iohi ia kum kane ? 

la ka jingiohi te ngam nud ban k: en thikna phi Bah Lur, hynrei 
ban bat te baro bor nga ju bat ia kum kato. Hadiang hangne 
ngan shu pelt kai ! 

Wat ai Lur ba ioh u mynsaw pynban. (u peit sha u Thaken). - 
Ne me da kwah peit kai shisha ne Thaken ? 

Kwah kein! lada nga mynsaw, ngan kit khlieh hi kein phi Bah 
Sharai. 

(u rkhie) - Ha ai phi Kongbah, ngin peit kai kumno un bat. (U 
Sharai u ai bad u Thaken u bat kum u bym tip). 

Wow ko Mei ! u bat wait kum u ban shad mastieh pynban. (u 
rikhie). 

Hoold kein ! kato te dei ka rukom bat wait u nongmastieh 
kein. Ei Thaken, peit shane I (u kalain ka wiat). Leh kumne, 
kalain kymne, pom kumne, dung kumne. Lada phi kWah ... 

Kein noh Lur, kein noh ka jingbatai banang jong phi. Lada 
phi kwah ban tip haduh katno ba nga la sngewthuh, to ngin 
ia lehkai shiphang arphang. Ngam dei u luin jabieng,ho I (u 
kynrup artad ia u Lur). - Phi la bein ia nga, mynta ngan bein 
kylla ia phi. 

Kan lei para rangbah. Tangba kham suki Thaken, haba ia 
lehkai ym dei ban kalain sted ia ka wait. 

Kham sted Bah Lur, ha ka ia lehkai pyntbit kti, ym dei ban 
pynsuki. (hap ka wait u Lur). 

Sangeh, sangeh 1 U Thaken pleng dei u briew u batbit. 

Thaken :• Bah Lur, phim pat tbit banpaw pyrthei pleng I Dang donkam 
ia ka jinghikai kaba thikna ia phi. Khie noh, phi la thait ! 
ngin ia kynduh pat lashai ha madan pdeng shnong. 

Sharai Mynta nga la tip ba me dei u khla ka wait. Thaken ! naduh 
mynta ka step, ma me bad u Lur phin ia long shihar ha ka 
kam baroh. Mynta ia nguh mar kylliang shwa ban ia khlad. 

(ki ia nguh bad ia pra noh ) 

ACT - 3 (SCENE -1) 

Mynstep :* Ka sngi ba sdang ban tei ia ka Kut. lalang ki paitbah shijaka 
bad la ki tiar ki tar jong ki. 

Uwei :• Ki kjat sngi balung ki la kylla eh, shen kin sa ieng rangbah ha 
kliar ki lum shilliang Umtung. La shu ia shong kum ki masi ki 
blang baroh shistep shistep. La sohkhrai, la ring dkoh sa ki 
khohsiew, kane te ka kam jaipdeh phi khynraw. 

U ar Hooid kein phi, la ia tan duma pum shi pum, la tyrkhong sa 
u pdot, la kern niangbading sa ki. khmat. Balei sha ba slem 
kita ki nongialam ki nongbatai ia ka kam ? 

U lai :• To phi ngin ia sdang la ka sdang noh. Sa rat ia kum kata ka 
kam ruh, balei ban da ap ia kita ki nongbatai ? 

(wan u Sangot bad u Thaken). 

Sangot Hei khynraw, wat ia khih wat ia win, wat ia pra wat ia pret I 
la ap baroh, hei ia ap baroh ! une u nongbatai u la wan. Un 
batai naei ban sdang, kumno ban tih, uno u dieng ban pynngat 
bad ia uno pat yn ieh. Un batai ruh haei ban kynton khyndew 
bad haei ban tih jylliew. Hei khynraw, ia trei smat ia trei hok 
baroh, kane dei ka kam la jong. Katba dang kloi ban dep, 
katta dang bha. 

Thaken :• AAap ho khynraw ba ngi la pynap slem ia phi 1 Ym dei ba ngi 
niew sting ia ka kam, hynrei ba ngi dang ia bun kam ha iiing 

Syiem. To mynta, ngin ia sdang noh. Ki kynthel kin ia kit la 
ki khoh, ki rangbah pat la ki wait ki sdie, ki mohkhiew ki 
shalyngka. Nang buh dak ma nga bad u Sangot ha khmat, 
nang bud ma phi nadien. Shiphew pruh la shiphew pruh ka 
kharai ka dei ban long, leng khynraw ngin ia sdang noh ! 
Hoi-Hah, kawei ka buit kawel ka bor ! 

(sdang ka jingtrei). 

Uwei U nongbatai u batbit, ka kam ruh ka i dep kloi. 

Uwei :• La ia khapngiah than phi para, i kum ban ia puh ia sher 
pynban para nongtrei. To nang ia trei phi, nga te ngan shong 
jah thait shwa shiphang. (u shong). 

U iai Hooid kein phi, ba ym ju ia mlien kum ia kane ka jait kam, 
sngew sohkhrai pynban ka met ka phad. Ngan shong dih duma 
shwa phi. (u shong). 

Sangot :• Hei khynraw ! Balei kumne ? Mar shu ia sdang trei, phi lah da 
ia shong thait noh. Shi phi I ia ka kam la jong ruh phi ia leh 
kum ia ka kam shakri kam mraw pynban du ! To-to phi, ngan 
phawar noh ma nga tang shong shit ka ia trei. 

Paitbah Kumta Sangot, kata seh ka buit rangbah, ban pynbyrngia 
khynnah. Phawar Sangot, phawar ! 

(U Sangot u sdang phawar). 

Ani ko rangdajied, rangkhatar bor, 

I lehrain du ba phi tyngkai la i buit la i bor; 

Ni wow ! ko rangdajied ba khlain tympha, 

Balei phi ia mutdur eh tang ia la ki tnga. 

Rangdajied ba shongthait rieh tngen. 

Shi phi I la kum ka 'thei sngaid lympen; 

Rangdajied nap dih duma, 

Pei ho ioh nga ai da i kyrteng biiia. 

(lisa u paidbah). 

Trei smat ho bakha, trei smat ho kongthei; 

Ban iapmat u samla, u samla shang pyrthei; 

Trei smat ho kongheh, trei smat ho kongrit, 

La jainsem to pynkaweh, ba la jur than ka shit. 

(risa u paidbah) 

Kong pdang khongdong ba nap ka bam kwai, 

la phi sha Umpyrdong ngan ialam ban leit khwai; 

Kong kdor khohwah ba heh pankhyllong, 

Ba phin khlain ba phi ksah, phi kit uwei u stong. 

I kong kit khoh rynghian, u star risang thoh khmat, 

Ka buit i kham lehsian wat la i ialam khmat, 

I kong baiong snieh doh, ha ka iong ha ka raikhoh, 
la nga i la pynshoh napdeng jong phi baroh. 

(risa u paidbah). 

Thaken :• Hei khynraw ! Ka sngi ka la sep, ngi ruh nga ngeit ngi la ia 
thait la ia jrem, la ia thngan la ia sliapg. To ngin ia sangeh 
noh shwa ! Lada kane dei ka bor trei jong ngi; nga kyrmen 
ba ka kam kan nym bat por than. To mynta, ngin ia pra noh 
shwa ! 

(Ki ia pra noh). 

Act 3 (Scene -2) 

Janmiet :< Ha iing ka Hirmai. 

(Pyrta ka Pongnai nabar) Hirmai I Ei Kongthei I Phi don ha iing ? 

Hirmai (napoh iing), - Oh, hooid-hooid ! nga don hi. Rung seh mano? 
Ka Pongnai ne ? 

(rung ka Pongnal Balei, phtm sngew thuh shuh ia ka sur jong nga ne ? 

Imat ba ngim ia kynduh shuh la kham stem mo ade 1 Balei 
kumne Kongthei phi shong thapngap ? Phi sngewniun ka met 
ne ? 

Hirmai Em phi Pongnai, ngam shym leilei. Shong shong seh ! Phi 
smat phngar ban wan kai, lada phim lap ba wan, kumne nga 
la mut ban wan sha iing jong phi. Shong seh, shim kato ka 
lyngknot, (ka ai lyngknot). 

Pongnai (ka shong) - Kein ko Hirmai, sngewsalia pynban. Mynno phi 
ju wan shongkai ha iing jong nga ? 

Hirmai Shuh phi, phi da kren kyndam haduh katta ? Ngam ju wan phi 
ong mo ? Peit ho phi kren haram kumta te, ioh ngam wan 
shisha shuh. (ka rkhie artad), 

Pongnai Nangta, kumno ? Phi wan shaei hynne ka sngi Hirmai ? 

Hirmai :• Ngan wan shaei phi, nga shu shong set kut baroh shisngi 
hapoh iing kein. Ki ia wan ia wer ki paralok hynne mynstep 
ban ia leit tongsher tong shalynnai, nga la kwah eh ban leit 
hynrei im pyllait i mei te phi. Shi phi Pongnai I nga la shah 
set kut than ha iing la kum ka ’si khem dud te phi ! Ym ioh 
lad shuh ban leit iaidkai shangkai bad la ki lok ki jor ki kher 
ki mer, nga la shah tehmraw than ha ki kam iing lyngkhot 
lyngkhai man ka sngi. Phi pat phi wan shaei Pongnai ? 

Pongnai Shi phi nga ruh ki wan iawer hi ki lok ban ia leit kheit jhur 
sha Khlieh Umtngam, hynrei ngam sngewkwah leit kwah wan 
satia. Shu sngewshoh pynban ki khmat ngai ngai. Nga thiah 
sngaid noh baroh shisngi. 

Hirmai Balei kumta Pongnai ? Ka pap ka sang aiu kaba ban ia phi 
haduh katta katta ? 

Pongnai :• Sngewlehrain pynban phi ban iathuh ia kata ruh. 

Hirmai Shuh phi I lehrain eh kum ia nga. Lada phi lehrain ia nga, 
phim lehrain ia lade balei ? 

Pongnai :> Ba dei shisha kum ia phi ka paralok baieit thepmynsiem ba 

ym bit len, hynrei te nga sngewlehrain ban iathuh briew te 
phi Kongthei. La bun miet la bun ia ki ia dem wan shongkai 
ki briew baroh shimiet shimiet, haduh ba la thut sa ka thiah 
ka dem baroh. Ka ia rwai ka ia siaw kaba la sngewsalia khait 
ban sngap; haduh ba la khnium sa ki marjan ing marjan 
sem. Shish I nga la ngiah phi kane ka shong samla duh thiah. 
La kham sngewtynnad pynban ba iam ki khun ki kti, ne kumno 
phi ong Hirmai ? 

Hirmai Baroh ar ki dei phi Pongnai, namar ba ym lah lait ha kane ka 
longbriew. (ka rkhie artad). - Phi donbok ma phi kein ba don 
kum kita ki nongpynshit nongpynshngain ia ka iing ka sem, 
ka mynsiem ka dohnud. 

Pongnai :< Phin leit tip shuh ia kata ka bha ka sniew bok, katba dang 
shong samla hi ma nga te shu kumta hi kein. 

Hirmai Phin lyngngoh lei, sha ba don ka sharak ki niangthangdoh ki 
ia wan her ruma. (ki ia rkhie. Ka Hirmai ka shim u shang 
kwai). 

Pongnai I Bah Thaken ! phi kynmaw Hirmai ! Tang da ka duitara saw 
’sai muka, i lah ban pynshoh bieit ia ngi haduh ba la jan shah 
mai ha kiba ha iing lada ym lah ka thok i Bah Korakei ? Phi 
kynmaw ? 

Hirmai Kumba phohsniew. Hooid kein, shu long kumba phohsniew. 

Mano ba kynto ia ngi ban leit ia kynduh khnang ia u, ngam 
sngewnang iathuh shuh. La long noh kumba leit shawtan mu 
seh ? Tangba lada urn ia kynduh ia ngi ruh, un nym poi hi 
Shane. 

Pongnai Mano ba phah mano ba kynto pat ? Ka bok jong phi kein, haw 
pyrkhat bha phi, ym dei kumta ? 

Hirmai Balei ngan pyrkhat shitom jingmut ? Phi te i ba kham nang hi 
ban kren antad. Hih noh da une u kwai phi, ba la i blad than 
kato ka shyntur. Kein noh phi Pongnai ka ia kren kai ba ioh 
lap pynban i Pa. 

Pongnai :• Yn lei phi saba ia kren kai para khynnah. 

Hirmai :• Phi ong lei kumta ? Phim tip ba ka jingmut ki kmie ki kpa ka 
jngai bah na ka jingmut ki khun ? To-to, ynnai ia kren bun 
ktien, phi la sngewthuh hi. 

Pongnai (ka kdup ha tyrpeng ka Hirmai), - Hirmai ! (ka sngap 
shiphang). 

Hirmai :• Balei Pongnai ? Phi pyrkhat aiu ? 

Pongnai Phi kynmaw Hirmai, ... Nga Kynmaw ia ki por ba la leit, ki 
por khynnah khunlung jong ngi. Phi ju kynmaw ? Ong seh 
Kongthei, phi ju kynmaw ? 

Hirmai Barobor. Ha kano kano ka por ba nga marwei ba nga trei 
jingtrei ne ba nga shong kai, nga ju kynmaw ia ki. Teng teng 
nga wiat samrkhie bad teng teng pat nga sngew kum ban 
jaw ummat. Ah, ka por ! kaba la sted than ban her. 

Pongnai Ah ka jingieit ! ka jingiaieit lok ba pynpait dohnud. Naduh 
ba ngi ia hiar na pneh i Mei, arngut-arngut ngi iapynlut ia ka 
por hangne ha pneh mariang. Nga kynmaw ia ka jingiaknieh 
khun bynriew, nga kynmaw ia ka jingiashet jakai ha shakiar 
iing, nga kynmaw ba phi iam ba khia than ki ktang urn bad 
kumta ter ter kawei ka jingkynmaw hadien kawei pat ki ju 
ia wan bad ia leit hapoh ka jingmut jong nga. Hynrei shaei 
pat, ki shu sah tang ha ka jingkynmaw kein katba dang im. 
Ah ka jingieit lok, kham khia ban ia ka jingieit Mei ieit Pa 
bad wat ia u baieit hi ruh mu seh? 

Hirmai Ah Pongnai, Pongnai jong nga ! Balei phi kynmaw ia ki ha ki 
sur sngewsih ba pyndukha mynsiem ? Kham bha ba phin 
kynmaw ia ki ha ki sur biria ba pynpalei jingmut. 

Pongnai Khatduh khatwai Hirmai, nga kwah ba ngin ia kynmaw lang 
mynta shwa bankut kane ka rta samla ba lyngkot than. Nga 
wan khnang mynta tang ban ioh ban ia kren biang kum para 
khynnah. Hynrei, ah ka jinglong khynnah kam wan shuh pleng 
kumne haba la rangbah I Sa artaiew, sa tang artaiew ka sngi 
poikha jong nga kan jia. Nga sngewsih kthang na ka bynta 
jong phi, long kumba nga iehnoh bein ia phi weibriew hangne 

ha pyrthei shongbasa. Ah ki blei I haba kat kane ka jingiaieit 
lung mynsiem, balei kirn ai kawei ka sngi kmen kawei ka 
sngi 1am, kawei ka bok kawei ka rwiang. 

Hirmai Wat sngewsih haduh katta katta na ka bynta jong nga. Kmen 
kein haba ia kynduh bad ka jingkmen markhmat. Wat 
artatien, nga ruh ngan ia kmen lem hi bad phi. Khamtam lei 
lei haba phi ia hap khmat ia hap khmut bad la u bakha trai la 
jong, u ’riew sngur jinglong badon burom, katno phi ka 
jingiasngew kmen lem ma ngi ki paralok ki parajor ? Wat i 
Bah Lur hi in nym hun lada ma nga ka paralok baieit jong phi 
ngam don ha kata ka sngi bakmen jong phi. 

Pongnai Hooid kein phi !'.i tymmen ki ong ba sang ban ia hapkha 
hapman shi bakha trai, hynrei yn leh kumno, ka jingieit ka 
thorn jubor kum u radbah! 

Hirmai Yn ia ong kumno phi, haba la iathoh ka bhah ka bynta, te la 
mano mano ruh kumjuh hi kein. 

Pongnai ;• Hynrei... hynrei nga da kyrpad ia ki blei ba phin nym shong 
samla slem shuh. 

Hirmai :• Niuma, tang kawei nga kwah, ba phin pynkhreh bam kyrpang 
na ka bynta jong nga ha kata ka sngi ho I 

Pongnai :• Oh, ia kata pat te phi, kaba bang tarn bad kaba thiang tarn 
ka dei ban poi ha phi nyngkong. Ngan ieng noh syndon phi 
Kongthei, lehse ngam don por shuh ban wan shong kai hapoh 
kine ki sngi. Sa wan kai ma phi kein lada phi kham sting 
kam. Te to ho dang shong, ngan leit noh shwa ! (ka ieng 
artad). Tangba kynmaw, wat pep kein ha kata ka sngi ! 

Hirmai To-to, ia kata baroh nga la sngewthuh. To leit suk ho ! 

(mih noh ka Pongnai) 

ACT 3 (SCENE -3) 


Hajuh Ka Hirmai ka kren weibriew. 

Ka Pongnai ka paralok baieit thepmynsiem kaba ju ia wiat 
rymmuin kydiang, teng teng ia rkhie pashait iapler iapang, 
bat kpoh bat snier. la laid ia ieng ryngkat kumba don kajuh 
ka kjat kajuh ka kti. Ka paralok ba shynroin hap bad babha 
jinglong, kaba shisyrtap jingmut ha ka ia kren ia khana man 
ka sngi. Mynta pat ka la long kum ka sim ba la bit thit, la ka 
kyrthlap katno katno ruh kam don lad shuh ban her. (rung ka 
kmie). 

Kmie Hirmai, balei kumne ? Balei kumne khun phi shitom ne ? 

Hirmai Hooid phi Mei, nga sngewsuh jer suhkhriat, sngewktha ka 
met ka phad. 

Kmie Khie khun kynrad, khie leit thiah noh ieh ngan shet ngan 
tiew, ngan sefSniang ngan set syiar noh ma nga. Khie leit 
thiah noh Khongthei ! shim kito ki Jain syaid napoh ka trop. 
Imat la kern u rih ia phi ba phi leit tongum step, wat shah 
khriat than ioh nangjur nangjur pynban. 

Ka Hirmai ka leit thiah noh). 

4alor jingthiah - Ka Hirmai ka kren weibriew. 

-Kamon-kamon, kadiang-kadiang, pyllup-pyllup, lyngdang- 
lyndang; la kum u nongpang uba la ban khia ka jinjar ka 
sohsat. Ngam shym pang bad ngam shym samthiah ruh namar 
ki irmat jong nga ki eh khlem lah khapbrib kum ki irmat blei 
thaw. Hapoh shadem ka dohnud ka lynga ka pisa la kun ba ka 
kan mih noh. Ki jingpyrkhat pat ki ia wan ia leit la kum ki 
'erkitthah ka tlang. Wow, ngam nang pyrkhat shuh, hano 
ngan iathuh bad mano ban iarap sngewlem ia nga ? I Atei bad 
I Pa da la ka jingieit thep mynsiem ia nga ryngkat bad ka 
jingbym sngewthuh ia ka jingangnud jong ka dohnud samla 
jong nga, ki la Shu set kut ia nga kum u kulai ba rem dor 
ryngkat ka bam ka dih, ka sum ka sleh, ka sad ka khyllong 

kaba biang. Kim pot pyrkhat satia ba ngan long kum u ’tiew 
phon rakot ba ph'.’h itynnad hapoh ki pud ka sngi bad u bnai, 
hynrei ym don satia ka kti kaba shlan ban kner naba don ki 
'mat rakot kiba ap synnia sngi. Kumne kein shu phuh 
pynjawdud ei ha pneh mariang, yndala khublei khatduh ka 
Pyrem bad ynda haba la thap kaTlang da ki slati ba bit thah, 
shu tlor ei ki rong i tynnad hapneh ka mei ramew. (ka jaw 
ummat). Lada jaw tang shijrop arjrop, dei ki ummat lamler 
ong ki tymmen, hynrei kumne ba ki jaw pahuh pat, ki long 
pynban kum u 'lap praw ba pyntngen ia ka dohnud ba pisa ba 
lynga jong nga. (ka iam). 

ACT 3 (SCENE -4) 


Hapoh iing Syiem Ka Syiem ka shong marwei. 

(Ka Syiem ka khot ia u Lar) - Lar ! Ko Lar I Shaei me don ? 

(rung u Lar). Kynrad ! 

Syiem Nga la ju ong ia me barobor ba ngam ju kwah ban khot ia me 
arkyntien. Khun ka kyllut ! Shaei me don ba mem iohsngew? 
Kynmaw, lada me leh kyllut kumne sa shisien, ngan pynsmiej 
ia ki ngap jong me da ki 'la teinthap. Sumar, wat ju ktik ia 
ka dohnud bitar jong nga ! Khie, phah ia ka Lasa ba kan wan 
hangne I Kloi ! 

(mih u Lar - Rung ka Lasa). 

Lasa :• Kynrad jong nga ! kaei ka kam kaba nga dei ban leh ? Ong 
Kynrad, nga kloi ban leh kumne kumne. 

Syiem Wow ! ka ktien Kynrad kaba mih na ka shyntur jong pha, ka 
la dung ngak ia ka dohnud jong nga. Lasa ! balei pham khot 
Mei 'lem ia nga kumba la khot lang da baroh ? Nga hun 
mynsiem ba phan khot ia nga kumta naduh mynta, pha sngew? 

Lasa Kynrad jong nga 1 lada u thylliej jong nga u khot Mei 'lem ia 
phi, shisha,, u pynhun ia ka mynsiem jong phi. Ah, ka dohnud 
jong nga pat ka kthang haba nga kum klet ban khot kynrad 


34 



ia phi. Hato ngam shym khot ia phi da kata ka ktien naduh 
dang rit ? Kynrad, nga dei tang ka shakri barit tarn hapoh ka 
dulan jong phi bad kaba trei ruh ia ki kam kiba poh tarn. Nga 
dei tang ka nongap blang bad ka nongpynkhuid ia ka sem 
syiar ka sem sniang, ka sem masi ka sem blang jong phi. Ka 
dohnud jong nga barobor ka kmen ban khot kynrad ia phi. 

Syiem Lasa, ki blang ki don lut ? 

Lasa Kynrad I iwei ruh i khlem jah i khlem kma satia na ka kynhun. 

Syiem Lasa : nga ieit ia pha, pha tip ia kata ? 

Lasa Mai blei kynrad lada nga len ia kata ka jingshisha. Nga dei 
tang ka khun swet khun rangli kaba khlem kmie khlem kpa, 
khlem kur khlem jaid naduh ba nga hiar hapneh ka mariang. 
Dei ma phi kein kynrad kaba la ri la sumar ia ka mynsiem 
rupa jong nga. Lada kam dei ka jingisynei jong phi, katta 
ngam lah shuh ban iohi ia ka sngi ia u bnai. Wat lada ngam 
lah ban siew kylliang ruh, nga thrang dik dik tang ban ioh 

pynhun ia ka mon jong phi. 

« 

Syiem Hooid, pha dei shisha ka khunswet kaba la ai u Syiem Narlein 
ha nga ban Sumar bansukher, banpynheh ban pynsan. Nga la 
bakla pha Lasa, ha ka jaka ba ngan ai suk ai sain ia ka 
jingim jong pha, nga la pynlong pynban ka shakri bapoh tarn 
ia pha. 

Lasa Kynrad ! hato ki kmie ki kpa kirn don hok mo ban hukum ia la 
ki khun ki kti ban trei ia kano kano kam ? Kano kano ka kam 
dei ka kam ha nga bad kaba nga dei hok ban leh bad pyndep 
khlem jingkhnium ha ka shihukum jong phi. 

Syiem Niuma ! hynr^i u Syiem Narlein u kwah ia pha ba phan leit 
phai noh sheila muluk sha la jaka lada pha mon. Kane kaba la 
pynsuhsat ia ka mynsiem jong nga namar ba nga ieit bad ba 
ngam mon ba phan jah na khmat jong nga. Hynrei kata dei 
ka mon jong pha ym ka mon jong nga. Rai Lasa, la pha mon 
ban sah bad nga ne ban leit rioh. 

Lasa :• Kynrad I phi la pynthut ia ka jingsuk jong nga, phi la 

pynkhynniuh la Ka dohnud ba shongsuk-thlahsuk jong nga. 
Ah, katno ka long kaba suk ia nga ban long ka shakri hangne 
baroh shirta lada phim iathuh ia nga ia kata ka jingshisha 
baroh. Kynrad, ia mynta hi shah ba ngan sah bad phi hangne, 
ia ka lawei jong nga pat, ai ba ka nusib jong nga kan rai hi. 
Ngam lah ban klet ia ki ’erbatemon bad ia ki umpohliew ba 
nga ju dih, ngam lah ruh ban iehnoh ia ki blang jong phi kiba 
long ki paralok ba ha kti ha kjat jong nga. Da la ka mon 
khusi kynrad, nga rai ban sah hangne. 

Syiem Kumba pyntngen u ’lappraw ia ka mariang batyrkhong, ki 
ktien jong pha ruh ki la ai jingtngen ia ka dohnud babuhkhoh 
jong nga. Lasa 1 kumba nga ieit ia ka Lasubon ka khun jong 
nga, ia pha ruh nga ieit kumjuh hi. Khie leit thiah noh, wat 
duh jingkyrmen ia ka lawei jong pha. (ka Lasa ka mih noh). 

(Ka Syiem ka khot ia u Lar ) - Lar ! (rung u Lar). Phah ia ka Lasubon ba 
kan wan hangne ! 

Lar I Lasubon im don. Ki sharki kynthei ruh kim tip shaei i leit. 

Syiem Phah ia ki shakri kynthei ba kin wan hangne ! phah kin wan 

baroh ! Ma me pat, wan rah teinthap shikham, me sngew ? 
(mih u Lar). 

(Rung ki shakri kynthei )- 

Syiem Shaei ka Lasubon ? Iathuh kloi shano ka don ? 

Ka wei Kynrad ! baroh chisngi ngi ia don ryngkat hi bad ka. Ynda ka 
la dep sum, ka sad ka khyllong, ka kup ka sem bad nangta ka 
ieng kai ha phyllaw. Hangta, khlem lap ba iohi ka jah shaei 
re. 

Syiem Khun ka nongbam ei ! Pha shu ia pynheh tang ia u khiewshet 
ia u khiewtiew jong nga pleng ! Haba pha la ia kdang, pha ia 
thiah sngaid kum ki sniang jawa, ia ka kam ia ka jam pat 
pham ia peit ia i shuh. Na ka bynta kane ka jingleh klet jong 
pha ia ka kam, ngan sympat da une u teinthap ia ki khohwah 
jong pha baroh khoit. (ka sympat artad). • Khie noh 1 khun 
ka khlemrain, ka ban shoh ka khlam sepsngi ia pha. Mih 

shisyndon na khmat jong nga ! Ngam kwah shuh ban iohl la 
ki khmat jong pha ! 

(Mih ki shakri - Rung ka Lasubon). 

Lasubon Mei ! Phi phah khot ia nga mo Mei ? Nga la wan phi Mei. 

Syiem La kumba arkyntien kwai ei ei nga la phah khot ia pha hynrei 
pham don satia. Shaei pha jah ? Khun ka nongshang tuh 1 
Shaei pha jah ? 

Lasubon Map ko Mei, ia nga ! Mei, nga pang ka dohnud haba nga iohi 
ba ka jingpynlut jong nga ia kawei ka prem miet ha ka 
longbriew ka pynphaloh pynban ia ka dohnud jong phi ban 
bitar. Map ia nga ko Mei, nga kloi ban pan map na phi. 

Syiem Lasubon ! ka jingmap ka wan ynda haba la iohsngew ia ka 
dor jong ka jingpalat. lathuh hok, shaei pha leit ? 

Lasubon Mei Baieit ! lada nga don hok ban ia ieit hapneh ka mariang, 
nga kyrmen ban ioh jingmap na phi. Hynrei lada ka long ka 
pop ia nga ban ia ieit, kham bha ba ngan leit bam kwai noh 
sha Dwar ki blei Nongthaw; ban ia ka ban im lehnohei hangne 
ha pyrthei shongbasa. Mei, nga phla hok ba nga pynlut ia 
kane ka janmiet bad u Rapi Shadap uba nga ieit lung mynsiem 
eh. Kam dei kein Mei ka jingiaid kai pynjah burom, hynrei 
ka dei tang ka jingiaiaid kai sylla jingmut.Map ko Mei, namar 
ba nga la sngewthuh ba ka rta jong nga ka la dei ban jam sha 
kawei pat ka jylli longbriew. 

Syiem Nga kham sngewthuh ma nga ban ia pha. Lada ki shkor jong 
nga kin sngap ia kum kine ki ktien khunlung jong pha, ngan 
ot noh ia ki kumne hi. U Rapi Shadap ! u poh jait u poh 
kynja, pha ieit lung mynsiem ia kum une u riewkai ? Ngam 
mon, da lei lei ruh ngam mon ba phan ia shong ia sah ryngkat 
bad une u riewkai, Khie leit thiah noh ! Ngan sa pyni ia pha 
khambha lashai. Khie ! (mih ka Lasubon). 

ACT 4 (SCENE -1) 


Ha jaka Khyrdop - Ka sngi ia trei. U Thaken, u Sangot bad u paitbah. 

Thaken Peit khynraw I mynta ka sngi la kumno kumno ngi dei ban 
pynieng ia ka khyrdop. la mynta, ngin leit ia ring shwa ia ki 
maw I 

(Ki ia leit - Poi ha ka jaka). 

Thaken Kine kein dei kita ki maw. Peit, kiba heh, ba jrong bad ba 
itynnad i kum kiba la shtah lypa. Ngin pyndonkam bad buit 
bad bor ban pynpoi ia ki ha ka jaka bad ban pynieng ruh. 
Haba la lut ka buit, ngin pynmih sa ka bor bad haba la lut 
patka bor ngin pyrshang ban pynmih sa ka buit. Ne kumno 
phi ia ong khynraw ? 

Paitbah :• Kumta kein ! 

Uwei Tip kein, nga te ngam sngew thikna ban ia mynjur. Peit seh 
ki maw kiba la heh phngar te phi ! Bah Thaken ! phi wan 
ialam tang shispah ngut kumne te, lah hi phi tharai ban pynpoi 
ha ka jaka ia kine ki maw ? 

Thaken Wat ju pynmih jingartatien seh khynraw hashwa ban sdang 
ia ka kam. Nga la tip ma nga ia kata baroh, leh shwa ngin sa 
ia peit long kumno. Namar ba ki long kiba itynnad lypa, ngin 
shu ia shtah ia ki tang malu mala, tang ban pynwan dur 
itynnad. To kein ngin ia sdang noh ! - Oh shisha, katto katne 
ia pynkhreh noh ki diengbyllan ho ! 

(Sdang ia trei). 

U wei Wow ki maw ! ki maw aiu kum kine ? Peit seh lok, ki shniah 
jong nga ki la luin lut. Wow ki maw, kiba la eh phngar ! 

U ar Hooid kein phi ! Hynrei ki dei pat kiba la bha than. Shu 
tangon tain tain seh para, ai da ka bor rangbah. 

U Lai :• Shi phi ! phi ia bun nia sa ka jingeh u maw. U maw uba dei 
ban eh hi kein phi. AAat luin seh kita ki shniah haba nep pat 

ka bor. (u tangon artad). Haba la lut ka bor, pynmih sa ka 
bult, ong u Bah Thaken, ym del ? (ki ia rkhie). 

Sangot Buit-buit, bor-bor; bor-bor, buit-buit, peit ki shniah jong nga 
ki la luin lut ! Haw ia ai buit ma phi kumno ngan lah pat ? 

U wei Da ki tyrsim Sangot, trud noh da ki tyrsim. (ki ia rkhie artad). 

Thaken Em phi, ym dei kumta, haba la lut bad bor bad buit, shong 
thait noh shwa kein. Suki kan sa wan biang hi ka bor ka buit 
ha phi. 

Sangot Ki tyllai Thaken ! phah noh katto katne ban pynkhreh ia ki 
tyllai. 

Thaken :• Sngap khynraw, ngam la ong ? Haba la jahthait ka bor, suki 
ka buit ka sdang ban par ha ki thied jabieng u Sangot, 
Kyrmen, u Sangot un sa pynmih sa ka bor de. Mynta katto 
katne ia pynkhreh noh ki ’laitluh. Ki tyllai ki dei ban long ki 
bakhlain, antad ki 'lai teh hati ym ki ’lai teh masi. 

(shiphang la dep ki tyllai) 

U wei Thaken 1 la dep ki tyllai. 

U ar La dep ki maw. 

Sangot Ade ! ki kam kiba la her sted palat. Khuk-khak kawei ka 
kam, khuk-khak sa kawei pat. Khuk-khat, Khuk-khat la dep 
baroh. 

Thaken Hooid Sangot da kaba khuk-khat ngin pyndep ia ka kam baroh 
mynta ka sngi. Nga kyrmen ba la shibit ka miet ma nga bad 
ma phi ngin ieng - iathuh ha khmat ka Syiem ba ki kam 
baroh la dep. 

Sangot Imat ba ngi ioh nongialam da u samla mo ba sa dep kloi ki 
kam katne katne ? 

Thaken Lada kumta, don bok ba ngan dang shong samla shuh kein 
phi, khnang ban kham dep kam kloi ka Syeim, 

Sangot Em phi, tang dep kane ka Kut, ngi kwah ban kut noh syndon 
kane ka long samla jong phi. 

Thaken To-to, ia kata baroh. Mynta to ngin ia kyntiew noh shwa ia ki 
maw halor kine ki diengbyllan. Tangba da ia leh antad bha ho 
khynraw, ki maw kiba la khia than. 

(Ki kyntiew ia ki maw halor ki ’byllan bad ki sdang ring). 

Sangot Antad bha khynraw, kine ki tyllai imat kirn ia ryngkat bor 
bad kine ki maw. Hoi-hah, hoi-hah ! Sangeh shwa katto, ki 
maw ki la sdang shong beit halor ki ’byllan. 

Thaken Ngin hap ban ialeh shitom tang ha kane ka pynkiew khyndiat, 
ynda lait nangne, nci la kham suk. 

(ki sdang ia ring). 

U wei Ym lah pynkhih du pleng ! Sngew kumba don u radbah aiu re 
uba bat ba ksoh. 

Sangot Ha ka nam ka burom ka ’lei khyrdop ka ’lei kharai-Hoi-hah, 
to-to seh ia tan jubor ! 

U wei Yn ia hoi-hah sa da kumno pat, haba tang shi shniuh ruh ym 
ia lah pynkhih shuh. 

Thaken Ade ! jah rngai ki shispah buit ki shispah bor, ki maw kiba la 
khia than shisha. Mynta, khie ia tan baroh sha khmat, ieh 
ngan mat shan ma nga marwei nadein. 

(ki ai ring biang). 

Paitbah Hoi-hah ! - Hoi-hah ! 

Sangot :■ Jubor khynraw ! Tan jubor ! Ki maw ki la khih, ki diengbyllan 
ki la sdang trei kam. 

U wei Kynriah Thaken ! Rynsied kloi ! Ki tyllai kin sa dkut ! (dkut ki 
tyllai). 

Paitbah Rap-rap ! u Thaken u la mynsaw ! 

Sangot Wa, u la mynsaw shisha ! U la iapler ! La phlei snam ka 
tyrpeng kamon jong u. Ka ’deweitwieh, ka 'deweitwieh ! 
Pynbam noh kloi da ka ’dewieitwieh ba un peitmat. 

(Shiphang). 

Thaken Lap jingsamthiah hapdeng jingtrei. Mar ia rynsied mar ia 
iohthiah, kum u ’keirang ba dei khnam ba siat u dapshynrang. 

Sangot Phi don bok Thaken ba siat u riew kdor kti, shu dei byllud 
tang na ka tyrpeng jong phi. 

Thaken Nga la buaid jingtrei, ngam lah iaid shuh. Bah noh ia nga sha 
shnong, hynrei ia ka kam pat nga iehnoh ha phi ba phin 
pyndep. Dei ban pyndep mynta ka sngi hi namar ngam ju 
nang iohthiah suk haba don ka kam kaba sahteng. Ka kam 
kaba mynta dei ban dep mynta, namar ka lashai ka don da 
kawei pat. Phi pat, ia jyrthiaw ki tyllai kiba khlain bad khot 
de sa katto katne ngut ki rangbah. 

(Katto katne ki rah noh ia u). 


ACT 4 (SCENE • 2) 


Mynmiet ha iing Syiem :• la shong ka Syiem, ki Basan bad u Sangot. 

Syiem Basan ! nga kwah mynta ban tip ia ka jingiaid jong ka kam - 
Ka kam nga mut, ia ka jingpyntrei ia ka Kut. La saw taiew ka 
kam ka la iaid Ym dei Sangot ? 

Sangot Hooid Mei ’lem ! 

Syiem Hooid, ngam shym bakla satia, la saw taiew ka jingtrei ka la 
iaid bad nga kyrmen ba ka kam ruh ka iaid beit hi wat lada 
ngam iohi da la ki jong ki khmat ruh. Nga kwah ia u Thaken 
mynta ba un iathuh kumno ka long ka jingpyntrei jong u. 
Lada la dep la bha, hynrei lada ym pat dep kata nga la dei 
ban byndi wat ia la u niuhkhlieh ruh, namar ki tyllu ki myndar, 
ka bam ka dih jong ka iing Sad ka la sdang ban stait ban sti. 
Basan ! ngi la bakla ba ngi la sdang ia kane ka kam bieit. 
Wow ka jinglut ! ka jinglut ka bym thikna thikni shuh. 

Basan Rymbal :• Mei ’lem 1 shaphang ka jinglut jingsep, nga kubur 
namar haba la sdang kat kane ka kam bah, ka la dei hi kein 
ban lut. Shaphang ka jingsti jingstait u sup u thiar pat ngam 

ia kubur namar ba nga kyrmen skhdm ba kam long kaba 
shisha. Wat lada ka long shisha kumba phi ong ruh, kam del 
ka kam jong phi ban khuslai, hynrei ka dei ka kam jong u 
paitbah ban pyndap ia ka jingduna, 

Syiem Niuma-niuma ! (ka khot ia u Lar) - Lar ! (rung u Lar)- Khie 
leit khot ia u Thaken. 

Sangot Mei ’lem ! u Thaken un nym lah ban wan namar u la mynsaw 
hynne ka sngi; byllud u maw khyrdop ia ka tyrpeng kamon 
jong u. Nga ngeit un nym lah hi ban wan wat lada leit khot 
ruh. 

Syiem Wow ko blei ! u Thaken u briew uba nga ieit bad shaniah eh 
u la mynsaw ? Jia pynban da ka mynsaw da ka mynsnam du ! 
Khatei la pyntip la pynbna, la ai dan la ai khat du ia ka ’Lei 
khyrdop ia ka ’Lei Kharai ? Wow ! balei kumta wan hap pynban 
da ka sngewsih da ka sngewkynsha ? 

Sangot :• Mei lem, wat da dukha mynsiem eh, nga ngeit urn da shitom 
than. U ia kynduh ia ka jingmynsaw kaba jem nud, ka shu 
synrut tang ia ka snep, khlem mad shyieng ei ei. Kyrmen, ba 
shen un kynther noh ia ka. 

(rung u Thaken)) - Shihajar nguh ia phi Mei ’lem Kynrad, lem bad ma phi 
ki basan ki baheh ! AAap ia nga ba nga kham poi dier khyndiat. 

Syiem Oh, u Thaken u la wan ! Ngam don jingkyrmen shuh ba men 
wan hynrei kynsan kynsan me shu wan ieng ha khmat jong 
nga kum ban pynkyndit rot ia ka dohnud ba duh jingkyrmen 
jong nga. Thaken I myntan nga dang shu ioh khubor ba me 
mynsaw, pynban me wan ieng pat ha khmat jong nga kum u 
bym shym lei lei. lathuh ia nga ka mut aiu kane ? 

Thaken Kynrad, ki jingmynsaw ki dei ki lok ba ha kti ha kjat jong u 
rangbah. Ryngkat bad ki ka jingim ka iaid man ka sngi. Uba 
kiar ia ki dei u khaw pud bad urn leit siew haei haei ruh. 

Syiem Wur-wer ka khubor ka wan poi ha ki shkor jong nga ba ia ka 
kut la dep. Thaken I iathuh mynta, kumno ka jingtrei ka 
long? 

Thaken Mei Mem I haba phi phah batai ia ka kam ha u briew uba trei 
ia ka, u lah ban jler ne khwari Durom. Wat (a katta ruh, jait 
ba phi la phah batai shynnam ngam sngewdei ban kymgah. 
Nga ngeit ba baroh kat kiba ia don hangne ki ia tip hi ia ka 
jingiaid jong ka jingtrei. Namarkata, lada nga kum kren 
pynjrong mait pynduna ia ka bad lada nga kum kren duna 
pat, bteng pynjrong ia ka. Haba shu iathuh lyngkot, ka kam 
ka laid belt, janai bad ryntih. Ka kam kaba sah ka long satang 
ban thung ki dieng sawdong ka Nongbah bad ban kynroh de 
ki mawknor shong thait hangne hangtai. Lada I Mei Mem i 
lait por, nga kwah ba in leit jngoh kai hi da lade ia ki dong ki 
kuna baroh khoit. Hangta, da la ki jong ki khmat in iohi ia 
ka jingtrei ba pynshoh khmat pynshoh khmut u paitbah 
lapngar. 

Syiem :• Ko Thaken ! ka dohnud jong nga ka shlei miar da ka jingkmen 
haba nga iohsngew ia kane ka khubor na ka shyntur jong 
me. Naduh mynta, ka kynthei ka khynnah kan sa thiah suk- 
shongsuk hapoh ka jingkdup ki khyrdop ki kharai. Nga kmen 
ba ia kane ka kam bakhraw la pyndep ha ka por shong khet 
ma nga. Basan ! kumno phi sngew ? 

Basan Marpan Ngi ia kmen lang ia kane. 

Syiem Thaken I nga ieit ia me. Haba ngapeit ia ka ’mat samla 
baphuh jong me, nga sngewshngain ia ka jingdon ryngkat 
jong me hangne. (ka khot ia u Lar). • Lar ! (rung u Lar). Khie 
phah wan ia ka Lasubon hangne, nga kwah ba ma ka ruh kan 
iohsngew ia kane ka khubor ba kmen mynta ka miet. 

Lar Kynrad ! I Lasubon im don mynta. 

Syiem :• Basan, sngap I phi iohsngew ? Ka khun samla jong nga kam 
don satia ha iing mynta. Wow, ka la pynkhlem rain ia nga, ka 
la die tad ia ka burom ka iing ka sem 1 Nga tip shai ba ka ia 
shong kai bad u Rapi Shadap shaei re. Basan ! ngam 
sngewtynnad ia kane. Da lei lei ruh ngam sngewbha. 

Basan Marpan :• Mei ’tern I wat khuslai jingmut ei ia kum kata baroh 
namar kum ban shu ong noh, ka dei tang ka kam khynnah 

khunlung. Kampher ei ei, lada ki bid ki ia pynhap khmut 
pynhap khmat ia ki. Phi tip hi ba ka kam briew ha ka kam 
shongkha shongman dei tang ka jingmynjur ia kaei kaba ki 
blei ki la pynbeit lypa. 

Syiem Sngap Basan : ngam mon ia une u pohjait, uba long tang u 
ksew ki lapngar. la une u riewkai, ngan weng noh ia u 
shisyndon nangne. Lar : Khie leit khot ia u Sharai. Khie kloi; 

Lar :■ Kynrad I kumne ngan leit, tangba nga artatien pat ba ioh 
katta u la iohthiah. 

Syiem Balei me kren jyrwit jyrwat kumta ? - Khie leit kloi nga ong 
ia me I 

Lar :• Kynrad, ka bneng ka dum than. 

Syiem :• Niuma - niuma; shim ka musa ka ban ai jingshai shipda maw 
hashwa ki khmat jong me. Khie kloi lane ngan ai jingsneng 
tyngeh ia me; 

(Mih u Lar, - Shiphang rung u Sharai). 

Sharai Mei 'lem ! la shiteng sngi ne shiteng synnia, la dum ne la 
shai, ia ka kular jong nga ban shakri ia ka kam nga da bat 
pyrkhing. Kaei ka khia ka shon, ka tieng ka smiej jong phi 
Syiem Kynrad ? Hato don u nongshun u nongpen uba byrngem 
uba byrsit ia ka shongsuk ka shongsain jong ngi ? Lada don, 
iathuh ha nga Kynrad ba ngan leh ia ka kam kaba nga nga dei 
hok ban leh. 

Syiem U Sharai Rymbai khlawait ki lapngar ! uba long kum u ’tiew 
jaramut thohbroi baieit eh ki kynthei thoh dieng ban bam 
jahsliang ha kyndup mawsiang I Ki ktien kiba mih na ka 
shyntur jong me ki ai jingshngain sawdong ki pud ki sam 
jong ngi. Haba me ieng ha khmat jong nga, nga sngew kumba 
shiteng ka pyrthei dei ka jong nga. Iathuh mynta, kumno me 
shalan jingstad sha ki samla jong ngi ? 

Sharai :• Ba phi da khot kyrkieh kumne, nga nangmut ba don ka kam 
kaba shabar ban ia pyrkhat, hynrei ka kam iing pynban du 
Kynrad t Niuma, ngan shu iathuh lyngkot - Ki samla baroh ki 

long kiba la bit suda ban pynpaw madan lada ka kam ka 
dawa ia ki. AAan ka step shwa ban riew u sawshyrtong lai 
sien, nga la don ha madan pdengshnong lem bad ki samla ba 
la kieng atiar bha. Uno uno u ba pep ne wan dier por, nga ai 
ia u ka jingsneng ba tyngeh. Baroh khoit kirn dei ki samla 
kiba luin bor luin buit hynrei nga sngewtynnad ban pynsngew 
ha khmat jong phi mynta ba kiba la ia ryngkat bor ia ryngkat 
buit bad nga dei u Lurshai uba dei u para trai jong nga bad u 
Thaken uba don ryngkat hangne. Ka bor met lah u Thaken 
hynrei ka buit ban pynkohnguh ia ki tiar ialeh, ki marhom. 
Kynrad ! ngam lah khlem da kmen haba nga iohi ia kine ki 
shijur shijura ki ban long ki nongmih bteng jong nga hadien 
habud. 

Syiem Ngi ia kmen lang Sharai. Sharai ! me dei shisha u 'naikhatsaw 
synnia ki lapngar. uba ai jingshai khlem bynnud. 

Sharai Kynrad ! nga sngewdei ia kata ka jingong jong phi, hynrei 
nga dei pat u 'naikhatsaw synnia ba la noh met bad ka jingshai 
kaba la sdang khapnap. U Thaken bad u Lurshai kein kiba 
long ki 'naikhatsaw synnia ba dang lehrain ka hynroh. 

Syiem Basan I haba sngap na ka jingiathuh u Sharai shaphang ka 
bor jong ngi, sngewmat ba la biang hi ka por ban ia pynmih 
madan. Balei ngin shu set kut ia la ka bor kumne ? Hato kam 
bha ba ngin pynpaw madan noh shisien shisien ha khmat ka 
pyrthei ? 

Basan Marpan :• Wow mei ! nga u tymmen briew uba la daitthah ka 
snam ka ksuid bad uba la ran ki thied ki jaw, nga sngewsuhjer 
suhkhriat ban ia pyrkhat kai ia kum kata ka jingai jingmut. 
Niuma, lada ka kam ka shah, ym banse ban ia kyrda dohiap 
dohksew bad ban ia talain la u diengduh katba don ei i bor i 
buit tymmen. HYnrei ban leit pynkhih pynwin ia ki pud k’* 
sam jong kiwei khlem daw, nga te ynnai phi. Sang iap sang 
im bad mai pap ki blei ban leh kumta. Lada ngi jop, ngi jop 
bymhok ryngkat ka tyrut ka smer ka banwan bud wan rap 
nadien jong ngi ia kaba ngin hap han siew kylliang ha kawei 
ka por. Lada ngin rem pat khlem pep ka pyrthei kan rkhfe 

bein iapler lapang ia ngi junom. Namarkata, shah shkor 
nga u riew tymmen uba la iohi nyngkong ia ka sngi ia u bnai 
bad u ba la kham iohi ia ka pop ia ka hok. To ngin ia shongsuk 
ia shongsain hapoh la ki jong ki pud ki sam la jong, ynnai 
pynkhih pynwin ia ki jong kiwei. 

Sharai Ka jingong ki Basan kaba dei suda. 

Sylem :• Niuma ia kata baroh, kam pher ei ei, ka dei tang ka jingiapyni 
jingmut. (Ka phai sha u Sharai). - Kaei ka kam kaba me 
hukum ia u Rapi ban leh ? Nga mut ban ong, kaei ka kam 
jong u ? 

Sharai :• Mei 'lem 1 u Rapi u dei u nongap miet. AAan ka miet u pahara 
ia ka Nongbah. 

Sylem Marwei ? 

Sharai Em, ki ia don saw ngut. 

Sylem :• (Ka kren dom) • Mynta ka miet urn don ha ka kam, me tip ia 
kata ? Nga tip shai ba u Rapi urn don ha ka kam jong u. Kane 
ka paw ia ka jingleh sting jong me ban hukum ia la ki briew. 

Sharai Kynrad I katba nga tip bad lap,- u dei u samla ba kohnguh 
hukum eh. Hynrei lada nga lap ba u leh shisha kumta, lashai 
ngan ai ka jingsneng kaba tyngeh ia u. 

Sylem Kata dei ka kam jong me. Ka hukum jong nga pat ia me ka 
long ba me dei ban da peit bniah ia u naduh lashai ka miet 
ba u dei ban don thik hapoh ka kam, me sngew ? Lada nga 
lap ne ioh jingtip ia uno uno na ki briew jong me kiba laid 
laitluid ha ka por mynmiet, ka saja ka dei ia me ym ia uta. 
Mynta to ngin iapra noh ba la miet ! 

(ia mih baroh). 

ACT 4 (SCENE - 3) 


Mynmiet :*Hapoh iing Syiem. • Ka Syiem bad ka Lasubon k1 ia shong. 

Sylem :• Lasubon ! ate shong hajan jong nga khun. Nga kwah ban doh 
ban dait, ban syrpai ban sytpud la phi namr ba naduh ba phi 
hlar na pneh jong nga, nga la bun kam palat haduhba ngam 
don por shuh ban fa shong kai shong myllen bad phi. (ka 
Lasubon ka shong ha syndah ka kmie). Khun 1 kat kum ka 
kamram jong ka kmie, nga la pyndep hok na ka bynta jong 
phi. Nga la pynheh nga la pynsan, ryngkat ka sumar ka sukher, 
ka sad ka khyllong kaba biang pura, haduh ba phi la pura ka 
jingsan katne. U kpa jong phi u la iehnoh khunswet ia nga 
bad ia phi, khamtam ia phi kein kaba ia bit doh ia bit snam 
bad u. Hynrei yn lei ia kata, wei haba u la lap la ka jong ka 
jingiatiplem ieh un mat kai makia ha pyrthei katba u dang 
im. Wat khuslai ei ei ia kata, ia phi ki khun ieh ngan mat kit 
hi ma nga kein kaba la pun la kha ia phi. Lasubon I nga ngeit 
phi la bna ba ka khun ba wiatrymmuin u Basan Rymbai kan ia 
poikha shen bad u Lurshai u bakha trai jong ka. Wow, kaba 
la don bok phngar, ka ia hapmat hapmut bad u rang donburom 
donnam. Phi ruh Lasubon, phi la biang ka por ban shim briew 
noh, phi la palat khathynniew snem, phi la kynjoh pynban 
sha ka sngikha kaba khatphra. Lada phi kohnguh bad burom 
ia ki ktien jong nga ka kmie, nga kular ban ai ka khawai ka 
dawai kaba pynhun nud pynhun mynsiem ia u pait u hajar 
baroh ha ka sngi poikha jong phi. Lasubon, kumno khun ? 
Hato phi la don jingmut shaphang kane ka phang kaba nga 
kren ? 

Lasubon Mei Baieit I haba mih ki 'tien eh ki ’tien khor na phi, nga 
suhjer nga suhkhriat na khlieh ha kjat bad nga kyiuh kum u 
kber. Shi kyntien ruh ngam lait ang satia, nga shu sngap 
mynthi kum ka maw ka dieng, ka mrad ka mreng. Ah Mei 1 
Haba bthei pat da kum kita ki 'tien jali jaum na ka dohnud 
jong phi, nga sngewsyaid mynsiem hor bad nga shlan ruh 
ban phla lut katba don ha khmat jong phi. Mei, phi tip hi ba 

nga ia ieit bad u Rapl. Wow ko Mel ! nga la ia kynduh ia ka 
jingieit kaba khlain bor than ka la tap lut ia ki jingmut 
jingpyrkhat bad ka la ngam shaduh ki syrtap ba jylliew tarn 
jong ka dohnud samla jong nga. Lynter nga sngew kumba 
nga jngi ha lyndet ki lyoh bad ba nga ia her ryngkat u 'nailung 
u 'nai-iaw, u lurmiet u ’lurshai. AAei ! wat lada ka long pyrshah 
ia ka mon jong phi ruh, nga kren hok ba ka jaka shongthait 
ka ieit samla jong nga, dei ka shadem u Rapi. 

Syiem Nga ruh nga ia hap jingmut ia kane ka jingiaieit jong phi 
wat haba nga la khang ia phi mynshwa ruh. Klet noh ia kata 
Lasubon, kum ka kmie nga donhok ban ieit bad ban mai ia 
phi. Wa u Rapi Shadap, urn dei mo u samla ba miatdur 
miatdar wat lada urn dei uba don nia don jutang ruh ? Wat 
lada urn dei uba donburom, pynban phi ieit ia u bad nga ruh 
nga dei ban ieit ia u. Nalor kata, u dei u para shnong para 
thaw ia uba la ithuh ithaw naduh dang khynnah dang 
khunlung. Khun jong nga I balei phim ia dain dor bad kiwei 
ki ar ki para samla samhoi kiba dang laitluid laitlan ? U Thaken 
u la ai burom ia ki lapngar bad khamtam ia nga ha khmat ka 
pyrthei. U la tei ka Kut ryngkat ka pynphuh ka pynphieng ia 
kane ka Nongbah. U Dei ruh u khla ka wait u ban pynsuhjer 
suhkhriat ia u nongwei u nongar, ia u nongshun nongpen. 
Wat u Sharai hi, u la ai nam ai burom ia une u samla markhmat 
khlem tyngkai. U dei u nongwei, pynban u pait lapngar u 
dem ha ka shikyntien jong u. Lasubon ! kren seh khun, balei 
phi shu sngap mynthi ? Phi la samthiah ne ? 

Lasubon :• Em phi Mei ngam shym samthiah, hynrei ka jingmut jong 
nga kam ai lad satia ba ngan ia byrshap nia bad phi. Shah ba 
ngan shu shong-sngap. 

Syiem Haba nga kren iaroh ia u Thaken nga mut ba nga iaroh ia ka 
longrangbah jong u ha khmat ka pyrthei ym ba nga mut ban 
ia nujor bad u samla ba phi ia ieit. Ngam kwah kein khuWba 
phin kyntiap jaka kum i sim lai dieng ioh iathuhtang ei u 
marjan u marpa. Haba phi ieit ia u Rapi, nga ruh nga ieit ia 
u kumjuh namar ba nga sngewthuh ba ngam lah ban kiar na 

u. Hynrei une uba ngi ia ieit u dei tang u ksew u Sharai. 
Niuma ia kata ka longbriew jong u, haba ngi ia ieit kata hi 
ka la long ka jingpynkup burom ia u. Lasubon, sngap ia nga 
! nga kwah ba phin ia ieit bad u riew rangbah u bakhraw ka 
pyrkhat ka pyrdain, ka nia ka jutang kein. U Thaken dei u 
samla ba dang laitluid bad ba baroh ki khmat ki peit jawdud 
ia ka jingieit jong u, hynrei ia une phim mon I Niuma ia 
kata. Wat sngewthuh bakla ia kata, ngam mut ruh ban pyntur 
jubor justi ia phi kum ka niangthangdoh ban ia ieit bad u, 
hynrei nga shu pyni tang ka nuksa kein. Peit ! ka pansngiat 
ksiar jong nga ka lah ban kynriah jaka sha ka khlieh jong phi 
ha kawei ka por. Thik kan jia kumta tang lada phi dei kaba 
tip briew bad ba kohnguh sneng. Hato lada kan jia kumta, 
kam long mo kaba jah burom ha khmat u khun u hajar, u 
baheh u bahain lada u Kongor pat un long u babieit sniang 
bieit tasam takut ? Da pyrkhat bha kein khun kynrad, namar 
ka jingbakla ha ka*shikhyllipmat samla, dei ka jingbakla ba 
pyndukha mynsiem junom. Khie Ieit thiah noh ! ngin sa ia 
shongkai. (mih ka Lasubon). 


ACT 4 (SCENE - 4) 


Ha iing u Basan Rymbai : Ka miet pynhiar synjat ka Pongnai bad u Lurshai. 

Ki paitbah ki ia bun ryngkat ka ia khih bun kam. 

(ha jaka pynkhreh bam. - Rung u Sangot). 

Sangot Ei nongpynkhreh bam I To da ia kham pynsted ho ba la mieti 
Shi phi, la i paw bieit khait ia ki bapli kiba ia ap. La lut sa ka 
’iadum, ka bam pat lano lano ruh kam poi shuh. da kham ia 
pynkloi seh khynraw, da ia pynmeh ir ir ka ding ! Phi ia bun 
nia tang ba la khapngiah ka kpoh la jong, phim ia pyrkhat 
shuh ia ka jingthylli ka snier kiwei. (u peit ia ka doh). Ew ka 
doh, ka doh kaba la khlein phngar du t Ha ia ai phi para 
shidkhot ngan'mad shwa ma nga. 



U Wei :• Lada phi kwah te ym ia ai balei phi Sangot, la ka doh ba la 
mang khnang ban ia bam sngewbha. Pdiang ka sla, ngan ai 
shidkhot ba phin mad. 

Sangot Nga nang mut ban shu pan kai, phi da ia ai shisha pynban ? 

(u wad sla artad shane shatai). Ym ioh sla phi, imat ym donsla 
mo ade; 

Sangot Shu pdiang ha ka kti te balei phi, ia kaba phin bam hi noh 
hangne. Pdiang ha ka kti phi sangot I 

Sangot :• Ha ka kti eh te ym long phi, da ia pynai ha i sla lyngkhot 
lyngkhai seh, ym don mo ? 

U Ar Ang syndon ha shyntur phi ban kham kloi ka kam. 

Sangot :• To ynnai hi phi, wei haba phim ia mon ban ia ai. (u mih noh 
artad). 

(Sdang sam bam). 

Sangot :• Ei khynraw, ia bam ia dih da ka akor ho baroh ! la bam pura 
ia dih pura, i Basan i la pynkhreh kylluid mynta. Yn ai ruh ka 
saja ba pura ia uno uno uba pynmih jingkulmar hapdeng kane 
ka kmen ka sngewbha. la sngap khyndiat ! I Lasubon bad I 
Hirmai kin sngewbha ban ia rung shapoh, I Pongnai i angnud 
ia ka jingdon ryngkat bad ia bam ryngkat jong phi. Nangta 
pat, u Thaken bad u Rapi ruh rung shapoh, u Lurshai u paralok 
baieit eh jong phi u la khmih lynti ia phi naduh hynne. Rung, 
to ia rung kloi I wat ia leh khia met khia phad kum ki tymmen. 
Phi ki paitbah ruh to ai bam ia dihnoh, da ia pynpaw ia la ki 
khmat ki khmat ioh ia duh bhah duh bynta ei. Hei 1 lada don 
ki bym lah jot kti jot kjat ki nongsam, sngewbha da ia ong 
ho wat ia lehrain ! (sdang bam). 

(Ha kamra ka Pongnai). - (rung u Thaken, u Rapi, ka Hirmai bad ka 
Lasubon). 

Lur Oh, ki la ia wan 1 To ia shong baroh I Shong Thaken, Rapi, 
shong seh ! (ki ia shong). Ki lok baieit eh jong nga, nga 

kmen ba pht la la wan. Olr, I Hirmai, I Lasubon ryh ? To-'to, 
phi la pan burom na I Pongnai I (kl ia rkhie). 

Pongnal :• Shong Hirmai, Shong seh Lasubon I Ale la shong hajan jong 
nga I (ki ia shong). • Nga la sngewnoh mynslem khyndlat 
namar nga dang mut ba phi khlem la wan, namar ba phim 
shym la pynpaw khmat pynpaw khmut naduh hynne. Bah Luri 
kine del ki lok baieit eh jong nga ha pyrthei ba phin dup 
Ithuh la ki naduh mynta. (ki la rkhie). 

Lur :• Phi ong kumta Pongnai jong nga ! Lada kumta, nga ruh nga 
da sngewtynnad ia ka jingiadon ryngkat jong ki. (ki ia rkhie). 
- Hynrei haba kren shisha lok, lada ngim iohi ia ki khmat 
jong phi ki saw ngut, ka jingdiaw khlem pep kan wan ban 
pynjngut ia ka dohnud bakmen jong ngi mynta ka miet. 

Thaken :• Wow AAei I haduh katta pleng phi artatien ia nga ? Ma nga 
pat phi bah Lur, naduh ba phi la iathuh ia kane ka kam nga 
da kynmaw mrong hapoh mynsiem lehse kham palat ban ia 
phi hi. 

Hirmai :• Kum ban pynbud noh ia i Bah Thaken, nga ruh te phi, Wat 
haba phohsniew ruh nga don tang ha ka jingiabam ia dih 
hangne hi, bad kumne hi. (ki ia rkhie). 

Thaken :• Em phi Khongthei, phin pynbud lei ia nga ? Nga ngeit ba 
baroh ngi ia long hi kumta, ne kumno phi ia ong ? 

Rapi Wow lok 1 nga te ngan ong kumno pat ? Nga pynleit jingmut 
satang ia kata' ka thngan ka sliang kaba ngam sngewdon 
pyrthei shuh. Naduh ba iathuh U bah Lur shaphang kane ka 
kam khawai, nga la bam shiteng kpoh shiteng snier namar 
ba nga sheptieng ba ioh ngam lah bam haduh ba hun nud u 
Bah Lur ha kane ka miet. (ki ia rkhie). 

l ur Kata kaba nga da sngewtynnad eh. Lok I na ka bynta mynta 
ka miet, kata ka jingong kaba nga da huh en. Mynta, khie 
leit shim noh ka bam I Ynnai thlia ia ki nongsam ba habar, 
khie ia leit shim hi noh ma phi arngut 1 

Rapi :• Phi mut ia nga bad u Thaken ? (ki ia rkhie). 


51 



Lur Em, em I nga mut ia I Hirmai bad I Lasubon kein phi, kiba 
tbit kti ia kum kata ka kam. 

Thaken Ym del tang ba ki tbit kti, ka jingbam ruh ka da ibang 
ishngiam hi kein haba la pyndei kti ki kynthei. (ki ia rkhie). 

Hirmai Pongnai, phi kynmaw ? Phi kynmaw ia ka bam bang ka bam 
thiang kaba phi la kular ia nga ? Phi dang kynmaw Pongnai ? 

Pongnai Ngam shym klet ohi Hirmai. Ka dei kata kaba phin leit shim 
mynta kein. Khie leit ia shim noh ! 

(ka Hirmai bad ka Lasubon ki leit shim jingbam. Shiphang ki sdang 
sam). 

Thaken la ai ha nga da u ’lamet phi, nga kham ibang ban bam ha u 
'lamet ban la kito ki 'liangrnong Dkhar jong phi. 

Lasubon 1 Bah Rapi pat ? 

Rapi la nga ruh ia ai kumjuh hi. Nga sngewsuk, namar tang dep 
bam bret syndon shabar, tang kham sting kam ki nongsait ki 
nongkhlieng. 

Hirmai To kein ia pdiang kane ka ja. 

Rapi :• Ka jadoh ? 

Hirmai Hooid, ka pulaw juha ba la khleh doh syiar. Katba phi kwahbam 
Rapi, lada phi kwah ka pulaw ba la khleh khlein sniang ruh ka 
don hi. (ka jyriLnut ia ka kjat u Thaken). • A-ha, map ho I 
nga la kum jynthut pynban ia ka kjat jong phi. 

Thaken :• Shi phi ! phi da pan map eh haduh katta katta ? Sa rat ba 
syrwet ka kti ka kjat, ka jainkup ka jainsem ruh yn lei phi. 
Ki khmat miet te yn ia lah biang shano phi Khongthei. Da ia 
pynmeh bha phi kito ki musa ba ioh i jynthut btang i Kongthei 
ia nga I (ki ia rkhie). 

(rung u Sangot) Ade, tang shilok hi I (ki ia rkhie). Hei 1 nga mut ban 

ong, nga mut ban ong, tang paralok ba ia ieit hi phi 

ia bam kyrpang. Kumno, phi ia biang ka bam ka dih ? 

Lur :• la ka bam ngi ia biang phi Sangot, ia ka dih pat, ka mat 

biang ka jnat ban nym biang namar ba ngim donkam hi ia 
ka. 

Pongnai Shong shwa seh Sangot, ka don ka ’iadum te phi ! (ka ai 
artad shijahoh) - 

Sangot Khublei, khublei shibun eh ! Kane seh ka jingdih kaba pynhun 
nud ia nga. (u mad artad)- Ew, kaba da bang shisha du ! 
Baroh shisngi ngam ioh mad satia kum kata ka jingdih. (u 
dih biang) - Mar ia rung nga sngew samla kha ma kha. Haba 
ia shong kai bad h tymmen, nga sngewtymmen, haba ia 
shong kai pat bad ki samla nga shu sngew samla kynsan. (u 
dih biang). 

Lur Ai shuh Sangot ? 

Sangot Ai phi, lada dang don. 

Pongnai Ka dang byllai phi Sangot. 

Sangot Dang bha ! katba dang bun dang bha. (ka Pongnai ka ai sa 
shijahoh). Ka ’iadum kait dei kum ka 'iadrod, kam ju 
pynbuaid Khlem akor hynrei ka shu pynsyaid pyntngen pynban. 

Lur Kwah iohsngew ia ki sur biria jong phi Sangot, rwai seh kawei, 

ne phin shu siaw ? (ki ia rkhie). 

Sangot Lehnohei ka jingkwah jong phi, ki sur kiba nga bang bad 
kiba nga dang kynmaw bha hapoh mynsiem, hynrei haba nga 
pyrshang rwai pat, kirn mih shuh ki juh te phi ! Ki shu sawa 
pynban kum ba pah ka masi ka biang. La nga pyrshang da 
kaba shu siaw, ka jingsawa kam poi shuh wat tang ha la ki 
shkor la jong ruh. Nga siletnud namar haba nga dang samla 
kat haba don ma nga, hangta don ka rwai ka siaw, ka put ka 
tern, ka biria ka birai. Haba nga shangkai iaidkai, nga laid 
pynat shadem namar nga tip ba don kiba khmieh lynti ban 
ioh ia kren bad nga ne ba ngan rung bam kwai ha iing jong 
ki. 

(Pyrta na bar). - Sangot, Sangot ! 

Sangot Mano ba khot ? - Balei ? 

(Nabar) Wan kloi Sangot I Kloi, don jingiakajia ! 

Sangot Khun ka mare ! (ieng artad) - Haba thngan ruh ia kajia, haba 
kdang ruh ia kajia ! Shuh ngan leit ai noh da ka sajia ia kata 
ka khun ka sala ! (u mih artad). 

(dep bam ki ia bam kwai). 

Rapi Ew, u kwai uba la bang la thiang la kum ka ngap ! Ha ia ai 
biang sa shi kyntien phi ia nga, ai da ka juh ka kti I Tip ka 
jongno sha ? 

Lasubon :• Thiang kum ka ngap jongno phi Bah Rapi ? Da pynkut seh, 
kum ka ngap jongno ? 

Rapi :• Kum ka ngap jongno te, kum ka ngap jong, ... ehe ! nga mut 
ban ong kum ka ngap khlaw kein phi. To ia ai sa mar 
shikyntien phi ba ngin ia leit noh syndon ba la miet ! 

Hirmai Shuh phi !phi ia kyrkieh lei katta katta ! Kum ba don khun 
don kti pynban du ! Ap ngin ia mih ryngkat kein ba phin ia 
leit. On ia ngi. 

Pongnai :• Hooid kein, sang phi ban kyntait ia ka jingud ki kynthei ki 
khynnah khamtam haba dang ia ryngkat rta ia ryngkat jinglong 
kumne. 

Thaken Em phi, baroh phi ia bakla. Phim tip ba ngi ia don ha kam 
mynta ka miet ? Namar ba ka dei ka kylla apmiet jong ngi, u 
Sharai u ai shuti ia ngi tang haduh por thiah khynnah. Hynrei 
mynta, sngap ! uta u dkhoh pamtadong u la pah kyndit rot, 
imat la jan dap shiteng synnia. 

Rapi la noh Thaken ! ym long shuh, katta u Sharai u la kren shrai 
ia ngi. 

Thaken :• Hooid kein, to ho dang ia shong suk baroh 1 ngin ia mih noh 
shwa ma ngi. V-'. leh kumno phi, ngi kiba teh ka kam. (ki ia 
mih noh). 

ACT 4 (SCENE - 5) 


Janmiet Hapoh iing Syiem - Ka Syiem, ki Basan bad u Sangot ki ia 
shong pyrkhat kam. Rung u Myngken Khar-ir bad u Mara, ki 
khlawait ap pud u Syiem Khynriam. 

Myngken Syiem bad ma phi ki Basan, Khublei ! Ha ka burom ka khet 
lapngar ngi khublei ia phi baroh ! Bad ha ka b'^rom u Syiem 
Khynriam,- Khublei ! 

Syiem Ka jingwan kaba khlem da puinai kyrwoh I La katta ruh, 
Khublei ! Ha ka burom u Syiem jong phi. To shong ! (ki shong). 

Basan Marpan Kaba dei kata ka jingong i Mei ’lem, (u phai sha u 
Basan Rymbai). - Hato u Basan Korbar-ri u don jingtip ei ei 
shaphang ka jingwan jong kine arngut ? 

Basan Rymbai Em, da la ka jingthikna ha la ka jingkynmaw, ngam tip 
ei ei. 

Mara Oh, u Basan Korbar-ri pleng ! Khublei ! 

Syiem Ka jingwan kaba khlem nongrim bad khlem jingmut ! Ka mut 
aiu kane ? 

Myngken Ka don ka nongrim, Syiem, ka don ka kam ba ngi wan ! La 
hukum da u Syiem jong ngi ban wan. 

Syiem Lada don kum kata ka hukum, dei ban poishwa u kyrwoh 
kein. 

AAara (u rkhie jam).- Ha-ha-ha-ha! Ki lapngar ki tharai ba ngi dei 
ki riewkai riew khlem kam. Lymda don ka kam phi tharai ngi 
don por hi ban wan ia kynduh khnang bad ban wan ia shongkai 
khnang bad phi hangne ? U Myngken u dei u kmai khlawait, 
ma nga pat nga dei uba bat ia ka burom ba hakhlieh tarn ha 
ka hima. Phi pat phi niew riewkai riewthala ia ngi ? 

Basan Marpan Niuma ia kata ka nam ka burom jong phi ngim ia kren 
ei ei. Kaba ngi ia kren mynta ka long ia ka jingwan ba khlem 
ka byrta ka shula jong phi. Lada ngi la tip lypa ia ka jingwan 

jong phi, khlem pep ngin pdiang kat kum ka burom u Syiem 
jong phi kein. 

Basan Rymbai Mara ! me phla jam ryndang ba me dei u khraw nam 
khraw burom, pynban me rkhie pat kum u riewkai 
riewthamula; iathuh noh ia kata ka kam kaba me don ba 
ngin iapyrkhat noh. Ka akor kaba tarn kynmaw, kane kam 
dei ka iinig tamasa ! Ngim don por te me ban ia rkhie biria 
bad me ! Ngi ruh ngim dei ki riew khlem kam ho ! 

Mara Basan ! la phah ia ngi da u Syiem ban wan tyrwa ia ka 
jingiashong suk ia shong sain, ryngkat ka jingiadei lok ba 
pura ban ia kit ban ia bah la ka khia ia ka shon baroh. Sngap 
! kat da u Syiem jong ngi u wan tyrwa kum kane ka burom ha 
khmat jong phi. Hato urn dei u Syiem uba da kwah shisha ia 
ka jingiashong suk para Syiem para kmie ? 

Basan Marpan Nga sngewhun naduh la ka dohnud ia kane ka jingtyrwa 
ban don ka ia shongsuk ka ia shongsain, ka ia sngewbha ia 
sngewmiat para marjan para marpa. Shisien sngap la dei 
ban shu pdiang beit, ym don kam pyrkhat shuh ia ka dien ia 
ka khmat, ia ka ’timon ia ka ’tidiang. Hynrei map ia nga ba 
ngan ong ba ia mynta hi ngim pat lah ban pdiang khlem ka 
jingiapyrkhat sani bha para ma ngi. Balei nga kren kumta, 
namar kum ban ban biang, ka jingwan jong phi kaba khlem 
nongrim. 

Mara Phi tharai sniew ia ngi ne Basan ? Phi tharai sniew ia u Syiem 
jong ngi ? (u rkhie jam). - Ha-ha-ha-ha ! 

Syiem Em Mara, ngim tharai sniew iano iano ruh hynrei u ksai ka 
jingakren u dei iaid kumta. 

Mara U Syiem Narlein la sngewthuh ba mynta u pynkhreh shaid shi 
shaid ban wan iuh ban wan thorn ia u pud u sam jong phi. 
Husiar ! la bna na ka khlieng ka tyngab ba u thmu ban pynjar 
ia u pud jong u haduh kane ka jaka ba ngi ia ieng mynta. Phi 
shngain ia kane ka kut thymmai jong phi ? Wat tang ka kut 
ap pud u Myngken ruh kam pat long eiei ban ia nujor. (u 
rkhie biang) - Ha-ha-ha-ha ! 

Basan Rymbai Khie leit lathuh sha u Syiem jong phi ba ia mynta hi, 
ngim pat lah ban pdiang ia kane ka jingtyrwa. 

AAara Lada kumta, ngin leit noh kein I (ki ia ieng artad). 

Syiem Ha ka burom u Syiem Khynriam, ap ngin ia dih 'iadum mar 

shi jahoh ha shwa ba phin mih. - Lar 1 sam ’iadum mar shi 
jahoh. 

(Sam 'iadum u Lar): 

Mara (u shim, u sma), - Hmm, ka sma pyut ! - (rkhie). - Ha-ha- 
ha-ha ! - Ngim ju dih ia ka ’iadum nongwei. Kam bang, ha- 
ha-ha-ha ! (u theh ia ka ’iadum ha madan bad u kyrdem ia 
ka jahoh) - lapngar bieit ! ngam lah khlem da rkhie bein ia 
kane ka jingbieit jong phi. 

(u khapbrip khmat ia u Myngken). 

Myngken Mei ’lem Kynrad ! haba ngi wan tyrwa ia ka sngewbha ia ka 
sngewmiat, phi kyntait, hato l?da ngin tyrwa da kane, (u sei 
ka wait). - Phin pdiang ? 

Basan Rymbai Mynta ? me mut, mynta Myngken ? 

Mara Ha-ha-ha ! mynta kein. Lano heit ? Ngi tyrwa mynta bad ka 
dei ruh ka jingtyrwa bakhatduh jong ngi, ha-ha-ha ! Khnang 
ba kane ka jingwan jong ngi kan ym long lehnohei, ha-ha-ha 
! (u phai sha u Myngken). 

Myngken Syiem, phi don khlawait ? 

Basan Rymbai :• Ngi don I me kwah katno ngut ban ia kynduh ? 

AAara Tang u khmat jong ki kein. 

(Rung u Sharai) Hai-re-hai ! nga nang mut uei re uba kwah ia kynduh 
khnang ia nga, dei pynban u lok barim du pleng I Myngken ! 
nga da sngewtynnad eh ba me dang kynmaw ia nga bad ba 
me dang kwah ban ia kynduh khnang ia nga. 

Myngken U sharai pleng ! Ha-ha-ha I (u rkhie) - Khublei Sharai ! 

Sharai Khublei I AAe lyngngoh Myngken ? AAem ithuh shuh ia nga ? Toi 

nga dang phong ia ka juh hi ka dur te me I 

Myngken Sharal t Kumno kumne ? Nga i khynna^ ia me mynta ka sngi. 

Sharai Niuma Myngken, ale habar para rangbah, ngin ia peit thuh 
bha khynnah mano 1 (ki ia mih baroh). 

(Ha payllaw - Ka Syiem, ki Basan, u Sangot, u AAara bad katto katne ki 
rangbah ki ia ieng-peit). 

Syiem:* Hei i ka dei ka jingialehkai ho ! Sumar ioh ia mynsaw 1 

Sharai Myngken ! ong mame, mano ban ia pyni bor mynta ? Ma nga 
bad me, ne, ki wait jong ngi ? 

Myngken Ki wait kein me Sharai, balei ban ia kynrup da ki kti kum ki 
kynthei ? 

(mar ia sei wait, mar ia kynrup u Sharai. • Hap ka wait u Myngken). 

Myngken • Ha-ha-ha-ha 1 (u rkhie). - tang bat skhem ruh ngam pat lap 
ba bat, me da kawang jubor haduh katto 7 Kato kam dei me 
Sharai ka rukom ialehkai para rangbah. 

Sharai :• Me don ha phyllaw ka iing Syiem lapngar, ym ha phyllaw ka 
iing Syiem jong me. Mem tip ba kato dei ka rukom jong ngi 
? Khar kloi ka wait jong me lane ngan dung ia ka shyntur 
ryngheng jong me ! 

(U Myngken u khar ka wait bad ki ia khun biang). 

Myngken Ngam ailad ba men sangeh kat ba mem pat prie umksang. 

Sharai Myngken kopsop I me kynmaw ba me bein me khoh, me 
bynthiew me kyrkhah mynhakato ba ia pynbeit pud 7 

Myngken :• Nga kynmaw me, la shibit ruh ngan leh kumjuh hi shwa ba 
ngan leit. 

Sharai Niuma I (hap ka wait u Myngken). 

Sangot Dung Sharai 1 • Dung, tynrah I 

Syiem Sangeh, Sangeh Sharai ! nga iohi ba ka wait ba jawdud jong 
me ka la hun. Sangeh noh 1 ka wait jong me ka la doh ia ka 
tyrpeng u Myngken. 

Myngken :• Mara, Rap I - Rap, nga la mynsaw ! (u Mara u btien ia u 
Myngken sharud). 

Syiem Sharal 1 me la pyrshah ia ka ktien jong nga. Pelt u la 
mynsaw ! 

Sharal :• Atei ’lem Kynrad ! map ia nga, ka wait jong nga kam dei ka 
nongialehkai tamasa. (U phai sha u Mara) ■ Ko AAara pynshoi 
thma ! me pynshoi ia u lapngar ban peit sniew ia u Narlein, 
me pynshoi ia u paralok jong me ban ialeh bad nga, hato me 
pat me hun ban leit phai thylli ? • Ong Mara, ka wait jong nga 
ka kwah hi ban khublei ia me ruh haba me wan teng khat 
kumne. 

AAara Map Sharai, shah ngan mih thylli nangne I 

Sharal :■ Lada kumta, to khie ia leit noh ! To tip nahuh mynta ba ha 
lapngar, don u Sharai khlawait. 

(U Mara bad u Myngken ki ia leit noh). 

Sangot Kumto kein kan ia jah kwah kato ka khun ka sala I Ha ka 
sarong ha ka khawpud. 

Syiem Ki wan ban riam ia ngi, ym dei Basan ? 

Basan Rymbai :• Shai kdar, kata dei ka jingthmu jong ki. Ki mut ban 
pyniapeit matdong bad u Narlein. 

Basan Marpan Kumto, man ka sngi arngut arngut ki shang sharum 
shaneng ban pyniatur ban pyniadur ia ki para Syiem ki para 
Kmie. Ngi dei ban da husiar bha ha ka jingiadei iatoh bad 
kum kito ki symbai briew. 

Syiem :• Basan ! la biang ban ia pra noh. Nga ngeit ba ym don kam 
eiei ban ia pyrkhat ia kato ka jingwan pashat jingmut kito 
arngut mo ? 

Basan AAarpan :• Em, ym donkam ban ia pyrkhat eiei ia ka ktien kito ki 
myrsiang, ieh kin mat jlew katba ki mon katba kirn pat kynduh 
khla. Khublei Mei Mem ! ngin ia pra noh shwa. (ki ia pra 
noh). 

ACT 4 (SCENE - 6) 


Mynstep Ha iing u Basan Marpan.Ka step jer khun u Basan. Ki paitbah 
ki ia shong ha phyllaw. 

(Mih u Basan napoh iing). - Hei khynraw ! map ho. Nga la leh khlem akor 
ia phi ki lok ki jor, ki kha ki man; la shu pynshong ia phi 
habar la kum ki blang ki masi. Map kein, namar hapoh ing 
ruh la ia khapngiah than, wat tang ban ia khih ruh ym ia long 
shuh. La jar katta, nga da kyrpad ia phi ba phin ia ap shitom 
kein haduh banda dep bam dep dih baroh. Kumne la dep 
artad ka jer ka thoh, ka lehniam ka lehrukom. Hei, sngewbha 
wat nym iapra ho ! - To da ia bam ia dih shwa katba nga ioh 
synei. Nga sngewtynnad ia ka jingiawan pynshit pynshngain 
jong phi ha kane ka step bakmen jong nga, te ia ka tarn ka 
duna jong nga baroh sngewbha wat nym ia thew kein. Te ia 
kano kano kaba phi ia donkam hangne habar, u Sangot un 
peit. Pan na u, hukum ia u bad tim ia u lada duna ka bam ka 
dih. (U rung noh shapoh). 

Sangot Sngap khynraw, ia sngap baroh I phi la iohsngew hi da la ki 
shkor ba ia ka kam kaba habar, u Basan u la pynshet lut ha 
nga. Kumta,ka ’iadbang ka ’iadthiang, dei ka jong nga bad 
kaba tarn na nga dei ka jong phi iasia. Lada phim pat kdang, 
iathuh donakor ha nga, uba la kdang pat u dei ban leit noh. 
la u tarn hukum, ngam sngewtynnad, da lei lei ruhngam 
sngewtynnad. 

(U Thaken bad u Lur ki ia shong mar syndah). 

Thaken Bah Lur, balei phi ki ia slem pyndep kam ? Toi ki shait pyndep 
ia ka jer ia ka thoh mar ia mih ka sngi em ? 

Lur Em phi, ia ka kam ki la dep, tip balei pat ba ki ia slem ban ai 

bam ai dih kumne ? Shi phi ! nga te haba wan sha ka kam 
khawai dawai kumne, hir hir ia ka 'iadum hi nga kwah 
iohmad. 

(Pyrta u Sangot) - Hei wat ia khih, to ia shong beit noh; da pynpaw ia la 

ki khmat ioh phi ia duh bhah duh bynta ei. To ia shong beit 
noh ban ia sdang bam ! (mih ka Hirmai napoh ing). - Oh, i 
Khongthei ! map ho ngan thlia noh ia i trai iing syndon ! Sam 
’iadum noh ma phi, nangbud k1 nongsam ja sam doh nadien 
jong phi ho Kongthei ! (sdanc s?r.i ’iadum ka Hirmai) - Are ! 
Sangeh, sangeh shwa phi Kongthei. Kumno kumne, i khyllah 
pynban du ! Mar ia dep kam shu rek rek ha ka bam dih syndon, 
u ’pujer u ’puthoh, u sying u jyllang, ka khapiah ka kha dain 
pat shaei ? Kine seh nyngkong kat kum ka riti ka dustur ba la 
buh u barim bajah. 

Hirmai Oh, shisha ! nga la klet shoh tyndep kumba iap te phi. 
Sngewbha ia ap ho jang jang ngan da leit shim. 

Sangot Em phi Kongthei, ieh ngan leit shim noh ma nga ba kham 
jlan ka kap ka sher. Haei phi buh ? 

Hirmai (ka iohi ia u Thaken). - U ’pu im ban synreit nga la khleh urn 
ha u prah, hei ! nga mut ban ong, ha ka ’liangdieng. U ’pu 
im ba la khleh sying khleh khapiah pat nga buh ha u prah. 

(U Sangot u leit shim. - Shiphang u wan bad u sdang sam ia u kpu ba la 
khleh sying bad khapiah) - Lada nga kum iaid lait iano iano, 
sngewbha da ia ong ho khynrsw ! (dep sam). - Phi la ia ioh 
lut baroh ? Bah Thaken, imat phim pat ioh ne ? 

Thaken Koit phi Sangot, ym lei lei. 

Sangot Amai ! lada ngam lap ba kylli, phi la hun ka duh bhah mu seh 
? (u ai artad). - Shi phi Bah Thaken ! phi lehrain iano ? la i 
Kongthei pynban mo ade ! (rkhie kiba ia shong hajan. - U 
Sangot u synreit ’pu im). - Wat sngeweiei ho khynraw ! (u 
synreit artad). ■ Nga leh ia ka dustur ba la buh u barim. 

U Wei Wow, la lieh ka met ka phad, ka khlieh ka reng la kum ki 
maw eitsim. Sangeh noh Sangot, la biang. 

Sangot Died riewkai ! ba sang ho lih, wat ong kumta. Ka dustur te 
me kane. (u synreit naphang). 

(Ka Hirmai ka sam ’iadum). 

Hfrmal Sngewbha la dih kham kloi ho ba duna jahoh ! 

Sangot :• Hei, wat ia bat sah ia ki jahoh ! AAar ia dep dih, pynphai noh 
sha i nongsam khnang ba in ioh sam shaid shaid. 

Lur (u shyit ia u Thaken). - Peit Thaken. I ka step ba kmen ka 
Hirmai. Ka khmat ba wiat rymmuin kum i shylluid syntiew, 
ka shalangmat ba lui lui kum ki kjat ka sngi Jong ka 'tep 
phymgap. Ka rynieng pat tada thew, kan poi tang harum shkor 
jong phi. Peit ! ka met ba ieng beit bad ba wan dur bha kum 
i khun bynriew ba la mut dur janai u nongthaw. U shniuh pat, 
wa, ym lah iohi ba la tap ka jain tapmoh. Thaken ! ong ma 
phi seh, balei i kup ia ka dur samla ba bha briew haduh 
kattai ? Hato ban thaw jingbishni ha pyrthei, ne, ban khring 
ia jingieit samla ba pura ? Para 1 mynta ka sngi phi dei ban 
kren hakhmat ka Hirmai kum u riew stadkren.Ohshrong ia 
ki ktien jong phi kumba phi ohshrong ia ki kam ba phitrei. 
Lada phi bakla, ngan khot ia phi u bieit sniang. 

Thaken :• To-to, ia kata baroh. Bah Lur, peit mynta I ngan leh kumno, 
ban phet ruh khlem akor, ban shong ruh ka ’iadum ka la 
janpoi ha khmat. Ngan leh kumno para ? 

Lur :• Shi phi kren khunlung than du I dih la ka dih seh, dih khynsoit 
ieh in mat ieng haduh ba in da sohkhrai, tang ioh peit kai na 
khlieh haduh khongdong jat. Phim i, kum i sim mahadei ka 
Pyrem ba tapmoh khlieh jain ryndia'stem ? Pyrshang riam 
para, phi dei ban pyrshang, khlem pep in ngat hi te I 

Thaken :• Balei phi ktik dohnud than ia nga haduh katta katta ? Phim 
tip mo ba ka dei ka khun riewspah • khun bhasngi ki briew ? 

Lur :• Phi bieit phngar I sha basep ka sngi kan bret lut ia kita baroh 
phar tang lada phi lah ban ai ka jingieit ba pynhun nud ia ka. 

(Pot ka Hirmai ha khmat). - Oh i Bah Lur ! balei ka Pongnai ka khlem wan 
ne ? Shi kaba la sarong sat I (ka ai ’iadum artad). 

Lur Em phi Khonthei, i khlem wan namar ba i shitom mynta la 
ar-lai sngi. 

Hirmai :• Oh phi ong 1 te yn leh kumno heit haba jia ka pang ka njun 

Hirmai 

kumta. Oonbok ba kan jem hi noh kein kaba pli. 

Em, im da shitom than eh hi. 

Bah Thaken ! nga tip ba phim ju dih thala, shim tang kane 
shijahoh tang syaid ka met. (ka ai artad). 

AAap Khongthei, sngewbha wat nym pynbor. Teng teng nga 
shait mad hi, ngam len ia kata; hynrei mynta ka sngi ngam 
sngewkwah imat ba kham shit kata ka bneng. 

A^ap Bah ! shah ngan pynbor. Ka dei ka Madum bathiang bad 
batngen, ym dei kaba eh bakhor. Lada phi isih ia kane ka 
jahoh ba la ia dih paitbah, ngan leit shim da kawei kein. 

To shim seh para wat da dait than ia i bapli, phim pangnud 
mo haduh katta i la pynbor ? 

(U Shim u mad). - Ew, ka khor phi Khongthei ! Wat sngew ei 
ei ho, ngap shu bret noh. Nga shu pyni tang ka dak kein tang 
ban pyni ba nga la pdiang ia ka jingtyrwa jong phi. 

Kaba dei kata, haba ka met kam mon, kan khnium pat lada 
pynrung jubor. 

Nga diaw phi Bah Thaken ia phi, da ei kein ngan ai haba 
kumne phi wan teng khat. 

Koit Khongthei, phin diaw lei haduh katta ? Ki ktien seh kiba 
tarn, kiba pynkdang nud ia nga. 

To seh pynpoi noh sha ngi de, la tyrkhong u pdot te I 

Wat sngew ei ei Bah, la lut ym don shuh. la ap un wan sam u 
Sangot ho ! 

Khongthei, pynkhreh noh da ka bam ba kyrpang ia i Bah 
Thaken, nga te ieh ngan mat ia bam hangne habar ryngkat 
bad une u f)ait ia dih, para ba ia dih. 

Lada kumta, wat pat leit ho Bah Thaken ! Sa wan rung shibit 
ynda la kharfi duna ki nongiabam. (ka leit noh). 

(u sah da ka tymbuit ia u Thaken). • Ong hooid seh tmoh I 

Phi uba pynslem te tmain ! Phim iohi mo ba i la pisa mynsiem 
haduh ba im tip shuh ? Phin kit pop lada phim leit shibit. 

Mih u Basan :• Sangot ! kumno ki paitbah, ki la ia biang ka bam ka 
dih? 

Sangot :• la ka bam te ngam tip phi basan, la u la ia biang ne em, 
namar ba u khlem ia pan shuh. la ka dih te nga lah ban bah 
jamin ba u la ia biang palat ia kaba u dei ban biang. 

Basan :• Haba kumta, haduh katno lih Sangot kata ka jingbiang ka la 
palat ? 

Sangot Phim i, baroh ki la ia iohthiah suk ? (rkhie u Basan bad u rung 
artad shapoh iing). 


ACT 4 (SCENE - 7) 


Ka juh ka por :■ Ha iing shet ja. - Ka Hirmai bad ka Kmie. 

Kmie Khongthei ! lum-lang noh ia kine ki luri ki lura, ki lynruh ki 
lynram baroh khoit. Peit, ka jakhlia ka jakhlaid, ka jaboh ka 
jabain ka bym ithuh ithaw shuh ! Ynda phi la dep sait dep 
khlieng, sa lum syndong ia ka iing ho khun ! Nga, ngan leit 
ialam kai noh ia ki hep sha kper ba shit than .... Oh ! lada 
dang don kiba ia bam sa nang peit hi ma phi kein, (ka kmie 
bad ki khun rit ki ia mih noh). 

(Ka Hirmai ka sdang lum ia ki pliang ki khiew) 

Shish ! ka luri ka lura, ka lymbrum ka lymbram aiu kaba 
katne katne eh ? Tang kawei ka paralok ba ia ieit ruh ka 
khlem ia wan mih satia Ba kan da wan tang ka Pongnai ruh 
. . . (rung u Thaken). - Oh ! phi la wan ? - nga nang mut ba phi 
la leit. 

Thaken Ngan leit kumno phi Kongthei, ngam sngewsuk te khlem da 
ioh ia kren ia phi. 

Hirmai Shong seh kata ! - Shong, phin lehrain iano ? I Mei i la leit 

ialam kai ia ki hep sha kper, i Pa ruh tang mar ia dep bam hi 
i la leit donkam sha iing Syiem. Shong Bah ! (ka ai lyngknot). 
Phim i kat kane ka kam nga dei banpyndep mynta ka sngi ? 
Haba kumne, nga kynmaw ia ka Pongnal ka paratok khynnah 
khunlung jong nga, lada kan don ma ka, mynta ka sngi kan 
ia miet sngi bad nga hangne. Shong seh Bah, balei phi shu 
ieng sah ? 

Thaken Ngan shong shuh kumno phi Kongthei, haba la ioh ia kren 
kumne te ngan leit noh syndon hi kein. Kawei ruh, ngam 
kwah ban pynwit ia ka jingbun kam jong phi. 

Hirmai Shuh phi ! mar shu ia rung mar ia mih noh kum u mongwan 
beh ram ba khoi khoi mynsiem. Wei haba phi la rung te, to 
da shong seh ngin ia bam tang u kwai mar shi kyntien. (u 
shong, ka shim u shang kwai). - Phi ong hana ba phim hun 
ban leit khlem da ioh ia kren bad nga mo? Ish ! ki ktien 
shisien sngap kiba da ai jinghun shisha ia nga. Hynrei ka 
jingshisha pat ka long ba nga da phah khnang ba phin wan 
rung, ym dei ? 

Thaken Baroh ar ki dei, (u wiat), - ong kein mynta phi donkam aiu ? 

Ynda la dep ka kam ngin sa ia shong kai shong bam kwai pat 
lada dang don io por. 

Hirmai Nga khot khnang ia phi namar ba phi kyntait ia ka ’iadum ba 
nga tyrwa kein. Ngam sngewhun ba phin mih khlem da bam 
da dih shwa. 

Thaken Yn lei phi Khongthei dang katta, ngam pat da sngewthngan 
hi te. Balei phi da shitom jingmut ia nga haduh katta katta. 
Phim tip mo ba nga dei tang u nongwei uba shong kyndoi 
jakpoh hangne ? la u para shnong u para thaw uba dang ioh 
ban ia bam ia dih kylliang, te dei hok seh ban sngewsih 
sngewdiaw lada leh khlem akor ia u. 

Hirmai :■ Are Bah ! nga tyrwa ’iadum phi ong ba phim ju dih, mynta 
nga tyrwa ja ruh phi ong ba phim pat thngan, balei ka ja ruh 
phim ju bam seh mo ? Bam seh shikyntien arkyntien tang 
hun ma nga ka nongtyrwa. Ah Thakdn i tang namar ba phi 

Thaken : 


Hirmai 


Thaken : 


Hirmai :• 


Thaken : 


khraw, ym bit shuh mo ban pdiang ia ka burom jong ngi ki rit 
ki ria,, ki kynthei ki khynnah ? 

Wow mei 1 kum u nongsiat khnam batbit phi thew ia ki ktien 
ha dohnud syndon du ? Kongthei I phim tip ba nga dei tang u 
iaidwir u shangmakia ? Lada ngan pdiang ia ka burom binong 
bishon jong phi, hato ngam dei u khwan burom 7 Shisha, nga 
dei u khun bakhraw, bad ka Syiem lapngar ruh ka pynkup 
burom. Hynrei ia ki jingshisha ka jingim la jong kham bha 
ba ngan shu buhrieh khop hapoh dohnud. Jait ba phi la kynnoh 
than eh, ngan shu phla ba ka jingim jong nga dei kaba khlem 
dur, khlem dor bad khlem nongrim ha pyrthei shongbasa. 
Sha ba beh ke Iyer shata ka shu dem. 

Ah Thaken I ngam don nia ban pynrem ia phi. Map ia nga, 
nga dei ka riew blad thylliej. Lada ngan jin da la don u thylliej 
uba thiang, ngan jin da la dain dor mardor ia ki ktien jong 
phi. Ki kyntien kiba sngew raitong sat ban sngap i 

Sngew raitong kein I la kha ia nga ha ka jingkhraw bad ka 
burom, hynrei kha ma kha nga kylla long u mraw hangne. La 
sait noh ia ki rong ki rup ba itynnad jong nga, mynta nga 
long tang u riewkai, riewpoh bad riewmadan. Ngam haram 
ia ka jingsbun kaba nga ioh hangne, hynrei kam ia marhom 
satia bad kaba nga la duh. Hato haba kumta, ngam la dei u 
khilainuid, uba la tait kur tait jaid bad uba la kynther jymbuin 
ka kmie kaba kha ba pun 7 AAano ba tip ba ka jingim jong 
nga kan tyllun biang nangne sa shisien shawei pat. 

Ah Thaken ! ia (a .ki jynjar kham bha ba ngan shu len myntoi 
ei. Lada thad madan, lehse ki jong phi kin kham poh. Ki 
jingpyrkhat synnia sngi ki ker sawdong ia nga ia kiba ngam 
don lad ban kiar marwei, Barobor, ka dohnud ka khriat kumba 
Spain u thah ka Tlang bad ka mynsiem ka pisa ka lynga kum 
u nongpang ba ha tmier ka jingiap. 

Kongthei 1 ki jynjar kiba tlot du. Kita kin shu jah mgai lada 
phi ia khleh bad ki lok ki jor, ki kher ki mer kiba don shabar 
ka phyllaw jong phi. laid kai shang kai sha lum sha wah, sha 

khlaw sha btap, ba kan sting ka jingmut jingpyrkhat jong 
phi, Ah Hirmai ! kum ia nga wat leit pyrkhat pynlut por ei. 

Hirmai Phi kren bein ia nga ka kynthei ! Katno eh.ka long kynthei 
jong nga kan khraw ha khmat ka pyrthei ? Ne phi tynjuh ba 
ngan phla shem mynsiem ? Ong Thaken, hato phi pan ia ka 
jingphla ka dohnud jong nga ? Sngap ngan phla hok, ba nga 
ieit ia phi. Jar jar haba la khapbhp ka mariang, nga ju ber ia 
ki phngit jingieit ha ki ’erbatemon ka synnia da kaba kyrmen 
ba kin leit syrpai pynkyndit rot ia ka dohnud jong phi. Miet 
bad sngi phi don hapoh jingmut jong nga. Sngap Thaken ! 
phi la hun katta ? Lada phim pat hun, ai lad ba ngan jam 
shuh sa khyndiat. 

Thaken Kum u bieit khlem sabing, shikyntien ruh ngam lait ang shuh. 

La kyndeh ka shadem, la pisa ka pyrkhat, haduh katno long 
shisha kata' ka sur-phla kynthei. Hynrei ruma rutit nga ruh 
ngan phla ba nga ieit ia phi. Ha ka por ba pah ki niangkynjah, 
ha ka por ba pah kyndit rot u piangpairoh, nga kynmaw 
tympang ia ka por ba nga iohi nyngkong ia phi. Haba shai 
sngur u 'naipyllun ka sahit, ka mynsiem ka pisa kwah iohi ia 
ka khmat ba ieit jong phi. U ’tiew tdongmiaw bad ’matparo, 
u ’tiew mationg bad u ’tiew lyngksiar, ki iathuhkhana 
pynkyndeh nud ia ka ’mat ba lui lui jong phi. Ah ka jingieit 
samla barieh jong nga ! hato phan mih bar noh mynta ka 
sngi ? Konghtei ! phi la hun ? Ne phi dang kwah ba ngan kren 
ruma shuh sa shiphang ? 

Hirmai Kein noh Baieit jong nga, wat ruma shuh. Wat pynkup ’tien 
shukor ia u thylliej jong phi, ioh kynshi ei ka pyrthei ia nga 
ka ’thei shibuit. 

Thaken Ngam dei u riewkai ba kmen shukor. Wat artatien, nga ieit 
shisha ia phi. Nga shngain ka mynsiem, nga skhem ka 
longbriew,nga sngew kumba la sain thymmai ia ka longrynieng 
jong nga. 

Hirmai Lada haduh katta phi kren ’tien rangbah, pyni kein ia ka 
dak, ka dak jingieit jong phi. 

Thaken Ka dak ? Ki tymmen ki ong, 'doh na ngap kadiang ban ia 
kynmaw kyndiang’, nga pat ngan doh na shalangmat ban 
dang ia kynduh pat (u doh artad). - La biang ? 

Hirmai :• La biang ! - la biang baieit jong nga. Na ka jingiaieit i Mei 
bad i Pa la sain dur ia ka longrynieng jong nga, ha ka jingieit 
u Baieit jong nga ngan im bad ngan iap i 

Thaken Na ka jingieit ha /.leirilung nga la mih, sha ka jingieit ka 
Meirisan ngan rung pat. To ho Kongthei, ngan leit noh 
shwa 1 

Hirmai To Bah, leit suk ho ! (mih noh u Thaken). 


ACT 4 (SCENE - 8) 


Janmiet Ka Syiem, u Thaken bad u Basan Marpan ki ia iaid kai sawdong 
ka Nongbah. 

Syiem Thaken ! - nga kwah ba men leit ialam shwa ia nga na 
Khyrdop, nangta pat sawdong ka Nongbah, me sngew ? 

Thaken Mei ’lem ! kat kum ka jingkwah jong phi ngan leh. (ia iaid 
artad. - Poi ha Khyrdop). 

Syiem Kumno kumne ? ijiasan peit 1 ka Khyrdop kaba la i tad dor 
than, ym dei ? 

Thaken Mei ’lem Kynrad ! ka i tad dor haba shu peit, hynrei kam dei 
pat kaba da tad dor than kumba ong ma phi. 

Syiem Kumno kumta me kyllain ktien kum u jyrmi kadiang ? Haw 
kyllain sha kamon pat ban ia shai. 

Thaken :• U rangbah u tip ia ka dor jong ka kam kaba u trei, katba ki 
kynthei pat ki ia dain dor ha la ka jingbym sngewthuh. Shisha, 
ka Khyrdop kam phong satia ia ki rong ki rup, ki shrong ki 
shrup, hynrei peit ia ka jingskhem jong ka kein kaba lah ban 
iohi tang ha ka shi shlip ia peit. La tei ia ka da kaba mang ba 
katba dang ieng une u lum bad katba u pait lapngar u dang ri 



ia la ki jong kihok, kan iai ieng junom hangne. 

Basan Marpan: - Ka dei AAei Mem, del tang u nongtrei uba nang ban bub 
dor ia ka jingtrei kaba u la trei. Pelt ! kat shaba phai dap 
tang kiba pynshoh khmat suda. U lum uba rieh hapoh Mawbah 
badum, u paw mynta kum u lum ba dang kynton thymmai kt 
blei. (ki ia iaid artad). - Peit ! ka jingjylliew ka kharai, peit 
ka jingjrong ka kynroh, ka jingtrei kaba la biang shisha khlem 
ujor. Wow ka jingtrei ! ka jingtrei kaba la dei hok ban ai 
jingiaroh.. 

Syiem Batai Thaken ! kaei ka jingmut jong kine ki dienglung kiba 
la thung sawdong kane ka Nongbah ? 

Thaken la mynta hi kine kirn don jingmut ei ei ruh em, kine ki dei ki 
dieng sohkyndur baphuh ’tiew kjatsngi. Ynda ki la pura ka 
jingsan, ki ’mationg bad tdongmiaw kin sa pynnoh la ki khlieh 
na ki tnad jong ki. Kine kein kinkhawoit ia ki rang bad 'thei 
samla ha ki por iaid kai bam Iyer ka janmiet. 

Syiem Ka jingtrei kaba da biang. Basan ! nga la thait, ia ngin ia leit 
phai noh. 

Thaken Mei Mem ! lada phi mynjur, ngan ialam ia phi sha ki mawknor. 

Hangta ngin ia shong jahthait hashwa ba ngin leit phai sha 
iing. 

Basan Marpan Ialam Thaken ban ioh peit kai artad ki long kumno. (ki 
ia leit. - Poi ha mawknor). 

Syiem Shong Basan 1 to ngin ia shong jahtiiait shwa hangne 
shiphang. Ki mawknor kiba la pynieng ha ka jaka kaba dei 
thik khlem bakla. Peit Basan, ym dei ? 

Basan Marpan !■ Ki mawknor kiba lah ban shaniah kum ka khet, u 
diengsning uba kah syrngiew na shadien kum ka shanduwa, 
sngew kumba ki don ka bor ban kjit ia ka thait ka jrem kiba 
khum, ba teh ia ka met ka p[had, ka mynsiemka dohnud. 

Syiem :■ Hooid Basan 1 ka ’erkhriat ka phudwah ka jliah ia ki symboh 
syep ka shalangmat, ka ’erbatemon ba mih na ka jingkaweh 
ki ’nad diengbah ka syrpai pyntyrsiang ia ka snieh doh ba 

Ihep. Wow ! nga klet lut ia ka jynjar ka khuslai, ka eh ka 
khor ka longbriew manbriew haba nga iohi la kane ka mariang 
lapngar ba sawang. Peit Basan, ki tai-tai k1 lum shUUang 
MYngkhen ba sarong u Syiem Synteng. U Lum Shyllong ruh 
(ah ban iohi nangne kyndiang ba u ieng kynjreng ryngkat ka 
burom ba pynkup ki Syiem Khynriam (wan u Lar). 

Lar (u nguh) - Mei ’^iem ! u Basan Korbar-ri u la wan phai na 

Nongtham. Mynta u don hapoh iing Syiem, u ap ban ia kynduh 
lang ia phi baroh. 

Syiem Ka khubor ba kmen Basan ! (ka ieng artad), - la ngin ia leit 
noh ! (ki ia leit). 

ACT - 5 (SCENE - I) 

Hapoh khlaw Ka Hirmai ka tho hdieng. 

(wan u Thaken - Nga dang mut mano re, tip ma i Kongthei 
pynban du plengi. 

Hirmai - Shi phi ! nga da kyndit kumba iuh tdong bsein. Shaei kumne 
Bah Thaken phi rah la khnam la ryntih kumne ? 

Thaken - Nga iaid synr*.. ia kiba kum maphi kein Kongthei. Ha ka 
jingshisha ka dei ka kam jong u Korakei hynrei namar ba u 
pang, u Sharai u la bujli da nga mynta ka sngi. Sawdong ki 
rudnong ki shong suk thiah suk, ym don satia ka tieng ka 
ma. Te sa aiu pat, satang ban bsuh ia u khnam ha ryngkap 
bad pynsynjor ia u saisiej bad ia shongkai myllen noh bad 
phi kein shiphang arphang. (u shong artad). 

Hirmai :• Shong kai bad nga ? ngam don por te phi ! kyrkieh ka tongum 
ka tongwah, kyrkieh ka shet ka tiew, ka kam iing ka kam 
sem te phi. 

Thaken - Nga tip ia kata baroh wat da niewtang eh. Kham sting kam 
pynban ma ngi ki shakri briew kein phi kiba shu ap beit ia ka 
jamiet jastep na la ki kynrad. Phi wan thohdieng tang marwei 

? Sha kongthei tang marwei ne ? 

Hirmal • Em phi arngut (ka rkhie artad) 

Thaken - Bad no ? 

Hirmai - Bad no pat ? Bad ma phi keih, (ka rkhie). 

Thaken - Ha-ha-hal (u rkhie) - Ka bor kynthei shisha ! ia ka diengiap 
ruh phi da kwah pom pynluin wait ei. Leh kumne seh ban 
kham kloY (U ieng u kdiah artad ia ki dieng da ka kti). 

Hirmai • La biang phi bah Thaken ioh ngam lah kit shuh. Shuh ngan 
thawar noh ! 

Thaken - Thawar phi ong ? Shong shwa seh nga kwah ia shong kai bad 
phi te. 

Hirmai - Em phi, nga sheptieng ba ioh nga shah mai lada nga poi slem 
sha iing. 

Thaken - Kyrkieh, bun, kam, shah mai ! lai tylli kiba snoh lynter ha i 
khmut thylliej jong phi barobor. (u bat ia ka kti ka Hirmai) - 
Shong Shwa, shong jah thait jang jang. (ka shong) - Lada ki 
kti bad ki kjat jong phi ki bun kam shisha kumba phi ong. ki 
la dei ban rew, ban khain bad ban sohkhliang ; hynrei ki jem, 
ki jliah bad ki syaid hor hor haba syrpai. (u syrpai artad). - 
Lada phi shah mai lynter kumba phi ju iathuh ha nga, ka 
khmat ka la dei ban kylla dur bad blad, hynrei ka miat dur 
bad ka phong ia ka jingbha briew kumjuh ; ka snieh doh ka 
urn ka ih, ki ngap bad rmiang shyntur ki kup sarong ia ka 
rong saw ba pynlup khmat pynlup khmut ban peit. Imat phi 
kren lamler ! Baieit jong nga, imat phi kren lamler !. 

Hirmai • Ka dohnud pat ? Batai ia ka dohnud de seh baieit jong nga ! 

Thaken • Tip ei ! mano ban iohi ia ka dohnud kaba sha lyndet ka bor 
briew ban iohi ? 

Hirmai • Kiba ha iing jong nga ki la suba ba nga ia ieit bad phi 

Thaken • Wow, ka jingbieit I balei phi ap haduh ba kin da suba ? Balei 
phim iathuh noh ? Ngam kwah ban buhrieh ia lade sha lyndet 

ka jingiohi jong ki, ym don jingmyritoi eiei ban leh kumta. 
lathuh noh lane ngan phah noh da u ksiang ban shai noh ka 
kam. 

Hirmai - Haba nga iohi ia ka jingpaka-nylla ka jinglong ka akor jong 
phi, ryngkat ka long-samla kaba kh'uid kaba sngur kaba phi 
don, wow, ka dohnud jong nga ka urn da ka jingsngewmyllung. 
Nga nud ban ong ba lada don ka ia ieit samla ba hok tarn ha 
pyrthei, dei kane kaba ia kynduh ma nga. Hynrei Baieit jong 
nga, lada ngan iathuh ia kane ka jingiaieit ha i Pa, nga pan 
ia la ka jong ka lanot. (ka iam) 

Thaken - Sa ki ummat pat ? Ki symboh ummat aiu kine pat phi sdien 
ha ki ngap jong phi ? Shah Baieit ba ngan tip ia kane ka 
jingjynjar jong phi. 

Hirmai - Shah ba ngan leit noh ! Ngam kwah ba phin ngop lem ha ka 
jynjar jong nga. Toi ha ka jingshisha, nga dei ban ai tang ka 
jingtngen ha phi. 

Thaken - lathuh, lane ap haduh ban da wan wad kiba ha iing jong phi. 

Hirmai - Lada haduh katta, smai kein ba phin nym iehnoh ia nga. 

Thaken - Ngam smai, namar nga sheptieng ba ioh nga kylla long u 
lamler ha khmat ki blei. Lada phi ieit shisha ia nga, to iathuh 
mon sngewbha kein. 

Hirmai - Ah, ka jynjar ! ka jynjar aiu sha kane ? Nga ud kum ka 
kyrngem, nga noh mynsiem jylliew kum u briew ba ban khia 
ka jingkit na ingdong. Hato kine kiei kiei ki wan ban phrang 
ia ka lawei bakmen jong nga, ne, ki wan ban pynlyngkot rta 
ia nga ? Dei kane mo kata ka por samla bathiang ba silet 
tympang nud ki tymmen ? - Lada dei kane, kthang du khatei 
! - Batai Baieit, batai seh ! balei phi shu sngap ? Phim tip ba 
i Pa i pynbor ia nga ban ia ieit bad u Arbor u khun ka law 
Saring ?Ah, ngam mon, ngam mon ! Hynrei lada nga pyni ia 
kata ka jingbymmon, i Pa in nym pynshah shkor satia ia nga. 

Thaken - Wow, kein noh, kein noh Hirmai ! Kaei kata phi iathuh ? La 
makna ka long rangbah jong nga, nga shah pynbieit kai ha 

Hirmai - 


Thaken - 


Hirmai - 


Thaken - 
Hirmai - 

Thaken - 
Hirmai - 


ka shibuit shibor. La biang, la biang ba ka pyrthei kan rkhie 
bein ia nga. Kein noh Kongthw, la suk ka iap ban ia ka im 
jah burom ha pyrthei. (u ieng artad). 

(ka bat ia u Thaken - Shong shwa Baieit ! Kumno Kynrad phin 
shu iehnoh jyndat ia nga weibriew hangne ryngkat ki ummat 
kthang ? Kane mo Baieit kata ka jingieit kaba phi la kular ia 
nga ? Haba phim mon, balei ngan pynbor ba phin sngap ia ki 
jynjar jong nga I Ah ka jingieit kaba la lyngkct rta than ! 

Nga dei uei Hirmai ba ngan ia knieh jingieit bad u Arbor, u 
khun syiem u khun patsha, u khun baheh u khun bakhraw ? 
Ka long khlem akor ia nga u nonghwei shisngi ban pynsngewsih 
ia u trai muluk u trai jaka. Nalor kata, u dei u kynrad ha uba 
nga buh ia la ka jinglongmraw. 

Baieit, sngap seh, shah shkor seh ia nga ! Da ka hok nga la 
iathuh ba ngam mun, dei tang ka jingpynbor i Pa. tang namar 
ba u dei u khun bakhraw, don hok ban pyniaieit jubor ia nga 
? Ka jingieit kam dei ka mar tad dor, ne ka mar ia die ia 
thied. Kam khwan bor khwan burom hynrei ka jied mon 
sngewbha. Ha khmat jong nga kham khraw ma phi bad kham 
don burom ma phi. Baieit, lada phi ieit shisha, wat klet kein 
ia ka dak ba phi la buh ha shalangmat jong nga. Ngan leit 
noh, ka por kam shah shuh ba ngan dang shong. Ngin ia 
kynduh biang lashai ka miet. (ka ieng artad). 

Haei ? 

Ha ka jaka ba ai jingshai ki niangbading kein, ynda la kynjah 
thiah. 

Lada kumta, ngin ia kynduh ha mawknor kein. 

Thik, thik hangta khlem bakla ! (ka kit ki dieng bad ka leit 
noh). 

ACT - 5 (SCENE - 2) 


Hapoh Khlaw Ka Lasa ka apblang. 

(ka shong pyrkhat) - La pun la kha ia nga ha Narlein hynrei ngam kwah 
shuh ban leit phai shata. La pynheh la pynsan ia nga hangne 
ha lapngar bad hangne nga angnud ban iap. Kha hawei, iap 
hawei ? -Kumno kumta ? - Niuma ! ka pyrthei ka dei ka jaka 
ia baroh. Hooid, nga kwah ban im tymmen hangne ryngkat 
kine ki lok ba lui lui jong nga. Shish-shish ! balei ngan 
pyrkhat, shitom jingmut ia ka lawei ? (ka ieng artad bad ka 
niah ia ki blang) - la-ia baroh ! la ia leit dih urn shwa ! (ka 
rah i khun blang ha kt'). - Hei tymmen, iaid shane ! - Peit ho 
ioh phi jah rngai ! - la-ia baroh, kloi ! (dih urn ki blang). 

(Ka ieng halor u maw, ka rwai)- 

-Blang balieh blang baiong. 

Bam 'langlung ha Umpyrdong; 

'Lang kynthei’ Langsohmoh, 

Bam 'langlung ha Umjymphoh. 

(wan ki nongap masi).- 

Uwei - Ade, phi syiang ryndang kum u piangpairoh pleng! - Kloi ho, 
da kham kloi, ngin pyndih urn sa ki masi jong ngi pat ! 

Lasa - Da ap jang Jang ho Bah, kumne ki dang shu ia dih te phi ! 

Uwei - Kloi-kloi, ym don por ban ap ! Lada phim kloi ngin pyniuh da 
kine ki masi jong ngi bad blang bad briew. Kloi ! 

Lasa - Ap seh Bah, phim ia isnei mo ia nga ka shakri briew ! 

Uwei - Em-ein, wat bun nia ! Kloi, niah noh shawei I 

(wan u Korakei) - AAano kumta ? Uei uta uba jrong thylliej than ? Kwah 
pynsmiej khohwah da une u teinthap ne ? la ka bapli ka shibuit 
ka shibor ruh mem ia lehrain ei ban ia bun nia, khun ka sala ! 

Uwej - 
Korakel - 

Lasa - 

Korakei - 
Lasa - 

Korakei - 

Lasa - 

Korakei - 
Lasa - 
Korakei - 

Lasa • 

Korakei - 


Bah Korakei ! phi wan tuklar lei ma phi ia ka kam apblans 
apmasi ha lum ha wah ? Phi te ha madan thma seh ! 

la ka Lasa ruh me ia saitlah, ia nga ruh me ia saitlah, me ia 
kwah ai jingsneng shisha ? Mem ia tip ia ka kam jong nga ? 
- Khie ia niah noh ia kine ki indsi jong me shawei, kloi ! (ki 
niah noh shawei). - U Korakei u phai sha ka Lasa). - Haba 
byrthen u rangbah kam banse ban ia pyndem tdong, ha-ha- 
ha ! (u rkhie). 

Khublei shibun Bah, junom ngan pyrto ia kane ka jinglehbha 
jong phi ! 

Lada kumta, nga ruh junom kein ngan kmen. 

Bad ngan pynpoi ruh ia kane ka khubor haduh ki tyndong 
shkor ka Syiem. 

Balei jin haduh ki shkor ka Syiem ? Hato tang ha ka dohnud 
jong phi kam la biang eh ? 

Ban shu set kut ia ka jingleh bha jong phi tang ha la dohnud 
ka mut ba dang lah ban siew kylliang kein Bah. Ah, nga te ka 
shakri briew, ngan leit don lad shaei phi ban leh kumta ? 

Koit Kong ! wat shitom jingmut ei ei ia kata, ngam shym leh 
da la ka mon sngewbha hynrei da ka hukum. 

Da ka mon sngewbha ne da ka hukum, ka jingleh bha te ka 
dei hi ka jingleh bha kein phi. 

Haba kumta, ka jingsiew kylliang aiu Kong phi mut ? Ngam 
dei te u khwan burom na ka kynthei ka khynnah ! Lada phi 
shitom jingmut eh haduh katta katta, to siew noh da ka 
jingieit kein. 

Naba jyndong sha ba jylliew phi la khynniad ia ka jingiakren. 
To ho Bah, ngan leit peit noh ia ki biang ba ioh ki kma. (ka 
ieng artad). 

Kong, kum ha kino ki jaka phi shait apblang ba ngan wan ia 
kynduh ia phi ? - Nga mut ba kata dei ka kam jong nga hi 
kein kum u nongsynran ia kiba kum ma phi. 

Lasa - Hapoh khlaw kein, ha ki jaka baphuh u 'tiewtdongmiaw bad 
'matparao, ha ki jaka ba shad pynnoh khlieh u 'mationg bad 
dohmaw Nangta pat ha ki jaka ba pah ka dkhoh ka kyrngem; 
ha ki jaka ba patit jam ryndang u jalyeit u rynniaw. Lada 
ngam don ha kita ki jaka wad ia nga ha ki jaka dih um u 
'keirang bad u pongrem, ne ha ki phutwah ba jngi sarong u 
khasaw bad u shersyngkai. (ka leit artad). 

Korakei - Oh, to-to ! (u peit bud nadien). 


ACT - 6 (SCENE - 1) 


Hapoh iing Syiem Ka Syiem, ki Basan bad u Sangot ki ia shong. 

Basan Marpan - MeY 'lem! lada ym don ki kam kiba eh ba thain ne ki 
kam kiba dawa ia ka jingiapyrkhat kyrkieh, nga kwah laitluid 
mynta ka sngi. Nga kwah ban leit khwai dohthli sha Wah 
Umtung tang ioh Iyer wah teng teng. Wat la katta ruh, nga 
kloi ban weng ia la ka jingthmu lada don ki kam kiba shah 
hakhmt ban ia pyrkhat ne pyndep. 

Syiem - Ka don tang kawei Basan, kane ka dei ka kam sngewbha 
sngewmiat ia kaba nga kwah ban ia pyrkhat biang por mynta. 
Kam dawa por slem ban ia pyrkhat, nga ngeit. Kata ka dei ka 
Shad Lakhongpong. Shisha, ka por shad ka dang slem, pynban 
nga kwah ba ngin sdang ban ia pynkhreh noh naduh mynta 
hi. Lada phi ia mynjur lang, nga kwah ba kane ka shad kan 
long kaba heh mynta u snem ba kan long artad kum ka jingleh 
kmen na ka bynta kane ka Kut thypimai jong ngi ia kaba 
dang Shu dep shen. 

Basan Marpan • Wow Mei 'lem I haba phi kynmaw ia kane ka shad, 
nga sngewshait sngewkhlain kynsan ka met ka phad, nga 
sngewsyaid kynsan ka mynsiem ka dohnud Nga sngew kumba 
ngan talain ia la u diengduh bad ban sohtyngkoh noh mynta 
hi. Naduh ba nga dang rit nga ia dei kti ia dei kjat, ia dei 
kam ia dei jam bad kane ka shad,- nga ju ia shim bynta 

naduh ka put ka tern haduh ka ia bam ia dih sngewbha. Wat 
mynta ba nga la tymmen katne ruh, nga sngewphuh mat haba 
nga poi kynmaw ia ka. U nongbuh u nongseng jong ka dei u 
bastad shisha, u iohi imat ba lada khlem ka kmen ka 
sngewbha, ka jingim u briew ka kloi ban shroin ban lyko. La 
ai mynsiem la u tymmen u kro, u samla u samhoi bad ia ki 
kynthei ki khynnah. Namarkata, da la ka mynsiem nga mynjur 
ban ia pyrkhat ia kane ka kam mynta. 

Syiem - Basan Korbar-ri, kumno phin ai jingmut ? 

Basan Rymbal • Nga ruh nga ia mynjur ia kane, bad nga tharai ba ym da 
donkam ban da pyrkhat shitom namar ba kam dei ka kam 
kaba thymmai. Ka kam mynta ka long sa tang ban ia khreh 
ia khrum bad ban buh ia ka sngi ka ia ban sdang ka kam. 

Syiem • To kata, haba la ia mynjur lang kumta, nga hukum ia u Sangot 
ba un pynsawa noh ha shnong ha thaw. 

(rung ka Luh Shadap - Ka kit ka khoh soh). 

Luh - (ka nguh ia ka Syiem) - Kynrad isynei seh ia nga ka rangli, 
shim kine ki soh jong nga ! (ka pynhiar ka khoh). -Nga don 
tang ki khunrit kiba iam jakyntien. Ym don ba peit ym don 
ba i shuh ia nga, u kpa ki khun ruh urn don shuh ha pyrthei. 
Kynrad ! ia ai ia nga tang shidun u khaw tang ioh dih umshit 
ki khun la shibit ka miet. (ka pyni artad ia ki soh). -Kine ki 
sohlong bajew pyngngad, kine ki sohmyndong, ki sohnairiang. 
-to jied hi ma phi Kynrad katba phi ihun ka khmat 1 Isnei 
Kynrad, shim kine ki soh jong nga, tang ioh khaw miet ki 
khun ! (ki Basan ki peit lyngngoh, ka Syiem pat ka peit dom). 

Syiem • Khun ka nongkhrong I Kumno pha nud da ma pha kane ban 
wan tur ha khmat ka khet jong nga ? Pham tip ba pha la 
pynwit ia ka jingpyrkhat kam jong ngi ? Khun ka pohjaid, 
shabar ! Khie leit die noh shawei, ngam kwah ia kite ki sohpyut 
jong pha, mih noh shabar I ' 

Luh - Kynrad jong nga ! nga la shang ia ka Nongbah baroh kawei 
hynrei ym don satia kiba thied soh ne kiba leh ia kano kano 

ka kam sbun ia nga, Kynrad, to isnei seh la nga ka duk ka 
shempap 1 

Sylem - Shabar nga ong ia pha, khun ka mrad krem ! Nga ishrai ia 
pha kane ! (Ka Luh ka kit ka khoh). 

Basan Marpan - Syiem, phi la kren palat. Mano ban khmieh lynti ban 
mih kum kita ki ktien na phi kaba dei hok ban kdup ban 
thum ia u khun u ha jar ? Niuma, teng teng ym lah ban teh 
lakam ia la u thylliej ! Hynrei to isnei ia ka, ai ba ki khun 
Jong ka kin nym shah jingit. la shibit. Syiem ! isnei ia kum 
kine, khnang ba ka pyrthei kan dup tip ba ha khmat ka khet 
lapngar, don ka jingsbun. 

(ka syiem ka phah ia u Lar ba un ai khaw ia ka Luh). 

Luh - Shihajar nguh ia phi Kynrad ? phi la isnei ia nga ki blei kin 
isnei ia phi. 

Syiem - Niuma-niuma, khie mih noh shabar ! (ka Luh ka nguh bad 
mih noh). -(ka Syiem ka phai sha ki Basan). -Basan! nga ia 
(eh ban kiar na ka jingleh sbun namar ba ngam kwah ba ki 
briew kin long ki nongkhrong ne alhia. Phi tip hi ba ki 
nongkhrong bad ki alhia, ki kylla long ki nongtuh bad ki 
nongpyniap bad ynda haba la kmai bha kine ki jinglong ki 
mih pat sa ki har rukom ki jingsniew. Kumta, nga khapnap 
jingsbun kum ka jingkhang lad ia kine ki kam sniew. 

Basan Marpan - U nongtuh urn dei u nongkhrong, u nongpyniap ruh urn 
dei u nongkhrong. U nongkhrong u dei hi tang u nongkhrong. 
U nongkhrong ba shisha, dei ki blei ha ka dur briew. Ka 
jingwan rung jong ki ha kano kano ka iing khamtam ka iing 
badap babiang, ka mut ka jingwan pan khajna ki blei na 
kaei kaba ki (a kyrkhu. Lada ym siew, ki lah ban shim noh ia 
kaei kaba ki la ai bad ki ai noh shawei. Lymda kumta, balei 
ki blei ki buh ia kiwei halor ka khet bad ia kiwei pat ban dem 
ha ki slajat, haba ngi tip ba ki blei kim leh shilliang khmat 
iano iano ? Namarkata, leh isynei, khnang ba ki blei kin isynei 
ia ngi. Ai ia ki nongkhrong haba don, namar ba baroh ngi dei 
ki nongkhrong ha khmat ka khet ki blei. 

(rung arngut ki shakri kynthei) 

Kawei - (ka nguh ia ka Syiem). -Kynrad ! ngi leit ia sum hynne por 
shiteng sngi bad ka Lasubon ka la jah ha ka por ba ngi leit 
kheit 'tiew-dieng. 

Syiem - (ka kren dom). -Jah ka Lasubon ? -Bunsien bunsien nga la ju 
iohi ba pha ia leh sting ia ka kam. Mynta ruh ia kane ka juh 
pha ia wan iathuh. Ngan sympat noh la kane ka khun ka 
suwor. (ka khot ia u Lar). Lar! wan rah diengsympat. Kloi 1. 

Basan Rymbai - Syiem, kumno phin shu sympat ia ki khlem ka tohkit 
kaba biang ? 

Syiem - Sngap Basan ! kane ka dei ka kam iing jong nga. Yn sa tohkit 
hadien ka jingsympat. 

Basan Marpan - Em-em, tohkit shwa ! ka kam khongpong aiu kum kata 
? Da tohkit shwa ! 

(ka phai sha ki shakri). -Niuma ! iathuh hok mynta, jia aiu 
ia ka Lasubon. Nga mut, haei ka jah bad kumno ka jah. 
Lada lap ba pha ia len ia ka jingshisha lane ba pha ia leh 
sting ia ka kam, ngan ai shisha ka saja kaba kham jur ia 
pha. Iathuh mynta ! 

Kynrad ! ngi nguh arti ha ka burom jong phi. Map Kynrad I 
ngim tip eiei kumno ka jah bad shaei ka jah. Katba ia tip ma 
ngi ka long ba hadien ba la dep saitjain, ka Lasubon ka la 
khreh sum. la ngi pat ka phah leit kheit 'tiewdieng ban rah 
kai sha iing. Namar ba ym ioh hajan, ngi la ia leit kham 
jngai. Ynda ngi la wan phai, ngi shem ba kam don shuh. Ki 
jainkup ki jainsem jong ka ruh kirn don shuh, sah satang ki 
jain kiba ngi ia thad halor ki maw. Ngi la ia pyrta shane 
shatai, hynrei lehnohei. 

Nga lyngngoh ngain, nga lyngngoh ia kane ka jingjah rngai ka 
khun jong nga. Basan Kynrad, to ia pyrkhat lem ia kane I 

Basan Marpan • Haba sngap ia ka jingiathuh jong kine arngut, sngewmat 
ba ka Lasubon ka im hi, ka shu jah im shaei re. Kum ban shu 
kren tyrut noh, lada jia ba iap mynsaw iap mynsnam, kine 


Syiem - 


Kawei - 


Syiem - 

arngut khlem pep kin lap hi ia ka dak ia ka dien. Ki ong ruh 
ba ki jainkup ki jainsem jong ka kim don shuh, kane ka 
sakhi shai ba ka lah ban ia phet shano re, bad, bad mano re. 

Syiem - (ka phai sha ki shakri). -lathuh mynta, don mano mano 
hamgta hajan ha ka por ba phi ia leit kheit 'tiew dieng ? Ne 
don mano mano ba iaidkai shangkai ne behmrad behmreng 
ha ka por ba phi dang ia sum ia sait ? 

Ka Ar - Ym don Kynrad, wat u Korakei u nongpahara khlaw ruh u 
khlem wan mih satia. Ha ka por ba dang ia don ma ngi, don 
tang ka Lasa kaba apblang hangta hajan. Ynda ngi la ia wan, 
ngi iohi ba ka Lasa ruh kam don shuh hangta, ka la niah noh 
ia ki blang shawei pat. 

Syiem - Phi iohi ia u Rapi ha lane shwa ba phi ia. sum ia sait ? Nga 
mut ia u Rapi Shadap. 

Kawei - Em Kynrad ! 

Syiem - Phi la kytli ia ka Lasa ? 

Ka Ar - Hooid, hynrei ka iathuh ba kam tip ne iohi ia ka Lasubon. 

Syiem - Pha ia kren hok ia kine baroh ? 

Shakri - Hooid Kynrad ! 

Syiem - Khie ia mih noh ! yn sa tohkit biang ia pha baroh arngut lada 
donkam. (mih noh ki shakri). 

Basan Rymbai • Mei 'lerr. i la kane ka kam dei ban ia pyrkhat kyrkieh 
mynta hi. 

Syiem - Em phi Basan, ngin ap haduh ban da wan u Korakei. Mynta 
kham bha ba ngin ia pra noh shwa bad ngin sa ia shong 
pyrkhat biang la shibit mynmiet. (ki Basan ki ia mih noh). 

ACT - 6 (SCENE - 2) 


Mynmiet - Ha ling Syiem. Ka Syiem, ki Basan bad katto katne ki rangbah 
ki ia shong hapoh. -U Sharai, u Rapi, u Korakei, ka Lasa bad 
ki shakri Syiem ki ia shong habar. 

Basan Marpan - Syiem nga tharai (a kham bha ba ngin ia sdang noh 
namar ba lehse ka jingtohkit kan bat por slem. 

Syiem - Hooid Basan, ngin ia sdang noh. (ka khot ia u Lar) -Lar! 
phah ia u Rapi ba un wan hangne. (rung u Rapi). 

Syiem - Rapi ! me tip mynta ba me ieng ha khmat ka khet bishar, me 
tip ruh ba lada sabut jinglamler ha ki ktien jong me lane lap 
jingrunar ha ki kam jong me, yn pynhap da u tangon u lymban 
shabar ka khyrdop. Nga tip shai ba me ia ieit bad ka Lasubon. 
Mynta iathuh hok shaei me leit buhrieh ia ka. Ka suba jong 
nga ka hap tia me u ba ia ieit bad ka. Ka Lasubon ka khun 
jong nga ka la jah hynne por shiteng sngi, me tip ia kata ? 

Rapi - Kynrad ! nga phla hok ba ngam tip eiei. Nga phla hok ruh ha 
khmat ka khet lapngar kaba iohi bad ha khmat ki blei kiba 
tip, ba nga ia ieit shisha bad ka Lasubon. Nga pait ka dohnud 
haba nga ioh sngew ia kane ka khubor ba sngewsih ia ka 
baieit theh mynsiem jong nga. Kynrad, map ia nga ! ngam 
tip eiei. 

Syiem - (ka kren dom). -Kumno mem tip ? Me kren lamler ! ka 
suba ka haip pura ha me. Shaei me leit, haei me don 
hynne ka sngi ? 

Rapi - Kynrad man ka sngi nga thiah baroh baroh shisngi namar ba 
nga dei ban pahara ia ka Kut man ka miet. 

Syiem - Don mano mano u ban sakhi ia kane ? -Lar I phah ia u Sharai 
hangne (rung u Sharai). -Sharai ! me lah ban sakhi ia ka 
jingthiah sngi u Rapi hynne ka sngi ? 

Sharai - Kata kaba shisha namar ba u dei ban apmiet man ka miet. 

Syiem - Lar ! phah ia u Korakei. (rung u Korakei). -Korakei ! me dei 

ban kren hok. Lada lap ia ka lamler ha ki ktlen bad ki kam 
jong me, ne, lada lap ia ka jingleh sting jong me ia ka kam, 
yn ai ka saja kaba jur ia me. Me la ju pyndep hok ne em ia la 
ka kam kat kum ba la hukum ia me ? 

Korakei - Hooid Kynrad, naduh dang phyrngap haduh ban da dum ngam 
ju klet ia ka kam. 

Syiem - Haba kumta, haei me don hynne ka sngi ? 

Korakei - Nga don ha la ka kam, nga shang ia ki 'law rudnong, ia ki 
'law thohdieng, nga poi sha ki jaka tongum bad ki jaka sum 
jaka sait ; bad nga poi ruh sha ki bri ki lyngkha baroh. 

Syiem - Niuma, ha ka por shiteng sngi me don haei ? 

Korakei - Ha kata ka por nga leit poi ha ka jaka saitjain ki kynthei. 

Nga imat ba ka dei ka khun Syiem bad la ki shakri kynthei ; 
hynrei namar ba nga iohi ba ki dang ia sum ; nga kiar noh 
bad nga iaid noh shawei. 

Syiem - Me poi sha ka jaka apblang ka Lasa ? 

Korakei - Em, namar ba nga iohi ba ma ka ruh ka dang pynbam phlang 
hangta ha jaka saitjain hi. 

Syiem - Korakei ! hato me iathuh hok ia kine kiei kiei baroh ? 

Korakei - Kynrad ! da ka hok nga kren ia kine kiei kiei baroh. 

Syiem - Korakei ! Ka khun jong nga ka la jah hynme por shiteng sngi 
ha kata ka juh ka jaka saitjain kaba me la ong. Ma me, kum 
u nongsynran jong ka kynthei ka khynnah, men hap ban kit 
khlieh ia kane. 

Korakei • Ngam don pop ban kit khlieh eiei, namar nga la pyndep katkum 
ka kamram jong nga. Nga la iathuh hok ba nga la poi haduh 
jan jaka saitjain jong ki hynrei namar ba ki dang ia sum, 
nga kiar noh na ki. Kynrad ! hato kam dei ka kam khlemrain 
khlemakor ia u rangbah briew ban iaid lynti khnang ne leit 
shongkai ha ka jaka sum jaka sleh ki kynthei ? 

Syiem - Sngap Korakei I khie mih noh, ngan sa tohkit biang ia me. 


82 



(mih noh) Lar I phah ia ka Lasa. (Rung ka Lasa) 

Syiem > Lasa, ko nongapblang baieit jong nga ! ale wan hajan jong 
nga. (ieng ka Lasa hajan). -lathuh hok baieit jong nga, jia 
aiu ia i kong Lasaubon jong phi ? Baroh ki ong ba dei tang 
ma phi iba don hangta hajan ba ki ia sum ia sleh. Hato phi 
iohi shano ka leit ka Lasubon? lathuh hok, wat sheptieng I 

Lasa - Kynrad jong nga ! nga iathuh hok ba nga don shisha hangta 
hajan ha ka por ba ki ia sum, hynrei ha ka por ba leit ia kheit 
syntiew kine arngut, nga ruh nga la niah noh ia ki blang 
shawei pdt kham pajih nangta. Map Kynrad ! ngam tip eiei 
jia aiu ia i kong Lasubon. 

Syiem • Khie mih noh Lasa, ngan sa khot biang lada donkam. (ka 
phai sha ki Basan). -Wow ko mei ! la tap lup ka dum ka 
iongngit ia ka khlieh kynthei jong nga. La khang kut ia ka 
pyrkhat ka pyrdain baroh. Basan ! nga phai sha phi ha kane 
ka khen jong nga. Ngam tharai ba u khla u thlen un shu bam 
shu nguid im-im peit-peit ia ka. Lada kum kata ka apot kan 
jia, nga tharai ba khlem pep kan kyang kan lynniar bad ka 
dak ka dien kan paw hi. Nga lyngngoh ba ha ka tohkit ruh ym 
ioh sakhi eiei. Ah, ngam tip shuh jia aiu ia ka baieit jong 
nga ! (ka jaw ummat). -Basan Korbar-ri ! phah briew sha u 
Syiem Narlein kumne kumne ba un tip ia kane ka lanot jong 
nga. 

Basan Rymbai - Kumne ngan leh ia kata Mei 'lem. 

Basan Marpan - Mei 'lem ! ngin hukum ia u paitbah ba un sar ia ki khlaw 
ia ki btap, ia ki krem ia ki kroh baroh lashai ka sngi. Lada ym 
lap dak lap dien, ngin sa ia pyrkhat biang pat aiu ngin leh. Sa 
kawei pat, ka khmat tymmen jong nga ka iohi kaei re kaba 
kah syrngiew ha ka shalangmat ka Lasa. I kumba ka tip eiei 
shaphang kane ka kam tang ba ka imat ka len ban lathuh. Nga 
suba ruh ia u Rapi namar ba u ia ieit ia ka bad ba u tip ruh ba 
phim suk satia ba un ia shong bad ka. Ldhse ka lah ban long 
ba u pynphet pynrieh ia ka shaei re. Namarkata, nga ai jingmut 
ban dang tohkit biang ia ki ne arngut. 

Basan Rymbai - ia kata ngin leh syndon lashai ryngkat bad ki briew u 
Syiem Narlein namar nga kyrmen ba khlem pep un phah briew 
hi. Kaba bha ba ngin ap ia ki, namar ba ka Lasa ka dei ka 
briew jong ki kumba ngi ia tip lang baroh. Lada jia ba ka 
kam ka dawa ban ai saja ia ka, ngim lah ban leh khlem da 
kynjoh ktien ia ki. 

Syiem - Kaba dei Basan, nga mynjur ia kata ! To mynta, ngin ia pra 
noh shwa. 

(ki Basan ki ia mih noh) 


ACT - 6 (SCENE - 3) 

Mynmiet Ha Mawknor. 

(ka Hirmai ka ap ia u Thaken) - 

-Ah, ka jingieit, pha la shukor ia ka mynsiem ksiar ia ka 
mynsiem rupa jong nga ! Pha la ialam tapmatlah ia nga ban 
wan shong hangne weibriew kum u menshohnoh ba buaid 
'iadtangsnem ! Ah, pha la pynlong runar ruh ia ka jinglong 
samla ba lui lui jong nga ! Balei sha uta u baieit jong nga u 
slem than ban ,vdn ? Hato une ruh u la shukor ia nga ? 

(wan u Thaken) - Ko Hirmai baieit jong nga ! ki khmat jong phi ki phyrnai 
kum ki musa ban btin lynti ia nga. Kongthei, phi la ap slem 
? Nga dang mut ban poi shwa ma nga ia phi. 

Hirmai - Kam pher Baieit wat lada nga ap slem ne ap shibit, nga ap ia 
phi da ka jingieit bad tang shu iohi ia phi nga la tngen. 

Thaken - Kongthei jong nga ! phi shong-ap ia nga hangne weibriew 
kum u pukir blei ba puson ia ka jinglong barieh ka longbriew. 
Ki khmat ba kyrsoi urn kum ki tlong umpohliew ka Pyrem. 
Wow, ki ngap bad ki rmiang shyntur jong phi kiba buh dor ia 
ka longsamla, ki i blad rong kum ki rong ki Taiaw ka Synrai. 
Hirmai, ko Hirmai jong ngga ! iathuh seh ieit balei phi long 
haduh katne ? Hato phi artatien ia nga ? 

Hirmai - Baielt jong nga ! nga tip shai ba phi ieit sngur ia nga, ngam 
kwah shuh ba phin iai phla ia kata. Hynrei wow, la kha sniew 
bok than ia nga. I Pa i la mai la tim, la dumok la kamok ia 
nga la biang. Ba ngan ia ieit bad phi uba nga jied mon 
sngewbha i khang iap i khang im, katba ia u Arbor uba nga 
isih samprie pat i pynbor. Wow, ka mut aiu kane ! Hato i la 
klet mo ia.la ka mon samla la jong ? To kein mynta, ngin ia 
wad ki lad ba ka jingieit jong ngi kan ioh jinglaitluid. 

Thaken - Wow Hirmai, phi kylla dur phi kylla dar haduh katne tang na 
ka bynta ita ?Ai km khang seh, khlem pep kin suk hi te, ynda 
haba ki la iohi ia ka jingiaieit hok jong ngi. 

Hirmai - Ka jingkyrmen jong phi ka lah kein ban urlong, hynrei ia u 
Arbor pat da kumno ngan kiar ? Kane kein ka jingeh kaba ka 
dohnud jong nga ka pisa ka lynga. Wow ! ka dohnud i Pa 
kaba la eh than, palat ia u maw ba la phrang janai ka 
mariang. Katno shuh nga la ud nga la nam, nga la kyrpad nga 
la kyrpon, pynban nga ioh tang ka khmat ba bitar. Baieit, 
lada phi mynjur, nga pynbor ia phi ba ngin ia iaid sakma noh 
kat shaba poi. Nga la hun ka jingim pukir ban ia ka im ryngkat 
ka suk ka sain ha ka adong kum ka jingim koidi. 

Thaken - Wow ko Mei ! mar shu ia sdang ka jingieit, wan lynsher wan 
tyndung, wan pakhet wan padong pynban tang ki jingeh ki 
jynjar suda du ! Balei kumne Kongthei ? Ka dohnud jong nga 
khlem ka ar ne laitatien, ka mynjur ia kata ka jingai jingmut 
jong phi, hynrei nga sheptieng pat ba ioh ka pyrthei kan sin 
ia nga u rahtuh u rongtuh Namar kata, to shim jingtngen na 
nga, ap haduh ban da hun i mei bad i pa jong phi Kongthei ! 
phim tip ba ka jingieit dei ka stieh ba skhem jong ka 
longsamla ? Wat sheptieng ngin jop hi da ka jingiashah. 

Hirmai - Hooid, dei da kane ka stieh ngan tur ia ka urn ia ka ding bad 
rah ia ki 'tien eh 'tien khor i Pa. Baieit jong nga 1 shah ba 
ngan long ka syrngiew ba ia ryngkat kti ba ia ryngkat kjat 
jong phi katba dang im ha pyrthei. Shah shkdr ia nga, to 
isynei ia nga. 

Thaken - Baieit, ki ktien kiba mih na ki rmiang shyntur batyrkhong 
jong phi ki pynlung nud ia nga bad ki la pynsyaid ia ka mynsiem 
ba la kern khriat jong nga. Suk, skhem, paka bad nylla ka 
jingiaieit samla kaba la ker sawdong da ki jingeh. Ka ieit 
samla ba khlerr ki jingeh, long kum ba ioh myntoi u nongtuh 
ba khlem jaw syep. Kongthei ! kumba tuh jingshai kane ka 
pyrthei ba khwan buit ba khwan bor na u bnai bad ka sngi, 
nga ruh nga shim jingshai na ka khmat jong phi katba dang 
im. Don tang kawei kaba wan tyllep ia ka dohnud jong nga, 
kata ka long ba nga sheptieng ba ioh u Arbor un buh 
ingtyrkhong ia nga. Dei tang kane kaba pyndiaweh ia nga. 

Hirmai - Kum ia kata phi sngew eh ? Wow Thaken ! phi sngewdiaw 
kum ia ita ? Phi niew diengbah ia u niut du ! Thaken ! 
sngewthuh kein ia ka long rangbah ba satar jong phi. Lada 
phi niew dawbah ia i dawrit kum ita, phi dei tang u riewpoh 
ba khwan ia ka long kynthei jong ngga. Toi haba peit, ka ieit 
shukor ka ieit danda kam paw satia ha ka shalangmat-jong 
phi. Baieit, pyrkhat bad khan ha la dohnud, u ei uta u Arbor 
? Hato urn dei tang u bieit shirynieng uba thied jingieit na i 
Pa ? Wat lada u dei u khun ka law Saring Syiem lapngar, don 
jingpyrto aiu i: u ? Kham khraw ma phi, kham donburom ma 
phi ha khmat ka pyrthei. Baieit, weng noh ia ka jingdiaw 
jong phi, pyrkhat myntoi ei ia nga. U don hok aiu ban dawa 
ia ka jingieit ba laitluid jong nga ? Ngam dei ka mraw jong 
u. Thaken ! (ka dem ha shadem u Thaken). Ka sngi poikha 
jong nga bad une u rhah jingieit kam slem shuh, to kein 
kumno ngin leh ? Phi tip hi ba ngam don lad ban kyrngah ha 
khmat jong i Pa. Dei kane kaba la pynsuhsat than ia nga bad 
ba nga ia hun ruh ban iaidwir noh bad phi kat sha ba poi lada 
phi mynjur. Ban leh kumta phim mon, niuma, ngan buh sa 
kawei ka jingkyrpad ia kaba nga pynbor ba phin shah shkor. 
Baieit, wat haba phim dei u nongpeit kti ruh to long nong 
peit kti noh ma phi u ban batai pnah thylliej ia ka bok ka 
nusib, ka lawei ka la ar jong ka longbriew manbriew. Da 
kane ka lad khlem pep phin ioh ban rung hapoh ka phalor 
jong i Pa bad ban buh mawjynthut ia kane ka sngi poikha ba 

pynkthang mynsiem jong nga, 

Thaken - Nga mynjur ! Lada kumta, ngan shut pynnep ia la u thylliej 
bad ngan phalang ha khmat u Arbor haduh ba un da shoh 
bieit ngai. Wat sheptieng, ngan buh ki maw jynthut kat haduh 
ba un nym don jaka shuh ban war. Baieit ngan nym iehnoh ia 
phi ngan pha la buit la bor, ia burom la akor bad wat la jingim 
hi lada donkam na ka bynta jong phi. 

Hirmai - Lada kumta, ngan pynbeit bad i Pa ia ka por ba phin wan sha 
iing. 

Thaken - To-to, ia kata baroh nga la sngewthuh. la mynta ngin ia leit 
noh, namar lehse phi bun kam, phi kyrkieh bad ba ioh phi 
shah mai. 

Hirmai - (ka wiat). -Bad ba la miet artad. (ki leit noh). 

ACT - 6 (SCENE - 4) 

Mynstep - Hapoh iing Syiem. Ka Syiem bad ki basan ki ia shong pyrkhat 
kam. (rung u Doloi Narlein). 

Doloi - Mei Mem bad ma phi ki Basan ! ha ka burom u Syiem Narlein, 
-Khublei ! 

Syiem - Khublei Doloi ! 

Basan Marpan ■ Khublei Doloi ! -Ha ka burom u Syiem Narlein u 
paramarjan uba kloi ban ia kit ban ia bah ia ka khia ia ka 
shon, to shong ! 

Basan Rymbai • Nga kum u Basan Korbar-ri ngam lah khlem da pynpaw 
madan ia la ka jingsngewnguh ia kane ka jingwan beh iap 
beh im jong phi ia ka kam jong ngi u lapngar. Wow ! phi ia 
wan beh dohiap khlem khein shuh ia ka raieh ka raidam, ia 
ka dum ia ka shai, ia ka umjer ia ka umthah. To shong 
jahthait shwa Doloi! 

Doloi ■ 


Basan ! ngam sarong bad ha kajuh ka por ruh ngam buhrieh 
ia ka jingshisha ba wei haba la ia khlei ia ka juban teh lok 
teh jor ha khmat u klong u skaw ryngkat ka suit ka shor, dei 
ban ia bat pyrkhing kein. Wat lada dei haduh ban da ia umsnam 
ne dkut u ryngdang ruh, don ka sang bad ka lait kylla lada 
nguid biang ia la ka prie. La ha ka kmen ka sngewbha ne ki 
ummat ki umpung, dei ban ia bah tyrpeng lem. Namarkata, 
wat ap haduh ba ngan jahthait to ngin ia pyrkhat shwa ia ka 
kam. Balei ngan da shong jahthait haba mar shu ia rung nga 
la iohi tyngkrein ia ka khmat ba shaiong jong phi ? Ah ! nga 
ruh nga sngewsih lem ia ka jingjah rngai ka khun syiem. 
Wat sheptieng, lada dei u bar hima u bar sima uba rahtuh 
rongtuh, khuk khak ngin pynkhreh ia'ka wait ia u sum, ban 
wad ia ka kput. Shaba kut ka pyrthei shaba sep ka sngi 
Shaba ngen u Bnai. 

Syiem - Ah Doloi ! ki ktien pyntngen jong phi kiba ngam ju lap kynrei 
kum kita. Lada dei ka jingpang jong ka doh, la dei ban ioh 
jingkoit mar shu ia kren, hynrei ka dei ka jingpang jong ka 
dohnud ia kaba ngi dang dei ban wad jingpynkoit da ka 
jingiapyrkhat sani shuh. 

Basan Marpan - Ngi la dep tohkit lut ia baroh kat kiba dei ban tohkit. La 
kwah mynta ban tokkit biang ia ka Lasa namar wat lada ka 
jubab khuid ba kam tip ei ei ruh, ka khmat tymmen jong nga 
ka dang iohi ba don kaei re kaba kah syrngiew ha ka 'parmat 
jong ka. Kumta, ryngkat bad phi ngin tohkit biang ia ka. 

Doloi - Lada kumta, khot noh ia ka kein. 

Syiem - Lar ! phah ia ka Lasa ba kan wan hangne. (rung ka Lasa). 

Syiem - Lasa ! ryngkat ki Basan ki baheh lem ba(J u Doloi Narlein ngin 

tohkit biang ia pha sa shisien da kaba khmih lynti ba phan 
iathuh hok ia kaei kaba pha iohi ne tip shaphang ka jingjah 
ka Lasubon. Lada pha lah ban ai ka sabut kaba hun, ngan ai 
ka burom ba hakhlieh tarn ia pha. Nga smai ha khmat ka 
khet lapngar bad ha khmat kine ki Kynrem ki Lyndan ba ngan 
dkhat khyndiat na ka hima jong nga ban ai ha pha. Hynrei 

lada lap pat ba pha ten ia ka jingshisha, ym banse shuh ban 
at da ka saja kat kum ka ain. Mynta iathuh hok Lasa ! 

Doloi - Iathuh hok Lasa, to shngain ia Ka jingdon ryngkat jong nga 
mynta. Kano kano kaba sniew kan nym hap ha pha lada khlem 
ka nongrim. 

Lasa - Kynrad jong nga, map ta nga ! Nga la sngap mynthi kum ka 
nongshetkylla ia ka khun syiem bad nga la len ia ka jingshisha 
kum ka riew sniew riewbymman. Wow ! u thylliej bad ki 
rmiang shyntur jong nga ki kyiuh haba nga pyrshang ban tap 
bad ban buhrieh ia kaei kaba nga tip bad iohi. Kane baroh ka 
jia tang namar ba nga sheptieng ba ioh ka suba bad u tangon 
u lymban kin phai pynban sha nga. Kynrad ! ha kata ka por 
ba ki ia sum ia sait, nga pynbam phlang shisha ia ki blang 
hangta hajan. Kyndiang nga iohsngew ia ka jingiarkhie ia 
kmen jong ki bad nga iohsngew ruh ba ka Lasubon ka phah 
leit wat 'tiewdieng ia ki shakri jong ka. Mar shu leit wad 
syntiew ki shakri, ki blang jong nga ruh ki lehma kumba sma 
syrwet krung syrwet khla, syrwet thlen syrwet rakot aiu re. 
Wow’ mei kyndit hamar kaU Ka khyllipmat, u mih u bsein 
uba kat ka thiar sanpruh, u kynrup ia ka bad u sum shapoh 
ka 'wei rum shyngiar ryngkat bad ka Lasubon ha shyntur 
radbah jong u. Ka jingsheptieng bajur ka la ngat ha nga bad 
nga la pynmareh sted ia ki blang shawei pat bak. Kynrad ! ia 
kane nga kren da ka jingtip briew bad nalor kane nga smai 
ba ngam tip eiei shuh jia aiu ia i Kong Lasubon. 

Syiem - (ka iam) - la ka jingshisha halor kane ka jingiathuh jong pha yn 
wad kumne kumne hi, (ka phai sha u Sangot ! khie hukum ia 
u paitbah ba un pynrngad ia kata ka thwei kumne kumne hi. 
Ka khubor ka dei ban poi ha nga shwa ban shiteng ka sngi ha 
sahit. (mih u Sangot). 

ACT 6 (SCENE -5) 


Ha phyllaw iing Syiem -Ka Syiem, ki Basan u Doloi bad katto katne ki 
rangbah ki ia ieng. Wan ki paitbah bad katto katne ngut ki 
ia bah ia ka krong. 

(ka Syiem ka iam. Poi u Sharai ha khmat). 

Sharai - (nguh ia ka Syiem). -Mei 'lem Kynrad ! ngi la pyndep hok ia 
ka hukum jong phi bad ngi la lap ia kane ka jingshisha ba 
pynpang nud pangnam. thik kumba la iathuh da ka Lasa. 

Syiem - (ka iam bad ka dem halor ka krong) -Wow ko mei jong nga, 
hangne nga la kynduh ia ka sngi ba phi la kha ia nga ! -Ko 
Lasubon ksiar jong nga, ko 'tiew iwbih ka mynsiem jong 
nga, ko moina jong ngga ! Wow ko blei, ka apot sepsngi aiu 
kane kaba wan jia wan hap ha phi ko khun ! Wow ka mynsiem 
ka dohnud jong nga ka la urn la Iwet ryngkat bad ka met jong 
phi mynta’ka sngi hi ! La dum ka sngi, la dum u bnai, ngam 
sngewdonkam shuh ban dang im pyntam wat tang sa shisngi 
ruh ha pyrthei. Kan myntoi aiu shuh ka jingim jong nga, kan 
myntoi aiu shuh kane ka khet ba nga shong khlem ma phi. 
Khun jong nga ! lada ki blei ki shahshkor, nga kwah ba kin 
urn kin jah noh mynta ryngkat bad ka met jong phi hi. Ko 
Nongbuh-Ko nongthaw ia ka longrynieng jong nga ! ka pap 
ka sang aiu nga la leh Kynrad, ba phi pynhiar pynhap kat 
kane ka apot ha nga. Ko khun kynrad ksiar, halor ka jingieit 
thepmynsiem jong nga, balei khun phi iap kum ka 
'langmatlah ka 'simatlah sha lyndet ka jingiohi ka khmat 
jong nga ! La kum kaba la kynther jymbuin ka kmie ka ba 
kha ba pun, phi iap thadrong thadrain ha ka shyntur u khla u 
thlen. 

Basan AAarpan -Mei 'lem yn leh shuh kumno, ka jingpyniaid bastad ki 
blei najrong ka khongpong ia ka Jingpyrkhat briew jong ngi. 
la kaba ki blei ki la mon, ym don lad te ban kyrngah I 

Syiem - Ah, wat lada nga iam pait dohnuh makna ruh, kan myntoi 

aiu shuh ia kane ka met pyut ka met pyor basuda. Ka ruh 
haba (a mih u moina, kam dor dor shuh ban peit kai. (ka 
phai sha u paitbah). -Khreh-khreh mynta ban leit thang ia ka 
! Haba kam mon shuh ban ia shong ryngkat bad nga, ngam 
kwah ban pynwit pynthut ia ka mynsiem ksiar jong ka. Ai 
kan poi kloi noh sha Dwar ki blei. (ka ieng ka niad ummat). 
-Ka kular jong nga ia ka Lasa ! -Khot ia ka ba ngan pyndep 
noh ia la ka kular mynta hi ba dang don ka met ka khun 
baieit jong nga ! 

Basan AAarpan - Sangeh shwa Mei Mem Kynrad, balei phi kyrkieh hapdeng 
kat kane ka saw ka sian, ka ummat ka umpung ? Koit Mei 
Mem. ngin sa pyndep pat ynda khuid kane ka kam. 

Syiem - Wat khang lynti ia nga, wat phon ia ka dohnud jong nga ban 
klet ia la ki kular. Khot -khot ia ka Lasa ! Ha ka burom ka 
khun baieit jong nga, khot ia ka Lasa. 


Basan Rymbai - Ngi ki Basan ngim khang lad ba phin pyndep ia ka kular 
jong phi. Haba ngim shym ujor ha ka por ba phi kular, balei 
ngin pynwit ha ka por ba phin pyndep ? Hynrei ia mynta, 
sangeh shwa Mei Mem, to ngin ia peit pat lashai lashisngi. 

Lasa - (ka wan, ka nguh ia ka Syiem bad ka iam artad). -Wow Kynrad 
nga pangnud nga pangnam ban wan paw ha khmat jong phi 
mynta kum kaba wan dawa ia la ka jong ka hok. Ah Kynrad to 
weng noh ia ka kular jong phi, ngam mon ban pdiang. Da ka 
mynsiem kaba khuid nga kren ia kata, (ka iam artad). 

Syiem - Sngap Lasa ! nga pei phang ia kaei ba pha mut bad nga iohi 
ruh ia ka jingkhuid ka mynsiem jong pha. Sngap baroh ! 
ngam kwah shuh ia u thylliej jongno jongno ruh ba un pynmih 
jingsawa mynta. la ka khet ba nga shong, ia ka pansngiat ba 
nga phong bad ia ka hima ba nga synshar, nga kloi ban bret 
sha basep ka sngi. Ka khet jingbym hun I (ka sngap shiphang). 
-Hynrei lada ngan leh kumta, k^ jaid jong nga kan nym shah. 
Niuma, ngan dkhat noh khyn^iat na ka hima ban ai ha ka 
Lasa kum ka jingpyndep ia la ka kular. Naduh ka Wah Marhang 

haduh khap pud u Syiem Khyntiam, naduh pud u Syiem Narlein 
haduh ka Wah Umtung, kan long noh ka bynta hok ka Lasa 
naduh mynta. la kane ym bit mano mano ruh ban ujor mynta 
bad junom. 

Doloi Narlein - Kumba phi leh sbun ia ka Lasa J<aba long ka khunswet 
jong ngi, ngi ruh ngin ai bhah ia ka khyndiat khynsoit napoh 
u pud ba markhap bad phi. la kane ngan buh ha khmat ka 
dorbar ki bakhraw ki Narlein ynda ngan leit phai nangne. 

Syiem - Lasa ! (ka iam). -Nga la duh ia ka Lasubon bad mynta ngan 
duh sa ia pha de. Lashai shwa ban mih ka sngi pha dei ban 
leit noh sha ka jaka la jong. lalam ia u Korakei u baieit jong 
pha bad ia ki blang ruh kiba long ki paralok ba hakti hakjat 
jong pha. Leit suk Lasa, to roi to par, to lum u pait u hajar u 
ba mon ban snoh ha pha, hynrei wat klet pat ba pha dei kaba 
hapoh ia nga ha ka bor ka burom bad ruh ha ka niam ka 
rukom. (ka phai sha u paitbah). -Rah noh ia ka metiap ! (ka 
iam bad u paitbah u rah noh ia ka metiap). 


ACT - 7 (SCENE - 1) 


Mynstep ha iing ka Luh Shadap Ki khun ki shong syaid ding sawdong 
ka dpei. Ka Luh pat ka thum-aibuin ia i khunnit. 

(ka Luh ka kren weibriew). -La ieng kynduh, la shong jhieh; 
la kynran kjam, la tur shitdang ! Balei sha jia kumne ia ka 
jingim jong nga ? Hato dei kane mo kata ka dur jong ka 
Khyndai-Pateng-Niamra ? Ne dei kata ka Pyrthei-Shong- 
lingbasa ? Shisngi ruh kajuh, arsngi.ruh kajuh, shisnem ruh 
kajuh arsnem ruh kajuh. Wow, ka duk suhsat dukhi dukhait 
aiu eh kaba katne katne ? Nang duk, .nang shim noh ki blei sa 
ia u kpa ki khun uba long u nongkit u nongbah ia ka iing ia 
ka sem. Haba kumne, hato ym la kham suk ka iap ban ia 
kaba im duk ksew duk miaw kumne ? Ah, mai blei, ba ngan 
kren waiwot la la ka longrynieng la jong I 


92 



Khun 1 - Mei, phi ia kren bad no Mei ? Bad i hep ne ? 

Luh - Hooid khun ! khie ialehkai noh habar ban syaid bakhriat than 
hangne hapoh ling. 

Khun 2 - Nga la thngan phi Mei, khat ja noh seh Mei ia nga. 

Luh - (ka ai ja ia ki khun) - Bah-bah ! ynda phi la dep bam ja sa 
bah ia i hep ho khun ! 

Khun 2 - Hooid Mei ! Wow, i hep iba la tipsngi phi Mei ! Im ju iam te 
haba bah ma nga. 

Luh - Ba ialam tipsngi ma phi te Bah-bah ba sa nang i hep ban 
tipsngi. 

Khun 3 - Ai ktung seh Mei ! Phim ju ai ktung te Mei haba ngi ia bam 
ja. 

Luh - Snuh phi khun, ka ktung aiu kata ? Ngi ba dang khynnah kum 
ma phi ngim ju bam ktung te khun ! ngi bam tang ka ja bad 
ka mluh ban eh ki khohwah. Ynda phi la nang puh mohkhiew 
sa bam ktung pat kein phi. Nang leit bylla ma phi, nangshet 
ja i Bih-bih. (ki khun ki ia bam ja, ka Luh pat ka jaw ummat). 

Khun 3 - Peit seh Mei ! (u kdew sha tnum). -La pei ka tnum, i pyngngad 
pynban mo Mei ? Tang ba nga sheptieng pat phi Mei ba ioh 
wan rung u khla mynmiet. 

Luh - Phin sheptieng lei phi khun, haba kdup ma nga ia phi bad ia 
i hep baroh shimiet shimiet. 

Khun 2 - Baroh shimiet hynne nga khlem iohthiah phi Mei ba khriat 
than. 

Luh - Ba hap u thah te, phim i ? 

Khun 2 • Em phi Mei, ba phim ai nep ba ngan kup. 

Khun 3 - Mei, balei ba jaw urn ki khmat jong phi Mei ? 

Luh - Ba tdem phi khun. Khie ialehkai noh habar ! (ki khun ki mih 
baroh). (ka Luh ka kren weibriew). -La i sangsot ia ki bapli 
ki khun ki kti, la kum ki mrad ki mreng, ki bym don nongpeit 

nongi shuh. Atei blel ia nga ha ka Akher ka sngi ! la long 
kumba nga la leh bein ia ki khun ba. ai sngewbha ki blei ia 
nga. To-to, ka mon u Nongbuh u Nongthaw. Lada ym don ka 
duk, yn nym don ka spah ; lada ym don nongai, yn nym don 
nongkhrong. Ar-ar ki ia iaid ryngkat shaduh bakut ka pyrthei. 


ACT - 7 (SCENE - 2) 


Ha lynti shnong - Ka Luh ka tyrwa soh. 

Luh - Hei ! mano ba kwah soh ? la thied kine ki soh ! Ki sohmyndong 
bajew pyngngad, ki sohlong, ki sohnairiang bajew byrthiang 
! Ei kong, ei hep, to ia thied ! Hei, mano ba kwah ! (ialang ki 
kynthei). 

Kawei • Ish ! ki soh kiba da ihun ijawdud shisha. Katno hali Kong 
shidun ? 

Luh - Ki sohlong, shihali shidun, ki sohnairiang arhali shidun. Kine 
ki sohmyndong pat ngan ai noh sawhali shidun. la shim Kong, 
ki soh kiba bha suda. Lada phi ia shim bun, ngan ai pyntam 
hi kein. 

Kawei - Katno une u myndong stang snep Kong ? 

Luh - Saw hali shidun kein hep I 

Kawei - Da ki sbai pat ? 

Luh - Ngam kwah sbai phi, ia ai ia nga da u khaw u kba tang dup 
ioh jamiet ki khun. 

Kawei - Ai ia nga da kine ki sohlong phi shidun ! (ka Luh ka ai). 

Kawei - la nga pat, ai da kine ki 'nairiang phi! (ka ai). 

(Wan mareh u Lar). -Kong, phi die soh ne ? 

Luh - Nga die soh kein hep ! shim seh shidun ardun tang ioh bam 
jah sliang ki khun ha iing. 

Lar - Em, (ada phi don soh bha, khie leit ai ha ka Syiem. Nga mut, 
ka phah wan ai sohbha ka Syiem. 

Luh - Ki soh kiba bha suda te hep ! Peit seh, (ada phim ngeit ! 

Lar - Lada kumta, to ale bud ja nga ! (ka kit ka khoh bad ka bud 

nadien u Lar). 


ACT - 7 (SCENE - 3) 


Ha ling Syiem - Ka Syiem bad u Arbor ki ia shong. 

Syiem - Ka khet dei ka jong me, ka hima dei ka jong me, baroh ar 
kine dei ki nongkynti hok jong me. Shen ngan aiti noh ha me 
ia ki hynrei shwa kata, shong kurim noh khnang ban paw ka 
main ka moh rangbah jong me. Nga hun mynsiem haba nga 
iohi ba u Basan Marpan u kwah ia ka Hirmai ka khun jong u 
ba kan ia bia bad me. 

(Rung u Basan Marpan, mih noh u Arbor). 

Syiem • Khublei Basan ! - Shong ! (shong u Basan). -Phin ai jingmut 
kumno Bas'an, nga thmu ban aiti noh ia ka khet bad ka hima 
ha u Arbor,, phi mynjur ? 

Basan Marpan - Sbak phi kren ha ka jingmut jong nga, kumba la ia kren 
sngewthuh jingmut lypa. Nga mynjur phi Mei 'lem, hynrei 
wat la katta ruh ngi dei hi kein ban da ia pan ia ka jingiaai 
jingmut jong kiwei pat ki para rangbah. 

Syiem Basan ! ba ym don briew kumne, map ho nga kwah ban kylli 
jingmut shaphang u Arbor bad ka Hirmai 

Basan Marpan - Kum ban pakhet ktien shwa ba phin pynkut, ngan mait 
pynlyngkot noh ia kata ka phang jingiakren. Nga hi ia lade, 
nga sngewsyier ban pynshong samla than ia la ka khun ioh 
poi pynban sha ka duh ka jah burom. Namar ka 'thei samla 
hi barobor, ka long kum ka musa ba ring ia ki niangthangdoh 
sawdong jong ka. Mei 'lem ! lada phi mynjur, ngin pyndep 

noh ia ka khawai shongkha jong k1 shwa ka Shad Lakhongpong. 

(Rung u Basan Rymbai bad u Sangot). 

Basan Rymbai - Khublei Mei 'lem ! 

Syiem - Khublei Basan, to shong ! - Naduh hynne ngi ia kren shaphang 
kakam sngewbha sngewmiat suda ia kaba nga ngeit ba phi 
ruh phi ia mynjur hi. Namar phi i Basan - (rung u Lar). 

Lar - Mei 'lem ! ka nongdie soh ka la wan. Nga mut, ka Luh ka la 
wan. 

Syiem - Phah kan rung ! 

(rung ka Luh) 

Luh - (ka nguh ia ka Syiem). - Na ka bynta ka burom jong phi 
Syiem Kynrad, nga la wan rah ia kine ki sohbha ki sohkhmat 
suda. (ka plied ka iarong bad ka buh ha khmat ka Syiem). 

Syiem - (ka peit ia ki soh). -Ki sohkhmat pha ong ? (ka shim uwei). - 
Ki sohbha kine ? (ka peit dom ia ka Luh). 

Luh ■ Hooid Kynrad ! ki dei ki sohkhmat suda ia kiba nga la jied 
kynsai na ka bynta jong phi. 

Syiem - Khun ka khlem akor ! pha khlemrain haduh katta. Hato kirn 
dei ki soh pyut ki soh kyntait suda kine ? Pohjaid ! balei pha 
wan kren shukor ha khmat jong nga ? Hato pha iohi ba nga 
kaba bit dor ban ia kren kai kren biria bad pha ? Ew, ka ong 
hana ki sohkhmat suda, khun ka jler thylliej ! Peit seh Basan 
! ki snep jong ki kiba la ran la sti, la jaboh la jabain la kum 
kiba la kyrniom ki sniang ki syiar ha jaka theh niut. Kren pha 
ong, balei pha shukor ! 

Luh - Kynrad ! shish j ki sti snep, pynban ka urn pat kam rngat 
satia. Nga thad pynsti khnang ia ki khnang ba kin nym pyut 
kein. Lada phim ngeit, da ot uwei ba phin lap ia ka jingshisha. 
(ki Basan ki shu peit lyngngoh). 

Syiem - Wow, da pha kane ka jot rathai kaba long kum ka ksew ba 
khar sohkhawja hapoh khrum ki lapngar pha nud ban wan 



Luh - 


kren saitlah ha khmat jong nga haduh katta katta ? Ngan ai 
ka saja ia pha mynta ka sngi. (ka kynjat artad ia ki soh). 

(ka iam) -Kynrad ! balei phi bakla ia kine ki soh jong nga 
haduh katta ? Kynrad ! ngam shym wan ban shukor ia phi 
hynrei nga wan da ka jingkyrmen ban ioh ka jingleh isynei 
na phi ba phin ai shikham arkham u khaw tang ioh khaw shet 
ki khun. Kynrad ! Lada phim imon ihun ia ki, shah ngan leit 
noh. Katta ki khun jong nga ki la khmieh lynti ia nga. 

Syiem - Phan leit noh ? Shaei phan leit noh ? (ka hukum ia u Sangot). 

-Sangot ! khie tied ia ka bom ha phyllaw. Nga kwah ba baroh 
ki lapngar kin iohi ia ka jingai saja jong nga ia kane ka 
riewsniew riewbymman. (mih noh u Sangot. U tied ka bom 
ha phyllaw. 

Luh - (ka kyiuh bad ka lam). Kynrad jong nga, ah, map ia nga 1 
Basan Kynrad, to isynei lem ia nga ka rangli ! 

Syiem - Nongshukor ! ym don jingmap la pha. la ka mynsiem jong 
pha ngan pynjah mynta ka sngi bad ia ka met jong pha yn 
bret sha u 'kainiong bad u pukni bhur. 

Basan Marpan - Syiem ! to isynei >a kane ka rangli. Shah ba kan leit 
noh. Balei tang namar ki soh phi pynrhem ia la ka jingbitar 
haduh katta ? Mai blei ba phin lehbein ia ka ! Haba phim mon 
ban thied, phah ba kan leit noh kein. 

Basan Rymbai - Ka jingud ka kup shilliang ka sem shilliang ka don ka 
dor ha khmat u Nongthaw u Nongbuh. Kum ia kine yn leh 
bein, haei kein ban leit sait ia ka pap. Akher ka sngi ! ka 
khet lapngar lane ka jaid Saring kin hap ban siew ia ki ummat 
ka Luh Shadap. 

Syiem - Sumar Basan ! da antad haba phi kren ; ioh phai pynban u 
tangon u lymban sha phi de. Mynta ka sngi ngam don kam 
iano iano ruh. la ka kmie ia u kpa jongno jongno ruh ngan 
thorn naphang. 

Basan Marpan - Lada phim donkam ia ngi, ngi ruh ngim donkam ia phi. 

Khie Mei 'lem, pyndep la ka jingthmu jong phi, tangba ngin 
sa ia peit kai. (ki ia mih ha phyllaw. Sdang ialang u paitbah). 

ACT - 7 (SCENE - 4) 


Ha phyUaw ting Syiem - Ka Sylem, ki Basan, u Sangot bad u paitbah. 

Syiem - Shu ia sngap baroh, ym bit ban kren mano mano ruh mynta 
ka sngi. Mynta ngan pyni ia ka bor Syiem jong nga ia kaba 
phim pat ju iohi mynno mynno ruh. Kata ka dei ka jingaisaja 
da u tangon u lymban ia ka Luh Shadap ! (ka Luh ka iam bad 
u paitbah u peit lyngngoh). Kynmaw ! nga leh ia kane halor 
ka nongrim kaba biang bad kaba long ruh kum ka nuksa ia 
baroh. 

Sangot - (u jaw ummat) - Mei Mem Kynrad ! Ujor-ujor ! 

Paitbah - Ujor-ujor ! 

Syiem • Sngap baroh I kane ka dei ka phyllaw jong nga, nga lah ban 
leh katba nga mon. Lada phi kwah ujor, khie ia leit ujor sha 
phyllaw la jong. Nga la ong wat kren, shu ia sngap baroh. 

Basan Marpan • Shah ngan pyni satang shikyntien arkyntien ! 

Syiem - To pyni ! 

Basan Marpan ■ Ka Luh kam dei ka nongwei ka nongar, namarkata, ka 
donkam ia ka jingbishar kaba bniah. Nalor nangta, ka jingleh 
palat jong ka kam dei kaba khia than. Syiem ! hukum ia u 
paitbah ba un ia pra noh bad to ngin ia bishar biang ia ka. 

Syiem - Sngap basan ! phi pan bor ban kren tang shikyntien arkyntien, 
hynrei phi la kren tarn pynban. Sngap noh, ngam donkam 
shuh ia ka jingpyni jong phi. Nga sngewthuh ba phi iashah ia 
ka Luh. Lada ngan ai noh ia ka khet bad ia ka hima ha ka, 
hato phin ia hun ? 

Basan Marpan - Ka hima bad ka khet kirn dei ki jong phi bad phim 
donhok ruh ban bret kai kum ia ka jainjot ka nepjoit. Wat ju 
kren pynpoh dor kumta. 

Luh - (ka iam bad ka nguh ha ki kjat ka Syiem) - Kynrad, isynei ia 
nga I la ka lait ia ka let jong nga to sneng to pyni, to sympat 

to kawiat, ngam mong eiei. Kynrad ! map ia u tangon u 
lymban, nga don j khunrit ha iing iba dang buin. Shah Kynrad 
ba ngan leit noh, nga ngeit ba katta i la iam ! 

Basan Rymbai - Syiem ! haba phim mon shuh ban bishar, ai ki blei kin 
bishar ia kane ka kam. Namar ba mih kane ka jingai saja na 
ka bynta ki soh, ai ba kine ki soh kin bishar mynta hashwa 
ban pynhap ia u tangon u lymban. Namaikata, ka Luh kan 
bam ia kine ki soh pyut ki soh pyor jong ka bad ma phi pat 
phin bam ia ki jingbam bang jingbam thiang jong phi 
markhmat bad markylliang. Jar ba i kwah bad ba nguid 
umbiah, dei kata kaba rem. Lada rem ma phi phin duh la ka 
khet, lada rem ka Luh, kan shah ia u tangon u lymban jong 
phi. 

Syiem Kumno bah' tip ba nguid umbiah jawdud ? 

Basan Marpan Ngan bat ma nga la u pdot jong phi baroh arngut da 
kaba smai ha khmat ki blei ban bishar hok. 

Syiem - Niuma kata ! nga mynjur. (ka hukum ia u Lar). -Lar ! khie 
leit sha ki nongshet jong nga phah km khreh kumne kumne 
ia kine ki jingbam : Ka ja juha ba la shet jem, ka dohsniang 
ba la phon'syrwa, ka Ibong syiar ba shu syang tylli, khyndiat 
ka jyntah lung ba la shoh sat bad ki shalynnai pyrthieh bad 
khyndiat de u kpu ba la pdem ha ka umngap. Khie kloi I -Oh 
shisha, wat klet ban phah wan rah la u luta u.mngap bad ia ka 
mok rnong dih um jong nga ho ! (leit u Lar). -Luh ! pha ruh 
to khreh noh Shim ia kit a ki sohkhmat jnng pha ba kin bishar 
ia ka jingim jong pha. Khreh noh ! 

Luh - (ka iam) -Ko Nongbuh Ko Nongthaw ! la kut ka kyrpad ka 
kyrpon jong nga ha sla khyndew. Ym don dor Kynrad ki ummat 
ki umpung.johg nga ha ki shkor ki para briew, to buh dor hi 
ma phi, phi kiba la ai ia ka longrynieng bad ia ka mynsiem 
ksiar mynsiem rupa jong nga ! -Ah Kynrad ! lada ka mon 
jong phi, “wat shah ia nga ban iap thadrong kum u khnai u 
risang, kum u khniang u puit. 

(Ki shakri ki wan rah ia ki jingbam. Ka Luh ka shong markhmat ka Syiem, 

ka sei shihali ki sohmyndong bad shikham ka mluh halor u 
'lamet bairn. Ka Syiem ruh ka buh ia ki jingbam jingdih jong 
ka baroh ha khmat bad u Basan AAarpan u shong hangta hajan). 

Syiem - Khun ka banshoh ka Khlam sepsngi ! Pha kyrpad blei kum 
kaba hok eh. Ong kloi mynta, mano ban bam nyngkong ? 

Luh - Kynrad to bam ma phi nyngkong. 

Syiem - Luh ! peit beit sha nga pha on.g (ka sdang bam. Ka bam 
khyndiat-khyndiat ia ki jingbam baroh). -Peit sha nga nga 
ong ia pha ! (u Basan u bat ia u pdot ka Luh. Ka Luh ka khlem 
jawdud ne nguid umbiah). 

Basan Marpan - Syiem, kein noh ! u pdot ka Luh u tyrkhong kum ka 
'dewttang ba thrang slap. 

Syiem - Hooid nga la rem. Ki jingbam jong nga kim lah wat tang ban 
pynkhih ia ki rmiang shyntur jong ka tuh. Luh, to kein sa ma 
pha pat ! 

(u Basan u bat ia u pdot ka Syiem. U paitbah u sdang ia khih ia win. Ka 
Luh ka shim u 3..-;imyndong, ka ot stang, ka pyndei ha ka 
mluh tiak bad ka buh ha u thylliej. Ki rmiang shyntur ka 
Syiem ki la khih, ka khapbnp ki khmat bad ka nguid umbiah 
artad). 

Basan Marpan - (u ieng bad u kaweh kti). -Hei khynraw ! ka Syiem ka la 
nguid umbiah. Ka la rem, ka la rem ! 

Paitbah - (ia khih bad ia nsa) -Ka la rem, ka la rem ! -Hiar na ka khet 
! (ka law Sariang ka phet iamrem). -Rah ia ka Luh ! -Pynshong 
halor ka khet ! -Leit shim -Wan rah ia ki khun jong ka ! (ki 
paitbah ki ia risa bad ia hylla ryngkat bad ka ia khih bunkam). 

Basan Marpan - Hei ia sngap baroh ! shai kdar la iohi ba kane dei ka 
jingbishar blei ym ka jingbishar briew. la ka Luh yn buh halor 
ka khet mynta ka sngi bad (risa u paitbah). 

Paitbah - Buh, buh halor ka khet ia ka Luh ! -Sei sei ia ka law na iing 
Syiem ! -Sei shabar khyrdop ia ka law ! -Tangon, pduh ia ka 
law ! 

Basan Marpan - Sngap baroh, wat ia leh kum ki khleh bieit ! Khie ia pra 
noh baroh, ia ka kam baroh ngin kit khlieh ma ngi. 

(ia pra noh u paitbah) 

ACT - 8 (SCENE - 1) 

Mynmiet - U Thaken bad u Lurshai ki la pahata ia ka Nongbah. Ki ia 
kynduh (ang ha kli/idop. 

Thaken - Kumno para ? 

Lur - Wow Mei ! nga da kyndit kumba iuh tdong bsein. 

Thaken - (u rkhie) - Wow ! ia nga ruh phi kyndit haduh katta, lada jia 
ba mih u ooxigshun u nongpen phin leh noh kumno para ? Phin 
ia kynrup ne phin kyllon iaplet ? 

Lur - Shuh phi ! phi da kren bein la nga haduh katta ? Wat teit mut 
ba nga kyndit khaweit hynrei nga kyndit ba bthei kynsan ki 
sur kren jong phi hapdeng ka jingdum bad jingkynjah jong 
ka miet kein phi para. Ka jingdum, wow ka jingjarjar ! sngew 
kumba la shoh iap ia ka mariang hi baroh kawei. Wat ki 
niangkynjah kiba long ki shakri kynoi thiah jong ka jingdum 
ruh, kirn pynsawa sur eiei ha kane ka miet. Thaken ! 
sngewngiew sngewphieng khlieh pynban du ! 

Thaken - Hooid kein ! haba dum ka bneng ka khyndew, ki khmat ki 
dum bad ka jingmut jingpyrkhat ruh ki dum. Lada kynsan 
kynsan kan paw ka jingshai hangne, ki khmat kin shai phar 
bad ki jingmut jingpyrkhat ruh kin kylluid war. Kumno Bah 
Lur ? Tharai lada u Blei un buh tang ka sngi khlem ka miet 
ym la bha eh phi ? 

Lur ■ Ka jingshai- khlem ka jingdum kam don dor eiei. Lada ka 
jingshai kam ioh jaka ban pynshai, kumno ngin tip ba ka dei 
ka jingshai ? Lada urn don uba bieit uba mad ia ka jingstad 
jong u bastad, kata ka jingstad kam don pyrto eiei ha pyrthei. 
Kumjuh ruh lada ka pyrthei kam long kaba dum, ka sngi kam 

Thaken - 

Lur - 
Thaken - 

Lur - 

Thaken - 

Lur - 

Thaken - 


don dor satia. Ka jingshai bad ka jingdum, ka sngi bad ka 
miet, ka jingbieit bad ka jingstad ki ia iaid naduh ba sdang 
bad haduh bakut ka pyrthei. Lada kawei kan duh kan dam 
noh, kaba sah kam don dor eiei shuh. 

Kaba dei para. Dei tang uba la mad u ba sngewthuh ia ka dor 
jong kata kaba u la ioh mad. Haba ka miet ka iohi ia ka 
sngi, haba ka jingdum ka iohi ia ka jingshai, haba u babieit 
u ioh mad ia ka jingstad u bastad ki nang ban sngewthuh 
bad ban pyrto ia ka dor jong ki. Ym dei kumta para ? 

Dei kein ! 

Ka ngap ki ong kaba thiang, lada ngim mad da la u thylliej, 
kumno ngin tip ’a ka jingthiang jong ka ? Ka jingieit samla 
ki ong kaba pynhun pyntngen, kumno ngin tip lada khlem da 
mad ia ka ? Dei tang haba ngi la ioh ia ka jingieit ka 'thei 
samla kein ba ngi sa tip ia ka dor jong ka. Ym dei ? 

Hai-re-hai, phi te u samla shisha ! Phi la bteng ia u’saikren 
sha ka jingiaieit bad ka 'thei samla mo Thaken ? Kein noh 
para, kata kam don dor shuh ha nga. Ma phi seh u ba dang 
samla u ba dang bang ban pyrkhat duh thiah duh dem 
shaphang kata, phi ba dang don ruh ka dur ka dar, ka rong 
ka rup ban ia paw ha ka pyrthei samla. 

Hooid para, shisha ka 'matsamla jong nga ka phuh ka phieng, 
pynban ka bym pat da pura bha. Ka 'per syntiew ka iphuh 
iphieng haba peit, hynrei kan dang kham iphuh iphieng shuh 
lada ka 'thei samla kan iaidkai sawdong jong ka. U tiewkulap 
u itynnad haba u leng halor ka tnad, hynrei un dang kham 
itynnad shuh bunshah lada kheit bad kdup ha shadem ka 'thei 
samla. Para, nga ruh ngan long kumjuh hi lada ka kti bajem 
jongno re, kan syrpai syrpud ia ka longbriew jong nga. 

Wat dik wat khuslai para, ka Hirmai kan pynhun ia kata ka 
jingangnud jong phi. 

la ka jingieit u Arbor pat mano ban leit syrpai ? Phim tip ba u 
kpa jong ka u la buh ia ka sngi poikha jong ki ? 

Lur - 


Lada nga tip ne ngam tip kam pher eiei, hynrei ia kaba tip 
ma nga dei kane : Phi ieit iaka bad ka ruh ka ieit ia phi. U 
Arbor u ieit ia ka hynrei ka pat ka isih kynroi prie ia u. Kata 
dei ka jingiapher. Wat khuslai para, wei haba kam mon ka 
trai ka lad ka don hi ia phi. 

(Pah u Sim di-di-diaw na phud wah Umtung). 

Thaken - Sngap, phi iohsngew ? 

Lur - Phi pynsngew sa ia uta u sim kyndit bieit uba wat ia la ka 
syrngiew la jong ruh u bym salia ban kyndit. 

Thaken - Em phi Bah Lur, ym dei ban ia leh klet ia ka kam kumne. la 
phi, ngin ia iaid noh la ka liane ' 

Lur - Shish phi para ! sngewthait sngewjrem pynban du, ka kam 
duh thiah duh dem aiu phi kum kane ? Shimiet ruh kajuh, 
armiet ruh kajuh, tang ka khnai ka risang ruh ka khlem wan 
pynwin satia ia ngi. 

Thaken - Haba pyrkhat na ka liang ki kynthei ki khynnah, ki tymmen 
ki kro ki khlem buit ki khlem bor, sngewtynnad kein ia ka 
pyrthei bashong suk thiah suk kumne. Hynrei haba phai pat 
ha ka liang jong ngi u rangbah briew uba Ieit siew ha ka 
thma ha ka ktien, ha ka ialeh ha ka iatur, ym sngewtynnad 
phi ka mynsiem ka dohnud. Haba Kumne long kynthei ka 
long rangbah. 

Lur - Long kynthei kein phi ! kan hiar ka bor met ka bor mynsiem, 
kan khia ka kti ka kjat, suki suki bad khlem pep ngin sa kylla 
nongpynkoh ja khun noh. 

Thaken - La jar katta, kham bha ba ng’n kit khia hi ia la ka kam. la 
ngin ia Ieit noh phi ban ia ka ban ia shong hangne kum ki 
mawbynna. Ngin ia iaid biang sawdong kane ka kut ; tang 
myllen ka peit miet. 

Lur - Bha kein phi ! ngin ia iaid la ka liang em ? (ki ia ieng). 

Thaken - Hooid kein, phi na ka liang sepngi, nga pat na ka liang mihngi. 
Ngin ia kynduh ha mawknor kein ho ! (ki ia iaid artad). 

ACT - 8 (SCENE - 2) 


Ha mawknor - U Lurshai u shong-ap marwei. Riew u 'iarnyngkong. 

(wan u Thaken) - Lur ! phi la ap slem ? 

Lur - Oh ! phi la poi ? Nga pat la kham slem nga la ap hangne. 

Shong para, shong ! ngin ia pynshai noh hangne syndon kein. 
(Thaken u shong). 

Thaken - U 'iarnyngkong u la riew ? 

Lur - Hooid kein ! lajan sa uba ar pynban. Balei phi slem Thaken ? 

Thaken - Tip phi Lur, nga kynduh ia u jingthaw aiu re ! nga kyndit ruh 
katta, nga sngewskuin mynsiem ruh katta hi. Na jngai nga 
la iohi kum ka dur briew kaba ieng ha syndah u diengbah na 
shabar kharai. Mar kumta, namar ba byrngut u bnai, u shu 
jah noh hangta hi. Ngut-nget nga iohi pat ba u noh pynsted 
sha ranab. Dei thik ha kajuh ka jaka ba iathuh ki nongap 
mynshimiet ba ki iohi la ka rngai aiu ne. Kumno para, ngin ia 
leit peit thikna ne kumno ? 

Lur - Ynnai leit phi. Nga tharai ba dei ka rngai ne u 'suidlum u 
'suidwah uba iaidkai shangkai kein phi. Ba phi eh kupar 
pynban, hynrei te u la kynrup ia phi. Un ktik, un shyit, un 
thap ia phi haduh ba phin da ioh pang artad. Ew ! ym don tiar 
phi ban ialeh ia une u jingthaw. Katba phi dang ialeh katta u 
dang khlain, katba phi dang pom katta u nangheh u 
nangjrong. 

Thaken - Peit ur, peit ka ding ! phi iohi ? ka jam ia ka phud wah Umtung 
bad beit beit ka iaid sha krem Mopung. Phi iohi ? 

Lur - Ka ding suidtan kein ka tai ! Ja ! phi la eh rngiew shisha phi 
para hynrei te phi la dep. 

Thaken - Ngam ngeit phi ba kan dei ka ding suidtan lada ka dei ka 
ding suidtan ka dei ban long rong jyrngarn bad kam da phyrnai 
than kattai kattai. Peit ka tai pat, ka saw phyrnai bha bad ki 
her ki phytliah ding i kum u prew ba rah u briew. 

Lur - 


Phi mut ka ding aiu heit ? 

Thaken - Ngam nang ong, donkam ka jingbud dien kaba thikna mynta 
kumne hi. 

Lur - Lada kumta, ngi dei ban leit ia kynduh shwa ia u Kongbah 
kein phi. 

Thaken - Hooid ka dei, ia ngin ia leit sna u Bah Sharai kumno un ong 
! (ki ia leit noh). 

ACT 8 (SCENE - 3) 

Ha iing u Sharai U Sharai u dang iohthiah. (ki pyrta nabar). 

Thaken - Bah Sharai ! Ei Bah ! Khie Noh, khie noh Bah ! Plie ka 
jingkhang ! 

Sharai - (na poh iing) - Balei ! Mano kumta ? Ei, mano ! 

Lur - Ma ngi phi Bah ! Khie noh, Ptie ka jingkhang ! Ngi donkam 

kyrkieh ia phi te ! 

Sharai - Ka kam kyrkieh aiu lih khynnah ? (u plie artad ka jingkhang). 

Balei, la biang ka por ialehkai step ? Ale rung ! (u saham 
artad - Ki ia rung). Hamar ba dang bang bha ka khmat bad 
ba nga dang phohsniew ba nga ia khun bad u wei u palwan 
nongwei satang ba ngan ioh tynrah ia u, me ia wan pynkyndit 
rot noh. Shi me ! nga da sngewsilet te me Me ia donkam aiu 
lih dang katta ? 

Thaken Ka ding Bah I Ngi lohi ia ka ding aiu re ba rung beit shapoh 
ka synrang Mopung. Ngi wan pan jingbit naphi mynta namar 
ba ngi kwah ban leit peit thikna. Lada phi sngew smat, ngin 
ia leit ryngkat hi bad phi kein. 

Sharai - Me ia ong kumta ? (u saham artad) ■ Ym smat balei me ia ka 
kam la Jong, (u pyrkhat shiphang). Hmmm ! imat kan kup 
kato ka jingphohsniew ruma jong nga. La Katno por lih mynta? 
La riew syiar ? 

Thaken - Hooid kein ! arsien u la riew, la jan sa uba lai. 

Sharai - To-to me ! ap shiphang me ngan da khreh. Me pat me ia 
biang ki tiar. 

Lur - Ngi biang phi Kongbah ! 

Sharai - Ki tiar aiu me ia don ? 

Thaken - Mar kawei ka wait bad mar kawei ka stieh. Ym la biang phi? 

Sharai - La biang hi me ! (U khreh. Dep khreh) - la noh me ! la ngin ia 
leit noh ioh lap ba shai pynban. (ki ia leit noh). 

ACT - 8 (SCENE - 4) 

Ha krem Mopung - U Sharai, u Thaken bad u Lurshai ki ia shong pyrkhat. 

Sharai - Wat kren jam, wat jyrhoh, da kren mian mian ! Antad mynta, 
da pynthikna, ha kano ka dong jong ka krem ba rung kata ka 
ding. Thaken, Lur : pynthikna bha ioh pulom ei ka kam. Me 
iohi khynnah, ki dak ki shin ba lap ki nongbeh mrad myn 
kine ki sngi, la suba ba don ki nongwei kiba iaid laitluid 
hapoh kine ki khlaw jong ngi. 

Thaken - La kumno kumno, ka dei ha kato ka synrang ba shait rieh 
slap ki nongbeh mrad. 

Lur - Nga ruh nga ia hap kumta. 

Sharai - Nga ruh nga tharai kumta hi namar ba dei tang kato ka jaka 
basuk ban thiah ban dem bad ban shet ban tiew. Ap ma phi 
hangne, ngan leit peit syntiat ma nga ho ! Lada ki ia don 
shisha hangto, kata ki la riam ia lade ha ruh syndon. (u leit 
noh, Shiphang u wan). 

Lur - Don ? 

Sharai - Ki don shisha me ! Saw ngut ki ia don. Wat jam, ki dang 
iohthiah kum kiba iap. Ngam bakla, ki dei ki briew u Syiem 
Synteng. Khun ka nongtuh ! mynsngi ka ia kynsnok khur- 

khur khar-khar, mynmiet pat ka ia shang swait tuh. Ale bud 
ia nga, tang ba da sumar bha ki jingjam kjat. Da peit bha 
ioh phi kum iuh ia ki dieng pyut ki dieng pyor. 

(Ki ia iaid. Poi ha khmat krem), Peit, phi i? 

Lur - Ngin ia rung noh ? 

Sharai - la kein ! (ki rung). Ap ngan da pyrta, sang ban shu pyniap 
tuh haba dang iohthiah. (u pyrta). Khie kloi, ym long shuh, 
ki wait ki la ap ha ryndang ! (ki ia kyndit ruma bad ki ia tare 
ia (a ki tiar). 

Thaken - Kynrup noh ! 

Sharai ■ Kynrup ! (ki pyniap lut). (u Sharai u rkhie). Ha-ha-ha-ha ! 

Kumne te kan thngad, kan ma syrngiew ka nongwei. la samla! 
ngin ia leit sait wait noh ioh wan bud pynban ka tyrut ka 
smer. (ki ia leit noh). 


ACT - 9 (SCENE - 1) 


Mynstep ha lynti shnong. Pyrta shnong u Sangot. 

Sangot - Ka...w ! Hei para shnong para thaw, ia sngap baroh ! la 
sngap baroh ! Sha phyllaw iing Syiem ia poi mynta ka step 
khmat shynrang ! (u iaid artad. U kren weibriew). Are ! imat 
nga la bakla ka jingpyrta. Ka hukum ka long bad kynthei bad 
shynrang. Hei, kumno sha kumto, hooid kein bad kynthei 
bad shynrang. Kane te ka ban ngat saja pynban du ! (u pyrta 
biang). Ka..w ! to ia sngap bha baroh, bad kynthei bad 
shynrang to ia leit sha phyllaw iing Syiem mynta ka step 1 
Hei wat ia pep mo khynraw ! 

Para shnong - Sangot ! bad kynthei bad shynrang phi ong mo ? 

Sangot - Hooid kein me ! me kylli pynlad por balei pat haba me la iohsngew 

? Me kwah ba ngan pyrta syndon ha ki shkor jong me ? (u iaid 
shijam arjam. U phai dien). Ei briew ! me la don khun ? 

Para shnong - Em phi. 

Sangot - Kata men hap ialam ia ka lok, me sngew ? 

Para shnong - 1 kiaw jong nga pat ? 

Sangot - Men leit ialam lei ma me, ieh un mat ialam u kthaw jong me 
kein. (u laid noh u thnum artad). Kaw shi kaw baroh shirta, 
la kum u suidtynjang ba iaid phud wah Umiam. Syiem barim 
ruh kumjuh, Syiem thymmai ruh kumjuh, tang ha nga hi kaw 
shi kaw. La set ryndang, la orpait sa u pdot. Shish ! kane te 
ka ban iap sha nga pynban. Me ia sngew te to ia leit, la mem 
ia sngew ruh to ia dam shato. (wiar ki ksew u kawang shi 
maw). Amai seh ! kan pra ka khlieh ksew jong pha khun ka 
ksew klem akor. Kaw shi kaw ha lynti shnong baroh shirta, 
pham pat ia ithuh ia nga khun ka banshot ? Pha iohi nga u 
mrad pynban mo ade ! Pha wiar ia nga, pham wiar ia u trai la 
jong balei ? (mih u trai iing). 

Trai iing - E-he kumno kumta ? la kajia pynban bad u mrad u mreng du! 

Sangot - U mrad u mreng me ong ? Me ruh u mrad hi, me ia ri ksew 
ban leh aiu haba tang ban hikai ruh mem nang ? Ba khlem 
akor ma me ba sa khlem akor u jingri jong me. Ka ia wiar sa 
ia u nongleit u nongwan baroh, mem phah wiar ia ka tnga ka 
khun la jong balei ? (u iaid noh bad u pyrta artad). Ka-w! to 
ia sngap baroh. Ka-w, to ia leit sha phyllaw ka Syiem mynta 
ka step. Wat ia pep ho ! (u lumbub ia ka kynthei tongum). 

Kynthei - Lamwir mo ade ! Shu lymbub kum ia ka lok la jong pynban. 

Sangot - Ah, map phi bih, hei, phi kong. Shish ! ka kjat shukor ba 
ialam kynroi. Map ho wat sngew eiei. 

Kynthei - Map map, phi mlien, ha nga te phin shah takor ! 

Sangot - Nga dang pan map, phi peit pynheh khmat pynban kum ka 
dkhoh tymmen. Ngam dei u samla ho, nga u rangiapsaw. (u 
iaid pyrta artad). - Ka -w, to ia sngap baroh, kynthei shynrang 
ia leit mynta ka step sha phyllaw ka Syiem. Hei wat pep, 
kynthei shynrang, shynrang kynthei. 

Para shnong - Sangot, ngam sngewthuh, mano ba dei leit ? Ki shynrang 
ne ki kynthei ? 

Sangot - Mem sngewthuh ? Khun ka alhia jabieng; lada me dei u 
shynrang ruh leit lada pha dei ka kynthei ruh pham bit ban 
pep, me sngew ? (u iaid noh). Kaw, wat ia pep ! (riew ka bom 
na phyllaw iing Syiem). Wow, kim hun shuh tang ka pyrta 
jong nga, ki da tangon sa bad •'ala ka khlieh rakot de (u leit 
noh). 


ACT - 9 (SCENE - 2) 


Ha iing Syiem - Ka Syiem ka shong. Ka aibuin ia i khun. Rung ka shakri, 
ka nguh, ka shim ia i khunlung bad ka mih noh. 

(ka Syiem ka kren weibriew). Khlik-khlik, kumba ba ka leilieh shu kylla 
ka longbriew jong nga. Wow ! nga dum nga lyngngoh pynban 
du ! Balei kumne, nga phohsniew ? Em, ngam shym phohsniew 
satia, nga tip briew hi biang biang. Ka paki ka dulan tyngkrein 
ka paw, kita ki sohkor ki sdien ha ki shkor jong nga : Peit ! 
sa kine ki rusom ki dahara na khlieh ha kjat jong nga, ki 
kpieng ki ksah, ki khadu ki sati kine da ka ksiar suda. Wa ! 
naei ki wan mih kine kiei kiei baroh ? Hato ka nusib jong nga 
kaba wan rah, ne ki wan da ka jingkhwan ba khlem akor 
jong nga ? Ngam sngewsuk, ngam ju mlien ia kum kane ka 
jingim khyllah. La kha ia nga ha trep ha skum, nga la sah 
khunswet khunrangli, u tnga jong nga u la khlad noh sha 
Dwar ki blei, nga la ri khunrei ia la ki khun la katta snem 
ryngkat ka im shiteng kpoh shiteng snier. Kita dei ki rukom 
im ia kiba nga la mlien. Hato haba kumta, nga shlan mo ban 
dawa ba nga dei ka khraw kupar ? Em, em ! namar ba nga la 
pynsniew bad ba nga la pynjot ia ka longbriew jong kiwei 
pat. (rung ki Basan). 

Basan Marpan - Khublei Mei ’lem ! 

Syiem - Khublei Basan ! (shong ki Basan). 

Basan Marpan • Syiem, balel kumne idum Idiaw pynban ka khmat ka 
khmut du ! Kaei ka bijar ka buhkhoh jong phi Kynrad ? 

Syiem • Basan ! dei tang u Nongthaw u Nongbuh uba tip ia kata baroh. 

Ka kam kaba ngam ju phohsniew naduh ba pun ka kmie ! 
Naduh ba nga iuh kjat ha kane ka pyrthei shong basa, ym 
don ba burom ne niewkor, ym don ba sngewbha ym don ba 
sngewtynnad ia nga. Pynban mynta, shu kynsan la shu pynkup 
ha nga ia kat kane ka burom ba ha khlieh tarn ha lapngar. 
Basan ! ngam kmen ia kane. . 

Basan Rymbai - Mei ’lem Kynrad ! ia u niangniuh ba isaitmet mano ba 
sngewtynnad ban peit ne ban buh rong ia u hapoh iing hapoh 
sem ? Lada don kum uta, nga bein ba u dei uba kham isaitmet 
ban ia u niangniuh hi. Hynrei pyrkhat, ynda haba u la nianglong 
bad la mih ka thapbalieh ba don rong ba don rup, baroh ngi 
ia beh ban buh pynitynnad ha la iing la sem. Ha ka longbriew 
manbriew ruh ka long kumta hi. la uba ngi isih mynta, ngi 
ieit lashai bad ia uba ngi burom mynta ngi bynthiew lashai. 
Mano ban ieit haba dang sniew dur ka longbriew bad mano u 
bym burom haba la don ka burom ? 

Syiem - Hynrei ka burom kaba la pynjot la pynpra ia ka burom jong 
kiwei pat. Ka jingshem bha shem miat jong nga ka la rat 
dyngkhong ia ka longbriew ba suk ka law Saring, kaba long 
ka khun bha sngi naduh kpoh ka kmie. 

Basan Marpan - Mei ’lem ! ynda la sep kasngi, ngi ia ap ban pdiang 
burom ia u bnai bad kumjuh ruh, ynda haba la sep u bnai ngi 
ia ap ban pdiang burom ia ka sngi. Ka longbriew ka shu myllen 
ia ka mynta bad ka klet jynduh jyndam ia kaba la dep. Nangta, 
ka musa kam ioh burom mynsngi, hynrei ynda la sep kas ngi 
ba ngi sa wad ia ka haei ka don. Kumjuh ruh ha ka im ka long 
ha pyrthei lada ym don baduk, yn ym'3on baioh. Namarkata, 
wat dik wat diaw, kohnguh ia ki ain ka mariang kiba long ki 
ain ki blei. 

(rung u Sangot^ - Khublei Syiem ! (u phai sha ki Basan). Khublei Basan! 

Syiem - Shong Sangot I nga sngewtynnad ba ia ia poi lang kumne. 

Sangot ■ Ngin ia shong shuh kumno Syiem, u paltbah u la ia ap khrui* 
rui-rui ha phyllaw. 

Basan Rymbai - Baroh la ia poi lut ? 

Sangot - Hooid Basan ! Baroh bad kynthei bad khynnah, hei ! nga mut 
ong, bad rangbah bad kynthei. 

(rung ki shakri kynthei. Ki nguh ia ka Syiem). 

Shakri 1 - Mei ’ lem ! ngi la ia mlien ha ka ia trei kam ia trei jam naduh 
ba mih ka sngi haduh ba sep ka sngi man ka sngi. Ma phi pat 
Kynrad, phim ju phah phim ju kynto ia ngi. Mynta, ngi wan 
kyrpad ba phin ai kam noh ia ngi. 

Sangot - Wow, ka jingbieit sniang ! Ka jingbieit ana aiu kaba haduh 
katta katta eh ? Mei ’lem, map ia nga ! shah ngan batai kam 
ia kine ki khyllud rit jabieng. (ia ka shakri nyngkong). Ka 
kam aiu heit kaba phi nang ban trei oin ? 

Shakri 1 - Ka sait Jain sait nep. Kata dei ka kam kaba nga ju trei naduh 
ba nga la rung hapoh iing Syiem. 

Sangot - Niuma ! (ia ka shakri 2.) Ma phi pat ? 

Shakri 2 - Sar. 

Sangot - Sar aiu ? 

Shakri 2 - Sar iing sar sem, sar phyllaw, sar dwar, sar-sar sem syiar, 
sar sem sniang, kumta nga sar naphang. 

Sangot - Niuma ! tangba wat sar ia ki briew ho khyllud. (ia ka shakri 
3). Ma phi pat Bih ? 

Shakri 3 - Nga shet nga tiew, nga sait nga khlieng bad nga ai bam ai 
dih ia ki para shakri baroh. 

Sangot - Mynta peit sha nga baroh ! Ma phi kaba sait jain sait nep, 
mar ia khie thiah naduh lashai, sait ki nepbah ki neprit, ki 
spong ki boh, ki jainjot ki jainpei baroh wat khohnioh. Phi 
kaba sar, mar ia khie thiah sar noh, sar naphang, sar bha sar 
haduh ban da dep sar. Ma phi kaba shet ba tiew, ba sait ba 
khlieng ruh leh kumjuh hi. Sait, khlieng, shet, khlem sangeh 

naduh lashai, Mynta khie leit noh ! (ia mih ki shakri). 

Basan Rymbai - Lada kumta .me shalak jabieng ban batai kam, kham 
bha ba men long sordar noh hapoh iing Syiem te me Sangot. 

Sangot - la ki kynthei nga nang, hynrei ia ki rangbah pat ngam nang. 

Basan Marpan - Kumno kumta ? Kham ia sngewthuh pynban para rangbah 
em ? 

Sangot - Em phi Basan, ki rangbah ki dang ia ai nia, katba ki kynthei 
pat ki shu kohnguh beit. Lada ong kaba iong ki kohnguh, 
lada ong kaba lieh ruh ki kohnguh. Lada mai ia kaei kaba la 
bakla ban batai ruh ki mynjur hi. Lada ha u rangbah, khlem 
pep kin sei kti artad. (ki ia rkhie). 

Basan Marpan - To mynta, ia ngin ia mih noh sha phyllaw baroh ! u 
paitbah u kwah ban pdiang burom ia phi Mei ’lem : bad ki 
dawa ruh ia ka jingleh kmen mynta ka sngi. (ki ia mih baroh. 
Khynwin ka jingrisa). 


ACT - 9 (SCENE - 3) 


Ha ka juh ka por - Ha iing trep ka law Saring. Ka law ka ia kren bad u 
Arbor u khun jong ka. 

law - Arbor ! me iohsngew khun ? Ka jingiarisa kynhoi khyllah aiu 
kaba katta katta eh ? La kum ban pait ka maw ka dieng, la 
kum ban bthei ka krem ka kroh, la kum ban twa ka riat ka 
ram ! Wow, u lapngar u ia buaid mo ade ! Me iohsngew Arbor 
? lano kipynkup burom katta katta ? 

Arbor - la ka Luh Shadap kein Mei ! Ki risa pynkup burom ia ka Luh 
Shadap. 

law - Ka Luh kaba long tang ka ksew ki lapngar, ka don burom 
haduh katta katta ? Arbor ! hato me iohi ia kane ka khein 
burom ha jah hurom jong ngi ? Na ka sngi poi sha ka miet, 
naba shai poi sha badum, na ka suk poi sha ka jynjar, na 

paki dulan poi sha ka trep ka skum, na ka phong pansngiat 
ksiar sha ka phong pansngiat star, na ka khet ka bishna poi 
sha lyngknot dienglyngkhot. Kine dei ki jingkylla khyllah la 
kiba ngam shemphang satia ban pyrkhat. Ong ma me khun, 
hato me iohi ia kane kaba wan hap wan jia ha ka longbriew 
manbriew jong ngi ? (n Arbor u nyikhat). -Me iohsngew ? 

Arbor - Wow Mei ! ka dohnud ka diaw, ka mynsiein [)at ka skuin ban 
ioh pynhiar kput. Balei, na ka daw kaba nt, ngi dufi ia la ka 
jong ka hok. Hato kurn ka Syiem kam don hok mo ban ai 
saja ia u khun u hajar uba bakla u thyliiej u sabing, uba 
bakla ka burom ka akor, uba bakla ka kti ka k]at ? Niurna ! 
kumba phi la kha dap shynrang nga. ngan pha lut la buit la 
bor baroh. Nga kwah bari ion uiang la la ka jong ka hok. To 
tngen ko Mei Baieit ! ngarn klet satia la kine kiel kici baroh. 

law - Hmm ! shijaw ka umsngur na u inawsnMiy, ka pyntngen ia u 
pdot u nongiaidwir. Shisien pyrsat ka 'erbalemon, ka pynphuh 
mat la u nongpuh lyiigkha ba tliang sngi. Kumba ioh 
jingkyrmen li hapum haba u iuhi i \ u dienglyngkhot ba per 
ha tyrtho, nga ruh nga ioh bad jingkyrmen na ki 

ktien ba bthei na ka dohnud jong me ko khun. To long shlur 
bad to long sian, ba ngin ioh Dinng la ka tick ki Longshwa 
jong ngi. 

Arbor - Mei ! ngam dei satia u bieit no khaweit, nga im jingmut hi 
khliaw ia fa ka lanot la jong. ka jingpyrkhat jong nga kam 
lehnohei satia, nga la lap In ia ka lad. U Basan Marpan u 
dang sngewDMa hi ia nga, ka Hiiniai luh ka dang ieit hi ia 
nga kumjuh katba paw na ki ktien u kpa jong ka. Lyngba 
kane ka jingiaieit samla nga kyrmen ba ka kabu kan wan hi 
khlem pep. Mei ! wat khuslai, to laishah bad to ap ia ka por. 
Haba u ieit ia nga, nga kyrmen u Basan un nym kyrngah ia ka 
jingangnud jong nga. Lada ngan long u pyrsakurim u Basan 
Marpan, ngan pyrshang ban long uba khan paw ha ki khmat u 
pait lapngar. Wat lada ka khet lapngar kan pynlong ia nga 
tang kum u shakri ruh. 

law - Naduh ba mih na iing paki iing dulan, dei kane ka miet ba ka 


113 



mynsiem jong nga ka ioh jingpalei. Ka jingsamthiah kaba 
nga la duh baroh shikatta, sngew kumba kan wan bar ban ia 
ki khmat jong nga. Khun, to khie leit thiah noh ! naduh lashai 
ngan mih lait mih bar noh ban kheit jhur kheit jhep, bar leit 
wad bam wad din. (mih u Arbor). 


ACT - 9 (SCENE - 4) 


Mynmiet ; - Ha iing u Basan Marpan. (U Basan bad ka Hirmai ki ia 
shongkai). 

Basan Marpan - Kongthei ! ale khun shong hajar jong nga ! (ka shong 
hajan u kpa). - Hirmai phi la pura ka rynieng ka ryniot, ka 
met ka phad, ka snem ka rta. Nga ngeit ba ka por ka la 
biang ia phi ba phin seng nongrim noh ia ka lawei ka la ar 
jong phi. Kongthei ! iathuh hok kein khun, iano bad bad no 
phi ia ieit ia mon ? Nga hi nga thrang nud hir hir ba phin don 
noh la u lok u jor. (ka shu sngap). -Iathuh Kongthei, wat 
lehrain, nga kylli da kaba khuid mynsiem. 

Hirmai - Pa Baieit ! nga ia ieit bad uba phi ieit hi ma phi kein. Pa ! 

balei phi kwah tynjuh ia la ka khun haba nga la kohnguh 
naduh ka sngi nyngkong ? Balei ngan thad rong ia la ka jingieit 
ha pyrthei, wei haba nga la kohnguh shisien nga sngewsang 
ban kyrngah pat. Pa ! ngam khmieh lynti shuh ba phin dang 
kylli thymmai, hynrei nga thrang pynban ba phin pynkloi noh 
ia ka sngi poikha jong nga. 

Basan Marpan - Ka mynsiem jong nga ka hun ia kane ka jingkren hok 
bad don akor jong phi. Kaba thar ha ka dohnud jong nga dei 
ka jingbuhrieh jong phi na khmat u Arbor barobor. Phi pyni ia 
ka jingieit ia u tang ha khmat jong nga, hynrei haba wan 
shongkai pat u Arbor phim ju pyni ia la ka khmat bad phim ju 
ia shong kai bad u. I kumba phi isih ijli pynban ia u. 

Hirmai - Pa Kynrad ! ngam dei ka riewkai ka riewthala bad ka iing 
jong ngikam dei satia ka iing ba khlem burom. Lada nga leh 

kynshlein ne leh shalak ha khmat u samla u samhoi uba wan 
rung kai mih kai, uba wan donkam wan donjam ha iing jong 
ngi. Hato kam long kaba pynlip rong ia ka akor samla jong 
nga bad khamtam ia ka longrangbah iiianrangbah jong phi ? 

Basan AAarpan - Hirmai 1 la biang khun baieit jong nga. Ngam poi pyrkhat 
ba ka pyrkhat kynthei jong phi kan poi shaduh uta u pud 
badonburom. Phi la pynhun than la ka mynsiem jong nga. La 
shisngi ngan leit jingleit bad ngan jah ruh kumba shitaiew. 
Wat khuslai Konrithei, tang shu wan phai ngan pyndep noh ia 
ka kam poikha jorig phi. Nga kular ruh ba na ka bynta jong 
phi ka khun baieit thepmynsiem jong nga, ngan pynlut katba 
lut ha kata ka sngi. 

Hirmai - Hooid Pa, la kata baroh ngam artatien eiei. Tang kawei nga 
angnud ha pyrthei, ia kaba nga kyrmen ruh ba phin nym 
pyndukha la nga. 

Basan Marpan (U knieh ktien) - Ong khun ! Kaei phi angnud ha pyrthei, 
ngam sngewdei ban pyndik la ka mynsiem jongphi ka khun 
phrangsngi ba ieit eh jong nga. 

Hirmai - Ju dqn ka rukom ba la ka bok ka nusib jong ki samla la ju 
batai da ki nongpeit kti, kumba ju long lem ka pyrthei. nga 
ruh nga kwah ban iohi lypa ia la ka lawei la jong khnang ban 
nang ban kiar ia kaba smew bad ban khmieh lynti ia kaba 
bha. Ym tang ia ka nusib la jong hynrei ia ka jong u Arbor 
ruh, namar ha ka long tnga long khun, ym lah ban kiar ia ka 
bha ia ka sn'ew la kaha wan na ka bang jong.ngo jongno ruh. 

Basan Marpan - Wa Kongthei ! sarat ia ita phi da pan bor ? Khot kein ia 
uba nang uba tip ia kata ka kam. Khot noh lashai rnynstep ba 
dang don ryngkat ma nga. 

Hirmai - U Thaken phi Pa, uba baroh ki iaroh ia ka jingkup batai jong 
u. Lada phi mynjur, ngin khot noh da u kein. 

Basan Marpan - Khot kein ! (rung u Arbor) - Oh, shong Arbor ! (ka 
Hirmai ka ai lyngknot. -Ha ka por ba donkam eh phi la wan 
mih. Kumrto Arbor, i Kongthei i dawa u kpieng ksiar na phi 

shwa ka sngi pynhiar synjat. (u rkhie artad). Kumno phin 
sngew ? (Ka ban iap phi Arbor, nga ruh nga lap ia kane ka juh 
ka rukom dawa dang ha ka por samla. 

Arbor - Wa Basan, ngan pynhun kein ia i Kongthei. 

Basan Marpan - (u rkhie). -Map phi ho ! nga shu kwah ban shu kren kai 
kren danda teng teng, i Kongthei im shym dawa ei ei na phi 
ne na nga, i kwah tang ban khot ia u Thaken ba un wan batai 
la ka bok ka nusib jong phi baroh arngut. Ym dei kumta 
Kongthei ? 

Hirmai - (ka khlem peit). -Hooid phi Pa ! 

Arbor - Da la ka myn^iem nga mynjur ia kata ka jingangnud i 
Kongthei. 

Basan Marpan - To-to, ia kata baroh ai kan long kumta. Ngan leit thiah 
noh. (u saham artad). -To nang ia shong kai ho ! (u mih 
noh). 

Arbor - Nga ieit ia phi naduh la ka dohnud bad nga khuslai baroh 
shikatta ba ngam ju ioh lad ban phla ia kata markhmat bad 
piii. 

Hirmai - Kam pher baieit ! nga, nga phla ha i Pa, phi ruh phi phla ha i 
Pa, ka mut hi ba nga phla ha phi bad phi ruh phi phla ha nga. 

Arbor - Wat artatien Kongthei, nga ieit hok ia phi. Ong mynta, aiu 
phi angnud ha pyrthei ngan pynioh shisyndon. 

Hirmai - Ah Arbor ! wat shukor ia lade. Tharai lada ngan dawa ia kaba 
phim lah bor, hato phi kloi ban duh ia nga ? Wat phon ruh ba 
ngan shukor i? phi, to kmen ia kata. 

Arbor - Nga sheptieng baieit ba ioh phi isih ia nga namar ba mynta 
nga don ha kane ka khein burom ka jah buroh. Nga sheptieng 
kein ioh phi thut ia kane ka jinghiar kyrdan ka longiing 
longsem jong nga. 

Hirmai ■ Em phi, phin sheptieng lei ia kata ? ngam ieit ia ka burom 
jong phi hynrei nga ieit ia phi hi. 

Arbor - 

Hirmai - 
Arbor ■ 

Mynstep 

Thaken - 


Hirmai - 

Arbor- 
Thaken ■ 


To- to, Kongthei, ka miet ka la iaid lehse nga la pynwit pynthut 
ia ka thiah ia ka dem jong phi. Thiah suk Baieit, ngan sa 
wan lashai mynstep. 

Wat klet kein ban wan ! 

Ngan klet lei Kongthei ? Kyrmen ba ngan poi shwa ba phin 
khie thiah. (u mih noh). 


ACT - 9 (SCENE - 5) 


Ha phyllaw U Basan Marpan. Ka Hirmai, U Arbor, U Thaken, U 
Basan bad ka kmie ka Htimai. 

(ka Hirmai bad u Arbor ki ia shong hajiih. U Thaken ii shong 
ha khmat. Ka kmie bad ii Kpa ki la shong shadien). 

Ka por mynstep dei ka por baieit eh ki btei. Ka mariang ka 
dang khuid ka dang itynnad bad ka dang ijem nud ijem 
mynsiem. Kumba don ka hok ha ki khunlung ba dang shu mih 
bloit na kpoh ka kmie, kumta ruh don ka hok ha u khun 
bynriew jong ka step ba mar shu ia khie thiah. Kane kein dei 
ka por ba ka bok ka nusib ka dang paw tyngkrein ha madan. 
Ki dak ki shin jong ka 'timon ka 'tidiang ki dang pynpaw 
shynna ia ka hok ia ka jingshisha, kumba la pynkhamti ki 
blei Nongbuh Nongthaw. To kein mynta ngin la sdang noh lap 
ba kiew jrong than ka sngi. Ai hangne, ia ka bok jongno 
ngan batai nyngkong ? 

la i Bah Arbor kein nyngkong, la nga ka kynthei kaba long 
tang ka nongiarap iatan jong i te, ieh ngan mat bud nadien 
kein. 

lano iano ruh bit hi, hynrei khnang ban nym ia bun ktien, to 
batai noh ia nga shwa phi Bah Thaken. 

Bah Arbor ! peit ho ioh phi ong ba nga kren sarong kren 
sapei. Ba nga kren shwar kren kunok, ah, nga da nguh nga 
da dem arti arjat ha ka bok ka 'timon 'tidiang jong phi, ba 

kin pyni ba kin pynpaw ia ki dak ia kishin kumba la don ka 
hukum naduh hnsdang ka pyrthei long ka pyrthei, kumba la 
buh la sam bynta ki blei Trai Kynrad kiba peit ba i ia u bynriew 
shitytlup. Hei ! ioh phi ong ba nga kren kai kren biria, ia kaei 
kaba nga iohi ia kata nga iathuh, ia kaei kaba ngam iohi pat 
sang ba ngan kren jler kren nangang. (u peit ia ka khmat u 
Arbor). -Bah Arbor ! wat lada ngam iohi ia ka bha ia ka sniew 
ka kupar la jong ruh ka shalangmat jong phi te kaba la bha 
than. Ngam lah khlem da bishni ia phi haba nga iohi ia la ka 
sniew kupar la jong. U thapbasim iong ha ka tmoh jong phi, 
u pyni ia ka bok ialang samla ba eh daw. (u peit ia ka kti). - 
Phin im slem, phin im shongprah shongshang ryngkat ki khun 
ki kti, ka suk ka sain, parum pareh u lok u jor nadiang namon 
ryngkat ka spah ka hajar ka burom ka surom. Shaphang ka 
shongkha ka shongman jong phi pat, ngam kwah shuh ban 
batai ba nang ba tip la kaba la ia tip lypa, la jar katta haba 
ka da paw eh kumne, balei ngan long u bukhir u khapnap 
jingshisha. Haba shu kren lyngkot, phi te uba la kha bhabok 
shisha ka kmie. Phi la nang kynduh ia ka briew kaba kat ka 
briew shisha. Ha ka miat dur miat dar, ha ka biang rynieng 
ryniot, ha ka tip burom tip akor sa aiu pat ngan ong ? Kaba la 
biang nadong shadong. Shi phi, haba phi ia don lang kumne 
te lada batai than ruh long noh kumba pynroh pynkhlein 
pynban. Wat sheptieng Bah Arbor, ka jingieit ka Hirmai ka 
kham khlain ban ia ka jong phi. Haba nga ong kumta, peit 
ioh phi sarong phi khyllew noh bad ioh poi pynban sha ka 
lehbein ka leh khoh ia i Kongthei. (ki ia rkhie). 

Hirmai - Phi te Bah Thaken, iba la pnah thylliej shisha phi. U thylliej 
uba da bang kumba la ber mluh da ki blei. 

Thaken - Yn ong kumno heit phi Kongthei ? Kumba nga iohi te kumta 
hi kein nga batai. Hadiang sa ka kti jong phi pat ioh lap ba 
sngi than. 

Hirmai - Yn dang donkam batai lei shuh ia nga ? Haba ka 'Lei Shongkha 
ka la teh la syi aoh ia ka iongbriew jong ngi, nga ngeit ba ka 
bok ka nusib jong ngi ruh ka long hi kumjuh kein. 

Thaken - Wa Kongthei ! phi la bakla. Phim tip ba ka nusib jong ka 
'timon ka pher bak na ka 'tidiang ? Katno tarn shi tnga shikhun 
lei lei ? Ai kloi ki kti ioh lap ba dier than ka por ! (ka ai ki 
kti). -Ka khmat ba lui lui ba kup jingbha briew, ki khmat ba 
phyrnai kum ki symboh umjer jong ka step. Ki ngap ba hap 
wan dur haduh tmoh ba pynkyndeh ia ka dohnud kiba peit, 
ka khmut ba paw itynnad bad ki bniat ba ieng ryntih, ki 
pynshoh bieit ha ka shi shlip ’r, peit. 

Basan Marpan - Wa u Thaken ! haba kwah ia ka bok ka nusib ba men 
batai, me batai pynban ia ka dur ? 

Thaken - Hooid Basan map ia nga ! ngam mut ban lorni, nga batai ia 
ki dak ba shabar kumba ngan sa batai ia ki dak kiba shapoh, 
kiba rieh na ka jingiohi lang jong ngi. (u shim ia ka kti ka 
Hirmai) -Hai-re-rai, ka jingiaieit jong phi kaba la palat la ka 
bor jong nga ban batai ne ban lohi. Ka bok ka nusib ka paw 
kumjuh kumba ka paw ha u Arbor hi. Ka jingieit u Arbor ruh 
kam dei hi kaba kom, hynrei kaba markhait haba nujor. Kum 
kane ka jingiaieit ba pynhun mynsiem, ngam pat ju lap ha 
ine i rta lyngkot jong nga. Donbok eh tang ma phi Bah Arbor 
ba phi ioh ban kam kynti ia kane ka 'matpuri. 

Arbor - To seh Bah Thaken, wat da iaroh than ia nga, baroh ngi ia 
don hi kein la ka bhah ka bynta ha kane ka pyrthei. 

Thaken - Dei, kata ka jingong jong pin, hynrei dei tang ma nga kein 
uba sakma weibriew hangne ha pyrthei. Mar ia hiar na pneh 
i Mei, ki jynjar ki bud dienjat jong nga. Ah nga shempap ! ki 
khuslai ki dung ia nga kumba dung ia u pdot u sniang ba 
khlem pap. Ngam don bhah ialang samla ha pyrthei ne don 
bynta ha ka kmen ka sngewbha jong ka jingim ba laitluid ba 
laitlan. La kyndat ia nga weibriew ban im kum u pukir ka 
jaka kynjah. 

Arbor - Haba iohsngew ia ki khana raitong, wat haba kim jia ha ka 
longbriew la jong ruh, ki don hi ka bor ban ktik ia ki pung 
ummat u nongsngap. 

Thaken - Are, map phi ho ! nga la jan klet ia ka kam. U peit biang ia 

ka kti ka Hirmai ). -Are-ja-hare-ja-ja ! ka dak sniew aiu pat 
kane kaba wan paw pynjakhlia ? Ja banshot ngam sngewnud 
batai shuh phi, Lada ngan batai, khlem pep kan pyndik kan 
pyndiaw ia phi baroh arngut. AAap ia nga, shah ba ngan buhrieh 
noh ia ine khyndiat. 

Hirmai - Lada phi buhrieh, kata phi shukor ia nga. Batai Thaken ! ia 
kaba ki blei kirn mon ban weng balei phin len ? 

Kmie - Hooid Thaken, to batai ! lada kaba kmen ngin ia rkhie lang 
bad lada kaba sngewsih pat ngin ia iam lang. Batai, wat len 
ia kaba phi la iohi. 

Basan Marpan - Batai Thaken, wat sheptieng ! baroh ngi dei ban 
sngewthuh ba ym ju don ka nusib briew kaba ialam tang sha 
ka kmen ka sngew bha. 

Thaken - Wei haba phi la ia pynbor haduh katta katta, sngap kein 
ngan batai Wat sheptieng, kam da dei kaba sniew ba khlem 
akor than. Ka pynthohbria kai tang ia ka sngi poikha jong 
kine arngut. Kane ka lah ban jia ba imat une bnai dei u bnai 
balyngkhuh sngikha i Kongthei pynban. Ym lei lei tangba phi 
dei ban pynkynriah noh ia kane ka sngi sha uwei pat u bnai. 
Lada tur pyrshah, nga imat ba ka sngewsih kynsha aiu re 
kan wan jia. 

Kmie - Kpa, lada ngam bakla, imat une u bnai dei shisha u bnai 
lyngkhuh sngi kha ka Hirmai, haw da kynmaw bha, haw da 
kynmaw bha Kpa ! 

Kpa - U dei kein phi, (u dem pyrkhat artad) -Shish, shish, shish ! 

la shu ia klet baroh shikatta. To-to, kam pher, satang shitaiew 
u bnai thymmai u la mih hi. 

Thaken - Wat dik wat diaw ho ! pyrkhat ia ka bha ia ka miat jong kine 
arngut. Wat ia ka sngi bashit phyrnai dang tap u lyoh mang 
kariang teng teng, katno tarn lei lei ia ka kam ka jam jong 
ngi u bynriew ? 

Hirmai Bah Arbor ! wat lada dei ban ap sa shisngi ne ar sngi, ne sa 
shi snem-ar snem, kam pher eiei, nga la dei hi ka jong phi. 

Arbor Kam pher eiei, Hirmai, ki kular seh kiba tarn. 

Thaken To ho nang ia shong, ngan teit noh shwa tna nga ! (u ieng 
artad). 


Hirmai - Kumno Bah phin shu teit noh, da bam da dih shwa seh haba 
phi wan teng khat kumne (ka wiat). 

Thaken ■ Koit phi Kongthei, ngam pat da thngan hi te ! (u wiat) -To ho 
baroh, ngan teit noh shwa ! (u teit artad). 


ACT - 10 (SCENE - 1) 

Ha Ing-Syiem u syiem Synteng ha Nartiang - U Shong marwei bad u i bun 
jingmut bad khia mynsiem. Mar kumta hi la wan rung ki myntri bad ieng 
sawdong ka khet Syiem. 

Myntri Rangbah Syiem kynrad kaei ka khia ka shon bad ka daw ba phi 
la phah khot kyrkieh ia ngi ? mynta to pynsngew ngi don 
hangne banshah shkor ia ki jingkren jongphi. 

Syiem Nga la phah khot kyrkieh ia phi namar ka don kawei ka kam 
kaba khia bad kaba la ktah ia ka burom ka ijot jong ka Hima. 
Te hynrei to shong shuwa myntri ba don burom shuwa ba 
ngan bteng ia ka jingkren jong nga. Kane ka kam kaba don 
hapoh ka jingmut jingpyrkhat bad ka mynsiem jongnga ka 
long halor ka jing jah rngai jong sawngut ki briew ba ngi la 
phah leit syntiat sha Hima lapngar mynta la katto katne sngi 
bad kirn shym la wanphai shuh, tip phi ruh phi iatip lem ia 
kata ? 

Myntri Rangbah Syiem kynrad map lada nga bakla te hynrei nga ngeit 
skhem ba kata ka kam ka ba don hapoh ki jingmut jingpyrkhat 
jongphi halor ka jing jah rngai jong ki saw ngut ki nongsyntiat 
ba ngi la phah mynta la bun bun sngi ban leit syntiat shapoh 
ka Hima lapngar bad ki bym shym la wan phai shuh haduh 
mynta. Ngi ruh ngi iadon jingtip lem. Nga hi nga sngew suhjer 
ba kane ka ka lahban long ka jingjia ba sniew aiu re kaba 
ngim lah mutdur bad tip tikna haduh mynta shaphang jong ki. 

Syiem Nga sngewtynnad ban ioh sngew ba u Myntri Rangbah u la 
kren ia kaba dei thik kumba nga don hapoh la ka dohnud bad 
mynsiem, mynta to ngin nang ia sngap bad iohsngew shuh 
shuh ia kiwei pat ki myntri aiu ki don ban ong halor kane ka 
juh ka kam. 

Myntri II Syiem kynrad bad ha phi ki myntri baroh kum ban bynrap 
halor ka jingkren jong u Myntri Rangbah uba la kren ha shuwa 
jong nga ngan pynpaw lem ba nga ruh nga sngewkhia halor 
kane ka jingjia kaba iadei bad kine ki nongsyntiat jong ngi 
namar haduh mynta kim shym la wan phai shuh. Halor kane 
ka dum ka lyngngoh la donki stad ki jhad kiba la khan la 
thmat bad la shat la khein bad ka paw ba ki la shah khrai ha 
ka wait ki Nongiapngar bad kin ym wan phai shuh. 

Syiem Nga sngew ba katto ka la biang, namar ba ka jingkren jongphi 
ki Myntri ka la paw shai ba baroh phi don ka juh ka jingtip 
bad jingsngewkhia kumba don lem ma nga. Halor kane ka 
jingjah rngai jong kine ki briew jong ngi. Ban pyntikna shuh 
shuh halor kane ki la don ki briew kiba ngam kwah ban iathuh 
kyrteng hangne kiba la wan iathuh ha nga ba kine ki sawngut 
ki la shah pyniap ha ki khla ka wait jong ki Nong lapngar 
mynta la katto katne sngi. Kumta halor kane ka jingjia bad 
ban siew spah na ka bynta ka snam ba kordor jong kine ki 
briew ka Hima synteng nga kum u Syiem jongphi nga kwan 
ban ym pynslem shuhban rai lang da kawei ka jingmut ban 
ieng da ka wait ka stieh bad ban ai jingsneng tyngeh ia kine 
ki nong lapngar kiba la nud ban ktah kti bad pynjah mynsiem 
ia ki briew jong ngi. Kane ka jingleh jong ki ka pynpaw ba 
kim khein snep bad niew dewthala ia ngi baroh bad ba ngim 
long ei ei ruh em ha khmat jong ki. Kumta halor kane ka daw 
bah ryngkat bad phi ki Myntri jong ka Hima ngan pynbna 
mynta ia kane ka hukum jong nga ba dei ban lum noh 
shisyndon ia ki shipai ki swar ryngkat bad ki tiar iapom bad 
ban leit bran bran shapoh ka Hima lapngar ban mait ia ki 
briew jong ka naphang lin khlem map iano iano ruh lada dei 
kynthei ne rangbah, tymmen ne samla bad khyllung bad 
khynnah bad ba ym dei ban pynsah symjjai wat tang iwei 

ruh. Hadien kata bankhur lut baroh ka spah ka phew ka ksiar 
ka rupa bad ki jingdon jingem baroh, khlem pynsah wat tang 
kawei ka nepjot ruh. Khadduh eh dei ban wiang ding ia ka 
Hima baroh kawei bad khamtam ia ka "Kut lapngar” kaba 
long ka jaka riehtngen jong kine ki eit wieh. Ai ba baroh kin 
ingkhong khait bad kylla dpei, bad ia ka met iap jong ki yn 
bam shngiam rai da ki pukni, ki khlieng ki tyngab, bad ki 
suri ki myrsiang ba kin kdang kin sngaid. 

Myntri baroh Syiem kynrad ngi kubur bad mynjur lang la ka rai bad ka 
hukum jongphi, bad ba ngin pyntreikam shisyndon ia ka. 

Syiem Te hadien ba nga la pynmih ia kane ka Hukum nga kyntu ruh 
ia phi baroh ban shim khia ia kane ka kam khnang ba ka 
burom jong nga bad ka Hima baroh kawei kan ym lip hakhmat 
ka pyrthei. Shuh shuh ngan sneng iaphi wat nym khein sting 
lane khein jem, namar kine ki Nong lapngar ki long kiba 
shlur bad ki khla ka wait jong ki, ki long kiba satar, kiba sian 
bad kiba tbit bha ban khalai wait, kumta da sei bad buit bad 
bor ba ioh phi shu long 'langknia ei ha ki kti jong ki. Sa 
kawei pat nga khot bad ai hukum la u Ruka uba long u 
nongsyntiat ba sian bad ba shalak ban iaid ha shuwa ryngkat 
bad katto katne ki wei pat ba la jied kynsai ban pyntikna ia 
ka jinglong jingman bad ka iaid ka ieng jong ki nongshun 
ban pynkhreh na ka bynta ka jingtur jong ki shipai ki swar 
sha ka ktem jong ki. To mynta to khie leit suk ngan kitbok 
kitrwiang bad duwai phirat ba ki blei Synteng kin kyrkhu 
kyrdoh bad aibor ai mynsiem ba phin lah ban thorn bad pynlwet 
ia baroh kiba shah hakhmat jongphi bad ban wanphai pat da 
ka jing jop ryngkat bad ka spah ka phew ka ksiar ka rupa ba 
la ioh lum na ka muluk ki lapngar ryngkat bad ka kynhoi ka 
risa. 

Myntri Syiem kynrad ngi ruh ngin pynpaw hangne ba kiei kiei baroh 
kib aphi la kren bad pynpaw kin jia bad urlong thik kumba 
phi la ong bad ba ka burom jongphi bad ka Hima Synteng 
jong ngi kan nangkhraw nangieng rasong ha khmat ka pyrthei. 

ACT - 10 (SCENE - 2) 


Hapoh khlaw, ka law ka kheit jhur marwei 
Ka kit ka khoh bad kren weibriew. 

Ka jingshem pap ba pynsuhsat mynsiem, ka shem lanot ba 
pynlynga jingmut I Shisien pyrkhat la sngewdei ban ong, suk ka iap ban 
ia kane ka im jynjar bashiteng rta. Hynrei ka mynsiem jongnga pat ka 
thrang ia ka kput, ka kput ia ka Luh pohjaid pohrati. lapngar nongtuh, 
shuh shwa ! lada ngan ioh ka kabu, ngan shet haduh ban da Iko pom. 
Lada ngam lah haduh katta, ka kmie jong nga kam shym kha dap bnai ia 
nga. Ka kheit jhur artad). hmm ! u wang, u tyrkhang, u jamyrdoh, u 
jatira uba dang khielung bha kir kir, Ngan kheit noh shikhoh dur syndon 
ban dap bam shitaiew artaiew. (Pah u sim di-di diaw. Ka leng pyrkhat). - 
Are, kumno kumta ! sngewkynjah sngewtmang, sngewheh sngewphieng 
pynban ka khlieh du ! Sngew kum ban wan mih kynsan u khla u thlen, u 
mrad u mreng kynsha masha aiu re. E he ! ym long shuh ban pynslem 
ngan kheit noh tang une uba ibang ihun ka khmat bad ngan leit noh 
artad. (Mih ki Synteng. U Rangbah jong ki u ieng kynshan syngkai bad u 
rkhie). 

Rangbah :-Ha-ha-ha-ha! pha, pha wan kheit wang ; ngi pat, ngi wan 
mait ryndang kumno pha da tip banwan ia kynduh khnang ia 
ngi hangne ? ka 'langsait pap ki lapngar ! (u hukum ia ki 
nongbud) - khie lih ! Khie leit patan na u niuhkhlieh jong ka 
sha ne ! (ki leit). 

law (Ka nguh ia u Rangbah). Ah kynrad, map ia ka mynsiem jong 

nga I Map ia nga ka tymmen I ka jingiap jongnga kam 
pynmyntoi ei ei iaphi. 

Rangbah :-Ka jingkyrpad kaba da sngewsynei sat, - Ha-ha-ha ! (u rkhie) 
pham tip ba ngi wan wad ia ka kput ? Phi marwei ne arngut, 
phi kynthei ne rangbah, phi tymmen ne samla, ka kput kam 
ju map. Wei haba la iakynduh, ka bam naphang lin katba 
kampat kdang. Pham tip ? ngi wan dawa ia ka kput ki saw 
ngut ki briew jong ngi ia kiba phi la pyniap ? 

law 


Kynrad, nga tip ia ki jingthmu jngphi, hynrei shah shkor ianga. 
Lada phi pyniap ia nga, ngan iap tang manga shi met katba 
ka Kut lapngar pat kan iai ieng sarong hi junom. To pynsah 
ia ka mynsiem jongnga ngan ^.iie ia ka lad ba phin jop ia ki 
lapngar da kaba suk. Kynmaw, wat niewkai ia ki khlawait 
jong ki bad wat niew kynton jakai ia ki kynton kharai jong 
ki! 

Rangbah :-(u sei ka wait) - Peit kane I pha iohi ? Khun ka lapngar sian 
buit tuh ! pha mut banpynshad shrieh ia nga u Synteng khrai 
khlieh ? Ban da ia la ka jong ka jingim, pha leh myniashah ia 
ngi mo ? pha tharai bieit ia ngi ? Ngan mait ia u ryndang 
jongpha kumba mait pashor ! 

law Shah shkor seh Kynrad ! phi, phi wan wad ia ka kput, nga ruh 

nga don ka daw kaba pura ban dawa kput na ki. Lehse, ka 
kput jongnga ka kham khia ban ia ka jongphi lada thew. Nga 
ngeit skhem ba da kine ki ar-kput, Ka kut lapngar kan sa 
kylla 'Law kynjah khlem pep. Te khnang ban nym jrong ka 
jingiakren, ngan pynithuh noh ia lade ba nga del ka law Saring 
syiem lapngar kaba la shah pvnhiar khet jubor ha kine ki 
lapngar pohjait. 

Rangbah :-(u peit lyngngoh) - pha shisha ? Wur wer la bna ia kata ka 
khubor ba pha iathuh. Dei shisha ma pha ka law ? Pha nud 
ban smai ba dei ma pha kata ka briew ? 

law Nga smai da la ka longrynieng la jong ba nga kren hok bad ba 

nga dei shisha kata ka briew. Kum ka sakhi, peit kane ! (ka 
sei ka sahti na ka iadep). 

Rangbah :-(u hukum ia ki briew). - la shong baroh ! ia shong, wat ia 
ieng kum ki tyngab ap dohpyut. (ki ia shong). 

law Lada ngan dang don ha ka bor bad ka burom, khlem pep ha 

kane ka khyllipmat phin ia dem ngon ha i slajat jong nga. 

Rangbah :-Lada pha dei shisha, to pyni kein mynta ia kita ki lad ba pha 
don. (ki ia shong). Nga ruh ngan pynithuh ia lade ba nga dei u 
Kmai nongsyntiat ki synteng. Ka kyrteng jong nga, dei u Ruka. 

law Mynta phi 1 ba nga la long kumne kum ka nongkhrong ? Nga 

la buhrieh ia lade hapoh ki jainjot ba bun syrtap, toi ha ka 
ka jingshisha phin suhjer ban leng ha khmat jongnga. Baroh 
shikatta nga ap khmieh lynti ia ka kabu bad mynta ka sngi 
nga la hun haba nga ia kynduh bad phi. Sa artaiew kan don 
ka shad Lakhyngpong hangne ha iapngar ha kaba u paitbah 
un lehkmen lehsngewbha lem bad kaia bam ia dih buaid. 
Mynta, ka kam jong phi ka long ba phin phah uwei u riewpnah 
thylliej ha ka dur u nongkitnong u nongbylla bad un sah hangne 
ha Iapngar tad haduh ka ta ka por. Ka kam jong u ka long ba 
un plie ia ka khyrdop ban rung u pait iapom jongphi ha kata 
ka miet. Kata kein ka dei ka miet ha kaba ki Iapngar kin 
siew dep siew khuid i^ ka kput jong phi bad jong nga. 

Ruka Lada kumta, ngan v> jn hi noh da lade kein. Ngam shaniah 
hano hano ruh ia kane. La shisngi ngan poi khlem pep. 

law Niuma, ngin sa ia pyrkaht kham bha ynda phi la wan, khnang 

ba ynda phi la wan ba kane ka jingthmu kan trei kam. Tang 
kawei nga dawa ba lada phi jop, Ka Ksiar ka rupa, ka jingdon 
ka jingem jong ka iing Syiem baroh dei ka jong nga. Lait 
nangta pat ka dei ka jong phi baorh. 

Ruka Nga tharai la biang kumta, to ngin ia pra noh ! 

law To khie ia leit suk, nga ruh ngan leit noh ! 

Ruka La shibit ka miet hi nga dei ban pynpoi ia kane ka khubor ba 

kmen ha ki shkor u Syiem jong ngi. To khie kata ho ! (ki ia 

leit noh). 


ACT - 10 (SCENE - 3) 


Hapoh khlaw U Thaken bad ka Hirmai ki ia shong. 

Thaken :■ Khuk-khak, la shu padiah da une u thylliej khlem syieng jong 
nga, kawei ka sngi poikha bakmen jongphi ka la her sha 
bymjukut bak. Wow, ka jingiaieit aiu kaba kum kane, kaba 

hap ban ia iaid ryngkat sa bad ka thok ka thak, ka shukor ka 
danda ? 

Hirmai Thok haba dei ban thok, mynta ruh lyngba ka thok nga la ioh 
mih na iing ban wan kynduh iaphi Baieit ! wat lada ngin kit 

pap ne kit hok, kam pher ei ei, ieh kan long katba long, yn 

leh shuh kumno. To kein ngin iathaw lad biang mynta ! I Pa i 
la jan wan phai naba leit jingleit, u bnai thymmai ruh satang 
shimiet armiet un sa mih, kumno ngin ia leh ? 

Thaken Wat sheptieng Kong thei ! (u kdup ia ka) - i pa jongphi in 
wan, ia kata ym lah bankhang, u bnai thymmai ruh un mih 
hi, ia kata ruh ym don lad bankhang. Ngeit ia nga Kongthei, 
ba kita baroh kin wan jia hadien Jong ngi. Lasha i ka sngi 
ngin ia phet noh khlem pep. 

Hirmai Baieit, balei mynsngi ? Hato ym kham bha mynmiet phi ? 

Thaken Em lada mynmiet, ki nongap khyrdop kin nym plie ia ngi. 

Hirmai Ngan khreh ngan khrum lypa noh la shibit ka miet baroh 
shimiet ia kaba donkam baroh. Namar ba ym don I pa, ngan 
iohlad bha ban khreh katba mon. 

(Pyrta u Arbor), ■ Ei briew ! mano kumta ? (wan iaid artad 
shajan). 

Hirmai la noh Thaken ! U Arbor pleng ! ia noh Baieit ! 

Thaken Em kiba phet haba pyrta ki para bnew, dei ki bymman kein 
(poi u Arbor ha jan. U Peit lyngngoh)./ 

Arbor Wow, nga nang mut ba dei ki nongthoh dieng pynban dei 
maphi Hirmai rna me .... Thaken ? 

Thaken Hooid Arbor, dei ka Hirmai, dei u Thaken. Ki khmat Jong me 
ki iathuh hok ia me. 

Arbor (U krem dom). - Hirmai, pha ka nongshukor pleng 1 khun ka 
pohjait, mynta ka sngi pha dei ban iap. Ma me ruh Thaken ! 
nga nang niew ia me kum u lok baieit, me pat me pynsuhjer 
ia ka mynsiem jong nga, me dei ban siew da la ka mynsiem 
ba kordor jong me. Ko Thaken, lada me dei shisha u dap 

shynrang, ap hangne, ngan leit shim artylli ki wait ki ban rai 
ia ka hok halor ka Hirmai. (u leit noh). 

Hirmai Ka jingbitar bad ka jingthrang kput, kipaw shynna ha ka 
shalangmat bad ha u thylliej u Arbor, la noh Thaken ia ngin 
ia phet noh hangne. 

Thaken Hirmai baieit jongnga ! ban phet haba phah ap u lok, dei ka 
kam bapoh tarn. Kam pher, la u dei u lok bathep mynsiem ne 
u lok baisih tarn ; la un wan rah ia ka khubor ba sngewbha ne 
ka khubor ba sngewsih, nga dei ban ap. Balei ngan pynpoh 
dor ia ka longrangbah jong nga. Khie Kongthei phi ka kynthei 
briew, to khie leit noh ! Ki khmat jongphi kirn myntoi ban 
iohi ia ka kam rangbah jong ngi. Tang kawei kaba phi dei 
ban tip ka long, ba mynta ka sngi, ka jingieit jongngi ka la 
wai. Lada nga rem, u Arbor un dung pynhun nud pynhun nam 
ia ka met jongnga; lada nga jop pat, khlem pep ngan hap ha 
u tangon jong ka ain. Baieit ! ym don lad shuh ban kiar ia ka 
jingiap mynta ka sngi. (U jaw ummat). - Khie Kongthei, to 
khie leit noh ! 

Hirmai Wow kynrad ! ki ummat u rangbah briew ki kham kordor ban 
ia ka snam. Ha u, kham donburom ban jaw ka snam ban ia 
kaba jaw ki ummat. Wat khuslai kynrad jong nga, pynpaw la 
ka main rangbah jong phi, ha khmat u Arbor, peit pyrshah 
bad to ieng sarong hakhmat jong u. Hato ngam ieit iaphi ? 
Haba ieng maphi, hangta nga ruh ngan ieng bad haba kyllon 
maphi hangta nga ruh ngan kyllon. 

(wan u Arbor) - Me u rangbah shisha, me nud ban peit pyrshah 
ia ka jingiap wat haba ka hok kam don satia bad me ruh. Pha 
ruh Hirmai, namar ba pha dei ka thong jong ka jingialeh, to 
ap ia u nongshimti jong pha. (u bret ka wait hakhmat u 
Thaken). Shim kato kawei ia me, ba men pyndonkam pyrshah 
ia nga. 

Hirmai Arbor ! lada me rem ne jop, ngan nym dei ka jong me. Balei 
me rhah ia ka jingieit ba laitluid jong nga ? 

Thaken Ban da ia la ka jongka jingim, ngam banse ban ialeh iame. 

(ki ia kynrup artad) 

Arbor (Hapdeng ka jingialeh ba shyrkhei) ■ Na u nongwei me kyUa 
trai shnong, na u trai shnong me kylla khawait pat, bad na u 
khawait me la kylla khla jingieit. Hato me dang don dur shuh 
ban kylla ? 

Thaken Em me Arbor ! ngam don shuh, ka la dei sa ka kylla jongme 
pat ba kylla. (Hamar kata ka por u Arbor u la mynsaw bad 
kyllon kram ha madan). 

Arbor Wow ko Mei jongnga ! Wow ko blei nga la mynsaw, (U kyllon). 

- Nga la mysaw Hirmai ! - Thaken me la jop. Me u nongjop to 
rah ia ka. thong ! (u peit la ka Hirmai). - Nga la siew nga la 
siew da ka snam ia ka jingieit jongphi. Kongthei (u dkut 
mynsiem artad) 

(wanieng ka Hirmai hajan u Thaken). 

(Ki iohsngew ia ka jingiakren). 

Thaken Nga la jop ia ka wait u Arbor, mynta nga dei ban ia kynduh 
pat ia u Tangon jong ka ain. 

Hirmai Sngap Thaken ! phi iohsngew ! Mano pat kumta ba ia kren ? 
Sngewmat kin wan shane. 

Thaken Ka ain ! ka dei ka ain Hirmai, ka wan wad ia u Nongpyniap 
briew. (Wan u Basan Rymbai bad katto katne ngut ki 
rangbah). 

ACT - 10 (SCENE - 4) 

Poi u Basan Rambai bad katto katne ngut ki para Rangbah hangta hapoh 

khlaw. 

Basan Rambai :• Ka longshisha thik kumba la wan iathuh ha ngi shaphang 
kane ka jingjia ka saw ka sian. Thaken to jubab kaei ka 
kane kaba nga la lap bad iohi hakhmat jongnga ? Ka kam pap 
kam sang aiu kane kaba me la leh ? Bad kaei ka Ramia kaba 

la kynto ia me ban leh kumne ? Baroh shikatta me paw kurr 
u ’riew bha ’riew miat ba baroh ngi shaniah bad tieng burom, 
te hynrei mynta pat ha ka shi khyllipmat me la pyni da kane 
ka dur bad ka sur ? Ma pha pat Hirmai pha leh aiu hangne 5 
Ka Sarnia kaba ngi khein kum ka thei donburom na ka iing ka 
sem kaba donburom pleng pha ruh pha ia don bynta lang 
hangne bad kane ka kam ? 

Thaken Basan kynrad map ia nga. Ngam tip shuh ban ong kumno bad 
ban jubab kumno iaphi, naduh ba la kha ka kmie ianga ngam 
pat ju long bad leh kum kane ka kam khyllah sngi. Ka dei ka 
jingjia kaba no-r:, nang ban batai, ban mutdur bad khmih 
lynti lane phohsniew ba kan wan jia kumne. Te Hynrei Basan 
Kynrad na ka liang jongphi kum ba phi la lap mardor ia kaei 
kaba nga la leh to leh ia nga katba phi mon katkum ba shong 
ka ain nga pdiang khlem kyrngah ne ialeh pyrshah. 

Basan Rambai Me la kren hok namar kane ka kam pyniap briew tang 
namar ba ia knieh samla, me la dei hok ban ioh ia ka saja 
katkum ka ain ki lapngar. (poi sa u Basan Marpan bad katto 
katne ki Rangbah) 

Basan Marpan Mar iapoi ha iing nga la ioh sngew ia kane ka khubor 
ba kynsha kumta nga la beh mar mar shane. la me Thaken 
dei ban tangon pyniap mynta ka sngi hi hangne bad mynta hi 
noh. la ka Hirmai ruh kaba long ka daw bad ka tynrai jong 
kane ka jingiakajia bad ka jingiaumsnam dei ban tangon 
lang hangne hi ryngkat bad uta uba ka la mon sngewbha, 
ngam donkam khun, ka khun kaba tamsneng bad kaba shet 
kylla. 

Basan Rambai Basan Marpan bad phi baroh kiba la iawan lang hangne 
shah ba ngan kren, kum ban ia ai jingmutlem markylliang. 
Ngi la wan hangne ban pyndep ia la ka kam ram kum ki 
nongpeit nongkhmih ia ki kam ka Hima ban wan tohkit bad 
jurip halor kane ka jingjia ka saw ka sian bad hadien ba la 
lap ia ka jingshisha ka kamram jong ngi ka dei ban ai jingtip 
mar mar sha ki bor synshar ka Hima, ba kin tip halor kaei 
kaba la jia bad ban leh ia kaei kaba ki dei ban leh. Te kumta 

to ngin ia klet noh ia la ki jingsngew shimet bad ki daw ling 
daw sem bad pyndep hok ia la ka kamram ba (a bynshet ha 
ngi khnang ba ngin leit na ka jingshah kynnoh kynta hadien 
ha bud, shuh shuh ngi baroh kiba iadonlang hangne ngi tip 
pyrshah ba ngim don ka bor ne ka iktiar ban bishar ban rai 
bad ban ai saja ia kine ki nongleh kam pyniap briew kumba 
la shem ia ki mardor ban leh kumta, bad ban tangon pyniap 
ia kimynta ha kane ka jaka. Bad lada ngi leh kumta khlem 
pep ngin shah niew kum ki nongleh kam beain ba sniew tarn 
bad ban kit ruh la ka tyrut ka smer shi-ryta, kumta to ngin 
long kiba jai jai bad kiba tip briew ban aiti ia kane kane ka 
kam ha ka "Khet bishar” jong ka Hima iapngar ka ba long ka 
bor ba ha khlieh tarn kaba dei tang maka kaba don ka bor ka 
iktiar ban shim bishar, ban rai bad ai saja halor jong kiba 
kum kine kii nongleh kam bymman kam sang bad kam pyniap 
briew. Kane "Khet bishar” kan shim bishar ha ka sngi ka ia 
ba la buh bad hadien ba la pynbna shaka Hima baroh kawei 
da u Sangot khnang ba ki paidbah paidlang kin dup tip bad ia 
donlang ha kata ka sngi bishar. Bad ha ka jingbishar lada la 
shem ba ki la leh pap shisha, ka rai kan long ban ai ha ki ia 
ka saja ha kata hi ka sngi, ban iap jah burom khlem burom 
da u Tangon u Lymban. 

Basan Marpan Ka jigkren jong u basan Rymbai ka long shisha kaba 
sngewbun, bad kaba dei suda na ka liang ka ain ka kanun 
bad ka riti dustur ba ju don hapoh ka Hima Iapngar khamtam 
ha kaba iadei bad kane ka jingjia ba ngi la lap mynta hangne. 
Da shisha hapdeng ka jingkynduh mynsiem la kum pyrkhat 
ruma rutit shaba dei shaba lait namar hadien ba lalap lei lei 
ia la ka jong ka doh ka snam ba ka la thok la shukor bad ia 
don bynta lang bad ka kam pap ka khlieh ka khluid bad ka 
snam ka thnam. Te hynrei kum ki basan nongsynshar ngi dei 
shisha ban bat ia la ka jingtip briew bad ban pyndep ia la ka 
kam ym daka jingbitar hynrei da ka jingjai jai. To ia mynta 
hi hadien ba ngi la wan hi da lade ban shem ia ka jingshisha 
halor ka jingjia to ngin leit iathuh noh branbran sha ka Sylem 
bad ha kiwei pat ki para Longsan Mansan khnang ba kin tip 

bad la pyrkhat lang bad buh sngi buh ia na kabynta banshim 
bishar ia kine ki nongpyniap brlew. 

Sangot :< Te ma nga ruh kum uwei na ki longsan man-san ba dei ban ia 
kit lang ia ki kam Hima nga kwah bankren khyndiat kum 
bania bynrap lem. Ki jingiakren bad ia pyni nia pyni jutang 
baroh ki long kiba dei suda bad nga ruh nga kubur ia kata ba 
ngim dei ban leh lap-lah bad bam jakhluid halor kane ka 
kam. Khlem da iaid lyngba ka lynti ka ain. Kumta nga ruh 
ngan ia ong lem ba dei ban ieh bad aiti ha kata ka bor kaba 
ha khlieh tarn ka Hima ban shim bishar bad ai saja ia kine ki 
arngut lada ka shem ba ki la leh shisha ia kane ka kam pyniap 
briew kin ioh saja te hynrei lada lap pat ba kam long kumta 
kata ka juh ka khet bishar kan ai jingksan ia ki hangta hangta 
hi. Te sa kawei pat kaba nga kwah ia ka met iap jong u 
Arbor? La ngi dei ban kynto paidbah ban leit tep leit thang ne 
ngin shu ieh ia ka hangne hapoh khlaw ba kan pyut lane ban 
shah bam ha ki mrad khlaw ? 

Basan Rymbai Em ia ka met iap jong u Arbor dei banleit tep leit thang 
da u paidbah kumba ju leh lem ia baroh kiba iap ha kane ka 
rukom ba ka lum ka wah kan ym shong sang shong tyrut. 
Tangba dei ban leit pyndep da kaba jar jar, namar ka kam ka 
dang sah ban shah bishar bad mano ban tip ka khet bishar 
ka lah ban pynksan ne pynrem ia kita kiba dang im ne ia uta 
uba la iap katkum jingshem bad ka hok ryngkat bad ki sakhi 
satar. Mynta to ngin ia leit noh nangne namar ka kam ka la 
dep. 

Thaken Basan kynrad bad phi baroh kiba iadon lang hangne nga 
kyrpad ba phin ailad lem ia nga ban kren katto katne shuwa 
ba ngin ia pra bad ia leit noh nangne namar nga sngew jem 
rngiew bad sngew buhkhoh ban shu leit noh nangne khlem 
dakren wat tang shi kyntien ruh. 

Baroh kiba iadonlang Thaken me lah ban kren bad pynpaw kaei kaba 
don hapoh ka mynsiem jong me ngi ailad ia kata. 

Thaken Ha phi ki basan ba donburom bad phi baroh kiba ia don lang 

hangne. Nyngkong eh nga pan map na phi bad na ka Hima 
lapngar ba dei na ka bynta jongnga ba phi la bun kam bun 
jingmut jingpyrkhat bad la khih win ka Ri ka Muluk baroh 
kawei wat lada ngam shem la kwah lane pan kwah ia kaba 
kum kane ka jingjia, te hynrei khlem poi pyrkhat bad khmih 
lynti ka la wan jia kumta. Nadien kata nga kwah ban pynpaw 
biang hangne kumba la lap ia nga mardor bad ka wait ha la 
ka kti bad u arbor uba la thiah iap ha madan hapdeng ka 
snam ba lyngkien. Uba dei u para doh para snam para shnong 
para nong lapngar nga long uba kloi ban pdiang ia ka saja 
wat la ka long mynta hangne ruh lada ka ain bad phi baroh 
kiba iadon hangne phi sngew dei hok ban leh ia kata. Nga 
long ruh uba kloi ban ieng hakhmat ka "Khet bishar” kaba 
long ka bor ba hakhlieh tarn ka Hima, ban shah bishar bad 
ban ap ia ka rai ban shah pynrem ne pynksan, bad lada nga 
la shah rem to ngan ioh ia ka saja ban iap da u Tangon u 
Lymban hynrei nga ngeit skhem ba ki Blei Trai Kynrad kiba 
iohi bad tip lut ia kaei kaba la jia bad kiba lah ban sam 
lyngba iaka mynsiem bad dohnud jong ngi ki briew kin nym 
shah da lei lei ba ngan poi haduh uta u pud bad ka apot sep- 
sngi ban iap jah burom khlem burom. Kumjuh ruh ia ka Hirmai 
ka Thei-sotti ba lui lui ka bym don pap don sang ei ei ba kan 
ngat ha kum kata ka saja kaba kam dawa hok satia. 

Hirmai Basan kynrad bad phi baroh kiba ia don lang kumba phi la 
ailad ia u Thaken uba ieit jong nga ban kren to shah ia nga 
ruh ban ong shikyntien ar kyntien ba ngan lait ban sahnud 
bad buhkhoh. 

Baroh kiba ia don lang To kren ma phi ruh Hirmai balei ngim shah 
baroh ki don hok ban kren bad pynpaw ia kaei kaba ki don. 

Hirmai Basan kynrad bad ha phi baroh kiba ia don lang bad khamtam 
eh ia i pa ba nga ieid thep mynsiem da ka dohnud ba tympang 
nga phla ha khmat jong phi ba katno nga sngew pisa mynsiem 
ban iohi ia phi baroh ba kha ma-kha phi dei ban don hangne 
bad ban shu bun jingmut jingpyrkhat bad artatien shaphang 
ka jinglong jingman jong nga tang namar jong kane ka 

jingjia. Halor kane nga panmap na phi baroh bad khamtam 
eh na i pa baieit jong nga to k1 Blei kin plie ka lad ha kawei 
ka sngi ba ngan lah ban pynsngewbha bad pynphuh samrkhie 
biang ia phi bad ia kiba ha iing ha sem ba ieid ba thoin baroh 
kiba lehse ynda ki la tip shaphang kane ka jngjia kin iam 
kthang. Khatduh eh ngam lah khlem da phla hakhmat ka 
pyrthei ba katno nga sngewpangnud ba u Thaken u Rang 
kynsai ba tlem ba dei tang na ka bynta jongnga u la dei ban 
poi haduhune u pud ka saw ka sian. Dano katta u dang dei 
ban don hapdeng ka kmen ka sngewbha ka burom ka surom 
Te hynrei namar ka jingieid ba la palat liam kaba nga don ha 
u bad kaba nga la pun baroh shi katta ka la pynlong ia nga 
ban thir banthian ka snur thapbawa ka shrip banriam ia u 
bapli bad khadduh u la ngat. To ki blei ka jingieid kin map ia 
nga halor kane ka jngleh. Bad mynta ba nga la ioh ia kaei 
kaba nga la sliang bad angnud lyngba jong ka snam bad ka 
wait ka stieh, ngam donjingbabe ne jingsahnud shuh te hynrei 
da ka jngkmen bad jingphuh samrkhie ngan ieng ryngkat 
bad la u ba ieid hakhmat ka khet bishar ka Hima lapngar ba 
lada kata ka bor ka rai ksan ia ngi ngin ioh biang ia ka nam 
ka burom bad ban im ryngkat sah ryngkat ha kane ka sla 
pyrthei. Te hynrei lada la rai pynrem bad la ai saja ha ngi ban 
shah ha u Tangon u Lymban nga hun ban iap ryngkat bad u, 
kumba nga la aiti iala ka long rynieng banlong ka jongu shirta 
shi junom. 

Basan Rymbai Ka jingkren jongphi ki shijur ka la pynshoh mynsiem 
bad pynmyllung shisha ia ki ba sngap bad sngew kum ban 
ongnoh hangne hi mynta ba la map bad pynksan iaphi halor 
kane ka jingjia te hynrei ngim dei ka bor ban leh ia kata. Sa 
kawei ruh namar ba ngim dei ki Blei ban tip bad iohi ia ki 
jingshisha bad ka jingjanai jong kiei kiei baroh. Kumta ngin 
ym shlan ban ong ei ei ia mynta, te hynrei to ngin ap ia kata 
ka sngi ka ia ban bishar bad khlem pep ka hok kan paw ha 
kata ka sngi. Te nga ngeit ka la biang katto, To ngin ia leit 
noh nangne te hynrei shuwa ban ia leit noh, to ngin aiti ha ki 
katto katne napdeng jong kine ki Rangbah ba ia don lang 

hangne ban dang ap ia ka met iap tad haduh ban da wan u 
paidbah paidlang ban pyndep iaka kam tep kam thang kumba 
la bthah. 

ACT- 11 

KA JINGBISHAR IA U THAKEN 


Dangstep phyrngap ki paidbah ki (a iaium ha phyllaw Ing Syiem. 

Sangot Ko paidbah paidlang to iasngap to ia sngew. Kumba la pynbna 
ha ka Hima baroh kawei ia ka sngi ban ia bishar ia u Thaken 
bad ka Hirmai kata ka por kala poi te mynta to ia sngap ba 
ka Syiem nongsynshar nongbishar kan ai hukum ban sdang 
noh ia kata ka kam ba la buh. Hei to ia sngap mo ! 

Syiem Kumba ka Hima baroh kawei ka la tip kumba la pynbna ha 
phi. Mynta tongin sdang noh ban shim bishar ia u Thaken 
bad ka Hirmai halor ka jingjia ba la lap mardor ia u ba u la 
pyniap ia u Arbor u khun ka law Saring ba la duh noh ka long 
syiem dang shen. te ngin bishar sani bha khnang ban poi sha 
ka rai kaba hok bad ba khlem jingbakla. Te nyngkong eh nga 
hukum ia u Thaken kum u nongshah tian bishar ba un kren 
bad pynpaw kaei kaba u don halor kane ka kam ba u la leh, 
nangta patde ban iohsngew pat sa na ka Hirmai kum ka ba 
ia don bynta lang bad katei ka kam aiu ka don ban ong. 
Hadien kata kito ki ba don jingmut napdeng u paidbah ki lah 
ban wan sha khmat ban pyni lane ai sakhi katkum ba ki tip 
halor kane ka jingjia. 

Thaken Syiem kynrad, phi ki longsan mansan bad ki paidbah baroh 
kumba la hukum ia nga da ka khet bishar ban kren bad pynpaw 
halor ka kam ba nga la leh, ngan sdang nyngkong nyngshap 
da ka nguh ka dem ia ki Blei nongbuh nongthaw, ba km sngew 
namar jong nga hadien kata ban bteng ia ka jingkren da ka 
ba niew tang ia ki por ba la leit ba kumno ba naduh ba nga la 
wan iuh kjat bad ba la pdiang mon sngewbha da baroh ba 
ngan shong ngan sah hangne hapoh ka Hima lapngar nga a 

im lang bad phi da ka jingsuk jingkmen khlem don kano 
kano ka jingbudnam lymne ka nam sniew. Nga la shim bynta 
ruh ha ki ba bun ki kam ban shakri ia la ka Hima bad nga la 
ioh ruh ia ka jingiaroh ka nam ka burom bad ka jingshaniah 
ba pura halor ki kam ba nga la pyndep. Te hynrei kyndit kynsan 
ka la mih ka khubor kaba la par sted kum ka ding ha u langiap 
kaba la pynshaiong ia baroh ban iohsngew ba nga la pyniap 
ia u Arbor hapoh khlaw. Ka Hirmai ruh ka don ryngkat bad 
nga ha kata ka por. Ka long ka jingjia'kaba ngam poi pyrkhat 
lymne khmih lynti, namar ka jingthmu ka long shawei pat. 
Te hynrei to ngan phla hok hakhmat jong phi wat la phin 
ngeit ne phin ym ngeit ia kata ngam lah ban pynbor, ba ha 
kata ka sngi ka Hirmai ka khun jong u basan Marpan ka la 
iawer ia nga ban leit ryngkat bad ka sha katei ka khlaw namar 
ba ka don ki kam ba kyrpang ban pynpaw. Nga ruh khlem da 
kyrngah nga la ia leit lang bad ka. Te ynda ngi la ia poi hangta 
ngi la ia shong lang shi jaka bad sdang bania kren ia khana 
halor jong ka jing pynpaw jong ka Hirmai ba ka don jing ieit 
bad nga wat la kam kwah ban pynpaw baroh shikatta. Ha 
mar ka ta ka por kyndit kynsan kum ba ka lei lieh na mihngi 
sha sepngi u Arbor ula wan mih waopaw ha khmat jong ngi 
kumba la tip lupa bad na ka shyllangmat jongu nga la lah ban 
iohi ba ubitar shla halor jong ngi baroh arngut bad khlem da 
ap shuh ia ka nia ka jutang ula kyrhuh bad kren da ka jingdom 
jingbitar bad da ki ktien khor ktien main ba nga dei 
unongdusmon, u paralok ba shet kylla bad uba don jingia dei 
napoh narieh bad ka Hirmai. la ka ruh ula kynnoh kynta la 
biang ba ka long ka nong shukor bad ka nong pynbaji ia ka 
jing im jong u. Na ka liang jong nga khlem da thew ia ki ta 
baroh nga la nga la ialeh katba lah bah pynjem bad ia kren ia 
pyni ban poi shaka jing ia suk ia bha, te hynrei urn ai lad 
shuh bad u la pynpaw ba dei ban ia urn snam bad nakabynta 
kata u la hukum ia nga ban ap hangta haduh ba unda wan 
phaibiang ban leit shim iaki wait ki sum ban Ialeh mardor 
haduh ban da ia-liem ia-lup shiliang shiliang. Ha kata ka por 
nga la long kumba shoh biej shoh tyndep bad ngam tip shuh 


136 



kumno ban rai bad katba ngan da lap ban pyrkhat u ne u la 
poi bad ki wait ia pom. Mynta nga la sngew thuh shai kdar ba 
ngam don lynti shuh da ka wei pat te hynrei sa tang ban ialeh 
lym kumta un khrai ianga lyngkhot lyngkhal hangta hangta 
hi. Te ban ia da ia ka jing im kor dor ngam ban se ban shim 
ia ka wait ba ula ai hi da lade bad ban ia leh. Te ka la don ka 
jing ia leh ka ba shyrkhei bad ka ba la neh la kham slem te 
kyndit kynsan hapdeng ka jing ia leh u Arbor ula lyniar kliang 
bad u kyllon kram ha madan, u la mynsaw bad ka snam jong 
u ka la sdang ban lynkien ha madan bad tang hadien katto 
katne por ula dkut mynsiem. Ha dien ka ta nga la shu ieng 
bad peit seh iala ulok da ka jing kthang mynsiem ha lor kaei 
ka ba lajia kum ha ka rngai jingphoh sniew. Ha dien katto 
katne por la wan poi u ba Basan Rymbai bad atto katne ngut 
ki rangbah hadien la wan poi shuh shuh sa u Basan Marpan, 
u sangot bad sa ki katto katne ki ba la wan ryngkat bad ki. 
Nga la aiti suk mynsiem ialade ha ki kti jong ki ba kin leh 
ianga kat ba ki mon bad ban ai sajia kum ba nga la dawa. Te 
syiem kynrad na lor kine ki kyntien ngam don eiei shuh ban 
kren na ka bynta ia lade hynrei ban ap satang ia ka jing 
bishar ba hok bad ka rai na ka "khet Bishar” jong phi lem 
bad ki basan, bad upaitbah baroh u ba ia don lang hangne. 
Khat-duh ia wai ngakwah ban pynpaw hangne ba nga kwah 
ban kynmaw khat duh ia u Arbor kum uba ngam don daw 
sniew. To un shong suk ha dwar ki Blei. Ba mynta nga ngeit u 
la tip ba ngam dei u nong shun jongu bad la da ki blei kin ai 
lad un jin da la wan mih wanpaw hangne mynta ban ia said 
kylla na ka bynta jong nga. Ba ymdei U Thaken u ba la pyniap 
ia u hynrei dei ma u hi da la de ia lade. Kat kum ka jing jia 
ba ka wait ka ba u la mut ban dung iap ia u ta uba u la sni 
ban kput ka la phai pynban shalade. 

Syiem Te mynta hadien ba ngi la iohsngew ia ki jiing kren bad 
jingpynsngew na ka liang u Thaken. Nga hi nga sngew 
shongnia te hynrei jar la katta ruh ngi donkam ban i^oh sngew 
sa naki wei pat aiu ki don ban ong halor kane ka jingjia. To 
mynta ngin iohsngew ruh na ka liang ka Hirmai ka ba ia don 

tang bad u ha kata ka sngl ka don aiu ban ong halor kane ka 
juh ka kam. 

Hirmai Kynrad Sylem pht ki basanbad ki paidbah paidtang te kumba 
la hukum ia nga da ka Khet Bishar ban kren ngan pynpaw 
mynta naduh ka dohnud bad mynsiem la kane kaba nga don 
halor kane ka jingjia ha kaba nga ruh nga ladon lang. Ha 
kata ka sngl nga la iawer ia u Thaken ban ia leit lang bad nga 
sha kata ka khlaw namar nga don ka jingthmu ban pynpaw 
ha u ia kaei kaba nga la pun baroh shi katta bad kata ka long 
ba U dohnud bad mynsiem jong nga ka don bad u, ym bad u 
Arbor. Bad hadien kata ban ia kren bad phylliew jingmut naka 
bynta ka lawei ba phyrnai bad ka jingsuk la jong bad ngim 
shem la kynmaw sngi ne im jingmut ban pyrkhat ne mut 
sniew ia u Arbor namar kaei ka phoida ngin ioh na kata. Te 
hynrei sngewsih ban ong ba ka leit jia pynban shaba ngim 
poi pyrkhat ne khmih lynti namar kyndit kynsan u Arbor kumba 
la tip lypa u la wan kynsan hapdeng jong ngi hangta hapoh 
khlaw bad khlem dashah shuh ban pyni da ka nia ka jutang 
ula pynbor syndon ba dei ban ia umsnam. Bym banse shuh 
halor ka jing shah pynbor bad ym don lynti shuh ban lait u 
Thaken ula mynjur ban iateh bad ha kaba kut u la long u 
nongjop. Te Syiem Kynrad bad phi baroh kiba iadon hangne 
nga don tang katne ban pynpaw, bad mynta ka sah satang ha 
phi ban pynshongdor halor kaei kaba nga la dep khlei. 

Syiem Te mynta ba kine baroh arngut ki la dep kren halor ka jingjia 
mynta ngan khot ia phi baroh ban ia ai jingmut ne ban ai 
sakhi lada don napdeng jong phi kiba tip ia ka jngshisha bad 
ka duh ka dang jong kane ka jingjia. 

Na pdeng kipaidbah : Hooid don (ki pyrta jam) mangi nangne 
hapdeng u paidban ngi kwah ban ieng ban kren bad ban ai 
sakhi katkum ba ngi la iohi bad iohsngew halor kane ka 
jingjia naduh basdang haduh kaba kut. 

Basan Rymbai :• Te lada don to wan sha khmat u vyei hadien u wei ban 
kren bad ai sakhi, da kaba kynmaw ban bprom ia ka "Khet 
Bishar” bad ban kren tang ia ka hok bad ka jingshisha. 

Rangbah I Da kaba burom ia ka Syiem ki basan bad phi baroh ki paid 
lapngar nga ieng hangne ym ban iashah shiliang hynrei ban 
ieng bad kren ia ka hok bad ka jingshisha. Te halor kata ka 
nongrim nga kubur ba u Thaken u la kren la kaba shisha bad 
urn shym iathuh thok ne lam ler. Te halor kane ka jingai 
sakhi jong nga baroh phi lah ban kylli kumno nga shlan ban 
kren khtain haduh katta? Ban jubab ia kata sngap ngan iathuh 
ia phi ba ha kata ka sngi ba kane ka saw ka sian ka la jia ngi 
iadon kum ba lai ne saw ngut bad ngi dang la rep "Bata” ha 
ka lyngkha jong u wei u para lok. Katba ngr dang la tep ngi la 
iohi na jngai ia u Thaken bad ka Hirmai ka khun u basan 
Marpan ba ki ia wan lang shata shapoh khlaw bad ka tukom 
iaid rukom ieng kaba ipher khamtam ba ki ia wan tang arngut 
hi shata shapoh khlaw ba kynjah bad bym don bnew. Kane ka 
la pynlyngngoh bad pynbun jingmut jingpyrkhat ia ngi iiamar 
ngi tip pyrshah ba ka Hirmai karn dei shuh kaba laitluid hynrei 
ka ba la ia don ktien bad u Arbor u khun ka law Saring bad ka 
sngi pynhiar synjat jong ki ruh ka la iiajan. Kano ka la 
pynskuin ia ngi kum ki "MenLorni” ban leit peit bad siigapsiar 
kumno ki leh bad ki iakren ia khana. Te da kane ka jingthmu 
ngi la ia wan sor sor shajan bad neh khop hapoh sainum ban 
peit bad sngap siar. Hangta ngi la iohi ba ki la ia stiong lang 
arngut ha trai u wei u diengsoh ot uba heh bad sdang ban 
iakren ia khana. Na ka jingiakren jong ki la lah ban sngewthuh 
ba pleng ka Hirmai kam don jingieid ia u Arbor hynrei ka don 
pynban bad u Thaken tangba ka shu kun iap kum im hapoh la 
ka mynsiem tang ban py.nsngew bha la la u kpa. Te hadien 
katto katne por ngi la kyndit kumba luh tdong bsein ban iohi 
pat sa ia u Arbor ba u lawan shata kum uba la tip bad phah 
mano re bad u la lap ia ki mardor katba ki dang ia shong kai 
kum kiba jadei shi samla markumta hi ngi la iohsngew ba u 
Arbor u la sdang ban kren da ka jingdom jingbitar bad da ki 
ktien khor suda, ngi la ia pasiaw para ma ngi ba kane ka 
kam te kam dei shuh ka ba bha bad ka lah ruh ban poi sha 
jngai bad ruh sha ba mysnaw. Te kaei pat kaba jia hadien 
kata ngam kwah shuh ban bteng namar u Thaken u la dep 

kren hashwa bad ba la bynrap ruh da ka Hirmai. Te na ka 
bang jong nga ngan shu pynkut noh da ka ba ngeit ba phi 
baroh phi la ia sngewthuh hi ha kaba iadei bad kane ka jingjia. 

Syiem Te lada dang don kiDa kwah ban kren bad ai sakhi halor kane 
ka jing jia napdeng jong phi ki paidbah to wan shakhmat 
ban ai khlem da pynslem. 

Rangbah -II Da ka burom ia ka khet Bishar bad u paid lapngar nga ruh 
kum uwei na ki ba ia don lang hangta ban ia sngap tuh sngap 
siar, nyngkong eh nga kubur ba kaei ba la kren da u Rangbah 
ha shuwa jong nga ka long ka ba dei bad urn shym kren 
bakla. Hadien kata ma nga ruh nga don eiei ban nga halor 
kane ka jingjia, hadien ba nga la pynshong nongrim hapoh la 
mynsiem ia kaei kaba nga la iohi bad iohsngew ha kata ka 
sngi nga dei ban pynrem ia u Arbor kum u riew sniew riew 
shit khlieh namar dei tang na ka daw jong u ba kane ka saw 
ka Sian ka la wan jia wan long, balei nga ong kumta namar 
ha kata ka por hadien ba u Arbor u la lap ia u Thaken bad ka 
Hirmai ba ki ia shongkai tang arngut hi ha khlaw u la da 
mehding noh hi khlem ap shuh ia ka jingia-kren ia pyni bad 
wad kput bad pynbor ia u Thaken bapli ban ia umsnam hangta 
hangta hi. Dano u la dei ban teh lakam ia la ka jingsngew 
briew, ban ap haduh ban da ia shai. Lane lada um sngew 
kwah ban leh kumta u la dei ban leit iathuh ha u kpa bad 
kibahaing ha sem jong ka Hirmai ia ka-ei ka ba la jia ba 
kumno kin ong kin rai halor kata. Te haba kumta um dei u 
Arbor uba sniew bad u ba kwah jingsniew ? Namarkata u 
Thaken bad ka Hirmai kirn don pap don sang eiei ha kaba 
iadei bad kane ka saw ka sian bad ki dawa ban ioh ia ka rai 
ksan na ka khet bishar. 

Rangbah-lll Nga ruh da kaba nguh shuwa ia ka khet bishar ngan ai 
lem ia ka sakhi kum uwei na ki rangbah ba ia don lang ha 
kata ka jing ia sngap siar na pajih ba kiei kiei baroh ba la 
pyni da ki rangbah arngut ha shuwa jong nga ka long ka ba 
dei bad kaba shisha, thik kum ba la kren ruh da u Thaken ha 
shuwa bad ka Hirmai ruh kumjuh. Te nga kyrshan ia kine 

baroh ki jingkren jingpyni bad kyrpad ruh ia ka khet bishar 
ban a1 ka jlngbishar bad ka rai ksan halor kine ki samla 
arngut. 

Syiem Te dang don shuh ki ba kwah ban kren ban pyni ban ai sakhi 
napdeng jong phi ki paidbah ha kaba iadei bad kane ka kam. 
Kane ka jingbishar ia u Thaken bad ka HIrmai. 

Pyrta ki paidbah :■ Ngim don shuh katto ka la biang bad myntangi 
kyrpad ia phi ka syiem na ka khet bishar jong phi ban amoh 
ka rai ksan halor u Thaken bad ka Hirmai. 

Basan Rymbai Syiem kynrad phi ki Longsan mansan bad phi baroh ki 
paidbah paidlang kiba iadon lang sawdong kane ka "Khet 
bishar” ka bor ba ha khlieh tarn jong ka Hima lapngar, na ka 
liang jong nga ngan pynsngew ba na ka jingkren jong u Thaken 
bad ka Hirmai ba la kubur bad pynshisha da ki sakhi satar 
ngim don jingartatien shuh halor ka jinghok jong kine ki 
arngut ki samla ba kirn don pap ei ei kumba la kynnoh ia ki 
bad kaba la pynpoi shaduh une u pud ban bishar te shah ngan 
kyrpad ia ka khet ban ai ka rai ksan halor u Thaken bad ka 
Hirmai. 

Syiem Te mynta ka por ka la dei ban ai noh ia ka rai hadien ba la 
iohsngew lut ia ki jingkren na ki nongshah mudui bad na 
baroh ki sakhi ba la ai halor kane ka kam bad kumba la 
pynsngew da ki paidbah kumba nga ka Syiem na ka Khet 
bishar ryngkat bad phi ki Basan bad u paid lapngar baroh 
mynta ka sngi nga rai ksan ia u Thaken bad ka Hirmai bad 
nangne shakhmat kim dei ban don shuh ka daw ban tieng ne 
khohnioh. Ha kajuh ka por nga ai rai rem ia u Arbor (ba la 
khald noh) halor ki jingshisha ba la pyni pyrshah ia u. Sa 
kawei nga kwah ban ong hangne ba u Arbor katba u dang im 
u long uba ki-ba bun ki shan khmat kum u nongsiar hima. 
Bad bun ki la wan iathuh ha nga, ia kata te hynrei kat kum 
ka lynti ka ain nga la phah bud dien ban lap ki sabut ki ba 
biang. te hynrei la jia noh ba mynta u la iap. to ka la bha 
shibun namar lada un dang im kaei kaba sniew tarn ka lah 
ban jia ha u. 

Basan AAarpan :• Te haba ka khet bishar ka la ai ka rai ksan halor u 
Thaken bad kumjuh ia ka Hirmai ka khun jong nga, nga 
sngew ba nga la eh rngiew biang. Te hapdeng kane ka burom 
bad jingkmen ba dap mynsiem ngan pynbna noh da ka 
jingiamynjur lang jong ki kynum jong nga baroh ba la ka 
jingieid jong phi baroh arngut kan long kaba ngi pdiang hun 
bad ba ia ka sngi pynhiar synjat yn sa kren tikna mar ia dep 
ka shad Lakympong. Khadduh eh ngan pynbna ruh ia ka khubor 
ba sngewphuh sngewphieng ba la wanrah ha nga na Hima 
Nongtham ba u Thaken kum u khun Syiem Nongtham ba dei 
hok ban shimti ia ka khet synshar ka hima la khot sngewbha 
ia u mynta ban leit shimti noh da ka jingmynjur jong ki 
longsan mansan bad ki paid ki hajar ka Hima Nongtham. Te 
ngan pynkut noh ia ka jingkren jong nga bad ngan khot noh 
ia la ka khun baieid eh jong nga ba kan wan noh sha ing. Ale 
kongthei ale khun wan ngin ia leit noh sha Ving ma phi ruh 
Thaken wan lang ba ngin ioh bania kmen ia sngewbha lang. 

Thaken Shi hajar nguh ia phi ka syiem ki basan bad u paidbah paidlang 
namar ka jingrai ksan ba phi la ai ha nga bad ka Hirmai ruh 
kumjuh halor ka jingjia kaba la pynartatien ia phi baroh halor 
ka jinglong - briew jong ngi baroh arngut. Khublei shi hajar 
nguh iaphi baroh. Sa kawei pat nga kwah ban pynpaw hangne 
kalong ba ngala rai ban sah shi jingim hapoh ka Hima lapngar 
ban im ban iap ryngkat bad phi te ngam treh shuh ban leit 
phai shapoh ka Hima Nongtham ban kiew khetkat kum ba la 
wan khot bad tyrwa ha nga da ki basan bad ki khun ki hajar 
ka Hima Nongtham. To ai kin jied da u wei pat ngan kyrkhu 
kyrdoh ia uta u ban long Syiem Nongtham ha ka jaka jong 
nga. Khublei ia phi baroh. 

ACT - 12 (SCENE - 1) 


Mynsiem Hapoh iing Syiem. Ka Syiem, u Basan Marpan bad u Sangot 
ki ia shong. 

Basan AAarpan Kumno Mei Mem Kumne f imat une u Basan Korbar-ri 
un jah slem pynban mo ? Bale) u Syelm Narlein u bat stem 
than ia u ? 

Syiem Koit Basan, lada urn poi mynta ruh, lashai te u la dei hi ban 
poi. KUmno Basan ngin ia buh noh ia ka sngi Shad Lakympong 
ym la biang phi ? 

Basan Marpan Ym long balei, lada ka jingpynkhreh pynkhrum ka la 
biang. U Sangot uba don hangne un ai jingmut mynta. 

Sangot :• Syiem, dang donkam sa ar ne laisngi ban pynpura ia ka 
jingbiang. Mei Mem ! kham bha ba ngin sdang la shem taiew 
syndon. Hapoh kine ki sngi, ki kynthei kin pyndap pynbiang 
noh ia u khaw u pyrsit, ka Mamet, Matang ia ka dieng ka 
prew. 

Basan Marpan Sangot, pynsngew noh ha u paitbah ia ka ia kaba biang 
khnang ba un nym thut. (rung u Sharai). 

Sharai (u nguh ia ka Syiem). - Syiem kynrad ! ha ka burom ka khet 
lapngar, nga nguh, bad da kaba kmen nga ieng-ap hukum na • 
phi mynta. 

Syiem Hmm ! me nguh ia ka khet mo Sharai, ym ia nga ? (ka rkhie). 

Basan Marpan Mei Mem, u Sharai um bakla haba u ong kumta. Haba 
u nguh ia ka khet ka mut hi ba u nguh ia kaba don halor jong 
ka. U shu kham iaid jngai khyndiat, na kaei kaba ia sngewthuh 
lang. 

Syiem > Nga sngewshngain, haba me ieng ha khmat jong nga kumne. 

Hynrei kata ka jingsngewshngain ka ia synrop d© b©d Ka 
jingma jingsyier haba nga iohi ba me la leh sting ia la ka 
kam. Namar ba me la ioh pyniap ia ki sawngut ki briew u 
Syiem Synteng ha krem Mopung, me tharai ba ka kam jong 

me ka la dep. Mem tip pat ba don aiu hapoh u pud u sam 
jong ngi mynta. Ma nga bad ki Basan ngim juh tuklar eiei ia 
ka kam jong me namar ba ngi kyrmen ba me la tip hi ia la ka 
kamram la jong. Hynrei mynta nga imat bame la leh sting. 
Sharai ! me la leh sting ia ka kam, nga sngewsih ia kane ka 
jingleh jong me. 

Sharai Mei Mem Kynrad ! nga sngewdiaw haduh katta katta ia kane 
ka jinglap daw jong phi ban kynnoh ia ka jingtrei kam jong 
nga. Nga sngew kum ba ngan bret noh shisyndon ia ka nam 
khlawait jongnga sha basep ka sngi bad kylla riewmadan noh. 
Hynrei map ia nga, ngam dei u riew khong khong mynsiem 
ba jyndong jingmut. Nga kloi ban shah shkor ia ka jingpyni 
jong phi, na ka bynta ka jingbha lang u paid u hajar. lathuh 
mynta kaei ka jingbakla jong nga, ba ngan ioh pynbeit noh 
mynta hi. 

Syiem Niuma Sharai 1 ki nongbeh mrad ki la lap ia kawei ka tupia 
khoh harud ka wah Umtung. Ki ong ruh ba ha kata ka jaka, 
don ka dak ia shong ki briew kumba shiphew ngut eiei. Ki lap 
ruh ia u jamyrdoh shikham, u bym pat da thyrkhong bha. La 
shu antad ba kane ka jingiashongkai kita ki briew aiu re, ka 
jia la kumno kumno kumba ar ne lai sngi mynshwa. Na ka 
dur ka tupia, la suba khlem artatien ba ki dei ki briew u 
Syiem Synteng. Lada kumne, ka jingma ka ap ia ngi. 

Sharai Syiem kynrad I map ia nga. Ka paw shisha ba nga la leh sting 
bad leh klet ia ka kam. Mynta ka sngi, ngan sar ia kine ki 
khlaw shilliang Umtung haduh ba kin da khuid phar. Khublei 
baroh, ngan leit noh ! (u mih noh). 


ACT - 12 (SCENE - 2) 


Hapdeng Shong :• U Sharai bad ki rangkieng wait kieng stieh jong u. 

Sharai Tamon ! shaei ka wait ka stieh jong me ? haba nga donkam 
ia me ka mut ba nga donkam ia ki tiar ia leh jong me. Me 

niewsting ia ka kam ! Khie kloi, leit shim ia k1 bran bran. 

Lur Ka jingkhot kyrkieh kaba la pynlyngngoh ngain ia ngi. Kongbah 
1 ka hukum aiu kaba phi mut ban ai ia ngi ? (wan u Tamon). 
Wan u Thaken, u Rapi bad la ki tiar). 

Sharai Peit shane Khynraw ! namar ba ngi la ia shong jaituh ha kine 
ki sngi, ka kam kaba eh ka la wan lap ia ngi mynta. Ka khet 
lapngar ka don ha ka jngma mynta. Ka kynthei ka khynnah 
ka don ha ka tieng ka smiej. La suba ba don ki briew kiba 
iaid laitluid laitlan hapoh ki pud jong ngi bad la pynshisha 
ruh da ki sakhi kiba biang. Ka hukum jong nga mynta ia phi 
ka long ba phi dei ban leit sma dien ia ki. Sa kawei, lada lap 
ia kino kino ki briew kiba ipher isuba, kynrup syndon ha doh. 

Thaken Bah Sharai ! ka bha ba ngin ia leit lang jrup em ? 

Sharai Em, ym dei kumta. La ka jong ka lad dei ban ia leit namar ia 

ka kam dei ban pyndep mynta ka sngi hi. U Tamon un shang 
ia ki khlaw Umpyrdong, Mo-iambei, Khlieh Umtngam kynthup 
ruh ia ki khlaw Modwar bad Umpowin bad un wan phai lyngba 
ka ’lawblei. Ma nga, u Thaken, u Rapi bad u Lurshai ngin 
pyndep ia ki khlaw shilliang Umtung haduh phud Wah 
Myngkhen. Dei kine ki jaka ba la suba ba kine ki dakait ki 
don mynta. Sumar ! lada nga lup la uno uno uba lehsting ia 
ka kam ngan ot ia ki shkor bad ngan ai bam ha ki ksew ka 
Syiem. la mynta, ngin sdang noh ia ka kam ! (ki leit noh). 

ACT-12 (SCENE - 3) 

Janmiet Ha khyrdop. leng u Ruka, u kit bad ka khoh kaba heh. 

Ruka (u pyrta) - Ko nongap khyrdop ki lapngar ! To isynei seh ia 
nga u nongwei u nongar u sohshnong u sohthaw, uba lap ka 
dum ka iongngit ha lynti ha syngkien. Pile seh kynrad ka 
khyrdop jong phi ba ngan ioh rung ! Ah, ia ka jingisynei jong 
phi ia nga u poi nongwei u poi nongar, ngam bit ho ban haram 
katba nga dang im ! 

Nongap Me tang marwei ? 

Ruka Hooid kynrad ! (u nongap u plie, rung u Ruka). 

Nongap Kaei ka kyrteng, kaei ka kur, shaei men leit, naei me wan, 
me kit aiu, me bah aiu ? 

Ruka U Ruka, kata dei ka kyrteng jong nga ia kaba la jer la thoh, 
la pynkham la pynsoh, ha khmat u klong u skaw ryngkat u 
khnam ka ryntih, da u tymmen u san, ha khmat ki blei ha 
khmat ki briew. To ialam ia nga ha khmat ka Syiem, ba kan 
kylli kan tohkit ia ka wan ka leit bad ia ka long ia ka man 
jong nga. 

Nongap Me mut leit shaei kein me ? 

Ruka Ah Bah ! nga te u khun ka kitnong ka bylla, kumne hi kein 

baroh shi rta shi jingim nga iaid kyndoi jakpoh nawei shawei. 

Nongap Kata kein me, shaei me mut leit ? 

Ruka Hangne bad phi kein nga thmu ban wan wad bylla tang biang 
ka ja kyntien. 

(wan u Sangot) - Uei une ? U nongwei ? - U Synteng ? 

Ruka Ah Kynrad ! ngam dei ho u Synteng Wat tharai sniew ia nga 
ioh phi kit pap. (u Ruka u sei lut ia ki tiar hapoh ka khoh). - 
Peit ! ngam don eiei, nga dontang kine ki jainkup, ki khiew 
shet ki khiew tiew, ki tyndong mluh ki tyndong ktung kiba 
nga donkam man ka sngi. 

Sangot Niuma ! wat lada me del uei uei ruh, kat kum ka rukom me 
dei ban da shah bishar shwa. Lum kito ki tiar jong me, to ale 
bud ia nga ! u Ruka u kit ka khoh bad u bud nadien u Sangot. 

(Poi ha iing Syiem. Rung u Sangot bad u Ruka) 

Sangot Mei ’lem ! paka paki, une dei u nongwei. Phylla soi, u shu 
wan mih thop-kynthop ha khyrdop. Nga wan ialam ia u hangne 
ba phin kylli ba phin tohkit ia u. Lada lap ba u dei uba bha, 
ngin ai jaka shong jaka sah ia u, lada lap uba sniew pat, 
ngan shop noh ia u shabar khyrdop mynta hi. Ka kyrteng 


146 



jong u dei u Ruka. 

Syiem Shisha, me dei u Ruka ? 

Ruka Kynrad, nga dei. 

Syiem Ka Shnong jong me pat ? 

Ruka Nga uba na Khyrwang kynrad ! nga la heh la san hangta hi, 
mynta pat namar ba la ban than ka duk ka kyrduh, nga la shu 
shang kyndoi jakpoh noh kumne nawei shawei. Lada phin ia 
isynei, nga tyrwa ia lade ban shong shakri noh hangne bad 
phi. 

Syiem Haba kumta, kaei ka kam kaba me nang ? 

Ruka Nga nang ia baroh ki kam. Kai lo kano ka kam, ka dei ka kam 

ha nga. 

Syiem :• Men ap noh ia ki masi jong nga ? 

Ruka Kynrad ! kata dei kawei na ki kam kiba nga da sngewtynnad 
eh namar ka ai laitluid laitlan ia ki kti png nga ban padiah ia 
ki sur ’dongbisli ba nga bang eh. 

Syiem Nga sngewtynnad eh ia ka jingnang put bisli jong me, lada 
me nang shisha, ngan sa khot ia me ba men wan put hangne 
ba ngan sngap myllen. Niuma, me naduh mynta men ia bam 
ia dih, ia thiah ia dem bad ki shakri jong nga, Naduh lashai 
pat, men sdang noh ia la ka kam, me sngew ? 

Ruka :• Hooid Kynrad ! 

(ka Syiem ka khot ia u Lar Rung u Lar). 

Syiem Khie leit ialam ia u Ruka sha iing shetja, sa peit ma me ia 
kano kano kaba donkam na ka bynta jong u. Ruka ! wat 
sngewblaw eiei, ki lok jong me baroh dei kiba biria birai 
suda.(mih noh u Lar bad u Ruka). 

ACT -12 (SCENE -4) 


Mynmiet Ha iing ka law Saring. Tied jingkhang u Ruka nabar. 

law Mano ? Kren seh ! 

Ruka PUe ka jingkhang, plie kloi 1 

law :• (ka plie). - Rung Ruka, to ale rung kloi I (rung u Ruka, ka 
khang ia ka jingkhang). - Ale shong hajan ka ding ! (ki ia 
shong). - Nga la shong syaid ding khlem nang iohthiah. Nga 
la khmih lynti ba phin wan naduh hyrme. Da kren mian mian 
ho, ioh don ba iohsngew, ioh ka jingthmu jong ngi kan pulom 
ei. Sa kawei, wat shong slem, nga sheptieng ioh don kiba 
iohi ia phi ha ka por ba phi mih ne haba phi iaid ha lynti 
shnong. Wow I nga sheptieng shisha ioh pulom ka jingthmu 
jong ngi. 

Ruka :• Em, ym don ba iohi phi, nga thikna bha ia kata. Ki shakri 
Syiem baroh ki la iohthiah ha ka por ba nga mih bad ha lynti 
ruh ngam shym kynduh iano iano ruh. 

law Oh, ki nongap miet I sumar Ruka ia ki nongap miet. La shibit 
ynda phi la leit phai ngi dei ban ia thawlad ban thok ia ki 
namar ba nga thikna ba phin ia kynduh ia ki. la ka kam 
baroh ka long hi kumto kumba la ia kren. 

Ruka Niuma ia kata baroh, phi kynmaw mynkato ka sngi ba ia 
kynduh nyngkong, nga la kum klet ia ka tupia ha kato ka 
jaka ba ngi la ia shong. Phi khlem pynrah ia ka ? 

law :• Shi phi I ym dei tang ma phi ba bakla, nga ruh nga la kum 
iehnoh shoh tyndep shikham u jamyrdoh hangto hi. Ka tupia 
jong phi bad u jamyrdoh jong nga, ki la pynlamwir jingmut 
ia ki khlawiat lapngar myn kine ki sngi. Ki la pyrshang ban 
sma syrwet bad ban bud dien, hynrei donbok pat ba ki khlem 
lap dak lap dien. 

Ruka Haba kumta, nga ngeit ka shnong ka thaw ka shong suk 

thiah suk biang mo mynta ? 

law Ki la shong shngain biang kumba mynno mynno. 

Ruka Ki pait iapom jong ngi ki don mynta ha ki khlaw Umjngir. 

Nga sngewnguh ia ka Syiem ba ka la ai ha nga ia ka kam 
kaba nga laitluid laitlan ban shang lum shang khlaw katba 
mon. Kumno, phi dang kynmaw ia kaba phi la kular ? 

law Wa bale! phisdang biang ia ka jingiakren ? Kynmaw, ha ka 
miet khatduh ka Lakhongpong, phin ioh ia la ka tupia. 

Ruka To ho kata, ngan ieng noh syndon ! (u ieng) 

law Ruka, phim bit shuh ban wan naduh mynta ka miet. Oh, ap 

shwa, khlem pep phin kynduh ia ki nongap miet, (new u 
syiar). - Sngap uta u syiar nyngkong jong ka step, khlem pep 
phin ia kynduh ia ki. (ka leit shim ki Jain). Shim kito ki jain, 
spong kum u Sangot bad boh de. Lada don ba kylli, wat ieng 
hynrei iaid beit bad kren kum u Sangot. Lada phi ia kynduh 
iano iano, pyrshang ban leh kum ma u, namar dei tang ma u 
uba kham shang miet. 

(u Ruka u riam). 

Ruka (dep riam)- To kata ngan mih noh hoi u mih. 

(ha lynti u Ruka u kynduh ia u Thaken bad u Lurshai). 

Thaken Mano ? 

Ruka Ma nga. (u kiar ia ki). 

Lur Sangeh 1 

Thaken Da ap seh, mano ? 

Ruka Ma nga te 1 ( u iaid kum ba buaid). 

Lur Sangot ne ? 

Ruka Hooid kein, balei ? 

Lur laid beit Sangot. (u rkhie artad). 

Thaken Buaid ’iadum ne ? 

Ruka Malu-mala, (u iaid pynsted). 

Thaken :• Lur, ngam i del te phi kum u Sangot. 

Lur Em, u dei. Peit ia ka spong seh. 

Thaken Te balei belt u da kren lyngkut kumto I 

Lur Oh, ba la buaid te, phim i ? Sa kawei ruh, urn kwah ban 

pynthut ia ka kam jong ngi. (ki iaid noh). 

ACT -13 (SCENE - 1) 


Mynstep Ha madan pdeng shnong, ka sngi sdang shad Lakhongpong. 
(ki paitbah ki ia bunkam. Ki kynthei ki iashet ia tiew.) 

(Wan u Sangot bad u pyrta). - la sngap hei, ia sngap baroh 
peit sha nga u nongsam u nongbynta ia ka kam baroh. Phi ki 
riewkai riewmadan, phim nang ban burom ia nga, katba ki 
basan ki baheh, ki Syiem barim ki Syiem thymmai pat. Ki da 
niewkor ia nga haduh ba ngam don thylliej shuh ban batai. Ki 
shaniah ha nga, ki ai bor ha nga ia ka beit ka ryntieh ka kam 
baroh. Mynta ka sngi ruh nga la iolTi»kajuh ka bor, bad haba 
nga la ioh ngan pyndonkam puraia ka. Mynta hei to sngap, 
ngan batai bniah ia ki kam baroh. Phi ki tymmen ki kro, ki 
khynnah ki khyllung ap beit ia ka bam. Ki rangsamla kin 
pynbiang ia ka diengiap diengsap, U lamet ulatang. Ki theilud 
ki theiiaw kin peit ia ka shet ka tiew ia ka sait ka khlieng, ia 
ki jasong ki jatap. Ki rang metiaw pat, kin peit ia ka doh ka 
khlein, la u buaid u tanglang, ngan teh sharud nong haduh 
ba un da peit-mat, la ki tymmen tarn hukum, ngan mai don 
akor bad ia ki rangsaitlah pat ngan patan na ki shkor. To 
kein mynta ia her sha la ki kam ki kam jongphi. Ki bym pat 
ioh kam, wan pan nanga. 

(U leit sha ki nongshet), - Kumno kong, kumno kumne ? phi 
la ia sngap pynban jar jar du ! E-hel kumne te ym longphi, 
phi la pynlip rong ia ka tamasa jongngi, AAar katno khiew phi 
la ia ih Kong ? 

Kynthef I Phi mut ia ka ja ? 

Sangot Hooid kein phi, phi mut ia kaei heit ? Nga mut ia kaba ia 
shet ma phi kein. 

Kynthei I Dang mar shikhiew phi Sangot. 

Sangot Dang mar shikhiew ? Ja la dep ! sa tang shiphang ki nongshad 
jngai shnong ki la ia poi. Daei phin ai bam ? To da ia kham 
pynkloi ho : ioh phi ia shah takrain ei. 

Kynthei 2:- Shi phi Sangot; ki diengiap ruh kiba la jhieh suhsat La ia 
pyrsat pho shi pho baroh shistep, la at miang sa ki ngap, la 
jaw sa ki ummat ki ummut, katta ruh ym lah pynrhem hi te 
phi. 

Sangot Wow ko Kong haba dang ai ka kam kaba iadei dor, phi ialeh 
pynban kum kiba ym nang trei. Phim ong ei ba kwah shong 
kli kti, leh khiathew te balei ko phi ? Katno ngut phi ia don 
Kong ? 

Kynthei 2 Arphew tarn 

Sangot Tam katno ? 

Kynthei 2 Tam katba tarn kein, tangba la tarn. Phi ba kwah kren thlia 
haba nangbunkam. 

Sangot 0-ho ! phi kren phoi pynban ? Peit ho ioh Iko ka pankhyllong. 

Kynthei 3 Phi mut ia ka jongngo Sangot ? 

Sangot la ka jon^hi kein jait ba dei para ba iapsaw. I pankhyllong 
ruh iba da heh phngar la kum u Iwai ha 'nad dieng bah. 

Kynthei 3 Peit ho wat da kren kynshlein than, ioh nga kawang da kane 
ka siang ja I U briew uba la bah ki tmain ha tyrpeng ruh u 
kren pynban kum u 'nahlung, (ia rkhie ki kynthei), 

Leit noh u Sangot u da pyrta artad). - Hei Khynraw la biang 
ka por ia bam ia dih ! Ale noh, ia shong bad da ia pynpawia 
la ki khmat ioh ia duh bhah ! Ki Tymmen ki kro, ki khynnah 
ki khyllung, ia shong ha khmat ban ioh ka bam kaba kham 
bha. Ki samla samhoi kin mat ia shong shadien, kham ia kloi 

ho, ioh dier ka por iashad : (ki ia bam). 


ACT - 13 (SCENE - 2) 


Ha madan shad Ka sngi khatduh ka Lakhongpong, ka Syiem ki Basan 
bad katto katne ngut ki rangbah ki ia shong peit kai na ka 
rynsan kaba pyrshah ia ka rynsan ki duhalia. 

Sdang shad ki nongshad. 

Syiem :• Ka jingshad kaba la itynnad than ban peitkai. Haw ia ong ma 
phi hato kam dei kaba la pynshoh khmat ia ki nongpeit ka i? 

Basan Rymbai Ka sngi shad khatduh Mei ' lem ka dei hi ban itynnad 
bad ban iphuh iph(eng. Ki nongshad kiba la jied kynsai bad 
ki jingdeng jingkup ruh kiba la jied kynsai. Peit ia ka 
jingpynnoh kjat jong ki, peit ia ka khor ia ka khriam jongki, 
peit ia ki jingdeng ksiar ka jingdeng rupa jong ki, kiba la ai 
jinghun shisha ia ki nongpeitkai. 

(wan u Ruka) Syiem Kynrad ! nga la sngewshit mynsiem, 
nga kwah ban iakhleh bad une u pait ia shad jong phi. 

Syiem Me lah ban shad Ruka lada me kwah. Khie shad ! Ne kumno 
phi ong Basan ? 

Basan Rymbai Hooid u lah ban shad wat lada u dei u nongwei ruh 
namar kane kam dei ka shad niam. (leit noh u Ruka). 

Syiem Basan ! haba peit bniah, u Ruka u don ka main kaba ikhain. 

U don ka met kaba ikhlain iksah, ka rynieng ryniot kaba 
biang bad ka dur ka dar kaba miat briew. Imat urn dei u 
riewmadan, u lah pynban ban dei u jait bakhraw ne u kynja 
khlawait tang u len ia ka jingshisha. 

Basan Marpan Kum ban pynbud, nga ruh nga iohi kumjuh hi. Ynda dep 
ka Lakympong ngin tynjuh ia u lada u dei u jait baheh ba 
khraw, ngin ai kein ia ka kam kaba biang dor bad u. 

Basan Rymbai Sngap kita ki laho u Sangot, imat bad sngewmat ba 

lada urn don u Sangot, shiteng ka kmen ka sngewbha jong 
ka madan shad kan duh noh. 

Syiem U Sangot te kat u Sangot hi kein. Uba leit slew lut ha ki kam 
baroh, Bajan ! kane dei ka Shad Lakympong banyngkong ha 
ka jingim jong nga ka ba nga ioh ban pelt da kaba palei 
jingmut. Mynshwa haba nga wan peit kai, nga wan ryngkat 
ka jingban ka jynjar ka lanot jong ka jingim jongnga. 

Basan AAarpan Haba ka jingmut jingpyrkhat kam palei, ki khmat ki 
(en ia ka jingshisha kaba ki iohi. Wat lada kaba itynnad katno 
katno ruh, haba ka mynsiem pat ka palei, ki khmat ki iathuh 
hok ia kaba ki iohi bad kumjuh ki shkor ia kaba ki lohsngew. 

(Ka sngi ka la dum, ka Syiem ka khmied sha bneng). 

Syiem Basan ! balei kumne ? I kumba ka bneng kan pynjaw slap 
pynban du ! (jaw slap). - Wow, balei, jia kumne ? Ka sngewsih 
ka khuslai jong no, ka ummat ka umpung jongno kiba wan 
ban kah syriew ia kane ka rong ka tamasa jong ngi ? Wow 
nga kyiuh ka dohnud, Basan ! Batai seh kan jia aiu ia ngi ? 

Basan Marpan Syiem, wat sheptieng, u slap nyngkong jong ka snem u 
la dei hi ban jaw. Ka ramew ka la sliang urn namar ka por ban 
pynhap ia u symbai ia u rnai ka la jan dei (sangeh u slap). 

Syiem Nga sheptieng phi Basan, nga mut sniew ia kine ki symboh 
slap. Khambha ban pynsangeh noh ia kane ka kam. 

Basan Rymbai Em phi Mei 'lem, ka shad kan mat iaid haduh ba kut 
katkum ka arukom. Wat khuslai Mei 'lem, u dei tang u slap 
hap jia ryngkhat. 

Syiem Katba phi dang pyntngen, katta ka dohnud jong nga pat ka 
nang tieng nangkyiuh. (ka hukum ia u Lar), - Lar ! khie wad 
ia u sangot, phah un wan hangne kloi kloi, (U Lar u leit. Wan 
u Sangot). 

Sangot Hamar ba dang bang bha ka shad, u Lar u wan pajut ia ka 
jain tawah jong nga. Phin ai hukum aiu Mei 'lem ? 

Syiem :• Sangot, me ioh ki duhalia kiba kham bang ka ktienban ia ka 

kam. Ong la ki ba kin kham pynleit jingmut ia ka kam, me 
sngew. 

Sangot Ki kham leh tlot namar ba ki la peit miet than hynne ka miet. 
La jar katta, ia ka hukum jongphi ngan leh. 

Syiem Sangot ngan ai ha me mynta ka hukum kaba kham eh. Khie 
leit sha u paitbah, ong ia kiba kirn bit ban ia bam ia dih 
buaid la shibit ka miet. 

Sangot Ka hukum kaba la eh than, ngam tharai ba kin kohnguh namar 
ba ka bam ka dih ka dang kyrhai byllai, nalor kata, ka dei 
ruh ka kam kmen ba shisien shisnem kaba kum kane. Sa 
kawei ruh, kumno ngan hukum ia ki Kynrad, haba ialade ruh 
nga buaid ? Da nongbuaid yn adong ia ka kam buaid, ka dei 
ka kam kaba da sngewbiria shaba palat u pud biria. 

Syiem Khie to leh ia kane ka hukum jong nga bad ma me ruh wat 
dih shuh. (U leit u Sangot). 

Basan Rymbai Balei Mei 'lem phi dang sheptieng haduh katta katta 
Ngin pyrkhing bha ia ki nongap khyrdop kein. 

Syiem Hooid Basan, ka jingkhang ia ka khyrdop dei kawei ka 
jingshngain, ka jingpynkhreh lypa u paid jong ngi, dei kawei 
pat. Nga kwah ba kine ar ki jingshngain kin ia iaid lang la 
shibit ka miet. (Ka hukum ia u Lar). - Lar ! khie wat ia u 
Sharai, phah un wan hangne.' (Leit u Lar, Wan u Sharai). - 

Sharai Mei 'lem, kaei ka hukum jongphi ? 

Syiem Peit ia ki nongap miet ba kirn bit ban ia buaid. Hukum ia ki 
ba kin kitkhia ia la ka kam. Hukum ruh ia baroh ki khmat 
rangbah ba ki dei ban pynkhreh lypa ia ki tiar ialeh jong ki 
khang ia ka khyrdop tang mar ia khang dwar ka sngi bad buh 
ia ki nongap kiba thikna ryngkat ka hukum kaba pura. 

Sharai Kumne ngan pyndep ia ka hukum jongphi. (u leit noh, Ka 
syiem bad ki nongbud ruh ki leit noh). 

ACT - 13 (SCENE - 3) 


Mynmiet :■ Ka miet khatduh ka Lakhongpong. U Thaken, U Tamon bad u 
Lurshai ki pahara ia ka kut (Nongbah). 

Lur U Kongbah u hukum ia ngi ba ngin kham ia kitkhia mynta ka 
miet. Kum kano pat phi khynraw kata ka jingkit khia ? Hato 
man ka miet ngim shym ia kit khia ia la ka kam ? (ki ia laid 
artad). 

Tamon Tang kane ka wait bad ka stieh ruh nga sngew ba ki la khia 
than, sa kaei pat ngin dang ia kit shuh ? (Ki ia rkhie). 

Thaken To ia sngap phi, uba don ka hok ban hukum. (ki ia rkhie). 

Lur Kumno kumne tang ma ngi lai ngut hi ? Ne kin dang don ki 
ban ia wan ? 

Tamon Mano u ban ia wan kum mynta ka miet ? 

Thaken Phi sheptieng Bah Lur ? Lada phi ia sheptieng, ne lada phi 

sheptieng, ne lada phi ia salia, ne lada phi ia kwah lehkmen 
shapoh Dara, to khie ia leit kein phi, ieh ngan mat ap manga 
marwei. 

Lur Bah Thaken, maphi bad u Tamon kiba long ki samla briew 

lehse phi ia kwah ban ia lehkmen para samla. AAa nga pat 
nga kwah dih 'iadum wat lada ngam kwah leh kmen shuh 
ruh. Namarkata, lada kwah leit te ngin ia leit baroh hi kein. 

Tamon Shuh phi, ym long ho ban laleh kumta, nga te nga sheptieng 
ia ki Ta teinthap u Bah Sharai phi. 

Thaken Ka Lakhongpong mynta u snem kaba la shongshit shaba palat, 
tip balei sha phi ? 

Lur To ia batai hi maphi arngut kein, phi kiba dang ia samla nga 

te ngam nang batai shuh phi. Nga ia lade uba shu peit kai 
satang ki khmat katba ka mynsiem pat hir hir sha ki khun ki 
kti. Ki kam iing kam sem. Ai\a phi kein kiba dang ia shongshit 
jingmut, bad kiba dang kylluid ka longbriew ban la beh faki 

rang ki tamasa. 

Tamon Shuh phi Bah Lur ! phi da kren tymmen syndonhaduh katta 
katta ? Wat pyntymmen iala ka jingmut ioh phi shu tymmen 
khlem dei por. 

Lur :* Sngap ! phi iohsngew ? kat kata ka kmen, ngi pat ngi shu 
iashong duh thiah duh dem ei hangne khlem myntoi. la phi 
para, ia leit shongkai noh hapoh dara shiphang ! 

Thaken Ynnai ialeit phi 'oh kum ia byrngia pynban. Pelt ki khlur, 
satang shiphang ka synnia kan shiteng. 

Lur :• Em phi ngin ia byrngia lei, ngin ia dih iadum tang mar 
khyndiat tang syaid ka met, nangta ngin ia her noh bran 
bran sha la ka kam kein. 

Tamon :• Ngi shu ia bun ktien phi, lada ngin ia leit naduh hynne katta 
la ia wan phai pynban. 

Lur la kein, ia shong shah khriat lei hangne haba kat kata ka 
bam ka dih hapoh dara. (pah u sim di-di-diaw) ■ 

Thaken Sngap ! phi ia iohsngew ? 

Lur Phi ia pynshah shkor sa ia uta u sim kyndit bieit, u kyndit ia 
ka lok la jong kein. la noh phi, ynnai ia bunktien ne ia artatien 
shuh. la noh ban iawan kloi ! (ki ia leit). Hapoh dara Rung U 
Tamon, u Lurshai bad u Thaken. U Ruka u iohi ba ki ia rung. 

U Ruka u khot ia u Lar bad ki ia mih shabar. (habar). 

> 

Lar Ruka ! balei, bale! me khot ia nga ? Me donkam aiu Ruka ? (U 

Ruka u peit briew shane shatai). - Ruka ! balei me leh kumne? 
Ong, me donkam aiu ia nga ? 

Ruka (u peit shane shatai) - Hooid-hooid Lar, nga donkam eh ia 
me. Bud ia nga mynta kamiet, nga da donkam ia me. 

Lar :• Me donkam aiu ia nga katta katta ? Ngam don por ban bud ia 
me, satang shiphang nga la dei ban leit noh. Mem tip ba nga 
dei u shakri briew ? 

Ruka U Shakri ? U Shakri jongno me mut ? 

Lar :■ Balei me leh lyngngoh Ruka ? Hato mem tip ba nga dei u 
shakri Syiem ? 

Ruka Shakri Syiem ? Me mut banong ba me dei u shakri ka law 
Saring ? 

Lar Me kren lamwir lei kumta Ruka ? U Shakri ka Luh shadap 

kein me. 

Ruka Lada ngam bakla, me dei u shakri ka law Saring, ym u shakri 
ka Luh shadap, ym dei ? Haw iathuh hok me ? 

Lar Dei kein me mynshwa, hynrei ym mynta. 

Ruka Katba ka law ka dang don ha ka bor ka burom, me leit bad 
shakri la ka. Mynta pat haba ka la poj sha ka kytdan bapoh, 
me ruh me isih bad me klet noh ia ka. Ym tang ba me klet ia 
ka briew hynrei me klet ruh la ki jingleh sbun jong ka baroh, 
ka mut aiu kane ? Hato mem dei u rjewpoh ba khlem akor 
tarn ? Lar ! me dei u arsap ba shetkylla lala ka kynrad. 

Lar (U sngap shiphang) - Ngam sngewthuh me mut aiu. Kren 

shai Ruka, me kwah ba ngan leh aiu mynta ka miet. 

Ruka Sngap Lar ! lada me dei u riew shisha bad uba ka jingiatiplem 
ka dang im, sngap mynta. Ka iaw ka leit bad ka dang kynmaw 
ieit ia me barobor, la kum ia u khun ba sah nongwei nongar. 
Ka ieit ia me, namar naduh dang khynnah me la shakri ia ka 
bad ba ka shem ruh ba me dei u bnew uba hok bad uba lah 
ban shaniah. Lar ! hato me nud ban haram ia ki jingleh sbun 
jong ka ia me, katba me dang don ryngkat bad ka ? 

Lar Em, ia kita te em. Ngam nud ban haram hynrei kyndiang nga 

kynmaw hapoh dohnud wat haba ngam sngewlah bansiew 
kylliang ruh. 

Ruka Ka la duh iala ki khun bad ka la duh ruh ia la ka khet. Hato 
me la klet ia ka ? 

Lar Em, em, da lei lei ruh em. 

Ruka Lada me dang ieit shisha ia ka, mynta ka miet ka donkam 
eh iame. Ale, to bud ia nga I (ki la leit noh). 

ACT -13 (SCENE -4) 


Ha kajuh ka miet Ha iing ka law Saring. 

(Pyrta u Ruka nabar) - Ei, plie ka jingkhang ! Plie kloi ! 

law (Napoh iing). Mano, u Ruka ne ? 

Ruka Hooid, plie kloi ! (ka plie ka jingkhang. Rung u Ruka, U Lar 
bad ka law ka khang biang) 

law Nga la khmih lynti iaphi naduh hynne. Nga mut sniew pynban 
ba la jia kaei kaei kaba sniew iaphi. Oh, U Lar de ! to-to, 
nang bha shuh shuh. 

Ruka Ade, ka miet khat -uh ka Lakhongpong kaba da itynnad shisha 
du ! Ani wow ! baroh khoit ki la buaid lut bad nongap pahara 
bad nongap khyrdop, ki bapli ki la klet lut la ki kam. 

law Niuma-niuma ! ia kata baroh, ym da sngew phoida ban ia 

kren mynta. Ka por ka la biang Ruka, ka la Jan dap shiteng 
synnia. Khie ! Leit plie noh ia ka khyrdop, ngan nang shan 
bok ma nga nangne. Khie ! nga kyrmen skhem ba phin ioh 
ban plie ia ka da kaba suk. 

Ruka Hooid, ka por ka labiang. Kumne hi ngan leit noh. U Lar un 
mat sah pynshngain bad phi hangne. Wat sheptieng ei ei, u 
pait Synteng u la ap mynta ha khyrdop. Katta ki la ap ban ioh 
rung noh, to ho nga la leit. 

law Ynda phi la dep plie, phin wan biang shane em ? 

Ruka Hooid kein, u Lar un pynshngain ia phi katba ngam pat wan 

manga. To-ho ! (u mih noh). 

law Lar ! nga ieit ia me, nga kwah ban pynlait im ia me. To tip 
Lar, da kaba shai nga ong ba mynta ka miet ka Kut lapngar 
kan urn kum ba urn u thah ka step. Lar ! hato me dang ieit ia 
nga. Me mon ban bud ia nga ? 

Lar Kynrad nga ieit ia phi kumba nga la ju ieit bad burom. Da la 
ka mon sngewbha ngan bud iaphi, la iap la im ruh. 

law 


Ha kajuh 

Thaken 

Hirmai 

Thaken 

Hirmai 

Thaken 

Hirmai 

Thaken 

Hirmai 

Thaken 

Hirmai 


Lada kumta, nga kmen ia ka jiingioh jong nga ban pyllait im 
bad pynlaitluid ia me. Lar ! me to shong syaid ding hange, 
nga pat ngan sngap kai habar jia aiu ha khyrdop. (ka mih 
noh). 


Act - 13 (Scene 5) 


ka miet Ha dara. U Tamon bad u Lurshal ki la buaid, u 
Thaken u shong pyrkhat. 

(wan ka Hirmai) - Thaken ! 

(u peit) - Oh, I Kongthei pleng ! (u ieng artad). - Ngam poi 
pyrkhat ba phin don hangne. 

Em phi Baieit, ngam shym don hangne, nga dang shuwan hi 
shen, Thaken ; ale seh habar jang jang. (ki ia mih bad ki 
iashong kham pajih na dara). 

Balei Kongthei ? 

Phi dei ap mynta ka miet ? 

Dei kein. Hynrei ki lok jong nga baroh ki la buaid lut. Satang 
ma nga marwei, ngan leh aiu shuh ? La jar katta, nga thmu 
ban pyndep hi ia la ka kamram. 

Lada ki Lok jongphi ki la buaid, ngin ia leit noh bad nga kein 
ka baieit jongphi mynta shimiet 

(uwiat) - Kongthei Baieit jong nga ! 

Baieit ba pyntngen dohnud jong nga I 

(u kdup ia ka) - Nga ieit iaphi, nga thrang dik dik ban dori 
bad phi barobor. 

Wat khuslai kynrad jong nga, ka por kan ym slem shuh, nga 
ruh kumjuh hi ngam ju nang iohthiah haba nga kynmaw iaphi. 
Mynta ka miet ruhbunsien nga la pyrshang ban iohthiah hynrei 
ka jingiohthiah kam wan satia ha nga. Nga shu plsa shu 

Thaken 

Hlrmai 


Thaken 

Hirmal 

Thaken 

H<rmai 

Thaken 

Hirmal 

Thaken 

Hirmal 

Thaken 

Hirmal 

Thaken 


lynga kum ba don ba dalt bashyit ia ka mynslem ka dohnud 
jong nga. K1 Jingkynmaw ielt ki iai ktik ia nga ban wan kynduh 
iaphi hangne. Ah, Baieit, wat lada ngam lap ia phi hangne 
ruh, khlem pep ngan wad iaphi kum ka lamwir hapdeng ka 
jingdum jong kane ka miet. Mynta, haba nga la iakynduh 
iaphi kumne, ka mynsiem jong nga ka la kmen ban pynlut 
bad pynkut ia kane ka miet lane wat la la ka jong ka jingim 
hi ruh. 

(u wiat). ■ Balei ban pynkut ia ka jiingim ? 

Em, ba nga shu pynhap sur kren kein phi. (ka dem ha shadem 
u Thaken). U bnai ba shiteng met u la mih, ka mariang ka la 
phyrnai kdar lem badka jingiohi byrngut byrnget ia ki lum ki 
wah ba pynmiat dur ia ka. Thaken ! doh ia nga. 

Nga kymmaw ba shisien nga la doh iaphi na shalangmat. Sa 
shisien mynta ngan ban naduh. (u doh ia ka) - 

(ka wiat) - Sa katno sien Baieit phin doh ia nga shwa ka sngi 
poikha jong ngi ? 

Em, Kongthei, ngam nym doh shuh. 

Doh seh kynrad jong nga, doh sa shisien ban biang laisien 
laiwat. 

leit tang ma nga mo Kongthei ? Doh shwa ia nga, Lym kumta 
ngam treh shuh, 

Niuma, (ka doh na tmoh) - Naei pat phin doh ia nga ? 

Ban doh najuh laisien, ym dei rukon shuh. Ong maphi, naei 
ngan doh ? 

(ka wiat) - Na ka rmiang shyntur kein ban long kum ka jingdoh 
phylliew jingieit. (udoh). 

La biang ? La biang Kongthei ? 

La biang Baieit jong nga, nga la hun (ki iohsngew ia ka 
jinglahylla na khyrdop) 

Sngap sngap Kongthei phi Iohsngew ? Ka jing Khynwin aiu 

kaba katta katta ? 

Hirmai Sngewmat na Dara, ne don ki paidbah ba ia shongkai. 

Thaken Em phi, sngewmat ha khyrdop. Sngap bha, sngew kumba 
kam dei ka rukom ia risa kmen ki trai shnong. Sngew kumba 
ka dei ka sur nongwei pynban. (u shim ka wait ka stieh bad 
L ieng) HIrmai, khie Baieit leit noh, khie ym long shuh, ka 
jingjia bapher ka la jia mynta ka miet. 

Hirmai Kynrad ! shaba leit ma phi nga ruh ngan leit. 

Thaken Wat kren bieit khie leit noh ! 

Hirmai (ka bat ia ka kri jong u ) - Lada kumta, ale ma phi ruh leit 
noh ryngkat bad nga. 

Thaken (u kdup). Baieit, sngap ia nga, wat pynwit ia ka kam rangbah 
jong nga. Kam dei ka kam jong phi. Ka burom bad ka kamram 
jong nga kam dei ban phet rieh kum u 'sewtiengpud. Long 
katba long, nga dei ban leit. Khie Kongthei leit noh bran bran 
sha la iing. (U mareh). 


ACT - 13 (SCENE - 6) 


Ha ka juh ka miet U Ruka u wan mareh sha ing Syiem. U tied ia ka 
jingkhang ka ing ki shakri syiem. 

Ruka (u pyrta) • Hei ia khie baroh ! la khie noh! Ki riew thma, ki 
riewthma ! Ki Synteng ki la rung I Khie baroh ym long shuh, 
ki la mait naphang ! (khie ruma ki shakri ki syiem, ki ia phet 
ruma shane shatai u Ruka u leit mareh ban leit tied jingkhang 
ia ka ing Syiem) - Mei 'lem, Mei 'lem, khie noh ! La rung ki 
Synteng, ki la mait naphang. (Hadien ba u la pyrta u phet 
noh bad jah rngai nadien kata) 

(Wan mareh ki Basan bad katto katne ki para Rangbah sha 
Ing Syiem) 

Basan AAarpan Mei 'lem, Mei 'lem, plie kloi ka ing ! Ngi wan ma ngi ki 

basan bad katto katne ngut ki rangbah ban wan iathuh ha 
phi ba ka Hima ka la um ka la pluh. U nongshun u la ioh rung 
hapoh ka kut lapngar da ka jingiarap jong-no re ba dei ki 
nong shukor bad ki Nongsiar Hima. Bad mynta ngim tip shuh 
kaniia aiu ia ki khun ki Hajar ka Hima lapngar. To ngin shu 
kyrpadfa ki Blei ba kin ri kin da ia ki. 

Syiem To rung Basan bad phi Baroh. Balei ka la jia aiu ? Kane baroh 
nga la iohi lypa ? Ani ki khun ki hajar jongnga kan jia aiu ia 
phi ? Ani wow ka hima ka la ngam ! A ko ki Blei to isynei ! la 
kane baroh ba la jia mynta nga la sngew suhjer bad pisa 
mynsiem la kham slem khamtam eh ha ka sngi khatduh jong 
ka shad Lakhongpong. Uto u slap uba la ong ma phi ba u dei 
u slap jingkyrkhu hynrei em u dei u lap mynsaw u dei ka dak 
ka jingjia ba shyrkhei ban sa jia bad ka tyrut ka tasam. To 
mynta ngim don por ban ia kren slem, to Basan ngin leh 
kumno to rai kloi. 

Basan Rymbai Mei 'iem ngi la wan khnang shane lyngba jong ka ding 
bad ka um ban pynphet noh ia phi nangne khnang ba phin ioh 
ban bteng biang ia ka jinglong syiem bad ka jait syiem hadien 
kane ka saw ka sian. Kumba la jied bad pynsleh da ki Basan 
bad ki paidbah paidlang ka hima ban long ka "Sad ka Sunon 
jong ka hima lapngar”. Te mynta ryngkat bad kine ki rang 
kynsai ba ngi la jied to phet noh ym don por shuh. lehnoh 
wat bynnud ia ka spah ka phew ka ksiar ka rupa ai kan um 
phin ioh daka ba thymmai hadien, tangba ia mynta pyrkhat 
shuwa tang na ka bynta la ka jong ka jingim ba kordor bad ki 
khun jongphi. 

Sangot:- Mei 'iem ka por kam shah shuh ban.ia kren slem. Ngi ki 
basan ngi la ia rai ban ym ia phet hynrei ban sah lang bad ki 
paidbah bad ban ialeh haduh kaba kut "Ngin im lane lap 
ryngkat” bad lada ngin dang im ngin sa ia kynduh pat. To ki 
blei kin ri kin da bad kin ym ailad ba ka wait Ramshandi ki 
Synteng kan khrai lut ia baroh te hynrei banpynsah symbai 
ban ioh bteng biang ia ka Hima lapngar To AAei 'iem, Basan 
bad phi baroh khublei, ia ngin ia mih noh nangne, maphi pat 

kiba la jied ban synran ia ka sviem bad ki khun jong ka to ia 
mih noh bad leh sian ban ym ngat ha ka kti ki Nongshun 
nongbamduh. 


ACT - 13 (SCENE - 7) 


Ha ling ka law Saring Tied jingkhang u Ruka. 

Ruka Pile, pile kloi ! ki ia rung - Wow, ka jingkulmar ! (ka law ka 
pile, rung u Ruka). Da kane ka wait nga la mait ia uwei. 
Wow, ka jingishyrkhei ! 

law Ai kan bam duh Ruka ! Bam duh kum ka ding ha u Langiap ! 

nga la hun, nga la hun haba nga la iohi da la ki jong ki khmat 
ia ka jingjot ka Kut lapngar. (Buh u Ruka ia ka jingkhung ha 
kjat ka law) - Kaei kane phi buh ha kjat jongnga ? Ruka ! ka 
jingkhung aiu kane ? 

Ruka :• Phi la klet ? kato dei ka hok jong phi ia kaba phi la dawa. 

laW Ka hok jong nga ? phi ong ka hok jong nga ? (ka plied artad ia 

ka jingkhung) - Oh, hooid, ka dei shisha ka hok jong nga. 
Wow, ka hok kaba phyrnai pynban khrek-rek-rek du ! 

Ruka Kaba phyrnai kein : hynrei ka jingphyrnai ka ban pyndum 
buit ia ngi. law, ngim don jaka shuh ha pyrthei, ngi la tuh ia 
ka hok lute ki Synteng bad ngi la shet kylla ia ki lapngar. 
Haba kumta, shaei ngin phet ? Hynrei shwa ba ka wait aiiiang 
syrti kanpynsmiej ia ki ryndang jong ngi, ia ngin ia phet 
noh. 

law Ka mynsiem jong nga ka la hun, hynrei ka lawei pat ? Ai kan 
long katshaba long, tang ba la hunka mynsiem ha kane ka 
khyllipmat. Ruka ! ia kane ka ksiar ka rupa, ngin leit buh 
shwa ia ka ha krem Moliehpoh. Lada ngi lap jaka rieh ha 
pyrthei, nginsa leit shim pat, lada ym lah lap shuh, ai ba ka 
krem kan ri kynti ia ki junom bhor. Lar I shim kit ma me ia 
kane ka jingkhung la ngin ia phet noh. 


163 



Ruka la kein ngin sdang noh, ia ka jingiald wir ha pyrthel shong 
basa. (ki ia mih noh). 

ACT - 13 (SCENE - 8) 

U Thaken u ieng marwei. Ka wait ka stieh u bat ha kti. 

(wan mareh u Lurshai) 

Lur Thaken, phi don hangne para ? Wow Mei ! nga tharai ba ngan 
nym lah shuhbania kynduh iaphi, Wow, nga sngewsih, nga 
sngewsih kthang phi para, ka dei ka pop jong ngi, ka dei ka 
jingleh klet jong ngi ia ka kam. 

Thaken Klet noh para. Lurshai, to klet noh I Mynta ka la dei ka por 
ban ialeh, ymdei shuh ka por ban phla pop. 

(wan mareh u Sharai). - Khawpud ! me ia ieng lyngngoh lei 
pat hangne ? La hukum ia me iasia ba men iada ia ka kynthei 
ka khynnah, ia ka khlem buit khlem bor, me pat me ia ieng 
peit kaipynban ia ka jingshah lehbein, ka jingshah lehkhoh 
jong ki ? Khie kloi, leit sha ka kam ! Mait ia u nongshun lane 
shah mait noh ialade. (U Sharai uleit noh. U Lur ruh u leit 
noh. U Thaken u ieng ap marwei). 

Thaken (U kren weibhew) • Ngan ieng ap hangne hajuh, kat ba ngam 
pat kyllon, ngan mait naphang kat uba tur hajan. Ngam dei u 
khawput, em da lei lei ruh ngam dei u khawput kumba la 
kynnoh ia nga da u Sharai. 

(wan ka Hirmai) - Thaken, ale Baieit ngin ia phet noh : ngam 
sngewmyntoi Kynrad ban im marwei khlem maphi ha pyrthei. 

Thaken :• (U phai). - Ngam la ong iaphi ba phin leit noh ? Ai lad Baieit 
ba ngan pyndep hok ia la ka kamram ia kaba nga la smai. 
Wat pynshoi ia nga ba ngan long u khawpud ha pyrthei. Khie 
wat sheptieng, ngan sa wan ban syrpai ia ka dohnud jongphi 
ynda la kut ka jingialeh. (U khnam ba her ruma u leit dei ia 
ka Hirmai. Ka kyllon, u Thaken u kynrup). 


164 



HirmaJ La wai Bateit jong nga, la wai ka por ia ieit jong ngt ha 
pyrthei, Ngam phon ba phin long u khawpud bad ngam khanglad 
ruh iaphi ba phin pyndep ia la ka kam. Thaken to khie leit 
sha la ka kam, nga ruh ngan leit noh kumba phi kwah 1 (ka 
jaw ummat). 

Thaken (U kdup ia ka). - U Bnai ba la shiteng met u ai jingshai biang 
ia ka khmat ba nga ieit thepmynsiem ha kane ka pyrthei 
shongbasa. Baieit, sa shisien ngan doh biang ia phi ban dap 
sawsien. (u doh ia ka). 

Hirmai (ka wiat). Ka jingdoh ba khadduh iawai kaba pynhun mynsiem 
ia nga haduh Dwar ki blei. Ryngkat bad ka, ngan leit phai 
suk mynsiem sha u Nongthaw (ka dkut mynsiem artad). 

Thaken (U shim ka wait ka stieh). La kut ! (U jaw ummat). kawei ka 
kyrdan longbriew jong nga ka la wai ha kane ka khyllipmat 
ha kane ka juh ka jaka ba nga ieng. Khublei Kongthei, to 
nangleit suk ; nga ruh ngam sngew myntoi shuh ban im khlem 
maphi. 

(Wan mareh u Synteng). 

Synteng Wow ! nga nang mut ba dei u tyngshop ba buh pyntieng kai 
ki lapngar ia ngi, pynban. 

Thaken (U phai). Hooid, mem shym bakla satia. Nga dei u tyngshop 
kein me bhai, tang ba u tyngshop uba im. Ale ! 

(Tur u Synteng. Ki ia kynrup. Dung u Thaken). 

(Wan sa u wei). Wat khih, ap hangto lapngar tiengput I 

(U tur artad) 

Thaken :■ E-he, u ma bam dohkhne ! me da kren shlur haduh katta 
katta ? 

(ki ia kynrup. Dung u Synteng dei ia ka stieh, pom u Thaken 
ia u). 

(Wan u Rangbah iapom ki Synteng bad sawngut kiwei. Rfeh 
U Thaken, ki ia poi hajan ka met iap. Ki Sangeh). 

Rangbah :-Peit 1 kt metiap jongno kine ? Ar k1 dohiap Synteng kawei ka 
dohiap kynthei iapngar, Wow, ka dur pun ba la miat dur kaba 
kat kane ka jingbha briew. Lada ngan lap la kum une u jalt 
briew uba pyniap ia ka, ngankhoh snieh im ia u. (u jngoh ia 
ka khmat ka Hirmai). Shi^h ! ka jingiap kaba la pynbuh khoh 
mynslem ia nga. Ka dur kaba la dei hok da shisha, ban pol ha 
khmat U Syiem jong ngi. 

(Mih U Thaken). - Me u riewpoh pleng ! me la kren pynjah 
burom ia ka metiap. Lada me nud, kren para ba im me ong. 

Rangbah ;-(U ieng u rkhie artad) - Ha-ha-ha 1 na ki ktien pynpoh dor 
jong me. la dei ban shu kern im bad khoh snieh im ia me, 
hangne hi, Hynrei namar ki ktien sarong kopia jong me, nga 
kwah banpynkut mynsiem ia me hapoh ka jingialeh. Ha-ha- 
ha ! (u rkhie). - Nga ithamula, da u khynnah ap masi u wan 
kren kop ia nga. Ei Iapngar ! kaei ka kyrteng jong me lih ? 

Thaken Ka kyrteng jong nga dei u Thaken, u riewshlur ki Iapngar. 

Rangbah :-U riewshlur ? Ha-ha-ha ! (u rkhie). - U Riewshlur jongno me 
ong ? Lada me dei shisha u riewshlur, ale hangne hajar me 
ong, ngin ia khublei para rangbah. 

Thaken Nga sngewthuh shai ba ngan iap ha ka kti jong me, hynrei 
kum u riewshlur, ngam khaweit banialeh bad me. (ki ia kynrup 
artad). 

(Ki nongbud ki ia ieng peit narud. Ki pyrta) 

Nongbud Pyndep bait, pyndep bait I 

Thaken (hapdeng jingialeh). Ka wait ba la shakri hok ia nga bad 
kaba nga ieit eh, mynta ngan pyntreikam khatduh iapha, 
hashwa bangan khublei iakhlad bad pha. (u pom artad ia ka 
tyrpeng u Rangbah). 

Rangbah :>Rap da iap, rap da iap I (ki nongbud ki tynrah ia u Thaken na 
shadien bad u kyllon artad). 

Thaken Me u khawput, me u riewpoh 1 Mem nud pdeng ban pynkut ia 
ka jingialeh para marwei, me pyniap shetkylla pynban ia nga 

mo ? Hynrei nga kmen ba nga la iap suk ha ka kam kumba 
nga la smai (u iap artad). 

Rangbah :-Ka wait ka pynmong ia ka doh, ki ktien ki pynmong ia ka 
mynsiem. Kaba nyngkong suk ban pynkoit, kaba ar pat. ym 
don jingpynkoit ha pyrthei. Nga kubur ba u Thaken u dei 
shisha u riewshlur ki lapngar. (ki leit noh). 


ACT - 13 (SCENE - 9) 


Mynstep U Rangbah u lum ia ki pait jong u ha phyllaw iing Syiem. la 
ka jinglute baroh la lumthup hapdeng phyllaw. la spain ia ka 
tyrpeng jong u. 

(U Rangbah u iaid sawdong ka kynton jinglute, nangta u ieng kyrshan 

syngkai bad u rkhie). - Ha-ha ha ha ! Ka ksiar ka rupa 

suda kaba ngam ju iohi ha ka rta jong nga ! Ki kpieng, ki 
kynjri, ki shanryndang, ki shanti, ki sohshkor, ki khaila, ki 
sahti, ki khadu, ki.. laiphew jnit kilai phew jnat kiba ngam 
don thylliej shuh ban jer kyrteng. Ka jingwan kaba da pynhun 
mynsiem shisha, kaba da ai jingjahthait jahjrem ia u 
paitjong nga baroh ! 

Uwei Hynrei ka jingiaum snam pat ? U pajt jong ngi u la duna ym 
khyndiat shuh. 

Rangbah :-Me u bieit shisha, sngap jac me u khun ka bieit shirynieng ! 

Ka jingialeh aiu me mut kaba khlem ia um snam ? Don ka 
jinghiar thma ba kum kata ? Wat u dkhiew ruh un dait lada 
me kynjat ia ka skum jong u. (U sngap shiphang). Hynrei .. 
hynrei ka jingiap ka khyllud bamiat dur ki lapngar ka la 
pyndukha mynsiem ia nga shikatdei eh. Uei sha napdeng 
jong phi uba la nud ban leh kat kane ka kam runar ? U ba la 
nud ban pynlong sohpdung ia ka krung kane ka 'thei samla ? 
Toi u la dei ban lehrain tang mar ia peit ia ka khmat jong ka. 
Ah Blai ! lada ngan lap ia u. ngan ai ka jingsneng kaba un ym 
donlad ban kylla kaba mut (u sngap shiphang Niuma ia 

kata baroh, iakaba la dep, la dep. Mynta haei u Ruka bad ka 
law Saring ? Nga kwah ban pynkup burom ia ki ha shwa ba 
ngin ia mih nangne namar dei kine arngut kiba long kum u 
shabi jong ka khyrdop. Ale wan hangne baroh arngut I (u 
pelt sha u paitbah. U Paitbah u ia khih bad ia peit shane 
shatai). 

Uwei Kim don hangne, u Ruka bad ka law kirn don hangne ! 

Rangbah :-Balei kirn don ? Lada kim don hapoh kane ka kynhun jongnga, 
haei pat kin ioh jaka rich ? Ki dei ban don, wan kloi wat leh 
slem ! 

Uwei Naduh ba u plie ia ka khyrdop, ym don shuh mano mano ruh 
ba iohi ia u. 

Rangbah :-Nga da sngewlyngngoh than ia kane ka jingjah rngai u Ruka 
bad ka law ! Lada ki iap, ia ki met jong ki la dei ban lap bad 
lada i im ki dei ban don hapoh kane ka kynhun (U sngap 
shiphang). - To niuma, ia kane ka kam shlur jong ki ngin rah 
sha khmat u Syiem jong ngi. Mynta khatduh shwa ban kynrong 
artad, wan rah noh ia ka hok jong nga hangne. Shwa ban 
rung nga la hukum ia phi ban lum ia ki mar ki mata ka iing 
Syiem baroh shijaka. Wan rah hangne ia kane ka hok jongnga 
I Mano ba la lum ia ki ? Wan rah kloi nga ong !(u peit shane 
shatai). 

(tur uwei hakhmat). - la ka hukum jongphi ngi la pyndep hok 
hynrei sngewsih pat ban iathuh ba ngim lap satia ia ki mar ki 
ur kiba kordor hapoh iing Syiem. Ngi lap pynban tang ka 
tasam ka takut, ka nap ka bili, ki dek ki karai bad ki khiewshet 
ki khiew tiew kiba long ki mar ba poh dor. 

Rangbah :-Ngam ngeit ia ki ktien jong me u thok u nangang. Me tharai 
ba kat ka iing Syiem kam don ki mar bakordor ? Imat. . . imat 
don uba la buhrieh fa ki. Sei kloi ! 

Uwei Lehse dei u Ruka bad ka law kiba la leh ia kane ka kam 
dakait namar ba kim don shuh hangne. 

Rangbah :• Lehse... lehse ki dei ! (u sngap) • Lehse ki dei shisha I Imat 

ki dei kine kiba la tub ia kane ka bynta jong nga. Khun ka 
nongtuh ! (u hukum ia u pait jong u). - la mynta ngin ia 
kynrong noh ! shim ki wait ki stieh, ki khnam ki ryntieh, kit 
kane ka ksiar ka rupa baroh ! Kloi la dum la shai, ngi dei ban 
pynpoi sha la muluk sha la jaka mynta ka sngi hi. (Ki pait 
jong u ki la khreh bun kam. U ai ding ia ka iing Syiem bad ki 
ialeit noh. Poi ha ka jaka ba don ki met lap u Thaken bad ka 
Hirmai. U Rangbah u Sangeh). 

Nongbud Phi peit ia ki dohiap lapngar ? 

Rangbah Hooid, nga peit khublei iaki. nga ngeit sskhem ba kine ki 
samla dei kiba la ieit thepmynsiem. Me men tharai kumno ? 

Nongbud Nga. ...nga pynthikna ia kata ka jingtharai jongphi. 

Rangbah :-Lada kumta, to ngin ia rah ia ka met une u samla hajan ka 
Baieit jong u, namar mynta kine baroh arngut ki la ia don 
ryngkat ha Dwar ki Blei. Mano ba lah ban tip ba mynta ki ia 
peit kai ia kane ka kam bieit kam runar jongngi. (ki rah ia 
ka met u Thaken bad ki pynthiah ha syndah ka met ka 
Hirmai)... Haduh ka jingiap, (u jaw ummat) - Ka jingielt, ka 
ieit ia ka jingbhabriew, ryngkat, ki ia leit suk mynsiem sha 
Dwar ki blei ! 

(Ki ia leit noh. Shadien jong ki ka Kut lapngar ka pluh. Ki 
pukni ki swait na suin bad ki tyngab ki pah sawdong ka Kut). 


(LU KUT) 

